
Pio Lectori. 


Revocatur jam passim per sacros Germaniae 
Antistites pia consuetudo, ut Clerus, aliquot dies 
a curarum strepitu secedens, in orationem ac spiri- 
tuales exercitationes incumbat. Quo certe ad sacer- 
dotalis ordinis sanctimoniam instaurandam efficacius 
quid inveniri vix potest. Testante enim diuturna 
experientia, compertum est, ad retinendam conser- 
vandamque sacerdotalis Ordinis dignitatem et sanc- 
timoniam maxime conducere , ut ecclesiastici viri 
spiritualibus exercitiis aliquando vacent , quibus 
quidquid sordium de mundano pulvere contractum 
est , commode detergitur, ecclesiasticus spiritus repa- 
ratur, mentis acies ad divinarum rerum contempla- 
tionem extollitur, recte sancteque vivendi norma vel 
instituitur vel confirmatur .« (Ex Epist. encyclica 
S. C. C. d. d. 1. Febr. 1710.) Ut autem optatus 
ille fructus percipiatur, necesse est inprimis, ut 
qui exercitia facit, intimas suae conscientiae latebras 
diligentissime exploret, cognoscat quae sibi sint de- 

flenda et reformanda, totiusque vitae rationem a se 
repetat. Verissimum enim est effatum S. Ber- 
nardi: Notitia peccati initium est salutis. (Medit. 
c. 11.) Eum in usum hoc tibi, Frater carissime, 
contexere volui Examen, illi haud absimile, quod 
-in Belgio eundem in finem luce donatum est.*) 
Nec satis esse duxi, singula, in quae fortassis pro- 
lapsus es , peccata tibi in mentem revocare , sed 
suggerendum etiam, quo tibi jam figendi sint gres- 
sus, quae tibi aemulanda virtutum ornamenta. Ideo 
praeter verba sacrae Scripturae saepius adducuntur 
Synodorum statuta et SS. Patrum sensa. His enim 
non incitamenta solum, sed optima quoque norma 
continetur vitam traducendi piam et ecclesiastico 
viro dignam. Eo quidem licentiae devenerant multa 
nostri aevi ingenia, ut ordinationes Superiorum 
gravissimas et Conciliorum sanctissima Decreta vix 
non omnia, ceu exoleta, respuerent. Yerum sanio- 
res jam mentes fieri coeperunt. Te certe, qui sanc- 
titatis studio ad divina contemplanda secedis, ita 
animo comparatum esse arbitror, ut quae sacri Ca- 
nones Clero praescribunt, et ipse studiose servare 
et ab omnibus servari exoptes. Quis enim cum 
S. Bernardo non ingemiscat ac sese ipse incuset, 
quod illa clericalis honestatis eximia forma cerna- 

*) Examen cleri, Bruxellis 1838, ex typis Viduae Van- 
derborght. 

tur adhuc in libris, sed parum in viris , tametsi de 
justo scriptum est, quia lex Dei ejus in corde ip- 
sius et non in codice? (Praef. ad vit. Malach.) 
Praeclarissimae sunt Ecclesiae leges ; quid vero 
prosunt, si flocci fiant, nisi ut poenam augeant 
sempiternam? Lugemus omnes grassantem per vul- 
gus exitialem vitiorum luem. Medicamentum qui- 
dem salutare , vir nobis inclamat summe venerandus, 
compositum ac paratum jam diu habemus : verum si 
morbum debet expellere , sumendum est , ac per venas 
in omne corpus diffundendum . Poculo hoc salutis 
nos primum inebriemur , carissimi , et vivae atque 
loquentes leges simus ; et norma quasi quaedam ac 
regula , ad quam aliorum actiones et studia dirigan- 
tur : atque ita sibi unusquisque persuadeat, nihil e 
Christianae Reipublicae commodo ac dignitate suc- 
cessurum , nisi quantum in se sit, studiose praesti- 
terit. (Ragazzoni, in orat, habita in Sess. ult. Cone, 
Trident.) 

Utere ergo, mi frater, hoc qualicunque libello, 
ut, in secessu exercitiis spiritualibus vacanti, sit 
tibi instar speculi,, quo faciem animae tuae probe 
inspicias. Nec verecundare agnoscere, quam longe a 
praescripta tibi sanctitatis lege recesseris, quo facilius 
per sinceram gravium noxarum omnium confessio- 
nem animi pacem ac serenitatem recuperes. Peractis 

vero exercitiis, libellum noli penitus abjicere. Nam >al 

divina illa sensa, secessus tempore concepta, brevi >et 
eheu evanescent, nisi quotidie animum pia medita- »se: 

tione stimules et accendas , non ea tamen medita- >or 

tione, quae mentem inflet, sed quae salutariter de- :?e 


primat. Sollicitus ergo sis, ut munia et officia tua 
saepissime tecum reputes, et severam a te rationem 
exigas, tum confusione plenus tuam miseriam ag- 
nosces, Deique misericordiam enixe implorabis. Quod 
ut studiose facias, hortantem ausculta eximium vitae 
spiritualis Doctorem, S. Bernardum (Medit. c. 5.): 
» Integritatis tuae curiosus explorator vitam tuam 
»in quotidiana disscussione examina. Attende di- 
ligenter, quantum proficias, vel quantum deficias: 
» qualis sis in moribus, et qualis in effectibus; quam 
» similis sis Deo, vel quam dissimilis; quam prope 
»vel quam longe, non locorum intervallis, sed mo- 
»rum affectibus. Stude cognoscere te, quia multo 
»melior et laudabilior es, si te cognoscis, quam si, 
»te neglecto, cognosceres cursum siderum, vires her- 
»barum, complexiones hominum, naturas animalium 
»et haberes omnium coelestium et terrestrium scien- 
tiam. Redde ergo te tibi, et si non semper vel 
»saepe, saltem interdum. Rege tuos affectus, dirige 
»actus, corrige gressus. In te nihil remaneat in- 
» disciplinatum : pone omnes transgressiones tuas 
»ante oculos tuos. Statue te ante te tanquam ante 

salium et sic temetipsum plange. Plora iniquitates 
set peccata, quibus Deum offendisti; indica ei mi- 
sserias tuas, ostende illi malitiam adversariorum tu- 
sorum. Cumque coram eo in lacrymis te macera- 
s veris, precor te, ut memor sis mei« — mei utique, 
qui te doceo nec facio 

minimus in Christo confrater 

I. D. 

EXAMEN 

AD USUM OLERI. 


A-ni mo sursum elevato, coram Deo, supremo Judice, 
j te siste suadente S. Ignatio [in libello Exercitiorum 
additione II*- in fine primae hebdomadae] sicut 
mortis reus quispiam, ferreis ligatus, 
compedibus, duci ad tribunal solet, hu- 
militerque gratiam postula, ut omnia tua j>eccata 
omnesque defectus tuos cognoscere, detestari et 
emendare valeas. Deinde singula hujus examinis 
puncta attente percurrens, sincere de unoquoque ab 
anima tua rationem exige. Cum vero omnem mise- 
riam tuam ob oculos tuo3 posueris, dolenter coram 
immensa Dei bonitate et de gravioribus etiam 
coram sacerdote in confessione sacramentali te accusa, 
emendationem ex animo pollicere, divinumque auxi- 
lium instanter efflagita*) 

*) Quodsi hoc Hbello pro meditatione ati, ac idcirco singulis 
punctis diutius cogitatione inhaerere volueris, poteris insuper 
considerare: 1) quam mala sint peccata ea, quae in quovis 
fere puncto hujus Examinis designantur, et quam juste prohi- 
bita ; quem in finem perpendes textus appositos e Conciliis et 
sanctis Patribus; 2) quantum noceant, si. non fugiantur; 3) 
quaenam salutis viae ineundae, ut omne deinceps peccatum fu- 

Expedit autem, antequam singula peccata discu- 
tias et in poenitentiae sacramento aperias, generatim 
expendere et dicere, quae fuerit tua vocatio et vita, 
et an praeteritae confessiones validae fuerint nec ne, 
ut confessarius animae tuae statum illico agnoscens 
facilius te juvare possit. 

Quae fuit tua vocatio? 

Quid censes de statu sacerdotali , quem S. Am- 
brosius nominat deificam professionem , 
(de dignit. sacerd. c. 2.) quem 8. Augustinus 
admirans exclamat : 0 veneranda Sacerdotum 
dignitas , in quorum manibus velut in 
utero Virginis Filius Dei incarnatur !? 
(Cone. 2. in Ps. 37.) 

An saepe mente revolvis Sacerdotis officia et 
dignitatym, et quae ab eo bona aut mala proveniant ? 

* Hoc enim omnibus fere saeculis com- 
pertum fuit, pro sacerdotum vita bene- 
dictionem aut maledictionem a Deo in 
populum procedere. (Synodus Osnabrugens. 
anni 1628.) Ingreditur hostis et inimicus 


gias. Insistendum vero est in hujusmodi exercitio non tam 
aridae perscrutationi quam affectibus. Ingemisce, luge, pro 
peccatis expavesce et deprecare, conlitere te vilissimum pecca- 
torem, indignum pane, quo vesceris, aSre, quem respiras. Spem 
tamen noli abjicere, sed fidenter ad Jesum, cruci affixum, te 
converte, divino sanguine te immerge, vulneribus absconde, 
ad Matrem misericordiae supplex confuge, omnes denique coeli 
incolas propitios tibi redde. Curre per singulos, inquit S. 
Bernardus, (Meditat. c. 4.) supplica singulis, et simul om- 
nibus clama et dic: Miseremini mei, miseremini mei, saltem 
vos amici mei . Recipite fugitivum vestrum, sed fratruelem , 
sed consanguineum in sanguine Redemptoris . 

per portas Jerusalem propter peccata 
Prophetarum et iniquitates sacerdotum 
ejus. (Thren. 4, 12. 13.) 

Quibus rationibus permotus statum sacerdotalem 
elegisti? <m studio divinae gloriae fratrumque salutis, 
an potius ex ambitione, cupiditate, spe commodioris 
vitae, aut inordinata affectione erga consanguineos? 

Anne caeco impetu, sine praevia inquisitione 
utrum a Deo vocatus, utrum par sis ferendo oneri, 
necne, ad sacros ordines transiliisti? 

Ante juxta consilium Salvatoris se- 
disse debueras, ante aestimasse opus, me- 
tiri vires, ponderrasse sapientiam, me- 
rita comparasse,, sumtus computasse vir- 
tutum (S. Bernard. 1. 2. de consider. c. 6.) 

Quae fuit tua ad sacerdotium praeparatio? quode 
studium extirpandi vitiosos habitus et acquirendi ido- 
neam et sufficientem virtutem ac doctrinam? 

Vae ministris infidelibus, qui necdum 
reconciliati reconciliationis alienae ne- 
gotia quasi homines, qui justitiam fece- 
rint, apprehendunt! Vae filiis irae, qui se 
ministros gratiae profitentur. Vae filiis 
irae, qui pacificorum sibi usurpare gra- 
dus -et nomina non verentur. Vae filiis 
irae qui fideles sese mediatores pacis, ut 
peccata populi comedant, mentiuntur. 
Vae, qui ambulantes in carne, Deo pla- 
cere non possunt, et placare velle prae- 
sumunt! (S. Bernard. de convers. ad cleric. 
c. 19.) 

An mundo saltem corde, mdli censurae lethdli- 
que culpae obnoxius, sacros ordines suscepisti? An 
prioris vitae maculas condigna poenitentia elueras? 
Tune forsitan unus illorum, quos denotat S. Ber- 
nardus : Ingrediuntur cum hac macula 
tabernaculum Dei viventis ; inhabitant 
cum hac macula templum, sanctum Do- 
mini polluentes? (loc. cit. c. 20.) 

An solemnia primae tuae Missae non profanasti 
comessationibus, choreis, lusibus aut alio strepitoso 
apparatu ? 

Extat hac de re canon synodi Ratis bonensis 
an. 1512, obsoletus quidem sed testis pristinae dis- 
ciplinae. Eo vetatur «districtissime , in virtute obe- 
«dientiae et sub poena suspensionis mulctaque viginti 
«florenorum, ne occasione primae Missae neosacerdos, 
«cujuscumque status, conditionis aut dignitatis existat, 
«ultra decem personas virilis sexus duntaxat (inter 
«quos sibi etiam ad altare ministrantes comprehen- 
duntur) in prandio et in coena secum habeat invi- 
«tatas, neque choreas duci aut canere cantilenas 
«permittat." Idem habet Synodus Bamberg. 'anni 
1491. 

An aestimas vocationem sanctissimam, et pro 
illius singulari beneficio grates Deo rependis? — 

Audite, filii Levi: num parum vobis 
est, quod separavit vos Deus ab omni po- 
pulo, et junxit sibi, ut serviretis ei in 
cultu Tabernaculi? (Num. 16, 8. 9.) 

Si fors in clericatum irrepsisti non vocatus ; an 
serio studes praeteritam culpam poenitentia diluere, 
et eo ferventius omnia salutis subsidia adhibere ? — 

Quae fnit tua vita? 

Qualem hucusque duxisti vitam ? an ambulasti 
digne vocatione tua adeo sancta ? 

An exemplum fuisti fidelium in verbo , 
in conversatione, in charitate, in fide , in 
castitate? (I. Tim. 4, 12.) 

Quis te spiritus animavit? Christine spiritus, an 
spiritus hujus mundi? — 

Si quis autem spiritum Christi non 
habet, hic non est ejus. (Rom. 8, 9.) Qui- 
cumque enim spiritu Dei aguntur, ii sunt 
filii Dei. (Rom. 8, 14.) Quicumque voluerit 
amicus esse saeculi hujus, inimicus Dei 
constituitur. (Jac. 4, 4.) 

Quorumnam exemplo vitam moresque tuos con- 
formasti? piorumne sacerdotum , quorum conver- 
satio in coelis est? an potius tepidorum atque 
mundanorum , qui ambulant viam spatiosam per- 


Annon vitam traxisti mollem, otiosam, inertem, 
a lege evangelica reprobatam ? Vel an desudasti 
quidem sed stulto labore , unice honori plausibusque 
humanis inhians, ut te feriat illud Prophetae : Se- 
minasti multum, et intulisti parum . . 
et qui mercedes congregavit , misit eas in 
sacculum pertusum? 


Si, uti coepisti, vivere pergas; potemisne quondam 
cum S. Paulo laetabundus dicere: Bonum cer- 
tamen certavi, cursum consummavi . . . 
in reliquo reposita est mihi corona jus- 
titiae? (2. Tim 4, 7.) 

Qualem hactenus egisti poenitentiam? an saltem 
serio de ea bogitasti — voluisti — coepisti? 

Tota enim Christiana vita, asserente S. Synodo 
Tridentina, perpetua poenitentia esse 
debet. (Sess. 14? de extrem. unet.) 

Inprimis disquire, quales fuerint tuae sacramen- 
tafes peccatorum confessiones; et quem ex iis fructum 
retuleris. 

An per eas tibi comparasti divitias justitiae ? 
an potius, quod Deus avertat! secundum duri- 
tiam tuam et impoenitens cor thesaurizasti 
tibi iram indie irae et revelationis justi 
judicii B ei? (Bom. 2, 5.) 

Vide igitur, utrum semper omnia candide et 
aperte confessus sis. 

An fors leviora diligentius enumerans , praeteri- 
isti omnino, aut obiter duntaxat attigisti pravissimas 
consuetudines, sacrilegia, damnabiles tui muneris ne- 


0 Po enitente s, non poenit entes, sed 
illusores excol antes culicem, camelum 
autem gluti e ntes. (S. Augusti) 

An omni confessioni sincerum animi dolorem ac 
emendationis propositum. praemisisti? 

Annon tempus, quod freventiori praeparationi 
et gratiarum actioni impendendum erat, inanibus 
confabulationibus, fors compotationibus consumsisti? 

* * 

* 


Scrutare jam accuratius intimas cordis latebras. 
Beduc in mentem annos pristinos: Becog itabo 

tibi omnes annos meos in amaritudine 
animae meae. (Isai. 38, 15.) Considera, quae sint 
obligationes tuae erga Deum, erga teipsum, erga 
proximum, et quaenam speciatim pastoris anima- 
rum. Inquire in omnia tua opera, verba, cogitationes 
et omissiones — qui fueris — qui sis — qualis dein- 
ceps esse velis. 

Quodsi te reum inveneris; geme, luge, ad poe- 
nitentiae lavacrum confestim accurre : Exitus aqua- 
rum deducant oculi mei. Operiat con- 
fusio faciem meam v Deficiat in dolore 
vita mea, et anni mei in gemitibus. 


I. Qualis fuisti ratione Dei? 

Examina, qua fidelitate observes ea, quae spec- 
tant ad Dei servitium. 1) Quae tua fides, spes, 
charitas? 2) Qua ratione opera pietatis, sacrificium 
Missae, recitationem breviarii, meditationem, lectionem 
etc. obire soles? 

1, Fides. 


An Deo saepe gratias agis pro inaestimabili 
dono fidei? 

An in captivitatem redigis tmm intellec- 
tum in obsequium fidei , firmissime et absque tdla 
haesitatione credendo, quaecumque per Ecclesiam cre- 
denda proponuntur? 

Dico enim per gratiam, quae data est 
mihi, omnibus qui sunt inter vos: non 
plus sapere, quam oportet sapere, sed sa- 
pere ad sobrietatem. (Bom. 12, 3.) 

An Ecclesiam, optimam Matrem , filiali pietate 

ac reverentia prosequeris? zelas illius honorem? ser- 
vas praecepta? damnas quod illa damnat?*) — ♦ 

. Credamus, fratres, quantum quisque 
amat ecclesiam Christi, tantum habet 
Spiritum sanctum. (S. August. tract/ 32. in 
Joan.) 

An debitam summo Pontifici venerationem et om- 
nimodam obedientiam, sine qua religio catholica stare 
nequit , in te foves, atque aliis sedulo inspirare soles? 

An nunquam Romanae Sedi detrahis , detrahendo 
Romanae curiae? — 

An orta fors controversia , cum S. Hierony mo 
clamitas : Si quis cathedrae Petri jungi- 
tur , meus est? (Epist 16. ad Damas.) 

An damnare vel carpere audes , quae sancta 
Mater Ecclesia probat sua praxi, aut Romana Sedes 
suo judicio confirmat , ex gr . : pias congregationes et 
sodalitates — consuetas toti Ecclesiae devotiones , pere- 
grinationes, et benedictiones — usum numismatum , 
rosariorum etc., quibus Pontifex indulgentias applicare 
solet , et reliqua hujusmodi pietatis ac devotionis no- 
strae adminicula? — 

Si.quid universa per orbem frequentat 

*) Inter regulas, quas S. Ignatius in aureo libello Exer- 
citiorum servandas tradit, ut semper cum Ecclesia orthodoxa 
sentiamus, decima tertia ita effertur: „Denique ut ipsi Eccle-. 
„siae catholicae omnino unanimes conformesque simus, si quid, 
„quod oculis nostris apparet album, nigrum illa esse definierit, 
„debemu8 itidem quod nigrum sit, pronuntiare. Indubitate 
„namque credendum est , eundem esse Domini nostri Jesu 
„Christi et Ecclesiae orthodoxae, sponsae ejus, spiritum, per 
„quem gubernamur ac dirigimur ad salutem: neque alium 
„esse Deum, qui olim tradidit Decalogi praecepta, et qui nunc 
„temporis sanctam nostram Matrem, Ecclesiam, instruit atque 
„regit.“ 

Ecclesia, quin ita faciendum sit, disputare 
intolerantissimae insaniae est. (S. August. 
ep. 54.) Ecclesia Dei multa tolerat, et 
tamen quae sunt contra fidem vel bonam 
vitam, non approbat, nec tacet, nec facit. 
(Idem ep, 55, alias 119.) Oportet nos tanquam 
membra inhaerere capiti nostro, Bomano 
Pontifici, et throno apostolico; ei quo 
nostrum est quaerere, quid credendum, 
quid sentiendum, et quid tenendum sit. 
(S. Cyrillus Alex an dr. in thesauris 1. I. c. 21. 
n. 4.) 

Annon foves opiniones suspectas, temerarias , 
male sonantes , quae potitis perniciosum genium hujus 
secuti, quam Ecclesiae sensum et spiritum redolent? 

0 Timothee, depositum custodi, devi- 
tans profanas vocum novitates. (1. Tim. 
6,20.) Doctrinis variis et peregrinis nolite 
abduci, (Hebr. 13, 9.)*) 

*) Recole nonnumquam Constitutionem Pii VI. Auctorem 
fidei contra Synodum Pistoriensem , qua damnantur plures 
propositiones, quas tamen hodie nonnulli recinere audent, non 
attendentes, se ita contradicere toti Ecclesiae, quae Pontificis 
Constitutionem reverenter accepit. Damnatur inter alias Pro- 
positio 40. asserens, indulgentiam aliud non esse, quam remis- 
sionem partis ejus poenitentiae, quae per canones statuta erat 
peccanti; item Prop. 42. et 43., quibus invehitur in thesaurum 
meritorum Christi et Sanctorum, unde Papa dat indulgentias, 
et in tabellas indulgentiarum, altaria privilegiata etc. Dam- 
natur quoque Prop 62. et 63., quibus devotio erga sacratissi- 
mum cor Jesu rejicitur. — Prop. 65., qua spiritualia- exercitia 
vel missiones exploduntur. — Prop. 66., qua agitur de usu vul- 
garis linguae in liturgicas preces inducendae. — Prop. 64., 
qua ut superstitiosus notatur Ecclesiae mos recitandi determi- 
natum numerum precum et piarum salutationum. — . Prop. 76., 
qua rejiciuntur »n doctrinam scholasticam privatorum vitia, 
qui abuti ea potuerunt, aut abusi _sunt. — Eadem Constitu- 


Digitized by v^ooQle 



10 


„Absit, ut quis specioso scientiae titulo eam, quae 
vera est scientia, contemnens, in periculum incurratsem- 
per discendi et nunquam ad veritatis cognitionem per- 
veniendi. Quod ne fiat, sanctorum Patrum et Ecclesiae 
Doctorum vestigia premant, Ecclesiae sensum quam 
arctissime complectantur , sententiam quamcunque 
ecclesiastica auctoritate reprobatam etiam sibi re- 
probandam ducant, atque judicio de quacunque doc- 
trina a supremo controversiarum arbitro, summo 
Pontifice, lato ex animo adhaereant. Caveant simul, 
ne, quod vehementer reprobamus, post decreta a 
sancta sede emissa, nova effugia novasque ad ob- 
tegendam inobedientiam cavillationes, presbyteris in- 
dignas, excogitare sibi praesumant, sed judicio apo- 
stolico pure et sincere se subjiciant, prae oculis ha- 
bentes regulam illam cuilibet viro catholico sanetam : 
Boma locuta est, causa finita est. Attpie hanc in 
omnibus Ecclesiae sensum amplectendi promptitudinem 
etiam in alumnorum animis excitare ac fovere, stu- 
deant praeserventque eosdem a tetra illa carpendi et 
vilipendi, quod priora protulerunt saecula, libidine, 
quae saepe ignorantiae majus quam immodestiae est 
documentum. Dum vero, quae priorum saeculorum 
ingenia summo labore parique saepe felicitate nobis 
pepererunt, sua facere, excolere et provehere student, 


tione pontificia male etiam notantur, qui Ecclesiae disciplinam, 
reservationem casuum, frequentem peccatorum venialium con- 
fessionem, statum regularem vel monasticum etc. reprehendunt 
et calumniantur. — Videant quoque qui lectionem S. Scrip- 
turae lalcis sine discrimine commendandam, et vix non ob- 
trudendam existimant, Propositionem 67. et in Clementis 
XL Constitutione Unigenitus Propositiones 79. usque ad 86. 

simul etiam quae nostrorum temporum exigant errores, 
. ut iisdem occur&tur, attendant. Bene actum erit de 
scientia catholica et de singulorum eruditione ac 
profectu, si qui sacras scientias colunt priorum sae- 
culorum labores non evertere, sed eicolere et pro- 
vehere student/ 4 (Cone, provinc. Colon, a. 1860. p. 
2. c. 26.) 

„E fontibus puris illam, qua gregem pascunt, 
hauriant doctrinam. Sanctorum Patrum et Ecclesiae 
Doctorum libris, quantum per tempus licebit, et im- 
primis Catechismo Romano legendis sint addicti, 
magnamque iis exhibeant reverentiam. Inter dogmata 
et opiniones probe discernant, et etiam in illis, quae 
ab Ecclesia conceptis verbis definita non sunt , Ec- 
clesiae tamen sensum, ubi de illo constare videbitur, 
arctissime complecti satagant. Neque tum solum, si 
anathematis poena intentetur, sententiam aliquam 
ecclesiastica auctoritae proscriptam et sibi aversandam 
ducant ; major enim quum in quolibet catholico, tum 
in Ecclesiae potissimum ministro jure merito exigitur 
animi promptitudo. Sanctissimi Patris nostri Pii IX. 
monitis obsecuti caveant, ne qua in re violent sanam 
loquendi formam, memoresque sint eorum, quae gra- 
vissime monuit Augustinus: „Nobis ad certam regu- 
lam loqui fas est, ne verborum licentia etiam de 
rebus, quae his significantur, impiam gignat opinionem. 44 
Etiam a doctrina praestantiorum theologorum com- 
muni non facile declinent Cur enim nostris temporibus 
nonnulli in tot lapsi sunt errores/ nisi quia communem 
theologorum doctrinam aut non noverunt, aut temere 
deserendam duxerunt? 44 (Cone, provinc, Colon, a. 
1860. p. 1. c. 8.) 

An vitas lectionem librorum haereseos aut im- 
pietatis veneno infectorum , quos Ecclesia adeo semper 
abhorruit , ut nullo non tempore severissimis poenis 
interdixerit? Quia tanta nunc est eorum cepia ; cre- 
disne, minus esse periculum perversionis? — 

Haec mea sublimior interiorque philo- 
sophia, scire Jesum et hunc crucifixum.. 
(S. Bernard. serm. 43. in cantic.) 

Quodsi facultatem habeas libros prohibitos reti- 
nendi ; an praecaves , ne post tuum obitum publica 
venditione vel alia ratione ad eos deveniant , qui iis 
abuti vel perverti possint? 

An caves a colloquiis, consortio et ab omni con- 
suetudine, qua fides 'tua amitti aut minui, aut qua 
scandalum apud fideles oriri potest? — 

Synodus Pragens. an. 1605 hortatur suae aetatis 
clericos, „ne cum haereticis et praesertim cum haere- 
ticorum ministris, qui praedicantes dicuntur, fre- 
,,quentem consuetudinem habeant, neve cum eis 
„cibum sumant: hujusmodi enim familiaritates laicis 
„praesertim rudioribus absque scandalo esse non 
„possunt.“ 

Annon ignave taces, annuis vel arrides, ubi 
oblatrantes novatores intrepide redarguere deberes? 
. Qui me erubuerit et meos sermones, 
hunc Filius hominis erubescet, cum ven- 
erit in majestate sua. (Luc. 9, 26.) 

Estne fides tua viva, an mortua? 

’ Quid proderit, fratres mei, si fidem 
quis dicat se habere, opera autem non 
habeat? ... Et daemones credunt, et con- 
tremiscunt. (Jac. 2, 14. 19.) Quid respondebis 

cum in divino judicio tibi dicetur: En haec credi- 
disti ettamensic vixisti. — Justus meus ex 
fide vivit. (Hebr. 10, 38.) Vivisne vita fidei? Estne 
fides norma tuarum actionum [et consiliorum , lux in 
dubiis et perplexitatibus ? — Judicasne de rebus secun- 
dum lumina fidei , an secundum dictamina mundi? 
Quid censes de contemptu mundi , de fuga honoris , de 
paupertate , persecutionibus , abnegatione sui etc.? 
Potesne dicere cum Apostolo: In fide vivo Filii 
Dei? (Galat. 2, 20.) Domine , adauge nobis 
fidem. (Luc. 17, 5.) 


2. Spes. 

Quaenam est spes tua? 

Confidisne unice in Deo ? an contra in hominibus , 
in sapientia mundana, in bonis fluxis? 

Clamasne in angustiis et tribulationibus: Mihi 
autem adhaerere Deo bonum est; ponere 
in Domino Deo spem meam ? (Ps. 72, 28.) 

Estne spes tua fortis, magnanima , inconcussa? 
CrecUsne, omnia te posse in eo, aui te con- 
fortat? 


Nil omnipotentiam Verbi clariorem 
reddit, quam quod omnipotentes facit 
omnes, qui in se sperant. (S. Bernard. in 
Cantic. serm. 85. n. 5.) 

An, si labor tuus non illico fructificat, mox ab- 
jecto animo, omnia deseris? — 

Tanto plus sperandum in Deo, quanto- 
res magis videntur despersftae: ubi defi- 
ciunt humana, ibi praesto sunt auxilia di- 
vina. (S. Ignat. scintil. sive apophtegm. sacr.) 

An, ut molestiis et vexationibus te subtrahas , 
taces ubi loqui , cedis ubi reniti oporteret? 

Qui multum metuit homines, grande 
aliquid pro Deo nunquam conficiet. (S. 
Ignat. loc. dt.) 

An conscius pravitatis tuae et insitae Ubi fragili- 
tatis vix non desperas, te posse vitam ducere puram 
et sanctam? — 

Ergo tu non poteris, quod isti et istae? 
An vero isti et istae in semetipsis pos- 
sunt, ac non in Domino Deo suo? Projice 
te in enm, noli metuere; non se subtrahet, 
ut cadas. Projice te securus, excipiet te, 
et sanabit te. (S. August. confess. 1. 8.) 

An etiam aliis misericordiam Domini praedicas , 
neque ulli unquam peccatori, quantumvis perverso, 
spem adimis? 

An vero falsa spe delusus, abuteris Dei miseri- 
cordia, donec veneris in profundum , et non sit, qm 
eripiat ? — 

Sperant ut peccent . . . Dinumerari 
non possunt, quantos haec inanis spei 
umbra deceperit. (S. August.) 

An in omnibus, quae tibi agenda sunt, sequeris 
auream regulam S. lgnatii (loc. dt.): Sic Deo 
fide, quasi rerum successus omnis a te, 
nihil a Deop enderet; ita tameniis oper am 
omnem admove , quasi tu nihil, Deus omnia 
solus sit facturus? id est: Spes non minuat 
tuam diligentiam, * neque diligentia spem. 


3. Charitas. 

Amasne vere Deum? amasne toto corde? — 

Proba cor tuum — interroga opera tua. Vide, 
num respondere possis: Etiam, Domine, tu scis 
quia amo te? (Joan. 21. 16.) Sine charitate 
sacerdos dici potes; esse non potes. (Petr. 
Blessens. tract. de charit. c .1.) 

Fugisne sollicite , quaecumque Deo displicent, 
nec modo gravia , nec modo quae in oculos hominum 
incurrunt; sed etiam levia, et quorum Deus solus 
testis est ? 

Qui timet (quanto magis, qui amat) Deum, 

nihil negligit. (Eccl. 7, 19.) 

An ad Deum feruntur affectus tui et desideria 

tua? 

Deumne in singulis tuis actionibus honorare et 
laudare intendis, ac ideo saepius per diem renovas 
bonam intentionem? 

An adversa, injurias et opprobria patienter imo 
libenter sustines ex amore Domini pro te crucifixi? 

Nihil suavius est, quam amare Deum, 
sed ita, ut ex amore illius multa patiaris. 
(S. Ignt. scint. sive apophtegm.) 

An amor divinus te stimulat, ut grandia pro 
Deo indesinenter et opereris et patiaris , non exhor- 
rens sudorem et contradictiones ? ■ 

Amor operatur magna, et reputat par- 
va; operatur multa, et reputat breve, (ap. 
S. Thom. Aquin.) 

An curas servire et placere divinae Bonitati 
propter seipsam et propter charitatem et eximia bene- 
ficia, quibus praevenit nos, potius quam ob timorem 
poenarum vel spem praemiorum, quamvis hinc etiam 
juvari debeas? 

An contendis te exuere, quantum fieri potest, 
amore omnium creaturarum, ut affectum universum 
in ipsarum Creatorem conferas, eum in omnibus crea- 
turis amando, et omnes in eo, juxta sanctissimam 
ac divinam ipsius voluntatem ? 

Domine! minus te amat, qui aliud prae- 
ter te a-mat, quod propter te non amat. (S. 
August. confess. 10 c. 29.) Sero te amavi, 
pulchritudo tam antiqua et tam nova , sero 
te amavi! vae tempori illi quando non 
amavi te! (Idem Solii. 

4, Oratio. 

Quale tibi studium orationis? 

An libenter, devote, assidue cum Deo conversa- 
ris? an contra orationem negligis, vilipendis? eos, 
qui orationi dediti sunt, male sugillas? — 

Animalis homo non percipit ea, quae 
sunt spiritus Dei: stultitia enim est illi, 
et non potest intelligere. (1, Cor. 2, 14.) 

AudiS. Chrysostomum, qui profecto sensum 
Dei habet: „Cum videro quempiam non amantem 
„orandi studium, nec hujus rei fervida vehementique 
„cura teneri, continuo mihi palam est, eum nihil 
„egregiae dotis possidere. ... Et quisquis non orat 
„Deum, nec divino colloquio cupit assidue frui, is 
„mortuus est, et vita carens, expersque sanae mentis ; 
„nam hoc ipsum est evidentissimum argumentum 
„amentiae, non intelligere magnitudinem hujus honoris, 
„nec amare deprecandi studium.“ (Homil. I. de pre- 
catione.) 

An oratio tua est humilis, fervens, fiducia plena, 
ex intimo cordis affectu et indefessa? — 

Vult enim Deus rogari, vult cogi, vult 
quadam importunitate vinci. Esto igitur 
in precibus importunus. (S. Gregorius.) 

Annon ob ariditatem despondes animum? annon 
db consolationem superbis? 

Nonnulli se periisse putant, quando 
sensibili consolatione privantur; et rur- 
sum se sanctos Deoque acceptissimos esse 
credunt, quando illam accipiunt: sed fal- 
luntur et errant. (Lud. Blosius in institut. 
spirit.) 

An ad exemplum omnium Sanctorum tibi fami- 
liaris est creber Dei intuitus, creber ad Deum recur- 
sus, crebra amoris jacula? 

Ille beate vivit, qui quoad fieri potest, 
et in Deo mentem, et Deum in mente ver- 
sat assidue. (S. Ignat. scintil.) Ubicumque ergo 
fueris, intra temetipsum ora, aut aliquid 
salutare in animo tuo versa. (S. Bernard. 
medit. c. 6.) 

An contra totus effusus es ad exteriora? non te 
colligis, non redis ad cor? non tibi invigilas? Num 
mens tua similis molendino, quod velociter 
volvitur, et nihil respuit, sed quidquid 
imponitur , molit? (Ibid. c. 9.) 

Ut fias homo orationis, ama solitudinem, et 
mortifica inordinatas passiones. (Vide ..Imitat. Chri- 
sti 1. 1. c. 11. et 20.) 

5. Sacrificium Missae. 

„Quodsi necessario fatemur, nullum aliud opus 
„adeo sanctum ac divinum a Christi fidelibus tractari 

„posse, quam hoc ipsum tremendum mysterium . . . 
"„satis etiam apparet, omnem operam et diligentiam 
„in eo ponendam esse, ut quanta maxima fieri potest, 
«interiori cordis munditia et puritate, atque exteriori 
«devotionis ac pietatis specie peragatur. 44 (Concil. 
T rident, sess. 22. de sacrif. Missae.) 

„Cum igitur nihil sit majus, nihil salutarius, nihil 
sanctius, nihil divinius incruento Missae sacrificio, 
quo idem corpus, idem sanguis, idem Deus et Do- 
minus Noster Jesus Christus Deo pro omnium salute 
in altari per sacerdotes offertur et immolatur, idcirco 
sancta Mater Ecclesia tanto divini sui sponsi ditata 
thesauro, nunquam destitit, omnem curam, operam dili- 
gentiamque in id conferre, ut tam tremendum mysterium 
a sacerdotibus quanta maxima fieri posset interiori 
cordis munditia ac puritate perageretur debitoque 
sacrarum caeremoniarum ac rituum apparatu, cultu- 
que celebraretur, ut ipsius mysterii magnitudo et 
majestas vel externa quoque specie magis eluceat, 
et fideles ad rerum divinarum, quae in tam admira- 
bili ac venerando Sacrificio occultae continentur, 
contemplationem excitentur. 44 (SS. D. N. Pius P. 
P. IX. in Epistola Encyclica Amantissimi Re- 
demptoris d. d. 8. Maii 1858.) 

Quae tua in celebrando cordis munditia et puri- 
tas? an mundus es ab omni peccato , non solum mor- 
tali , sed etiam 4 ut par est, veniali deliberato , atque 
.ab omni affectu erga peccatum qualecumque? 

Quo non oportet esse puriorem tali 
fruentem sacrificio? quo solari radio non 
splendidiorem manum, carnem hanc divi- 
dentem? es, quod igne spirituali repletur? 

linguam, quae tremendo nimi3 sanguine 
rubescit? (S.Chrysost. hom. 60. ad pop. Antioch.) 

An quia contritus Ubi videris , negligis fortasse 
confessionem peccati etiam lethalis ? 

«Nullus sibi conscius mortalis peccati, quan- 
tumvis sibi contritus videatur, absque praemissa 
( ,sacramentali confessione ad sacram . Eucharistiam 
accedat. Quod etiam ab iis, sacerdotibus , quibus ex 
„officio incubuerit celebrare, haec sancta Synodus 
«perpetuo servandum esse decrevit, modo non desit 
„copia confessoris." (Cone. Trident. Sess. 13. de 
Euchar. cap. 7.) 

Non censetur deesse copia confessarii, si absit is 
cui soles aut cupis confiteri, vel cui devotius aut 
utilius confiteris; sed debet abesse quilibet approbatus. 

Synodus Provincialis Salisburg. an. 1569 de- 
cernit, ut «sacerdos, qui repertus fuerit mortaliter 
«Deum offendisse et proximum scandalizasse, et ni- 
«bilominus absque 3acramentali confessione Missam 
«celebrasse, tamquam haereticus omnibus spoliatus 
«beneficiis, si quae habet, acerrime puniatur : nam qui 
«tale scelus audent perpetrare, profecto ab infectione 
«haeresis alieni esse non possunt; praesertim qui 
„in eodem scelere non erubescunt perseverare." 

0 sacerdos, qui debes offere! noli 
prius temetipsum maligno spiritu victi- 
mam immolare. (S. Petr. Damian.) 

Quodsi necessitate urgente , post commissum le- 
thale peccatum , absque praevia confessione celebra- 
veris, an saltem postea quam primum confessus 
es, quemadmodum Synodus Trident. ibidem stricte 
praecipit? — 

Vide hac de re propositiones 38. et 39. ab Ale- 
xandroVII. damnatas. — Illa autem particula 
quamprimnm non intelligitur: quumsacer- 
dos „suo tempore" confitebitur. (Cone. pro?. 
Colon, a. 1860. p. 112.) 

Accedisne ad altare ex motivo saltem pio et su- 
pernaturali ? — non ex arida et insipida consuetu- 
dine? non quaestus causa? 

, .Quamvis enim, ex Apostoli sententia (1. Cor. 
„9.) nathra et divina lex jubeat, ut, qui altari servit, 
„ex altari vivat; tamen qnaestus et lucri causa ad 
, altare accedere, maximum sacrilegium est." (Ca- 
tecb. Rom. p. 2. c. 7. q. 4.) 

An ad SS. Missae sacrificium per aliquod tem- 
poris spatium ferventer te praeparas, in tam alti my- 
sterii meditatione toto animo defixus? — (Synod. 
Augustana an. 1610.) 

„Cum celebrandi tempus imminet, colligant se 
«sacerdotes ab omni animi distractione, et gratiam 
«tremendum illud mysterium digne peragendi a Deo 
«implorent, curentque, ut ex precibus canonicis saltem 
«Matutinum cum Laudibus absolverint, quemadmodum 
«etiam rubricae Missalis romani praescribunt." 

Cum sacerdos fuerit totus alteratus 
et divinus effectus, ita 'ut nihil videat nisi 
Deum, tunc accedat. (S. Bonavent.) 

An induens sacra par amenta devote recitas prae- 
scriptas preces ? an ideo curas , silentium in sacristia 
servari ? 


«Dum sacerdos Sacrum facturus in sacrario in- 
«duitur, nemo ibi confabulari praesumat, unde ipsius 

„devotio interturbetur/ 1 (Synod. Tre virens, tit. 
de Missa an. 1549.) 

Extatne etiam in sacristia pelvis cum aqua, et 
imago Crucifixi , ut celebraturus manus laves, et 
priusquam ad altare egrediaris, calicem manu tenens, 
profunda capitis inclinatione facias cruci reveren- 
tiam? 

An ad altare procedis et ab eo recedis, quem- 
admodum rubricae Missalis praescribunt, capite 
cooperto, oculis demissis, incessu gravi, 
erecto corpore? 

An fortasse supra calicem defers elavem taber- 
naculi birretum , strophiolum aut perspicillum etc., 
quod non licet. 

Non licet deferre supra calicem elavem . taber- 
naculi, perspicilla, sudarium, nec quidquam aliud, 
tam eundo, quam redeundo ab altari. (S. R. C. 
1. Sept. 1703.) 

Quae tua est pietas et devotio ? An numquam 
celebras Missam cum quadam negligentia aut irre- 
verentia? .Nescis, maledictum in sacris litteris eum 
vocari , qui facit opus Dei negligenter! Nescis, ir- 
reverentiam in 8. Missa ab impietate vix 
sejunctam esse posse? (Trident. sess. 22. 
de celebr. Missae.) 

An omnem motum et actionem ita moderaris , 
ut non minus aliorum aedificationi quam propriae 
devotioni serviat ? 


An vitas omnem indecorum et absur- 
dum capitis, oris et reliqui corporis mo- 
tum? (Synod. August. an. 1610.) 

An accurate facis genuftexiones et signa crucis, 
nec praecipitanter , nec affectate?*) 

An singula verba distincte pronuntias, alia voce 
elata , non tamen ita ut ceteri , eodem tempore cele- 
brantes , perturbentur , alia secreto ? 

An ita lente , ut non pergas , nisi finita a mini- 
strante tota phrasi : et vicissim an curas, ut hic non 
incipiat , nisi finita tua? 

„Hlud certissimam est, non deesse, qni Sacram 
„negligentissime faciant, verba cum festinatione pro- 
ferentes, intempestive, quae agenda sunt properan- 
„tes ... Ad altare tam exiguo tempore, adeoque 
„tam incomposite detinentur, ut nullam animo reli- 
„gionem, nullam verbis ac precibus, quae ad sacri- 
„ficium pertinent, attentionem habere procul dubio 
„videantur. Sacerdotibus ejusmodi illud aptissime con- 
venire potest, quod olim Tertullianus, cum diversam 
„rem pertractaret, postulavit: Sacrificat, an in- 
„sultat!“ (Benedict. XIV. de sacrif. Missae.) 

Vel an Missam dicis adeo lente, ut semihoram 
multum excedas, cum taedio audientium? 

An verba consecrationis profers interruptim, vel 
tono nimis alto? 

An praescriptas in Missali romano 
ceremonias ad unguem servas, neque ullas 
alias adhibes? (Synod. August. an. 1610.) 


*) Ad formandam genuflexionem, corpore et capite erec- 
tis et absque ulla eornm contorsione seu inflexione, genu 
dextrum demittitur usque ad terram ; idque juxta talum pedis 
sinistrL (Roma 6 e. Praxis celebrandi Missam, part. I. cap. I. 
art. XV. § 2. edit. Hazfc 1854.) 

An ea de causa rubricas interdum legis , ad- 
hibito etiam , si opus sit , auctore interprete ?*) 

An orationes ad incensum sub Missa solemni 
praescriptas memoria tenes et recitas? 

Annon uteris solo vino in secunda ablutione , 
qui mos in aliquibus locis per abusum irrepsit? **) 
An etiam pro rei gramtate attendis, ut vinum in 
sacrificio Missae sit geminum et purum? 

Monet Synodus August. an, 1610 non expe- 
dire illud ex publicis cauponis afferri, imo 
non licet, illud a quolibet mercatore emere ob peri- 
culum corruptionis. 

An in colligendis fragmentis SS. Hostiae * aut 
purificando s. ciborio ea diligentia usus es, quae 
decet sacerdotem, qui in minima particula consecrata 
Christum vere et integre praesentem credit ? 

An numquam celebras sine veste clericali , veste 
saltem nigra et longa? an semper . servas colorem, 
quem rubricae praescribunt!***) 


*) S. Pius V. in bulla, quae posita est in principio Mis- 
salis, ait: Mandantes et districte praecipientes in virtute 
sanctae obedientiae , ut Missam juxta ritum , modum et nor- 
mam , quae per Missale hoc a nobis nunc traditur , decantent 
ac legant . „Unde communis omnium sententia docet, inquit 
Benedictus XIV., (de sacrif. Missae Sect. 2. §. 102.) 
rubricas Missae esse leges praeceptivas , quae obligant sub 
mortali, nisi excuset invincibilis imprudentia aut parvitas 
materiae.** Non te pudeat addiscere, quanquam provectioris 
forte sis aetatis. Ad discendum quod opus est , scribit S. 
August in. ep. 160., nulla mihi aetas sera videri potest: 
quia etsi senes magis deceat docere , quam discere, magis 
tamen decet discere , quam ignorare . 

**) Vino solo in digitis abluendis uti non licet absque 
induito Pontificis, non obstante quacunque contraria consue- 
tudine, quam abusum esse patet, quia contra mandatum Bubricae. 

***) «Recitantes officium de Martyre, et celebrantes in Ec- 
clesiis, ubi dicitur de Confessore, petitur, utrum debeant se 

An dicta Missa, mox divino hospiti dorsum ob- 
vertens discedis , neque curas cum eo paulisper con- 
versari ? 

Nullum certe pietatis sensum habere 
convincitur, qui non libenter cum Deo 
manet. (Cardin. Bona de sacrif. Missae c. 6.) 

Tam cito fastidis Deum ! 0 probrum ! o dedecus sa- 
cerdotis christiani! Ingratitudo ventus urens, 
siccans sibi fontem pietatis, rorem miseri- 
cordiae et fluenta gratiae. (S. Bernard. serm. 
51 in Cant.) 

An memor accepti beneficii curas per diem , piis 
affectibus crebrisque aspirationibus divino Salvatori 
te unire ? 

Esse sine Jesu gravis est infernus; esse 
cum Jesu, dulcis paradisus. (Imitat. Christi 
1. 2. c. 8.) 

O Jesu mi dulcissime! Quocumque loco fuero; 

Spes suspirantia animae, Mecum Jesu, desidero : 

Te quaerunt piae lacrymae, Quam laetus cum invenero ! 

Et clamor mentis intimae. Quam felix cum tenuero! 

(S. Bernard.) **) 

An unquam ausus es Missam dicere, non stricte 
servato a media nocte jejunio ? 

Annon vereris inter divina mysteria tabacum 
sumere, aut ansam dare, ut sacrum corporale eo pul- 
vere indecenter conspergatur , aut guttis foede macu- 
letur? 


conformare in colore illis Ecclesiis, etiamsi nulla ibi sit so- 
lemnitas ? — Respondetur affirmative etiam quoad Missam, 
quae non poterit celebrari de Confessore, si color fuerit ru- 
beus/' (S. Congreg. Rituum 7. Maj. an. 1746.) 

**) Juvat mc ex. gr. hujusmodi aspirationes aliquas notare 
e libello Card. Bona de sacrif. Missae : „Bone Jesu ! quan- 

Notanda hic veniunt verba Synodi Eichstet- 
tens. an. 1700 : „Indigna prorsus res est, et sacer- 
„dotem deturpans tam frequens haustus tabaci e fi- 
stula, unde tales ita immoderate huic potui vacantes, 
„stomachose foetent, ut honesti viri, cum talibus sacer- 
dotibus tractantes, merito inde horrorem concipiant ; 
„nedurh quod sacra paramenta foetore suo xepleant 
„et contaminent." 

Examina te ergo , utrum non etiam immodice 
et intempestive tabaco utaris? 

An audes sine legitima dispensatione bis aut , 
quod multo intolerabilius est , ter in die celebrare ? 

Romana sedes facultatem his in die celebrandi 
non solet dare ipsis missionariis , nisi apposita con- 
ditione, ut facultate hac nullatenus uti 
liceat, nisi rarissime et ex gravissimis et 
urgentissimis causis, in quo graviter tam 
Superiorum quam ipsorum missionariorum 
conscientia oneratur. 

Si parochus es , an diebus dominicis et festis 
(etiam pro foro abrogatis ) Missam parochianis ap - 
plicas? 

Proderit etiam hac de re populum aliquoties 
admonere, quo ferventius Missae parochiali assistat. 

An Missas ex justitia celebrandas ultra licitum 
tempus non differs , aut plane omittis ?*) 

donam mihi totique mando mortaas ero, at in te solo vivam, 
et tu vivas in me ? — 0, si semper te amarem , te semper 
possiderem , a te nanqnam discederem , in te prorsus conver- 
terer! — Quid mihi est in coelo, et a te quid volui super 
terram ! — Refice, Domine , esurientem animam meam , ac- 
cende frigidatem meam igne amoris tui“ etc. 

*) Censent plerique Theologi, esse graviter illicitam, Mis- 
sas ex justitia celebrandas, differre ultra duos menses, nisi 

An tabellam, sive librum habes , ubi omnes hae 
Missae accurate notatae cernuntur , ne memoria ex- 
cidant? 

An juxta Superiorum praescripta aut dioeceseos 
statuta curas , ut peregrinus vel ignotus sacerdos, 
nonnisi litteris debite exhibitis , Sacrum celebret ne- 
que Missarum stipendia accipiat? 

Honestati contrarium et a sanctorum Patrum insti- 
„tutionibus alienum semper fuit, ut inconsultis Epis- 
copis vel eorum Vicariis, clerici peregrini, qui se 
„presbyteros asserunt, ad divina peragenda admit- 
„tantur.“ (Cone. prov. Benevent. a. 1693. tit. 8. 
cap. 1. in Collectione Lacensi tom. I. pag. 31.) 

6. Officia divina. 

An ecclesiam ingrederis modeste ac reverenter 
non concitatiori gressu , non circumvagando oculis , 
aut garriendo? 

Cum ad orandum sive psallendum ec- 
clesiam intraveris, fluctuantium cogita- 
tionum tumultus exterius relinque, curam- 
que exteriorum penitus obliviscere, ut soli 
Deo possis vacare. (S. Bemard. medit, c. 6.) 

An officia divina eadem semper hora fixa , et' ' 
populo commoda , inchoas? 

An in sacris officiis , in administratione Sacra- 
mentorum , in processionibus, in exsequiis, in vesperis 
etc. pie, reverenter ac religiose te geris? 

fieret de consensu stipendium dantis, aut etiam, si Missa sit 
dicenda pro defuncto, differre per integrum mensem aut, si 
sit pro urgente necessitate, differre, donec causa sive neces- 
sitas non amplius existat. 

Non ades oscitans aut incompositus , non oculis 
vagis , animo dissipato ? 

verJa etf caeremonias non indecenter praeci- 
pitas ? 

Denique an nullam das ansam , fides in 
populo minuatur per tuam vel aeditui , ministrorum 
et aliorum , qui ecclesiae deserviunt , irreverentiam? 

Pavete ad sanctuarium meum. Ego 
Dominus. (Levit. 26.) 

An pro officii ratione sedes , stas, flectis, 

caput aperis et inclinas! accurate demum omnia 
observas , quae praescripta sunt ? an nihil pro libitu * 
addis vel omittis ? non sequeris abusum pro legi - 
Umo usu ? 

Quae in sacra Scriptura levitis et sacerdotibus 
veteris Testamenti praecipiuntur, etiam ea, quae 
levia videri possunt, fere semper sub poena mortis 
intimantur; adeo nihil contemnendum, quod pertinet 
ad Dei cultum. 

An oras junctis devote manibus ante pectus , id- 
que etiam alios , praesertim pueros doces ? 

An orando non pigrius sedes , vel cubitis nixus 
cubas, protenso in scamnum indecenter corpore? 

An quoties ante SS . Sacramentum transis , reve- 
renter decentique modo usque ad pavimentum genu - 
flexionem facis?*) 

Quomodo curas recitari a populo rosarium vel 
alias preces ? 

*) Utroque genu sunt faciendae genuflexiones a transe- 
untibus ante Sanctissimum patenter expositum, etiamsi in pi- 
xide sive ciborio expositum sit. (S. K. C.) 

An omnes graviter recitant , et distincte et quasi 
una voce cum decenti pausa? nemo ceteris citius 
aut lentius ? 

An in Missis solemnibus cantum partim omitis 
propria auctoritate ?*) 

An festinanter vel truncando cantas , idque a 
cantoribus fieri sinis? 

An vocis modulatio potius vanitatem quam de- 
votionem redolet? 

„Psalmi in Ecclesia non cursim et excelsis atque 
^inordinatis seu intemperatis vocibus, sed plane et 
„dilucide et cum compunctione cordis recitentur: ut 
„et recitantium mentes illorum dulcedine pascantur, 
„et audientium aures illorum pronuntiatione demul- 
„ceantur.“ (Cone. A quis gr an. an. 816.) 

An dum ore psallis, laudas Deum corde et 
opere ? 

Fratres, inquit S. Augustin., non tantum 
ad sonum attendite, eum laudatis; sed 
totum Deum toti laudate; cantet vox, can- 
tet vita, cantent facta. 

An cantus et musica est gravis, devota et reli- 
gionis sanctitate ac majestate digna? 

Monet Synodus August. an. 1610, „ut vitetur 
„quaevis levis modulatio, et quidquid pietati exci- 
tandae et fovendae non conducit. 41 Etiam Synodus 
Monasteriens. an. 1655 et Vratislaviens. an. 
1446 et plures aliae proscribunt „omnes melodias, 

*) Brevitatis causa nibil est omittendum vel abbreviandum, 
sed Missa cantanda semper est prout jacet in Missali. (Cone, 
prov. Colon, a 1860. pag. 100.) 

„quae sapiant levitatem vel nagas saculares.“ Prae- 
scribit quoque Synodus August., ut in Missa tempore 
elevationis non cantetur, sed „altum ab omnibus ser- 
„vetur silentium; elevato autem calice, si musice 
„cantandum sit, id devote et submissa voce fiat.“ 

Caeremoniale Episcoporum lib. II. cap. 8. n. 70 
et 71 haec praescribit: „Chorus prosequitur cantum 
usque ad Benedictus, qui venit etc. exclusive. 
Tunc silet cbo.rus et cum aliis adorat. Organum vero, 
si habetur, cum omni tunc melodia et gravitate pul- 
sandum est. Elevato Sacramento chorus prosequitur 
cantum Benedictus qui venit etc.“ 

An in omnibus sacris functionibus talari, uti 
decet, veste es indutus? 

An officia celebras, non temporali emolumento 
sed charitate religionisque cultu inductus? 

Voluntarie sacrificabo tibi, et confite- 
bor nomini tuo, Domine, quoniam bonum 
est. (Ps. 53.) 

Estne Ubi etiam curae, ut quicunque in eccle- 
sia vel ad aram ministrant, sint reverentes, decenter 
vestiti atque bene instructi, ne verba sacra detruncent, 
aut devotionem celebrantis et fidelium turbent ? 

An pro viribus impedis vana colloquia , deam- 
bulationes, garritum et omnem irreverentiam in ec- 
clesia, etiam strepitum et clamores circa eccle- 
siam, ut domus Dei vere domus ora- 
tionis esse videatur ac dici possit? (Cone. 
Trident. sess. 22.) 

An venditores, lusores, animalia et alia, quae 
locum sacrum dedecent, a coemeterio conaris ar- 
cere? An in eo Crux erecta conspicitur? 

An pro viribus prohibes , ne quis canem secum 
in ecclesiam introducat ? 

An sollicite curas munditiem, nitorem , et orna- 
tum domus Dei, ut vere dicere possis: „Domine , di- 
lexi decorem domus tuae ? 


Noverat hoc apprime Nepotianus, de quo 
scribit S. Hieronym. (ep. ad Heliodor.): «Erat 
«sollicitus, si niteret altare, si parietes absque fu- 
ligine, si pavimenta tersa ... si sacrarium mun- 
,,dum, si vasa luculenta; et in omnes caeremonias 
„pia solicitudo disposita. Non minus, non majus negli- 
«gebat officium. Ubicunque eum quaereres , in eccle- 
sia invenires. Basilicas ecclesiae diversis floribus 
„et arborum comis vitiumque pampinis adumbravit; 
„ut, quidquid placebat in ecclesia tam dispositione 
„quam visu, presbyteri laborem et studium testaretur." 

An suo tempore ecclesia verritur, lavatur, deal- 
batur, ornatur? an omnia in ea rite ordinata? 

Nihil magis ornat ecclesiam qnam re- 
rum omnium ordo. (Cone. Rothomag. an. 1581.) 

An debite curas, ut ornamenta non sint lacera, 
illuvie et crdssitie sordida ? — ut altarium canones 
non sint cerae maculis et indecoro p/ulvere oppleti 
et longo contactu sordidati? — ut tabulae, imagines, 
nimia vetustate aut sordibus deletae, resta/urentur, 
parum decentes removeantur? 

An attendis, ut diebus festivis altare splendi- 
dius niteat, et solemniori pompa divinum officium 
celebretur? 


Maxime sacerdoti hoc convenit, ornare 
Dei templum decore congruo, ut etiam hoc 

cultu aula Domini resplendeat. (S. Ambros. 
1. 2. offic. c. 21,) 

7. Horae canonicae. 

An Breviarii recitationem considefas ut ora- 
tionem Ecclesiae, quam ejus nomine pro toto Christi- 
ano orbe facere debes ? 

Pro universo terrarum orbe legatus 
intercedit apud Deum sacerdos. (S. Chry- 
sos t. de sacerd. c. 6.) „Presbyterorum officium 
„in orando Deum pro totius Ecclesiae et populi Chri- 
stiani prosperitate situm est/' (Synod. Colon.) 
Ut clerici horas canonicas recitarent „religiosissimi 
legumlatores suis suaserunt sanctionibus, dicentes, 
clericos ea re maxime constitui, ut suis precibus 
benevolentiam Dei clementissimi rebuspublicis acqui- 
rant.“ (Prov. Synod. Salisburg. an. 1569.) 

An Breviarii recitationem consideras quoque 
ut praeceptum Ecclesiae, quod sub peccato mortali te 
obligat? 

„Districte praecipientes in virtute obedientiae, 
ut divinum officium diurnum pariter et nocturnum, 
quantum eis Deus dederit, studiose celebrent et de- 
vote.“ (Cone. Later an. oecumen. sub Innoc. III.) 
„Ad canonicas horas recitandas se sub peccati mor- 
talis reatu omnino adstrictos scire debent quicumque 
beneficiati et omnes in sacris ordinibus constituti. 44 
(Synod. Pragens. an. 1605.) „Districte sub ex- 
communicationis poena 44 praecepit Synodus B a m b e r g. 
an. 1491, Breviarium recitare „non transcurrendo, 
syncopando, sed rite et devote. 44 Synod. Prov. Sa- 
lisburg. an. 1569 eum, qui Breviarium recitare neg- 

ligit,. ,,vult primo admonitione privata per suum cor- 
ripi Superiorem; ad quam si se non emendaverit, 
publice perpetuae suspensionis poena populo denun- 
tietur. Quam contemnens, si ab ipsa publicatione 
intra mensi» spatium ad cor non redierit, exinde contra 
talem ad perpetuam suspensionem ministerii sacer- 
dotalis sententialiter et summarie procedatur/ 1 Synodus 
Constant, an. 1606 inter alia haec habet: „Parochi 
et alii clerici, Constantiam ob negotia venientes, di- 
ligenter examinentur de modo ac ratione horarum 
canonicarum et an de praesenti Breviarium secum 
habeant: et si quos deprehenderint, qui vel Brevia- 
rium secum non sumpserunt, vel horas secundum 
rubricas Breviarii recitare non possunt, eos severis- 
sime mulcta pecuniaria, piis loci3 applicanda, carcere 
aut privatione pro qualitate delicti puniant." 

Cui haec non sufficiunt , adeat ipse decreta et 
canones Conciliorum tum veterum tum recentium; 
nullum certe reperiet, quod clericis, iu majore ordine 
constitutis , potestatem faciat Breviarium pro libitu 
vel commoditate recitandi, certe nullum, quod recita- 
tionem solummodo consulat, non vero praecipiat.*) 


*) Qnod si negari nullo modo potest, omnes clericos, 
beneficiatos, aut majoribus ordinibus insignitos, jam ab anti- 
quissimo aevo per universam Ecclesiam horarum canonicarum 
lege obstrictos esse; si quidem inumeri canones id invicte 
testantur, ac de Oriente etiam Benedict. XIV. in Constit. 
ad missionarios apud Cophtos § 43. Tom. L ejus Bullarii, quis 
sine insigni temeritate eam legem contemnere aut irritam 
dicere audeat? Quam nobis legitimam citabunt auctoritatem, 
quae .legem hanc abrogavit? An contrariam forsitan consue- 
tudinem? Aliquorum ergo praevaricatio vim habebit con- 
vellendi legem? Annon consuetudo , quae canonicis obviat 
institutis, nullius debet esse momenti f (Innoc. IIL c. 3 de 

An omisisti recitationem Breviarii db nauseam 
et ariditatem spiritus , ut licitum nonnulli putant per 
gravissimum sane errorem? 

Si aridas es, accende in te ignem orationis. 

An omisisti praetexens , te alia longe utiliora 
recitare aut meditari? 

Stulte egisti .... Melior est enim 
obedientia, quam victimae '. . . Quoniam 
quasi peccatum ariolandi est, repugnare, 
et quasi scelus idololatriae nolle acquies- 
cere. (1 Reg. 13, 13. et 15, 22.) 

An omisisti aut omnino aut ex parte db aliam 
levem causam? 

„Clerici itinerantes aut ii, qui levi aliquo morbo 
corripiuntur,' non aestiment se ab horarum recitatione 
immunes.“ (Synod. Constant, an. 1609.) 

Vide, annon tenearis ad restitutionem db Bre- 
viarii omissionem? 

„Quilibet habens beneficium cum cura vel sine 
cura, si intra sex ab obtento beneficio menses divinum 
officium, cessante omni legitimo impedimento , non 
dixerit, beneficii fructus non faciat suos pro rata 
omissionis et temporis; sed illos tamquam injuste 
acceptos, vel in fabricas beneficii, vel in pauperum 
eleemosynas erogare teneatur. “( Cone. Later. V. sub 
Leone X. Vide etiam bullam Pii V.)*) 

consuet.) Annon juxta effatum S. T horna e: Si adhuc ma- 
neat ratio eadem , propter quam prima lex utilis erat , non 
consuetudo legem , sed lex consuetudinem vincit ? (1. 2. quaest. 
97. art. 3.) Quis vero dicet, non amplius stare rationem, 
propter quam horae canonicae recitentur? cessasse hodie neces- 
sitatem orandi pro totius Ecclesiae et populi Christiani pros- 
peritate? 

*) Attendendum tamen in statuenda restitutione, utrum 

Examen. Edit. XV» 

An recitas Breviarium loco et tempore con- 
gruo? annon omnia simul et semel, quo citius te 
expedias? non sub noctem somno jam gravis? 

Annon absque legitima causa differs Matutinum 
et Laudes usque post Missam. *) 

An recitas secundum modum et ordinem ab 
Ecclesia praescriptum? 

An recitas reverenter — decenti corporis situ 
— i «o» leviter interrumpendo — non deproperando? 
Vel an sufficit Ubi, preces has korarias utcumque 
permmmurasse ? 

„0 ingens perversitas multorum clericorum! 
Producitur somnus, producitur mensa, producuntur 
recreationes, producuntur confabulationes, lusus, nugae 
nugarum: solius supremae Majestatis cultus summa, 
qua potest, celeritate deproperatur, luride absolvitur." 
(Kugler de spiritu Eccl.) 

An recitas attente? 

Quid enim est, voce psallere, mente autem domum 
aut forum circumire, nisi homines fallere et Deum 
irridere? (Synod. Trevir.) 

An recitas devote? 

Si orat psalmus, orate; si gemit, gemite; 
si gratulatur, gaudete; si sperat, sperate; 
si timet, timete. (S. August. in Ps. 30.) 

reditus beneficii sint pingues an tenues , utrum alia onera ei 
annexa sint multa et gravia necne, utrum mala an bona fide 
omissio facta sit 

*) Benedictus XIV. censet, perdifficile posse excusari 
a peccato veniali , qui sine legitima causa celebrat, non reci- 
tatis Matutino et Laudibus: imo vix a mortali, qui nulla 
causa urgente, id perpetuo faceret, quasi animo statuisset, 
illud nunquam servare. (De Sacrif. Missae Gomment. Sect. 2. 

§ 102 .) 

Ante orationem praepara animam tnam, 
ne sis, qnasi homo tentans Deum. (Eccli. 18, 
23.) Proderit ante quamlibet horam, iterum mentem 
colligere, sibique cogitatione praefigere peculiarem 
intentionem aut aliquam impetrandam gratiam. 
Post orationem autem, inquit S. Carolus Borrom. 
(Concil. Mediol. IV.) „si quid aut negligentia, aut 
alia culpa commiseris, paululum colligens te, ve- 
niam a Deo pete.“ Monet quoque idem S. Caro- 
lus, ut quisque sacerdos in psalmorum , canticorum 
et hymnorum intelligentiam opportuno tempore stu- 
diose incumbat;*) atque ita, facile intelligens, quod 
recitat, devotius orabit. 

8. Meditatio. 

Quomodo dilexi legem tuam, Domine! tota die- 
meditatio mea est. (Ps. 118.) 

An quotidie mane aliquod tempus piae medi- 
tationi impendis? 

An in ea diligenter observas annotationes pro 
meditatione bene perficienda? 

Ejusdmodi sunt : praelegere meditationem vespere ; 
mane surgendo mox meditationis materiam in mentem 
revocare; praemittere meditationi orationem prae- 
paratoriam et praeludia; concludere per affectuosa 
colloquia cum divino Salvatore, B. Virgine etc. (Vide 
meditandi methodum ad calcem hujus libelli.) 

S. Franci scus Xaverius singulis mensibus 
vitam Jesu Christi in meditatione percurrebat. 

An in Christum praecipue considerationis ob- 

*) Commendari in hunc finem potest R. P. [Cartier 
Psalmodiae ecclesiasticae dilucidatio, Katisbonae 1871. 

tutus figis , mores ejus observas, eloquia meditaris? 
(S. Laur. Just.) 

Aut an speras , te posse , quod nullus unquam 
Sanctorum potuit, assequi perfectionem , quin medi- 
teris? 


Verissimum est effatum spiritualis magistri 
Gersonii: Absque meditationis exercitio, 
nullus secluso miraculo Dei speciali, ad 
rectissimam religionis Christianae nor- 
mam pertingit. Nam haec est, ait S. Ber- 
nardus, quae mentem purificat, regit affec- 
tus, dirigit actus, corrigit excessus, com- 
ponit mores, vitam honestat et ordinat, 
(de Consider. 1. 1. c. 7.) 

Quodsi in negotio salutis lentum , socordem et 
fastidiosum te sentis ; si quoties surgis, iterum cadis, 
annon exinde, quod meditationem negligis? 

Utinam nec pejus quid tibi contingat 1 Scisne, 
ajebat S. Bernardus ad Eugenium Papam, quo 
paulatim venturus sis, si meditandi studium remittas? 
Eo, quo tu non vis. Quaeris, quo? Ad cor 
durum, quod semetipsum non exhorret, 
quia nec sentit, quod nec compunctione 
scinditur, nec pietate mollitur, nec mo- 
vetur precibus, minis non cedit, flagellis 
duratur ... En quo trahere te habent 
hae occupationes maledictae. Si tamen 
pergis, ut coepisti, ita dare te totum illis, 
nil tui tibi relinquens. (Ibid. c. 2.) 

An serio perpendis , ab omnibus viris sanctis 
valde commendari sacerdotibus quotidianum medi- 
tationis pensum? 

(Vide e. g. S. Gregorii M. reg. past. P. 2. c. 11.; 
Monitiones S. Caroli Borrom. ad Cler. et Sacerd.; 
S. Alphonsum de Lignorio etc.) 

P. Mag. Avila, vir sanctitate et eruditione clarus, 
sacerdotio haud idonenm ducebat, qui meditationi 
deditus non erat. „Eos tantum et re et nomine cle- 
ricos reputamus, qui legem Dei die noctuque me- 
ditantur , ac vitam agunt sacerdotio dignam." (Synod 
Colon, an. 1536.) 

Putasne fortisan, te meditando tempus perdere ? 

Imo, respondet S. Bernardus, tam pio tam- 
que utili otio nullam in vita operam dare, nonne 
vitam perdere est? (Ibid. c. 8.) 

.An nescire te dices meditandi artem? 

Ergo meditando disce. Fabricando fabri 
fimus. Consule artis peritos. Pete a Deo gratiam 
Si melius non potes ; saltem pium librum sume, lege, 
singulis sententiis legendo inhaere, tibi applica , in- 
gemisce, fac propositum et postula gratiam. Quod 
tuum est , fac, reliqua spera a Deo.*) 

*) Meditationis libri praeter Scripturam sacram tibi esse 
possunt e. gr. Clericus instructus , auctore Beuvelet. August. 
Vindel.an. 1761. Lancidus Betrachtungen fur alie Tage, Pader- 
bom 1861. — Medaffle, Kurze Betrachtungen, Paderborn 1857. — 
Boppert, Scutum fidei, Friburgi Brisgoviae. — Del Monte , (vel 
potius Vincenzo Tranquilli), Worte Jesu an das Herz des 
rriesters. Sulzbach bei Seidel. — Tanner , Bildung des Geistlichen, 
Einsiedlen. — 8 . Liguori, Betrachtungen, Regensburg bei Manz. — 
Ludwig de Ponte , S. J. Betrachtungen, daselbst. — Busaeus, En- 
chiridion piarum meditationum, Moguntiae ISQQ.—Chaignon, Be- 
trachtungen fur Prie8ter, Trier 1867 u. Brixen 1872. — Segneri , 
Manna animae, Dilingae 1699 et Meditationes selectae et suc- 
cintae , Batisbonae 1874. - Kroust, Meditationes de praeci- 
puis fidei mysteriis ad usum Clericorum, Batisbonae 1846. — 
Abelly, Krone des christlichen Jahres, Betrachtungen, Begensburg 
1864.— P. Schmid, Manresa oder die geistlichen Uebungen des hl, 
Ignatius, Begensburg bei Pustet. — (P. Fava,) Anleitung zu den 

Neque te eximas a meditatione ob defectum tem- 
poris. Nam >si te subtraxeris a superfluis locutioni- 
bus et otiosis, circuitionibus, necnon a novitatibus 
et rumoribus audiendis, invenies tempus sufficiens 
et aptum pro bonis meditationibus insistendis.* (de 
Imitat. Christi lib. I. c. 22.) 

Firmiter tecum statue, te non solum quotidie 
per breve saltem tempus velle meditationi incumbere, 
sed quolibet etiam mense diem aliquam seligere in- 
ternae recollectionis aut ad mortem praeparationis, 
et quolibet anno per aliquot dies spiritualibus exer- 
citiis in pio secessu vacare. 0 dies piae solitu- 
dinis nunquam satis aestimandi, quibus promisit 
Spiritus sanctus se ad cor fidelis animae locuturum ! 
0 dies totius vitae diebus praestantiores et commen- 
dabiliores, ad salutem operandam effieaciores , quos- 
que totius vitae tuae fuisse dies forte aliquando 
exoptabis. In illa pia solitudine confessioni extra- 
ordinariae operam da, et ordinatum vitae genus aut 
suscipe, aut susceptum renova. 


geistl. Uebungen, Regensb. bei Manz 1855. — Betrachtungen 
uber das Leben und die Geheimnisse Jesu Christi nach der 
Anweisong des bL lanatius ; aus dem Franzosischen iibersetzt 
von Perrot, Einsiecteln 1841. — Avarum , Leben und Lehre 
anseres Herrn Jesu Christi. — Idem latine edit, a Westhoff. 
. Bellecii, Exercitia S. Ign. edit, ab eod. — Priester und Welt, 
Regensburg 1844. — Crasset, S. J., Der Christ in der Einsam- 
keit. Wien. — Nepveu, S. J.. Wegweiser zum HimmeL Wien 
bei Grund. — Boissieu, S.J. Betrachtungen uber das hL Evan- 
gelium Jesu Christi auf alie Tage des Rirchenjahres, Munchen 
bei Lentner. — Girandeau, Das betrachtete Evangelium, Re- 
gensburg. — Neuer Monat Mariae von L. Debussi, Aachen bei 
Cremer. — Vercrut/sse, Neue praei Betrachtungen, Paderbom 
1869. — Neumlle, Lehrschule d. wahren Tugend u. Frdmmigkeit, 
Landshut 1834 .—Schloer, Geisteshbungen, Gratz, 1840. Der Kle- 
riker in der Einsamk. Gratz 1844. u. Betrachtungen fttr Priester. 

9. Examen conscientiae. 


„Animus quotidie ad rationem reddendam est 
vocandus. Utor potestate hac, et quotidie apud me 
causam dico. Totum diem mecum scrutor, facta et 
dicta mea remetior, nihil mihi abscondo, nihil transeo. u 
(Ita Seneca 1. 3. de ira.) Quid tu, Sacerdos Pei al- 
tissimi? 

An quotidie id non obiter , sed diligenter praestas? 

Qam methodum tenes in examine generali? 
an P) gratias agis Deo? 2P) petis lumen? 3°) dis- 
cutis mentem? 4?) doles? 5°) proponis? 

Num etiam quotidie, uti consulunt asceseos 
magistri , examen particulare de uno aliquo 
vitio aut virtute instituis, ut illud exstirpes , hanc 
acquiras? Quodnam est illud vitium, quae virtus? 

Si omni anno unum vitium exstirpa- 
remus, cito viri perfecti efficeremur. (Imit. 
Christi L. 1. c. 11.) 

Exstirpandum est inprimis illud vitium, vel ille 
defectus, qui prae aliis te infestat, id est, a quo tan- 
quam radice alii progerminant, et qui tibi frequen- 
tiorem confessionis sacramentalis materiam praebet, 
etiam ille, qui proximos notabilius offendit, eisque 
damno aut scandalo est. 


Ad eum scopum praxis est utilissima : mane firmum 
animi propositum concipere, vitium illud particulare 
per totum diem sedulo vitandi; dein sub meridiem 
et vesperi sese examinare, propositum renovare, lap- 
suumque numerum in peculiari libello notare; deni- 
que comparare interdum diem cum die, hebdomadam 
cum hebdomada, ut videatur, num ille numerus mi- 

nuatur an augeatur; atque etiam, si lapsus .frequen- 
tiores luerint, sibi ipsi poenitentiam injungere. — 
Disquire, num haec omnia hactenus observaveris , et 
quomodo ea deinceps observare velis. 

Quales facis preces vespertinas et quas a tuis 
domesticis fieri curas? . . 

De S. Francisco Salesio legitur in ejus vita: 
Yespere peracta lectione spirituali, conveniebant 
domestici, ut litaniarum recitationi interessent; tum 
instituebatur examen conscientiae, quo primus ipse 
palam defungebatur. 

10. Confessio frequens. 

Quoties peccata tua confiteris ? 

S. Carolus Borrom. sacerdotibus sequentem 
regulam dabat: Singulis saltem hebdomadis, atque 
adeo saepius, et omnino semper, cum peccati mor- 
talis conscii estis, confiteamini' 1 (Concil. IV. Me- 
diol. P. 3.) Ipse S. Carolus quotidie confessione sa- 
cramentali ad Sacrum faciendum se parabat. Con- 
cilia atque Statuta dioecesana Germaniae frequenter 
sacerdotes hortantur, ut regulariter octavo quoque 
die peccata confiteantur, nunquam vero ultra quin- 
denam differant. Ita Constitutiones et Decreta Ra- 
tisbon. an. 1588: »Sacerdotes quo purius ad divinam 
rem faciendam accedant, singulis hebdomadis, ubi 
copiam confessarii habere poterunt, vel saltem et ad 
minimum decimo quinto die peccata sua confiteantur, 
nisi eos ob mortalis peccati culpam frequentius id 
facere oportuerit. « 

An saltem confiteris , quoties praescribunt con- 
stitutiones tuae dioeceseos? 

Quomodo confiteris ? an obiter, sine sensu, sine 
emendatione . ex mera consuetudine? 

„Si negligenter agimus, ipsa nobis medicamenta 
convertuntur in vulnera; et inde habebimus judicium 
unde poteramus habere remedium. 41 (S. August.) 

Si peccatum mortale confitendum habes , dicisne 
etiam, quoties in peccato Missam celebraveris, con- 
flentes audieris, vel alia Sacramenta confeceris? 
Dicisne quamdiu ex tua cutpd confessionem distu- 
leris , cum Tridentinum praecipiat , ut si quis, 
necessitate urgente , sine praevia confessione celebra 
verit, quamprimum confiteatur . (Vide supra pag . 
17 . de sacrif. Missae .) 

An in spiritu fidei confessarum, ut Jesum 
ipsum , adis? 

An serio te praeparas ad absolutionis gratiam 
recipiendam? 

An confessione peracta , aliquandiu remanes in 
gratiarum actione, vel an mox cum confessario ser- 
monem misces ? 

Quomodo poenitentiam a confessario injunctam 
persolvis? 

An in singulis confessionibus ferventer propo- 
nis vitare peccatum illud , etiamsi veniale non ex- 
cederet, quod aliorum peccatorum fons est et origo? 

Annon quaeris confessorium tibi nimis facilem , 
qui nec interrogat , nec stimulat, nec dirigit? for- 
tassis talem, qui eodem morbo ac tu laborat, qui 
proin ulcus tangere non audet ? 

De his ait divinus magister: Caecus, si 

caeco ducatum praestet, ambo in foveam 
cadunt. (Matth. 15.) 

„Summa vigilantia acerrimaque in omnes partes 
circumspectione operam dato , ut aliquem tibi 
virum invenias, quem in omnibus' deinceps delectae 
vitae studiis certissimum ducem sequaris." (S. Ba- 
sii. serm. de abn. rer.) Hunc ergo, ubi inveneris, in 
directorem spiritualem tibi adscisce, eum in omnibus, 
quae spectant ad animam tuam , candide consule, 
eique humiliter obedi, ut effugias insidias satanae 
transfigurantis se in angelum lucis. 

11. Leetio pia. 

Omnis profectus ex lectione et meditatione pro- 
cedit. (S. Is i dor 1. 3. de summo bon. c. 8.) 

An soles quotidie lectionem ex pio libro insti- 
tuere , inprimis e S. Scriptura, quae a S. Ambrosio 
liber sacerdotalis nominatur? 

An in legendis libris piis utilitatem quaeris, 
non dictionis elegantiam? 

An ita libenter devotos et simplices 
libros legis , sicut altos et profundo s ? 
(Imit Christi 1. 1. c. 5.) 

An avidus ab uno ad alterum volas, quin ru- 
mines, quin ad te reflectas et pios affectus concipias ? 

Habent in epulis suis et animi quan- 
dam luxuriem, si ultra mod.um in eas, et 
voraciter irruant. (S. August. de beata vita, 
n. 1.) 

An tibi familiaris est pius libellus de Imi- 
tatione Christi , quem ab omni aevo viri san- 
ctissimi in deliciis habuere ? 

An sedulo curas , e libris asceticis acquirere 
scientiam Sanctorum , tum tibi tum aliis maofime ne - 
cessariam? 

Absque ea ceterae scientiae plerumque non aedi- 
ficant sed inflant. 

Quales Ubi ascetas in lectionem seligis ? 

Praestat sane inchoare non ab illis , qui altiora 
et recondita speculantur, cum a multis ea perperam 
intelligantur, sed potius ab iis, qui viam perfectionis 
docent intellectu facilem, omnibus perviam, illusio- 
nibus minus obnoxiam*) 

An afficeris erga vitas Sanctorum, quae ad 
virtutem adipiscendam tantos animos addunt? 


•) Eo nomine imprimis veniant: ScupuXi Pugna spiritu- 
alis. Opusculum hoc magni faciebat 8. Franc. Sales. Alph. 
Rodriguez, S. J., Uebung der Vollkommenheit, Eegensburg 
oder Mainz. Opus eximimium , quod deberet esse lectionis 
quotidianae ad aquirendam solidam et practicam scientiam 
asceseos. Opera S. Alph . . de Liguorio, — S. Frandsci Sa- 
lesii , maxime Philothea et Theotimus oder von der Liebe 
Gottes, Regensburg 1822. — Ludio. Blosii , — Lud. Grana- 
tensis, inprimis: Die Lenkerin der SUnder, et Gedenkbuch des 
christ lichen Lebens. Aachen. — Saint-Jure , von der Erkennt- 
niss und Liebe Jesu Christi, Landshut, et Jesus der Gekreu- 
sslgte, das Buch der Auserwahlten, Regensburg. 1871. — de 
Ponte, der geistliche Fuhrer, Sulzhach 1841.— Leguay, Weg 
der wahrenTugend, Mainz; Gnmdkdtter, Anleitungzur christ- 
lichen Vollkommenheit, Regensburg 1867 ; Surin, das geistliche 
Leben, Regensburg 1863 et GeistEcher Katechismus. — Lom - 
hez, Uber den Seelenfrieden, Regensb. 1861. — Amoudt, Nach- 
ahmung des hl. Herzens Jesu. Paderborn, 1870. — Hausen, 
der wahre und sichere Weg zur christlichen Vollkommenheit, 
Einsiedeln. — Bogacd, das Eine Nothwendige, Regensburg 
1857. — Lehen, Ueber den innem Frieden, Freiburg. — Bayma, 
(minime vero Roothaan) Drei BUcher Uber das Streben nach 
aer christlichen Vollkommenheit, Schaffhausen 1855.— Scheeben, 
die Herrlichkeiten der Gnade. — Directoribus spiritualibus 
utilissima monita suggerunt: Pinamonti de direct. spirit., 
ScarameUi , Anleitung zur Ascese, Regensburg.— Bona, Unter- 
scheidung der Geister, Paderb. 

Lege inprimis acta praeclara sanctonun sacer- 
dotum: S. Caroli Borrom. , S. Francisci Salesii, S. 
Vincentii a Paula*), S. Francisci Xaverii, S. Ignatii, 
S. Alph. de Liguorio, B. Petri Foreri, B. Petri Fabri 
Ven. parochi Vianney. etc. 

An etiam legis Constitutiones ecclesiasticas tuae 
dioecesis et libros de sacerdotalis vitae rationibus 
et officiis?**) 

12. Praxes devotionis solidae. 

An, ut monet » Imitat Christi « l. 4. c. 15., de- 
votionis gratiam instanter quaeris, desideranter petis, 
patienter et fiducialiter exspectas, gratanter recipis, 
humiliter conservas, studiose cum ea operaris? 

Quivis sacerdos sibi dictum existimet verbum 
illud praeclari viri Bartholomaei a Martyribus: 
Vae tibi, Episcope, si fons devotionis in te siccatus 
fuerit! 


*) Multas instructiones praeclaras pro Clero continet vita: 
Der M. Vincentius %on Paul, dargesteUt in seinem Leben 
uni Wirken, Wien 1835. 

**) Quales sunt: Segneri , Unterweisung fUr Pfarrer, Re- 
gensburg 1852 et Unterweisung fur Beichtvater, Regensburg 
1852. — 8. Chrysostomi Lib. de sacerdotio. — S . Gregorii M. 
lib. de cura pastorali. Arvtsemet Memoriale vitae [Sacerdotalis. 
Salamo et Gelabert, Regula Cleri, Ratisbonae 1841. — Schneider , 
Manuale Sacerdotum edit. VII Coloniae 1874 et Lectiones quo- 
tidianae de vita, honestate et officiis sacerdotum et clericorum, 
Ratisbonae 1870. — Bdon, die Vollkommenheit des geistlichen 
Standes, Regensb. 1854. — Dtibois, der praktische Seelsorger, 
Mainz 1867 et Der heilige Priester, Regensb. 1872.— Kugler, 
S. J., Spiritus ecclesiae, Ambergae, germanice: Der Priester 
nach dem Geiste der katholischen Kirche, Regensburg 1850. 
Bwhler, Aus dem Priester- und Seelsorgerleben, Schaffhausen 
1837. — Holzwarth, Handbucber fur das priesterliche Leben, 
Schaffhausen 1865. — Biccardi , Abhandlung fiber die Pflichten 
und den Geist der Diener des Altares, Innsbruck, 1854. Die 
Heiligung des Priesters durch die sorgfaltige Verrichtung des 
Breviergebetes , durch die andachtige Darbringung des heil a 


Digitized by 


Google 



45 


An adhibes saltem aliquas ex sequentibus piis 
pr axibus , quibus viri sancti devotionem in corde 
suo excitare et alere solent? 

Num frequenter visitas divinum Hospitem, te- 
cum sub eodem fere tecto in SS. Eucharistiae Sa- 
cramento habitantem? An quia amore tui abscon- 
ditus est vultus ejus . . inde nec reputas 
eum? (Isai. 35l) 

Quid prohibet , quominus illum in tabernaculo 
solum et desertum sub vesperam visites, adores, 
veniam tibi aliisque petas, et familiariter cum eo 
converseris! Non enim habet amaritudinem, 
conversatio illius, nec taedium convictus 
illius, sed laetitiam et gaudium. (Sap. 
8, 16.) 

An saepe, cum melliflua Bernardo, recurris ad 
Cor dulcissimum J esu? 

0 quam bonum et quam jucundum ha- 
bitare in Corde hoc! . . . Ad hoc enim per- 
foratum est, ut nobis patescat introitus. 
(Serm. 3. de pass. Dom.) 

An sedulo mente revolvis acerbissimam Jesu 
Christi passionem et mortem? 


Messopfers und durch die richtige Verwaltung des hl. Buss- 
sakramentes, Regensb. 1856. — Del Monte (Vincenzo Tranquilli), 
Worte Jesu an das Herz des Priesters, Sulzbach 1844. — Fras - 
sinetti, Practisches Handbuch fur den angehenden Pfarrer, 
Innsbruck 1870. — Schouppe , S. J. Compendium perfectionis 
sacerdotalis, Bruxellis 1868. — 8. Liguori der vollkommene 
Weltpriester etc. — Sevoy, Geist der Kirche oder Pflichten des 
Clerus, Regensb. 1871. — (Cossart et Auge) Mirovr du clerge 
vel Katercamp , Anleitung zur Selbstprtifung fur Weltgeistliche, 
Munster 1845. — Chaignon, der Priester am Altar, Mainz 1856. 
— Valuy, Lebensrichtschnur des Priesters, Augsb. 1861. — 
AbeUy , Sacerdos Christianus etc. 

Justus perit, et non est, qui reeogi- 
tet in corde suo. (Isai. 57.) 

An in illius honorem interdum instituis devo- 
tionem , quae dicitur Via Crucis ? 

An singularem corde foves venerationem et 
amorem erga sanctissimam Deiparam , sacerdotum 
reginam et singularem patronam? 

Totis medullis cordium, totis prae- 
cordiorum affectibus et votis omnibus 
Mariam veneremur, quia haec est volun- 
tas ejus, qui totum nos habere voluit 
per Mariam. (S. Bem.) 

An eam honoras honorarique curas per Rosarii 
recitationem et alias pias praxes , ac imprimis per 
imitationem virtutum? 

Annon es ex illis , qui continuo lamentantur de 
excessibus et abusibus in cultu Beatae Virginis , 
cum nihil sit lamentabilius , quam quod plurimorum 
corda adeo frigeant? 

Tabescat haeresis, nos Matrem amemus et amari 
nitamur. „ 

An etiam saepe commendas Cordi Matris cle- 
mentissimae non solum te, sed etiam miserrimos 
peccatores , infideles et haereticos? 

An fors ignoras , quanta prodigia per invoca- 
tionem sacratissimi illius Cordis divina bonitas hodie 
operetur? 

An salutas B. V. Mariam ad pulsum Campa- 
nas mane , meridie et vespere', atque tam piam pra- 
xin aliis commendas? 

An erga 8. Angelum custodem foves reveren- 
tiam pro praesentia, fiduciam pro custo- 

dia , devotionem pro benevolentia? (T3. 
Beraard.) 

An praecipuo etiam cultu honoras 8. Josephum, 
nutritium Jesu, sponsum castissimum B. V. Mariae 
patronum vitae interioris? 

Apostolici quoque viri est, multum affici erga 
S. S. Apostolos et erga illos viros sanctos, qui fidem 
in patria et in dioecesi sudore et sanguine foeeun- 
darunt. 

An attendis , ut indulgentias, a summis Ponti- 
ficibus concessas, lucreris et defunctorum quoque 
animdbus pie applices ? 

An congregationes et sodalitates, in spirituale 
emolumentum fidelium ab Ecclesia erectas et appro- 
batas in pretio habes , atque curas , ut fideles ex 
illis fructus percipiant. 

An tota denique domus tua pietatem spirat, ut 
quocumque oculi incidant, animus ad devotionem in- 
citetur? 

Adestne Crux , aqua benedicta! 

Adsuntne piae imagines, piique libelli ? &c. 


n. Qualis fuisti ratione tui ipsius? 

Inspice jam interiores animi tui recessus; qualis 
sis in oculis Dei; an, ut decet esse pontificem, san- 
tus, innoccens, impollutus, segregatus a 
peccatoribus? (Hebr. 7, 26.) 

An non regnat in te peccaminosa concupiscentia, 
omnis mati radix et fomes, concupiscentia camis, 
concupiscentia oculorum et superbia vitae? (1. Joan. 
2, 16.) 

Exercesne studiose virtutes triplici concupiscen- 

tiae oppositas : 1) castitatem , sobrietatem ac mode- 
stiam &c.? 2) spiritum paupertatis? 3) humilitatem ? 

Admove speculum: foedus se in eo 
vultus agnoscat . . . Omnia illi desunt, 
qui nil sibi deesse putat. (S. Bernard. de 
consid. 1. 2. c. 7.) 

1. Castitas. 

Quomodo affectus es erga virtutem hanc , quae 
angelum de homine facit? an summi aestimas? 
sincere diligis? 

Qui tuus sermo de coelibatus praecepto ? 

Quomodo virtutem hanc exerces , oppositumque 
vitium fugis ? — an — et quomodo peccasti cogita- 
tione . * . verbo . . . aut opere . . . ??*) 


*) Juvat hic canones aliquos poenitentiales e Jure cano- 
nico citare, ut ex poena vitii eluceat pretium virtutis: „Sa- 
„cerdotes si in fornicationis laqueum ceciderint, et criminis 
„manife8tus, sive ostensus fuerit actus, sacerdotis non pos- 
, sunt habere honorem, secundum canonicae institutionis auc- 
„toritatem. (Can. 33. Dist. 50.) — Presbyter , si fornicatio- 
nem fecerit, quanquam secundum canones Apostolorum debeat 
„deponi: tamen si in vitio non perduraverit, sed sua sponte 
„confessus sit, decem annis in hunc modum poeniteat: tribus 
,, quidem mensibus a ceteris remotus, pane et aqua a vespera 
„in vesperam utatur, sacco indutus humi adhaereat, die ac 
„nocte jugiter misericordiam Dei omnipotentis imploret. Po- 
„8tea unum annum e£ dimidium in pane et aqua expleat 
„quo finito , corporis et sanguinis Domini , ne indurescat, 
„particeps fiat, psalmos in choro ultimus canat, minora gerat 
„officia. Deinde vero usque ad impletionem septimi anni, 
„tres legitimas ferias in unaquaque hebdomade in pane et 
„aqua jejunet. Quo expleto Episcopus in pristinum honorem 
„revocare poterit. Sed usque ad finem decimi anni sextam 
„feriam (nulla interveniente* redemptione) observet in pane 
„et aqua (Cari. 5. Dist. 82.) — »§i presbyter cognovit fuiam 
„suam spiritualem , quam scilicet baptizavit, vel in baptismo 
„vel in confirmatione tenuit, vel quae sibi confessa fuit, 

Pro conscientiae pace et serenitate, pro liber- 
tate et vigore interiori, pro intima cum Christo 
familiaritate conservanda et fovenda, pro gloria sa- 
cerdotii, pro aedificatione populi, te ipsum castum 
custodi. (1. Tim. 5.), et sacerdotali gravitate vel 
minimam incontinentiae suspicionem devita. — Parce, 
frater' parce animae tuae; parce sanguini, 
qui pro te effusus est. Horendum cave pe- 
riculum, ignem, qui paratus est, declina. 
(S. Bernard. de convers. ad clericos c. 21.) 

Pro castitate servanda. 

Fugisne vehet anguem umbram quoque impudi- 
citiae? 


„debet poenitentiam agere duodecim annis: et etiam debet 
„deponi, si crimen sit manifestum, et peregrinando quindecim 
„annis poeniteat, et postea monasterium intret, tota vita sua 
„moraturus ibidem. Ipsa vero mulier debet omnia relinquere 
„et res suas pauperibus dare, et conversa usque ad mortem 
„in monasterio Deo servire." (Canon Poenit. 2.) 

Animadverte, sufficere qualecunque peccatum contra VL 
praeceptum, quod tum exteriori actu, tum interiori consensu 
grave sit, ut sacerdos careat potestate ab eo complicem suum 
absolvendi, et incurrat excommunicationem Papalem, si ab- 
solvat, a qua ex recentissimo decreto Congreg. S. Off. d.d. 
27. Junii 1866. Episcopi non possunt absolvere. (Cfr. Acta 8 . 
Sedis voL IL pag. 673. et Ghtry II. n. 588.) — Pariter, ut 
quis incurrat poenas in Sollicitantes statutas, sufficit qualis- 
^cunque sollicitatio ad peccatum aliquod grave contra VI. prae- 
ceptum (imo illicitus solum et inhonestus sermo, quin expresse 
sollicitetur, sufficit) vel in actu sacramentalis confessionis, vel 
ante, vel immediate post confessionem, vel occasione et prae- 
textu confessionis, vel etiam extra occasionem confessionis in 
confessionali sive in alio loco, ad audiendas confessiones desti- 
nato aut electo cum simulatione audiendi ibidem confessionem. 
(Yide Benedic t. XIV. hac de re Constitutiones Sacramen- 
tum Poenitentiae d.d. 1. Jun. 1741. et Apostolici muneris d.d. 
8. Febr. 1745. et Theolog. moral. S. Alph. de Liguorio L. 
g. Tr. 4. c. 2. d. 2. et c. 3. append.) 

Vitasne, quidquid puritatis candorem vel minime 
inficere potest ? 

Hic vel maxime valet illud: Qui spernit mo- 
dica, paulatim decidet. (Eccli. 19. 1.) 

An bene custodis oculos, aures, linguam, omnes 
denique sensus? 

An sollicite invigilas cordi ac menti tuae, haud 
ignorans, etiam turpia aut desiderantem aut cogi- 
tantem supplicia aeterna promereri? 

An sollicite fugis occasiones ’ tentationum et lap- 
suum ? 

Contra libidinis impetum apprehende 
fugam, si vis obtinere victoriam. (S. Au- 
gust. serm. de temp.) »Cum feminis, maxime ado- 
lescentioribus , etiamsi magnam 'habuerint virtutis 
existimationem, nulla clerico intercedat familiaritas. « 
(Constitut. dioec. Ratisb. III. I. § 1. n. 21.) 

Tua cum mulieribus colloquia vel nulla, vel ra- 
rissima, vel brevissima. Sermo rit brevis, Tarus et 
austerus. >Solus cum sola secreto et absque arbitris 
non sedeat; nunquam solus cum sola loquatur. Quid 
tibi necesse est, in ea versari domo, in qua necesse 
habeas quotidie aut perire aut vincere ? Quis unquam 
mortalium juxta viperam securos somnos capit, quae 
etsi non percutiat, certe sollicitat? fieri enim potest, 
ut te non mordeat; sed aliquando fieri potest, ut 
mordeat.* (S. Hieronymus, epist. 9. inter fami- 
liares.) 

An in conversatione cum altero sexu semper 
observas sacerdotalem gravitatem? 

An abest omnis animi levitas, jocus, cachinnus , 
sermo scurrilis aut mollis? 

Mnltae amicitiae spiritu coeperunt, et 
carne desierunt. 

Annon es familiarior cum tua ancilla? cum illa 
mensae non assides , vel in eodem versaris conclavi, 
vel ad dedicationes aut nundinas vadis? 

>Ancillas suas nunquam secum ad convivia, 
nundinas, peregrinationes deducant, multo minus solas 
in itinere comites habeant.* (Syn. Trevir.'an. 1678.) 
— “Caveant summopere, ne cohabitent (cum ancillis) 
in eadem contignatione, nec ejusmodi personas com- 
mensales sibi adsocient, multo autem minus una cum 
iis huc vel illuc curru vehi praesumant.* (Compend. 
Constit. eccl. Ratisb.) 

An contra synodorum statuta et Superiorum 
ordinationes non habes ancillam juniorem , cultu ele- 
gantiorem, vanam, garrulam, dominatricem, petulan- 
tem, aut non optimae famae? 

Vetat S. Synod. Trident. gravibus poenis »domi 
habere mulierem, de qua possit haberi suspicio.* 
(Sess. 25. c. 14. de ref.) — »Ut non crimen modo 
sed omnis incontinentiae suspicio evitetur in clero, 
id strictissime observandum edicimus, ut nulli Pres- 
byterorum cum quavis muliere cohabitare liceat, 
praeterquam cum matre, avia, amita, matertera, so- 
rore, nepte, fratris uxore, ‘aut alia, quae ad minimum 
quadragesimum quintum annum excesserit, et quae nun- 
quam suspectae vitae fuerit.« (Constitut. et Decreta. 
Ratisb. 1588.) Nihil frequentius Synodi inculant. *) 

*) Notum omnibus est, antiquos ecclesiae canones hac in 
re multo severiores esse hodiernis ordinationibus. Ast quan- 
tumvis indulgentes, necdum satis attendi aut debite urgeri 
solent. Hinc Mae lacrymae; hinc profecto turpissimi illi 

Periculose tibi ministrat, cujus vultum 
frequenter attendis. (S. Hier, ad Nepot. cleric.) 

An ita agis Cum ea, quae tibi famulatur, etiam 
sorore , nepte, matertera &c ., ut nunquam oriatur 
nimia facilitas, quae contemptum et alia mala pariat? 

An nihil ipsi vel aliis communicas de parochiae 
administralione, ex quo saepe dissensio in clero , 06- 
loquia et scandala in populo oriuntur ? 

»Ut rebus, quae ad eam non pertinent, se im- 
misceat, vel dominatricis partes sibi arroget, minime 
patiatur. Actum est de auctoritate parochi, quem sui 
a mulieris imperiosa voluntate pendere autumant. 
Nec foeminis consanguineis aliquid indulgendum quo<f 
domum sacerdotalem dedeceat, aut negotiorum eccle- 
siasticorum ordinem perturbet. « (Cone. prov. Vienn. 
a. 1858. Iit. V. cap. 6.) 

lapsus, qui deifico sacerdotio ‘notam inurunt foedissimam, 
nec raro per malorum omnium summum, per apostasiam a 
fide, desinunt. Utinam Confessarii saltem officio suo, pro 
data sibi divinitus potestate, intrepidi fungerentur! utinam 
omnes servarent, quod Fr. Conraaus, Episcopus Constan- 
tiens. an. 1767 sapientissime praescripsit: „Confessarii non 
solum levitates quascunque, quas fornicationum initia esse 
sapienter non nemo dixit, in clericis et puellis illis deser- 
vientibus, acriter reprehendant, sed separationis remedium 
ceu tutissimum mature suadeant et injungant, memores, quod 
secus, et si in hac re mitius agant, non solum subsequentium 
graviorum peccatorum, veruin §tiam prostitutionis, in totum 
venerabilem clerum ex paucorum lapsibus, si hi publici fiant, 
redundantis, gravissimam Deo reddituri sunt rationem." — 
Non noverant S. S. Patres crudelem illam mollitiem, quae 
connivet, ut perimat. S. Ba silius M. Archiepiscopus nullo 
modo tulit, ut Presbyter quidam septuagenarius secum haberet 
mulierem sibi inservientem, non quod senis lapsum, sed scan- 
dalum metuebat: „Ejice eam de domo tua," scribit ipse, „et 
viri tibi serviant: ne nomen Dei per vos blasphemetur." 
Nec veritus est, repugnanti poenam perpetuae suspensiqnis 
atque excommunicationis minari, (Vide in operibus S. BasiHi 
epist. ad Gregor, presbyt.) 

An omne » suspectarum « mulierum consortium 
cautissime vitas? 

^Suspectaram feminarum familiaritates, servitu- 
tes, colloquia velut pestem fugiant.* (Synod. Salis- 
burg. au. 1616.) — Concilium Trident. (loco cit.) 
graves infligit poenas non modo clericis, qui in sua 
domo, sed etiam qui extra domum consuetu- 
dinem habere audeant cum mulieribus, de 
quibus possit habere suspicio. Suspicioni autem 
locum dare potest non solum anteactae vitae macula, 
sed junior quoque aetas, elegantia, forma, proca- 
citas &c. — Nec dicas, tibi sufficere tuam conscien- 
tiam, te parum curare, quid homines obblaterent. 
Nam duae res sunt conscientia et fama; 
conscientia necessaria tibi, fama proximo 
tuo. (Seneca.) — Providemus enim bona non 
solum coram Deo, sed etiam coram homi- 
nibus. (2. Cor. 8., 21.) 

An visitationes non instituis vd periculosas, vel ni- 
mis frequentes expraedilectione erga aliquam personam ? 

Quodsi charitatem aut pietatem praetexis, audi 
S. Augustinum: Non raro sub praetextu pie- 
tatis latet viscus libidinis: experto crede, 
expertus loquor, vidi cedros Libani (mag- 
nos Ecclesiae Praelatos) turpiter corruisse, de 
quorum sanctitate non magis, quam de 
Hieronymi virtute dubitassem. 

Caveto omnes suspiciones et quidquid 
probabiliter fingi potest, ne fingatur, ante 
devita. (S. Hieronym. epist. ad Nepot.) 

An inter esse audes choreis aut minorum histrio- 
numque ludis et spectaculis? 

Illud uon modo sacri canones severissime quibus- 
cunque clericis interdicunt, sed et impius Apostata, 
Imperator Julianus , idolorum sacrificulis vetitum 
esse volebat ; non enim alia quam religiosa dramata 
eis spectare permisit, et quibus nullae feminae aderant 
actrices aut spectatrices. (Vide Stolberg, Geschichte 
der Religion Jesu Bd. XI. §. 85.) — 

An pudicitiam ediscet, attonitus in mi- 
mos? (Tertull. de spectae, n. 25.) — Scripturis 
sacris incumbat Christianus fidelis, et ibi 
inveniet condigna fidei spectacula. (S. Cy- 
pria n. de spectae.)*) 

» Dicas velim: Non possumus vivere sine volup- 
tate, qui mori cum voluptate debemus? . . . Quae 
major voluptas quam fastidium ipsius voluptatis, 
quam saeculi totius contemptus, quam vera Ubertas, 
quam conscientia integra, quam vita sufficiens, quam 
mortis timor nullus? Quod calcas Deos nationum, 
quod daemonia expellis, quod Deo vivis? Hae vo- 
luptates, haec spectacula Christianorum sancta, per- 
petua, gratuita.* (Tertull. de spectacul. in fine.) — 
Haeccine tua sensa, o sacerdos? Qui praelia Domini 

*) Concilium Turonen. sub Carolo Magno celebratum, haec 
praecipit : „Ab omnibus quaecunque ad aurium et ad oculorum 
„pertinent illecebras, unde vigor animi emolliri posse creda- 
mur, (quod de aliquibus generibus musicorum aliisque non- 
nullis rebus sentiri potest), Dei sacerdotes abstinere' debent : 
„quia per aurium oculorumque illecebras vitiorum turba ad 
„animam ingredi solet." — Si a molliori musica, quanto 
magis a scenicis ludis et choreis .eos abstinere convenit! — 
Choreas ducere in sacerdote horrendum est, ait Archiepis- 
copus Trevir. in ordinationibus an. 1720. Et. S. Francis- 
cus Salesius Sacerdotem, qui tale quid auderet, ipso facto a 
divinis suspensum esse jussit in suis synod. Constit part. 3. 
tit. 4. — Nemo saltat sobrius, nisi insanus, ajebat Cicero 
(orat, pro Murena c. 8.) 

praeliari debes antesignanus, tu saltatrici assides, 
aut mimis inhias? — Vah! miles delicatulus, dux 
fugitivus. % 

An ad tuendam castitatem observas , quod etiam 
poeta ethnicus praecipit?: 

Eloquar invitus: teneros ne tange poStas. (Ovid.) 

An cantiones et libros de rebus amatoriis, las- 
civis et qualescunque, minus pudice exaratos , quasi 
spurcitiam detestaberis , et velut inquinamentum ac 
sordes abominationi habebis , quia anathema est. 
(Deuter. 7, 26.) 

An in tuis aedibus prostat imago vel statua 
minus honesta? 

An donum angelicae puritatis assiduis precibus 
a Deo flagitas? in tentatione mox ad ipsum fidur 
cialiter recurris ? 

Ne sinas, Domine Jesu, et sanctissima 
Virgo Maria! (Ita S. Thomas Aquin. contra in- 
sultus impudicae mulieris.) . 

An ad vulnera Salvatoris confugis? , 

Cum me pulsat aliqua turpis cogitatio, 
recurro ad vulnera Christi. Tuta requies 
in vulneribus Salvatoris. (S. August. medit.) 

An etiam adversus hostem te obarmas recorda- 
tione novissimorum? 

Memorare novissima tua, et in aeternum 
non peccabis. (Eccli. 7, 40.) — Momentaneum 
quod delectat, aeternum quod cruciat. 

An ut propitia sit Ubi gratia , non alte sed hu- 
militer de te sentis? 

Ut castitas detur, humilitas meretur. 
(S. Bernard.) 

Quale poenitentiae aut mortificationis gentis exer- 
cere soles? 

Si grandiora te terrent, an saltem minora non 
refugis? — Aut sperasne, absque mortificationis 
studio castum te servare posse? Nescis iUud ex 
Proverbiis: (29, 21.) Qui delicate a pueritia 
nutrit servum suum , postea sentiet eum 
contumacem? Nescis effatum Apostoli: Qui 

autem sunt Christi , carnem suam cruci- 
fixerunt cum vitiis et concupiscentiis ? 
(Galat. 5, 21.) 

S. Hilarion carnis tentatione pulsatus »Ego 
te, inquit, aselle, faciam ut non calcitres, nec te 
hordeo alam sed paleis: fame te conficiam et siti, 
gravi onerabo pondere, per aestus indagabo et fri- 
gora, ut cibum potius quam laseiviam cogites.« 
(S. Hieronym. in vita S. Hilar. c. 3.) — Ipse gen- 
tium Doctor S. Paulus castigabat corpus suum et 
in servitutem redigebat, ne forte cum aliis praedi- 
caaset, ipse reprobus efficeretur. (1. Cor. 9, 27.) Ita 
Sancti; quid tu. . . .? 

Sobrietas. 

Quae tua sobrietas in cibo potuque? 

An in refectione corporis semper dominaris 
appetitui tuo? 

An in omnibus servas temperantiam , modestiam 
et decentiam ? 

An opipara mensa vel abundantiori potu fomenta 
praebes impurae libidini , oleum flammae adjiciens? 

Vinum et mulieres apostatare faciunt 
sapientes. (Eccli. 19, 2.) Luxuriosa res vi- 

num. (Prov. 20, 1.) Nolite inebriari vino, 
in quo est luxuria. (Ephes. 3, 18.) Nunquam 
ego ebrium castum putabo. (S. Hieronym. in 
ep. ad Tit.) Ubi ebrietas, ibi certo certius 
luxuria est. (S. Ambros. in ep. ad Eph. c. 5.) 

An gulae indtdges cum dedecore tui ordinis? 
An mensae lautitias exquiris? An de condimentis 
cibi potusque sermonem frequenter misces? An con- 
vivia potius appetis , quam decimas ? 

Facile contemnitur clericus, qui saepe 
vocatus ad prandium, ire non recusat. (S. 
Hieron. ep. ad Nepot.) 

An etiam publica convivia frequentas, ad quae 
pro sua pecunia quisque, cujuscunque sit religionis, 
convenire potest? 

Obsecro, charissime, ut multitudinem ho- 
minum et officia et salutationes et convi- 
via veluti quasdam catenas fugias volupta- 
tum. (Ex S. Hieronymo Concil. Aquisgran. 817.) 

An nomen sacerdotale, deificam professionem 
tuam, ebrietatis sordibus contaminas? 

Quanto melior asinus ebrioso est, 
quanto canis praestantior est! Omnes cer- 
te animantes, quae rationis expertes sunt, 
cum bibunt et comedunt, ultra quam sa- 
tis est, etiamsi mille homines cogerent, 
nunquam biberent: pejores igitur irra- 
tionalibus vos estis, qui inebriamini (S. 
Chrysos t. hom. 50. in Matth.) 0 labes! o pro- 
brum! 0 vere miserandum gregem, qui pastorem 
habet ebriosum! — Quid boni praestabit heluo te- 
mulentus, vino aut cerevisia madens? 

Digitized by Google 



58 


Annon erubescis , provocare convivas ad aequa- 
les haustus , seu ad bibendi certamen , quod canones 
vocant rem maxime detestandam , et ConciUum 
Oecumen. Later an. IV. vetuit sub poena ab 
suspensionis officio vel beneficio ? 

An adire praesumis cauponas vel tabernas vel 
hortos , ubi cerevisia aut vinum prostat vendibile, 
quantumvis sacri Canones id nullo non tempore gra- 
vibus quaque poenis prohibuerint?*) 

Quodsi nulli canones, nulla poena timenda foret; 
nonne te a popinis retrahere deberet decor et dig- 


*) Voce unanimi synodales canones ac dioecesana statuta 
et nova et vetera, cauponarum frequentationem damnant, 
nec raro tam in Germania quam alibi plectunt subtractione 
fructuum beneficiorum et ecclesiasticis censuris, (v. Synod.Co n- 
stant. Salis burg. Tr e vir. Pr agens. Mogunt.) In Belgio 
et Hollandia etiamnum poenam suspensionis, soli Episcopo 
reservatae , ipso facto incurrit quivis clericus , cauponam 
edendi aut bibendi aut ludendi causa ingrediens. (v. Decre- 
tum Archiep. Mechl. an. 1772 et Instr. pro Conf. Dioec. 
Namur. Tomae, etc.) Vilescit enim plurimum, uti ajunt 
Synodi Constant, et Camerae, ex ea turpi et indecora 
consuetudine Ecclesiastici ministerii dignitas . Jam. 53. canon 
inter eos, qui vocantur apostolici, sic habet: „Si quis 
„dericus in caupona cibum capere deprehensus fuerit, a com- 
„munione excluditor : excepto tamen eo, qui necessario in 
„commune divertit hospitium." Et Synod. Turonens. sub 
Carolo Magno: „Servandum presbyteris firmiter statuimus, 
„ne tabernas ingrediantur comedendi bibendive causa. Quod 
„si contra haec statuta facere praesumpserint, canonica de- 
gemimus sententia feriendos." Nec finis esset, si omnia 
forent referenda. Quod si quis severiorem credat pristinam 
disciplinam putetque mitius nostro aevo agendum : exemplum 
is habet in S. Alph. de Liguorio, EpiscopoS. Agathae 
Gothorum, qui nostra fere aetate obiit. Existunt hac de re 
binae illius litterae ad Ducem quempiam, quibus eum rogat 
vir eximie sanctus, ut per suos satellites sollerter inquirat, 
et si quem Clericum in caupona deprehendat, eum captum 
S. Agatham deducendum curet, cum ibi sit Vicarius generalis 
litem instructuras, et paratus carcer. 


Digitized by 


Google 



59 


nitas tuae professionis? Certe id Julianus Apostata 
vel ipsis idolorum sacerdotibus probrosum et minime 
ferendum ducebat. Extat inter ejus opera epistola 
ad Arsacium, pontificem ethnicum Galatiae, qua 
retat, ne, qui sacris inserviunt, in tabernas, bibendi 
causa, pedem inferant. — Num in publicis cauponis 
potitantes praeceptum exequemur apostolicum: Ne- 
mini dantes ullam offensionem, ut non vi- 
tuperetur ministerium nostrum: sed in om- 
nibus exhibeamus nosmetipsos sicut Dei 
ministros... in laboribus, in vigiliis, in 
jejuniis, in castitate? (2. Cor. 6, 3 — 6.) 

«Popinonibus clericis jure dici potest, quod in- 
ordinate comessantibus Corinthiis ait Apostolus : Num- 
quid domos non habetis ad manducandum et biben- 
dum? Aut ecclesiam Dei contemnitis?» (Cone. prov. 
Avenion. a. 1725. tit. 35. cap. 2. in Collectione 
Lacensi tom. I. pag. 546.) 

«Cauponas sine necessitate nec in itinere ingre- 
diantur; ne vero eas, quae sint in propria parochia 
vel in locis proxime vicinis, nisi ministerii causa adire 
necesse sit, frequentent, graviter prohibemus.» (Cone, 
prov. Colon, a. 1860. P. II. cap. 34.) 

«Nolumus penitus impedire . . . quominus clerici 
aliquando distinctorum quorumdam ordine et digni- 
tate hominum particulares adeant coetus, qui vel ad 
modestam animi relaxationem vel ad publica et lit- 
teraria folia legenda in certis a cauponis diversis et 
a multitudine hominum separatis locis et domibus 
convenire solent, dummodo ubique Christi bonum 
odorem curent diffundere, et in conversatione cum 
laicis ita se gerant, ut neque iis familiarius utendo 

nascatar dignitatis sacerdotalis contemptus, neque 
agendo austerius superbi et elati habeantur. Ver- 
umtamen, quamvis alioquin liceat diversoria honesta, 
clericis itinerantibus, vel alia refectionis opportuni- 
tate prorsus destitutis adire, tamen quam severis- 
sime prohibemus, tabernas frequentare po- 
tandi vel ludendi causa. — Tali enim ra- 
tione tempus teritur, quo utendum est ad 
studia prosequenda, officia status turpiter ne- 
gliguntur, sacerdotalis dignitas incredi- 
biliter dejicitur et despectui plebis exponitur, 
pecunia ex bonis ecclesiasticis hausta et fini 
longe alii destinata modo nefario dilapidatur; et 
insuper parat clericus indulgens ebrietati sanitati 
suae ruinam; frequentans tabernas patitur in omni 
casu suae bonae famae detrimentum, carnem ni- 
mium fovendo castitatis perdendae sibi ipsi 
periculum aggravat, populoque fideli scandalum 
quam maxime deplorandum facit. 

Quapropter ut tanta mala a clero.... et a po- 
pulo nobis credito avertamus, renovamus Concilii 
Provincialis Prageni decretum, ... et statutum nostrae 

Synodi, quo ultimo praesertim vespertino 

tempore cauponas frequentare clerus prohibetur. 

Quodsi autem grande sit malum, frequentare 
cauponas diebus feriis, est penitus abominabile, 
popinas adire diebus dominicis et festivis. 
Quapropter adhuc severius interdicimus, jae quis cle- 
ricorum audeat cauponas visitare hisce diebus Do- 
mino praeprimis dicatis.* (Acta et statuta secundae 
synodi dioecesanae Bndvicensis a. D. 1872. cele- 
bratae pag. 19.) 

An etiam extra cauponas non vacas comessatio- 
nibus et compotationibus, sed* consortia intem- 
perantium quorumcunque et male mora- 
torum evitas et declinas? (Statuta Salis- 
burg. an. 1616.) 

An festa tempora praesertim dedicationis Eccle- 
siae diurnis nocturnisque comessationibus et crapula 
polluis, ita ut ad te quoque spectet comminatio Domini: 
» Maledicam benedictionibus vestris et dispergam su- 
per vultum vestrum stercus solemnitatum vestrarum? 
(Malach. 2, 2. 3.) 

Sobrietatis causa eam tibi fige legem, ut in 
prandio et coena edas et bibas quantum non cupi- 
ditas sed necessitas postulat: extra haec tempora 
raro et tunc modice; in caupona vel hospitio nun- 
quam nisi in itinere. 

Vide etiam, utrum bene observes praescriptum 
ab ecclesia jejunium et abstinentiam ab esu carnium ? 
An mane a jentaculo abstines ? vespere modica col- 
latiuncula contentus es? 

Synodus Prov. Salisburg. an. 1569 (Constit. 56.) 
praecipit, ut clericus , qui jejunia et abstinentiam a 
carnibus non servat, »omnibus beneficiis privetur, et 
in carcere, triduo quidem in hebdomada solo pane 
et aqua emacerandus, tanto tempore detineatur, 
quousque firmissimam verae poenitentiae significa- 
tionem dederit.« 

Modestia et decor clericalis. 

»Sic decet omnino Clericos in sortem Domini vo- 
catos, vitam moresque suos omnes componere, ut 
habitu, gestu, incessu, sermone aliisque omnibus rebus 

nil, nisi grave, moderatam ac religione plenum prae 
se ferant ; levia etianl delicta, quae in ipsis maxima 
essent, effugiant, et eorum actiones cunctis afferant 
venerationem.* (Trident. Sess. 22. c. L de ref.) 

An ita semper compositus es domi et extra — 
in ecclesia et per plateas? Examina singula: ha- 
bitum — gestum — incessum — sermonem — omnes 
actiones tuas. 

An nunquam levitas — superbia — iracundia 
— aut alius minus moderatus affectus ex iis elucet ? 

S. Ambrosius clero adscribi hominem amicum 
recusavit, qui sedulis commendabatur officiis, ideo 
solum quod ejus gestus et incessus dedeceret (1. 1. 
Offic. S. Ambr.) 

Annon foede cachinnas , inconsiderate blateras T 
oculis circumvagaris, petulantius aut arrogantius in- 
cedis, cursitas per nundinas et compita? 

»Sunt clerici, qui scurras in conviviis agunt, 
qui digni non sunt, ut clerici appellentur. Sunt .cu- 
riosi et leviculi, qui in foris, in compitis, in plateis, 
in vicis obambulant vagis oculis, effreni lingua, pe- 
tulante fluidoque incessu, quos aversamur.* (Synod. 
Colon, an. 1536.) Tu autem, o homo Dei, 
haec fuge. (1. Tim. 6, 21.) 

An nihil scurriliter , nihil intemperanter , nihil 
indecore , nihil turpiter loqueris? 

Absuntne a tuo sermone maledicta, juramenta , 
stultiloquium, irrisiones, assentationes et nugae, quae 
ad rem non pertinent? 

Int^r saeculares nugae, nugae sunt, 
in ore sacerdotis blasphemiae. Consecrasti 
os tuum Evangelio: talibus jam aperire 

illicitum, assuescere sacrilegium est. (S. 
Bernard. de consid. 1. 2. c. 13.) 

Imprimis vide, virum res aut personas Leo 
sacras pro ridiculo habueris ; utrum verba et sen- 
tentias sacrae Scripturae detorseris ad scurrilia, fa- 
bulosa, vana, adulationes, detractiones etc. 

S. Concilium Trid. vocat hujus generis homines 
temeratores et violatores verbi Dei, eosque 
juris et arbitrii poenis per Episcopos coer- 
ceri mandat. (Sess. 4.) 

An vitas rusticitatem et inurbanitatem ? 

Christiana, urbanitas mirifice conciliat auctorita- 
tem et fiduciam, oritur ex humilitate et charitate. 
Honore invicem praevenientes. (Bom. 12.) 

Annon ita comam nutris aut componis, ut saecu- 
larem vanitatem imitari videaris? 

Synodus Osnabrug. an. 1628. monet clericos, 
ut comam gerant planam non reflexam, nec calami- 
stratam aut in concinnos compositam, aut instar se- 
tarum elatam.* 

Estne etiam conspicua in vertice tonsura, quam 
Synodi passim vocant insigne ordinis cleri- 
calis, decus regale, ecclesiasticum dia- 
dema, et quam ex Apostolica traditione 
manasse perhibet Catech. fioman. P. 2. c. 7. 
q. 14. 

Synodus Pragen. an. 1605. vult, ut tonsura 
sacerdotis non sit minor forma thaleri. Catechismus 
Bom. notat, »sic ejus orbis formam latiorem circum- 
scribi debere, ut quisque in altiori ordinis gradu col- 
locatur.* (loc. cit.) 

An juxta Conciliorum statuta et constitutiones 

tuae dioecesis »vestes proprio congruentes ordini 
semper defers , ut per decentiam habitus extrinsed , 
morum honestatem intrinsecam ostendas?* (T ri- 
dent. Sess. 14. c. 6. de ref.) 

Concilii Tridentini verba optime interpretatur 
Synodus Trevirens. an. 1720: >Omnibus et sin- 
gulis districte praecipiendo mandamus, ut in sacris 
constituti per decentiam habitus extrinseci morum 
honestatem intrinsecam ostendant, ac in forma ve- 
stium, quae mentis indicium est, regalis sacerdotii 
dignitatem a filiorum hujus saeculi vanitate distin- 
guant, sed habitum clericalem ordini suo congruen- 
tem semper deferant, quem juxta decreta Pontifica 
talarem esse optamus. « — Nam »qui nolit se, ait 
Bened. XIV, (Synod. dioec. I. 11. c. 8.) sacrorum 
canonum prorsus imperitum ostendere, fateri cogitur, 
nullam aliam, nisi talarem esse vestem clerico- 
rum propriam, eorumque statui maxime convenientem.* 

Estne saltem vestis tua talari non adeo dissi- 
milis , clerico digna , non redolens levitatem saeculi?*) 


*) „Tanta hodie aliquorum" (utinam non jam plurimorum !) 
„inolevit temeritas, religionisque contemptus, ut propriam 
„dignitatem et honorem clericalem parvi pendentes, vestes 
„etiam deferant publice laicales, pedes in diversis ponentes, 
„unum in divinis, alterum in carnalibus". (Trid loc. cit.) 
— Unde otnnibus fere saeculis ea nonnullorum propensio ab- 
jiciendi aut certe dissimulandi clericalem habitum et tonsuram, 
cum tamen nemo miles erubescat, militarem vestem vel in- 
signe gerere? Annon exinde, quia sic conformare se possunt 
huic saeculo ejusque luxum, ludos et ineptias consectari? 
Pudet enim eos haud immerito talari veste indutos, corona 
conspicuos, frequentare popinas, theatra, nundinas, choreas 
etc. venari, negotiari etc. — Solent quidem dicere: mm 
de vestibus cura est Beo et non magis de moritms ? At 
forma haec vestium deformitatis mentium et morum in- 
dicium est . (S. Bernard. de consid. 1. 3. c. 5.) — Quare 

Digitized by Google 



65 


An illud quoque in vestitu tuo servas, >ut quem- 
admodum nihil vanum, curiosum aut nimis pretio- 
sum et exquisitum sit, ita nihil sordidum , lacerum , 
et nimis abjectum appareat ?€ (Synod. August. 
anni 1610.) 

cum habitus, etsi non facit monachum, mirifice tamen con- 
ferat ad clericalem vitae honestatem: ab antiquissima jam 
aetate omnes fere synodi Ecclesiae tum orientalis tum occi- 
dentalis vestem clericalem , puta, qua clericus a ceteris dig- 
noscitur, geri jusserunt, adjectis etiam in deliquentes poems. 
Ac de Oriente quidem testis est Synodus Trullana anni 688. 
quae legem prius existentem innovans, monet, „ne ullus 
„eorum, qui in cleri catalogum relati sunt, vestem sibi non 
„con venientem induat, neque in civitate degens, neque iter 
„ingrediens, sed utatur vestibus, quae iis, qui in clerum re- 
lati sunt, attributae fuere. Si quis autem tale quid fecerit, 
„una septimana segregetur/ 1 De Occidente vero testatur Con- 
cilium et Germanicum , S. Bonifacii auctoritate, et Bo- 
manum, a Zacharia Papa eodem anno 743. celebratum, 
quae ambo presbyteris et diaconis saeculare indumentum in- 
terdixere, et tumeam sacerdotalem geri mandarunt. „De 

S osterioribus vero saeculis" , ait Benedict. XIV. (de Synod. 

ioeces. 1. 11. c. 8.) „res certissima est, nullique obnoxia 
dubitationi; cum innumeri occurrant Conciliorum Canones 
vestem talarem clericis praescribentes." — Dicant vero no- 
bis, qui hujusmodi disciplinam despiciunt, cur adeo unanimi- 
ter, et saepe tam gravibus poenis eam ecclesia, in omnibus 
suis decretis summopere veneranda, commendarit. Certe 
synodus Mogunt. an. 1261. subtractione officii vel bene- 
ficii ad tonsuram gerendam compulit. Synodus Colon, an. 
1337. etiam sub poena excommunicationis et privationis be- 
neficii genus quoddam saecularis indumenti clericis interdixit. 
Ast sufficiat nobis auctoritas Concilii T rident., quod legem 
ferre haud dubitavit, ut „omnes ecclesiastici, qui honestum 
„habitum clericalem, illorum ordini et dignitati congruentem, 
„et juxta ipsius Episcopi ordinationem et mandatum non de- 
„ tulerint, per suspensionem ab ordinibus, ab officio et be- 
neficio ac fructibus, redditibus et proventibus ipsorum be- 
neficiorum, nec non si semel correpti, denuo in hoc de- 
liquerint, etiam per privationem officiorum et beneficiorum 
„hujusmodi coerceri possint et debeant." (Sess. 14. c. 6. 
de ref.). — Adeone sapientes facti sumus nos, ut quae ab 
omni aevo sanctissime decreta sunt, hodie inter quisquilias 
rejicienda videantur? 

Examen. Edit. IV. 

An et aedes tuae ordinem et munditiem prae se 
ferunt , quae ad aedificationem confert? 

An nmagines ibidem habes non profanas , sed 
quae pietatis et religionis argumentum et adjumen- 
tum praebeant?* (S. Carol. Borrom. in Concilio. 
Med. IV.) 

An medendi artem exerces modo, qui Clerum 
dedecet? 

Omnia mihi licent, sed non omnia ae- 
dificant. (1. Cor. 10, 23.) 

An publice arma geris? an cum iis strepitosos 
conventus adis, ut praemii causa ad metam explodas? 

»Bombardas et sclopeta, dum itinerantur, non 
portent, aut ephippiis appendant. « (Synod. Tr e vi- 
rens. an. 1678.) — »Clericorum arma sunt orationes 
et lacrymae, quibus si recte se munierint, nihil in 
mundo est, quod timere debeant.* (Synod. Prag. 
an. 1605.) 

An abstines ab illicitis venationibus et aucu- 
piis? (Cone. Trident. S. 24. c. 12. de reform.) 

» Illas venationes et silvaticas vagationes cum 
canibus omnibus servis Dei interdicimus.« (Concil. 
Germanic. sub S. Boni facio an. 742.) — »Esau 
venator erat, quoniam peccator erat. Et penitus* non 
invenimus in Scripturis sanctis sanctum aliquem ve- 
natorem.* (Sess. Hieron. in Psalm. 90 


Bonas usus temporis. 


a) Si de omni verbo otioso ratio reddenda 
est (Matth. 12, 36); quid erit de tot annis ac horis 
vitae tuae? — Discute ergo singulas diei horas; vide, 
utrum non plus aequo somno, ludo, jocis, recreatio- 

nibus et confabulationibus vaces? — utrum non tem- 
pus conteras nihil agendo — aliud agendo — aut 
male agendo? — Utinam saperes et intelli- 
geres et novissima prudenter -provideres! 
(S. Bernard. medit. c. 17.) 

An recreationes vel compotationes pomeridianas 
in seram etiam noctem producis, unde ingens jac- 
tura temporis, exstinctio devotionis, inertia ad omne 
bonum, neglectio tui muneris, scandalum parochia - 
norum, murmur et indignatio domesticorum? 

Aestimasne lusum esse vitam tuam? (Sap. 
15, 12.) 

^Unusquisque clericus illud apud se reputare 
debet, se non ad inertiam et ignaviam, sed ad spi- 
rituales et ecclesiasticae militiae labores vocatum 
esse.« (S. Carol. Borrom. in conc. Mediol IV.) 

An nunquam non facis aliquid operis, ut 
te semper diabolus inveniat occupatum? 
(S. Hieron. ep. ad Kustic.) 

Otiositas mater nugarum, no.verca vir- 
tutum. (S. Bernard. de consid. 1. 2. c. 13.) 

An lusibus, clero vetitis, te oblectaris?*) Aut, 


*) Inter ludos, clero vetitos, sacri canones recensent omnem 
ludum aleatorium , sive ludum, qui a casu, non ab arte et 
industria pendet. Prohibent antem Canones, ait Benedic- 
tus XIV. (de synod. dioces. 1. 11. c. 10) ob eandem ra- 
tionem, propter quam illum damnarunt Gom. Tacitus (de 
morib. German. c. 24.) et Am. MarceUinus (lib. 14. c. 19. 
et lib. 28. c. 22.), quia nimirum per iUum homines ad iram, 
fraudes, mendacia, perjuria, furta aliaque enormia scelera 
(maledicta et blasphemias et sacrilegia) inclinantur. Jam canon . 
apostolicus 41. ita habet: „Episcopus aut presbyter aut 
„oiaconus, qui vel aleae vel ebrietatibus indulget, vel de- 
finito, vel deponitor/* Concilium vero oecumen. Later an, 
IV. (cap. 15. ae vita et honest. cleric.) praescribit clericis. 

si licitis et honestis , an eis hon alio modo vieris, 
quam ad instar salis? parum autem de sale 
sufficit in cibo . (S. Thom. Aquin.) 

An nunquam ludis ex vitioso affectu , aut ductus 
sordidi lucri cupiditate? aut animo dissoluto, gestu 
et sermone immodesto? 

Anne cum laicis ludis , vel in conspectu laico- 
rum, qui tuam auctoritatem ideo vilipendent? 

Monet S. Thom as Aquin. (2. 2. q. 168. a. 2.), 
ut, etiamsi honesta sit recreatio, non tamen animus 
omnino dissolvatur, et sicut in omnibus aliis 
humanis actionibus recreatio congruat 
personae, tempori et loco, et secundum 
alias circumstantias debite ordinetur. 


„ad aleas et taxillos ne ludant, nec hujusmodi ludis inter- 
sint." Constat autem Concilium T rident, statuisse, ut quae 
„ahas a summis Pontificibus et a' sacris Conciliis de cleri- 
,, eorum vita et honestate retinenda, ac simul de luxu, comes- 
„sationibus, choreis, aleis, lusibus ac quibuscumque criminibus 
„fugiendis copiose ac salubriter sancita fuerunt, eadem in pos- 
terum iisdem poenis vel majoribus, arbitrio Ordinarii impo- 
nendis, observentur/* (Sess. 22. de ref. c. 1.) — Neque ne- 
gari potest, posteriores synodos, etiam chartas sive folia picta, 
seu lusum aleatorium, proscripsisse. Ita synodus Prov. Salis- 
burg. an. 1569: „Nos S. Tridentini Concilii canones atque 
„statuta provincialia et svnodalia sequentes, volumus , ne cle- 
„rici, in majoribus ordinibus constituti, ad aleas, taxillos vel 
„chartas, neque etiam in privato, lucri gratia, in pecunias In- 
udant* — Synodus Pragen. an. 1608: „TaxillIs, aleisque 
„ac chartis lusoriis tesserisque atque omni alio ejusmodi ludi 
„genere abstineant. Nec solum ludere vetamus, sed eos ludo- 
„rum spectatores esse nolumus, nec quemquam ludentem in 
, .aedibus suis permittere. 1 * — Constitutiones et Decreta Ra- 
tis bon. an. 1588: „ Aleis aut foliis pictis aliove ejusmodi 
„ludi genere, ne unquum ludant ipsi, sea neque etiam luden- 
„tes spectent. 41 Idem vetatur in synodo Ratis bon. anno 1512. 
Atque etiam alibi aliae Synodi idem decrevere; ex. gr. Bur- 
digal. anno 1583., Aquens. an. 1585., Narbonnen. anno 
1607. (Vide Collect. Concil. Harduini.) 

Quare variae synodi decreverunt, ne clerici ullo modo 
ludant in locis publicis, aut in domibus, quo ad 
id multitudo hominum convenit; nec pecunia, aut 
certe non notabilis, intercedat. 

b) Amasne sacrarum Ivterarum studia, ut, 
quod tibi ab oratione et necessariis occupationibus 
tempus super est, libenter eis impendas? 

Si studia non amas, amabis societates, cursita- 
tiones, otia, lusum, convivia, nugas, voluptates etc., 
et ita in profundum malorum rues. >Ama studium 
scripturarum et carnis vitia non amabis. < (S.Hieron. 
ad Rufin.) 

An, ut monet S. Car olus Borrom., » quotidie 
aliquid legis ex S. S. Bibliis, ac, si per eccle- 
siasticas occupationes licet, aliquid item ex S. S. Pa- 
trum opusculis? 

Tu quidem divinas saepius S cripturas 
lege, imo nunquam de manibus. tuis sacra 
lectio deponatur. (S. Hieron. epist. ad Nepot.) 
Tenenti codicem somnus obrepat, et ca- 
dentem faciem pagina sancta suscipiat. 
(Id. ad Eustoch.) 

An frequenter repetis Theologiam moralem et 
dogmaticam, ne tractu temporis et continuis oc- 
cupationibus ipsa theologiae principia excidant me- 
moria?*)- 


*) Liceat bic verba viri non minus sancti quam docti, S. 
Alphonsi de Liguorio(Theol. moral. lib. 6. Tract. 4. cap. 2. 
dub. 6.) referre: „Non facile sibi saadeant fConfessarii,) 
„quod satis idoneos ad tantum munus se redaere possint 
„sine diuturno studio scientiae moralis: pro qua certe non 
„satis est, generalia principia hujus facultatis scire, ut qui- 
„dam, qui, Casuistas contemnentes, literatorum sibi arrogant 

Ignorantia in sacerdotibus mater est 
omnium errorum, qui in ecclesia Dei ori- 
untur. (Concil. Tolet. IV.) — Quia tu scien- 
tiam repulisti, et ego repellam te, ne sa- 
cerdotio fungaris mihi. (Malach. 2.) 

An etiam studio theologiae polemicae non de- 
sinis acuere tela in hostes ecclesiae , qui continuo 
blasphemant , quod ignorant? 

Annem plane rudis es in scientia Sanctorum sive 
scientia ascetica? 

An statuta dioecesis tuae ita memoriter tenes, 
ut ea, ubi opiis est, ad praxin deducere memineris? 

Putasne forsitan, quia , examine peracto , tibi 
jam parochia commissa est, non amplius tibi studiis 
incumbendum esse? 

Ergo dum ecclesiae hostes nihil non moliuntur, 
et infinitis libellis impietatis venenum disseminant , 
tu ignavo otio stertere non erubesces? 


„nomen , autumant. Moralis enim scientia non solum valde 
„necessaria est. Christianae Reipublicae, cum ex ea dependeat 
„ bonum regimen animarum, sed etiam est summopere diffi- 
„cilis; tum quia ipsa generalem notitiam requirit omnium 
„aliarum scientiarum, officiorum et artium; tum quia tot di- 
,, versas complectitur materias inter se dissitas; tum quia 
„magna parte constat tot legibus positivis, quae nonnisi apud 
„Casuistas allatae inveniuntur; demum difficillima evadit prop- 
„ter innumeras casuum circumstantias, ex quibus resolutio- 
num pendet variatio: nam ex circumstantiarum diversitate 
„diversa applicanda sunt principia: et in hoc difficultas con- 
sistit, cum nequeat id fieri sine magna discussione, vel plu- 
„rium accurata lectione librorum, qui res examinant et dilu- 
„cidant.“' — Quot tamen inveniuntur, qui, morali Theologia 
vix summis labris degustata , tremendum Dei judicium 
tota vita exercent, nec amplius cogitant de comparanda 
sibi idonea doctrina, et ita innumerabiles animas ignorantia 
sua perdunt ! 

Nihil igitur lucri pro tot tibi creditis talentis 
referes Creditori ? 

Nescis, inutilem servum ejiciendam esse 
in tenebras exteriores f 

Imo tota vita tibi studendum est, quia »tam 
doctrina quam vita clarere debet ecclesiasticus doc- 
tor; nam doctrina sine vita arrogantem reddit, vita 
sine doctrina inutilem facit.“ (Cone. Aquisgr. anni 
836. can. 2.) 

Studesne primum necessariis, dein utilibus 
reservans curiosa, licet honesta, in recreationis 
tempus? 

An a peccato excusari potest, qui neglectis seriis 
atque piis, tempus terit in legendis novis ac futilibus ? 

Vide etiam, quasnam ephemerides (Zeitun- 
gen) lectitare, vel quibusnam subscribere soleas.*) 

Ne scientia inflet, an eam condis sincera hu- 
militate ? 

An nunquam in studia incumbis ad inanem 
gloriam , sed tantam ad aedificationem tuam vel 
proximi ? 

An praemissa oratione studia sanctificas ? 

An in comparanda tibi selecta bibliotheca , eos 
prae ceteris inquiris libros , qui sanioris et utilioris 
sunt doctrinae ? 

*) Annon probro nobis est, si potius iis foliis publicis 
subscribamus, quae ex haereticorum calamo vel officina emergunt, 
et ecclesiae auctoritatem aut palam aut clanculum labefactant, 
quam iis, quae rei catholicae inserviunt? Adeone simplices, 
nedum stulti sumus, ut nostris nummis conjecta in nos men- 
dacia et calumnias pensitemus? — Quam maxime, curare de- 
bet animarum pastor, ne ejusmodi ephemerides n4cnon libelli, 
quos vocant calendaria, (Kalender) inter rudem populum, qui 
facile iis fidem adhibet, spargantur. 

c) An aliquem ordinem diurnum habes, 
quem fideliter , quantum in te est , observas , qui ordo 
tibi tempus orationis, studiorum, recreationis , som- 
ni etc. praescribit ? 

Si adhuc non habes, eum tibi extemplo, duce 
experientia tua, concinna, ne alioquin pretiosum tibi 
tempus misere depereat. Praestat etiam in iis, quae 
ad rem domesticam et munus parochiale 
spectant, certum sibi ordinem praefigere. — Ordo 
dux est ad Deum, et, quae a Deo sunt, or- 
dinata sunt. (S.August. 1. de ord. c. 1.) 


2. Spiritus paupertatis. 

Spiritu paupertatis praelucere debet 'clericus, 
1) quia aemulandus est ei divinus Magister, qui 
propter vos egenus factus est, cum esset 
dives, ut illius inopia vo3 divites essetis; 
( 1 . Cor. 8 , 9 .) quia aemulandi viri apostolici, qui 
quanto spiritu pauperiores fuerunt, tanto majores 
fructus in populo ediderunt; 2) quia res ecclesiae 
sunt patrimonium pauperum, ex quo praeter 
congruam sustentationem et recreationem sibi nihil 
retinere potest clericus. — „Dignum est, ut, qui 
altari deservit , de altario vivat. Conceditur ergo 
tibi, ut si bene deservis, de altario vivas, non autem 
ut de altario luxurieris, ut de altario superbias, ut 
inde compares tibi frena aurea, sellas depictas . .. 
varia griseaque pellicea collo et manibus ornatu 
purpureo diversificata. Denique quiquid praeter neces- 
sarium victum ac simplicem vestitum de altario 
retines, tuum non est, at rapina est, sacrilegium 
est. (S. Bernard: ep. ad Fulconem canonic.) »Cla- 

mant nudi, clamant famelici, conqueruntor et dicunt: 
...nostrum est, quod effunditis; nobis crudeliter sub- 
trahitis, quod inaniter, expenditis... Vita nostra cedit 
vobis in superfluas copias; nostris necessitatibus detra- 
hitur quidquid accedit vanitatibus vestris. Duo denique 
mala de unaprodeunt radice cupiditatis, dum et vos va- 
nitando perditis et nos spoliando perimitis . . . huc ac- 
cedit, quod haec omnia nec negotiationis studio nec 
proprio manuum exercitio vobis elaborastis, nec jure 
haereditario possidetis*. (S. Bernard. ep. ad Henr. 
Senonensem Archiepiscopum.) 

Duo hic discutienda : a) an luxu et prodigalitate, 
b ) an avaritia et tenacitate peccaveris. 

a) De luxu. 

Concilium T rident. »non solum jubet, ut Epis- 
copi modesta supellectili et mensa ac frugali victu 
contenti sint; verum etiam in reliquo vitae genere, 
ac tota sua domo caveant, ne quid appareat, quod 
non simplicitatem, Dei zelum, ac vanitatum contemp- 
tum prae se ferat.« (Sess. 25. c. 1. de ref.) — »Me- 
minerint autem Clerici,* subjungit S. Carolus 
Borrom. »eo majorem sibi moderationem esse ad- 
hibendam, quo dignitatis gradu Episcopis sunt in- 
feriores,* 

JEstne tibi pro ratione tui gradus modesta 
supellex ; an ea est simplex et modica, non super- 
flua, non justo elegantior et splendidior ? 

»Omnia ibi spirent modestiam, nihil appareat 
saecularis fastus, nihil, quod novitatis amorem in- 
dicet, quum ipsi viri saeculares in aedibus ecclesia- 
sticis id genus non tolerent, sed, etiamsi in facie 

Digitized by Google 



74 


laudent, a tergo in illud invehantur.* (Statuta eccle- 
siae Leodiensis num. 318.) 

Estne tibi frugalis victus et mensa , con- 
stans vulgaribus non exquisitis epulis? 

«Turpe est, ante fores sacerdotis Christi cruci- 
fixi et pauperis, et qui cibo quoque vescebatur alieno, 
lictores consulum et milites excubare, judicemque pro- 
vinciae melius apud te prandere quam in palatio. 
Quodsi obtenderis, te facere haec, ut roges pro uri-' 
seris atque subjectis, judex saeculi plus defert clerico 
continenti, quam diviti, et magis sanctitatem tuam 
venerabitur, quam opes.« (S. Hieron. epist. ad Ne- 
potian.) 

An nunquam instituis convivia nimis sumptuosa ? 
an expendis vina nimis multa et pretiosa ? 

„In cibo et potu (sacerdotes) sese moderatos et 
sobrios praebeant, neque lautis, vel sumptuosis con- 
viviis mundanos studeant aequare vel adeo superare. 44 
(Acta et decreta syn. dioec. Paderborn. anni 1867. 
part. II. cap. 14.) 

«Excipite hospites; at illis excipiendis intra 
parsimoniae fines vos continete, ita ut frugalitatis, 
non sumptuosi convivii testes illos habeatis.* (S. 
Carol. Borrom. in Cone. Mediol. IV. p. 3. c. 7.) 

An nihil apparet in domo tua et in reliquo 
vitae genere , in re domestica , famulitio , vestium 
cultu etc., quod non simplicitatem ac vanitatum con- 
temptum prae se ferat? 

«Nullatenus approbamus, parochis aedificari aedes 
adeo vastas ornatasque , ut ceteras, etiam divitum 
pagi amplitudine et elegantia facile vincant; inde enim 
invidia oblocutionesque plerumque nascuntur, laedi- 

turque non parum illa modestia, quae in Christianis 
juxta Apostoli vota, et majore ratione in clericis 
nota esse debet omnibus hominibus. Aedes parochia- 
les sunt veluti sanctuarii vestibulum, quod simplici- 
tate, ordine, condecentia et praesertim delectu perso- 
narum ibi commorantium nitere debet, nec quidquam 
continere, ex quo reverentia et fiducia fidelium erga 
parochum imminui possent. « (Statuta ecclesiae Leo- 
di ensis num. 308.) 

An te non ferit exprobratio Propheiae (Agg. 
1, 4.), quod habiles in domo laqueata et speciosa , 
dum domus Dei est vilis et deserta ? 

An te non ornant aurei annuli et catenulae et 
pretiosus pannus , dum nuda squalent membra 
Christi? 

„Quem das mihi contentum necessariis, con- 
temptorem superfluorum? Lex est tamen praefixa 
ab Apostolis apostolorum successoribus: » Victum et 
vestitum habentes, his contenti simus. « (S. Ber- 

nard. Praef. ad vit. S. Malachiae.) 

Putasne forsitan, te splendide vivendo reveren- 
tiam conciliare tuo ministerio? 

Imo honorabitis ministerium vestrum, 
ait S. Bernardus (de morib. et offic. episc. c. 1. 
et2.) non cultu vestium, non equorum fastu, 
non amplis aedificiis, sed ornatis moribus, 
studiis spiritualibus, operibus bonis. 

Quomodo potest Satanas Satanam eji- 
cere? ait Dominus. (Mare. 3, 23.) Quomodo homo, 
habens spiritum hujus mundi eundem expellet ab 
aliis? Pompa illa mundana non venerationem clero 
conciliat, sed contemptum parit atque individiam. 

An proventus ecclesiasticos impendis ad tibi 
comparanda rara et curiosa, v. gr. venustas ima- 
. gines , picturas , signa, veteres codices aut incunabula ? 

Estne in tua re domestica laudabilis oecono- 
mia? Annon cogeris debita contrahere, et ea 
solvere differs? 


b) De avaritia. 

Nihil detestabilius in clerico quam 
avaritia, quae omnium est causa malorum 
(Synod. Prov. Salisburg. an. 1569.) — Ignomi- 
nia sacerdotujm est propriis studere divi- 
tiis. (S. Hieronym.) 

Quomodo affectus es erga fluxas hujus mundi 

opes? 

Potesne vere dicere eum regio Vate: Domi- 
nus pars haereditatis meae et calicis mei? 
(Ps. 15.) aut cum S. Paulo (Phil. 3, 8.): Om- 
nia detrimentum feci, et arbitror ut ster- 
cora, ut Christum lucrifaciam? 

Scrutare cordis intima! — Cave, ne tibi fucum 
facias; solet enim avarissimus quisque sordidum hoc 
vitium fallaci nomine tegere et colorare. 

An parcus vel cupidus haberis a populo et re- 
vera talis es? 

Nihil magis offendit animos laicorum quam si 
advertunt, ecclesiasticos ardentius inhiare lucro pecu- 
niarum quam animarum. Non est eis proles, non 
familia sustentanda, ut in corradendis opibus excu- 
sabiles videri possint. — »Quam multi sacerdotes 
sunt alias boni, modesti* integrae vitae, studiosi, 
exemplares; sed haec maledicta tenacitas et avaritia 

-eos Deo et populis suis reddit exosos, ac eorum vitae 
et praedicationibus omnem adimit fidem.« (Act. Me- 
diol. eccles. Part. 7.) 

Annon sordide computas taxam? 

Annon exigis jura tua cum nimia tenacitate aut 
cum animi duritie? 

Annon ideo scandalosas lites atque jurgia moves ? 

Si per ciliorum fraudem aut domesticorum in- 
curiam damnum pateris , annon vehementius pertur- 
baris , excandescis , ad ultionem concitaris? 

An frequens tibi sermo de reditibus , de pratis 
et armentis? 

An turpius exsultas de pinguiore stipendio , de 
funerum et nuptiarum frequentia etc. ? 

An ubi spes affulget remunerationis, promptus 
es ad sacrum ministerium, secus lentus ac tetricus ? 

Existimas ergo quaestum esse pietatem? 
(l.Tim. 6, 5.) Non ita S. Paulus, de se attestans: 
Non quaero quae vestra sunt, sed vos. Non 
enim debent filii parentibus thesaurizare, 
s ed par entes filiis. (2. Cor. 12, 14.) 

Esne pater pauperum, oculus caeco, pes claudo ? 
(Job. 29, 15. 16.) 

«Christi visceribus substantiam ecclesiasticam 
erogate, pauperibus scilicet, peregrinis, viduis, pupil- 
lis, aegrotis, in vincula conjectis, captivis: quibus 
egentibus et esurientibus, cum subvenire possitis, si 
alimenta necessaria denegatis, violatae charitatis rei 
estis in conspectu Domini.« (S. Car ol. B or r. ad Cler. 
in Cone. Mediol. IV.) — «Praecepto divino manda- 
tum est omnibus, quibus animarum cura commissa 
est, pauperum aliarumque miserabilium persona- 

rum curam paternam gerere.« (Cone. Trident. 
Sess. 23. c. 1. de ref.) 

Haecdne studiose consideras? 

An observas illud: Si multum tibi fuerit, 
abundanter tribue: si exiguum tibi fuerit, 
etiam exiguum libenter impertiri stude? 
(Tob. 4, 9.) 

An miserabilibus quidem subvenis, sed ita, ut de tuo 
commodo nec minimum decedat ? — Itane Christus ? 

»Non tantum de superfluis, sed etiam de aliis 
bonis genium suum nonnihil defraudantes, hoc est, 
eo frugalius victitantes, pauperibus et egenis, in magna 
necessitate constitutis, subvenire tenentur. < (Synod. 
Prov. Salisburg. an. 1569.) 

An etiam pro viribus tuam partem confers ad 
pia opera, quibus salus animarum divinaque gloria 
impense promovetur, ex. gr. ad sustentationem cle- 
ricorum ac puerorum in Seminariis , vel Missionario- 
rum apud Indos? ad exstructionem templorum et 
scholarum, maxime in regionibus acatholicis ; scias 
enim, ob illorum penuriam magnum catholicorum 
numerum quotannis ad haeresis castra perduci. 

■ 0 quale probrum, si in hisce vel similibus li- 
beralitate te vincant laici, imo heterodoxi! Quod vero 
probrum si ex sordida avaritia hujusmodi pia opera 
inter tuos adeo non promoves, ut potius impedias! 


Cuinam thesaurizas? Tuisne haeredibus? Tuisne 
cognatis? S. Synod. Trid. (sess. 25. c. 1. de ref.) 
somnino interdicit, ne ex reditibus ecclesiae consan- 
guineos familiaresve suos augere studeant ;« quod 

in condendis testamentis quam maxime atten- 
dendum. 

An, ut quaestum facias , exerces per te vel per 
alium mercaturam sive negotiationem vel vectigalium 
defraudationem vel iniquam usuram, aut quod pau- 
peribus erogare deberes , in ludum aleatorium (Lotto) 
temere expendis . 

Qui volunt divites fieri, incidunt in 
tentationem et in laqueum diaboli. (1. Tim. 
6, 9.) 

An nullam committis fraudem in administrandis 
ecclesiae bonis ? 

Annon injustus aut nimis tenax es erga vica- 
rios et cooperatores tuos ? 

^Parochi vicarios suos et alios ecclesiasticos 
ministros ita tractent, ut nulla sit de habitatione, 
victu et amictu querela justa.« (Synod. Sedunens. 
an. 1626.) 

An simoniae crimen et poenam incurris vel 
iUicita pactione, vel muneris acceptione seu spon- 
sione vel alia qualicunque ratione? 

An taxam pro sacris functionibus propria auc- 
toritate mutas vel auges ? 

An illicitum quaestum facis cum Missarum sti- 
pendiis ? 

An integrum acceptum stipendium dedisti 
celebranti, aut credis te excusatum, quia sacerdoti, 
Missam celebranti et consentienti, te majoris pretii 
stipendium accepisse indicas? (Vide epist. encycl. 
Bened. XIV. 30. Jun. 1741.) 

An plura stipendia acceptas, quam Missas con- 
gruo tempore dicere potes? 

An parochias ex nummis ponderas , et iteratis 
importunisque postulationibus, ex habendi desidento, 
mutationem tuam petis? quod saepe superioribus 
oneri est et dolori, externis autem et subditis scandalo. 

Annon capidi illi sollicitatores praeter quaestum 
nihil aliud in sacerdotio spectare videntur? annon 
tales sunt, quos Salvator noster (Joan. 10, 13.) mer- 
cenarios appellat, quorum turpitudo efficit, ut ipsi 
nihil amplius ex sacerdotio consequantur, quam Judas 
ex Apostolatus munere, quod illi sempiternum exi- 
tium attulit? (Catech. Kom. P. 2. c. 7. q. 4.) Optimo 
igitur jure decrevit S. Garolus Borrom. in cenc. 
Mediol. IV., nt »qui Beneficium ecclesiasticum vacans 
multis et ambitiosis precibus per se vel per alios 
petierit, eo facto ita reddatur indignus, ut per bien- 
nium in eum neque illud neque aliud Beneficium 
conferri possit.« 

•An ut ditescas, beneficia' tibi cumulare studes? 

An senio confectus, et oneri ferendo impar, pa- 
rochiam cum ingenti animarum jactura ex avaritia 
retines? neque vicarium tibi substitui, aut coadju- 
torem tibi dari postulas, ne reditus tibi minuantur ? 

Omnia vitia senescnnt, senescente ho- 
mine sola avaritia non senescit. (S. Gregor. 
M. Moral. 1. 15. c 11.) 

3. Humilitas. 

Quid aliud est superbia, quam amor 
propriae excellentiae? Unde et nos possu- 
mus dicere per contrarium, humilitatem 

propriae excellentiae esse contemptam. (S. 
Bernard. de grad. humil. c. 4.) Ex hoc disce, utram 
vere humilis sis, an superbas, et solum humilis videri 
velis. Qloriosa res humilitas, qua ipsa quo- 
que superbia palliare se appetit, ne viles- 
cat! (Ibid. c. 16.) 

Difficile in se quisque inveteratam su- 
perbiam deprehendit: quia nimirum hoc 
vitium quanto magis patimur, tanto minus 
videmus. (S. Greg. M. Moral. 1. 24.) Acri ergo 
attentione te examina. Noli, frater, tuum tibi ulcus 
dissimulare; est enim plaga pessima atque vel ma- 
xime exitiosa. Nam superbia vitiorum regina ac 
evidentissimum reproborum signum, sicut 
humilitas electorum. (S. Greg. M.) — Super- 
bia nota civitatis diaboli (S. August.— Nul- 
lum est vitium aliud,’ quod ita omnes vir- 
tutes exhauriat, cunctaque justitia et 
sanctitate hominem spoliet ac denudet, 
ut superbiae malum. (J. Cassian. in Collat.) 

An coram Deo te annihilans, eum summa vene- 
ratione adoras — in adversis pariter ac in pros- 
peris glorificas — praeter tenebras et peccatum nihil 
tibi tribuis — sed universa bona ad Deum sincero 
corde refers? 

Ad quem respiciam, nisi ad pauper- 
culum et contritum spiritu, et trementem 
sermones meos? (Is. 66, 2.) 

Annon vane tibi complaces de tua industria, 
de pietate , de successu vel hominum aestimatione? 

An in ipsis functionibus sacris non avide inanes 

Examen. Edit. IV. 

plausu* captas, et vehementius de tua , quam de di- 
vina gloria sollicitus es? 

Annon vana tui opinione tumescis, et alios prae 
te aspernaris ac negligis? 

Cumfeceritisomnia, quae praecepta sunt 
vobis, dicite: Servi inutiles sumus: quod 
debuimus facere, fecimus. (Luc. 17, 10.) 

Annon mox dejecti et pusilli fis animi, si quando 
res ex voto non fluant, si minus collauderis , alii 
contra majoris fieri videantur? 

Si vis in sacro ministerio successum habere* audi 
competentem judicem, S. Franc. Xaverium, qui in 
epist. ad P. Barzaeum scribit : »Ne dubites , quin, 
perseverans longanimiter in sancto exercitio humilitatis 
et notitiae intimae defectuum tuorum, cumulatis succes- 
sibus in procuratione salutis alienae fortunandus sis, at- 
que usu experturus, quod reipsa verissimum non omnes 
intelligunt, in una demum sincera sui despicien- 
tia totam spem sitam esse veri et magni fructus ab 
Evangelico praecone referendi.« 

Anne arroganter de te praesumis? temere 
judicas, damnas, insolenter te obtrudis? reordinas 
ordinata , reficis facta, acsi quidquid ipse non feceris 
aut ordinaveris, nec recte factum , nec pulchre foret 
ordinatum ? 

An quae scis aut facis putide ostentas , tuarum 
rerum fastuosus praedicator, alienarum irrisor ^et 
vituperator? 

An demum tu solus magister in Israel tua 
contentione ac pertinacia intolerabilem te reddis , ne- 
mini cedens , neminem consulens, a nemine dedoceri 
aut redargui te ferens? 

Qui se sibi magistrum constituit, stulto 
se discipulum subdit. (S. Bern. ep.87.), — Fili, 
sine consilio nihil facias, et post factum 
non po enitebit. (Eccl. 32, 24.) 

Annon inde, quod altius supercilium geris , ne- 
que submissius ac tractabilius agis , evenit, ut animi 
tibi sint aversi, ut nemo parochianorum te velut p a- 
trem adeat, velut patrem diligat? 

Annon inde oriuntur contentiones et luctuosa 
dissidia inter clerum et magistratum, inter clerum 
et populum , quae facile vitari potuissent ? 

Memineris, te personam illius gerere, qui non 
venit, ut ministraretur ei, sed ut mini- 
straret. (Mare. 10, 45.) 

An ad majora te idoneum arbitrans , fastidis 
munia minus speciosa? splendidas cathedras, titulos 
et dignitates somnias? indignaris quod non promo- 
vearis? nec vereris , alienis intercessionibus, assen- 
tationis artificio 'ac simulandi studio gratiam au- 
cupari? 

0 ambitio, ambientium crux! quomodo 
oihnes torquens omnibus places? (S. Bern. 
de consid. 1. 3. c. 1.) 

Qui altius ascendere cupiunt, plerumque in sub- 
limiori gradu se multa magnaque bona operaturos 
sperant. Ast recte monet S. Gregor. M. (Reg. 
past. P. 1. c. 9.): Saepe sibi de se mens ipsa 
mentitur et fingit, se de bono opere amare, 
quod non amat, de mundi autem gloria non 
amare, quod amat.... Inter haec itaque 
quid sequendum est, quid tenendum, nisi 
ut virtutibus pollens coactus ad regimen 

veniat, virtutibus vacuus nec coactus ac- 
cedat. 

An nunquam, ut humanum favorem tibi conci- 
lies , officii tui partes negligis? 

Annon, ut cavillationes ac vituperia fugias , v. g. 
ne devotulus aut scrupulosus vociteris , te sae- 
culi moribus conformas , vel etiam sociorum licentiori 
vivendi generi? 

Si adhuc hominibus placerem, Christi 
servus non essem. (Galat. 1, 10.) 

in. Qualis fuisti ratione proximi. 

Diligenter etiam ea, quae hic sequuntur, consi- 
dera, ut videas, quantum absis 1) ab humili obedien- 
tia erga superiores, 2) a genuina charitate erga 
aequales sive confratres, 3) ab evangelica suavi- 
tate ac mansuetudine erga subditos, tum domes- 
ticos tum parochianos, denique ab illa vitae sancti- 
tate, qua nulli non praelucere debes. Inspicias et 
defleas, confundaris et erubescas, atque meliora cum 
divina gratia tibi proponas. 

1. Erga superiores. 

Obedite praepositis vestris, et subja- 
cete eis. Ipsi enim pervigilant, quasi ra- 
tionem pro animabus vestris reddituri, ut 
cum gaudio hoc faciant et non gementes: 
hoc enim non expedit vohis. (Hehr. 13, 17.) 

An debita veneratione ac submissione decisiones 
ordinationesque acceptas non solius Summi Pon- 
tificis, sed etiam , ut par est, eorum, qui. ab eo 

auctoritatem accepere , quales sunt S. Poenitentiaria, 
Romanae sedis Legati , Congregatio S. Cone. Trid. 
Interpretum , 8. Inquisitionis, S. 8. Rituum ete,? 

An praestas Episcopo tuo reverentiam et 
obedientiam , quam in ordinatione tua solemniter 
promisisti ? 

An contentus es officio , gradu et loco, quae tibi 


An observas religiose statuta et constitutiones 
dioecesanas ? 

An libenter Episcopum adis, consulis, ejusque 
directione ex animo acquiescis? 

Sic multorum hodie pusillanimitas et 
perversitas exigit, ut ab eis quaeri opor- 
teat: quid vis, ut faciam tibi? nou ipsi 
quaerant: Bomine, quid me vis facere? (S. 
Bern. serm. 1. in conv. S. Pauli.) — Episcopum 
sequimini, sicut Jesus Christus Patrem; 
terribile est enim, tali contradicere. (S. 
Ignat. Mart. in epistola ad Magnes.) 

An etiam omnibus , qui ab Episcopo auctorita- 
tem habent, reverenter te submittis, scilicet Vicario 
generali, Decano, Capitulo, parocho tus etc.? sine 
submissione rectus ordo nullatenus servari potest. 

Recordare, quae secundum statuta vel consuetu- 
dinem tuae dioecesis promisisti fors etiam sub jura- 
mento. » Vicarii parochum ut superiorem revereantur 
et ipsi cum charitate obediant tum in officiis adim- 
plendis, tum in acceptanda eorum distributione, qua- 
tenus haec ad parochum' pertinet.* (Cone. prov. Paris, 
a. 1849 tit. I. cap. 8 in Collect. Lac. tom. IV. p. 15.) 

«Monemus vicarios, ut nominis sui meminerint ; 

quamvis enim sint approbati et ipissi ab Episcopo, 
atque ad solum ejus nutum revocabiles, vice tamen 
parochi tantum et sub ejus directione sacro mini- 
sterio inservire debent, nedum ipsis liceat aliquid 
contra ejus auctoritatem aut voluntatem attentare. 
Sint igitur subjecti, obedientes, benevolenti 'animo ad 
omne opus bonum sibi injunctum semper expediti, 
atque parochum senio vel infirmitatibus gravatum, 
quantum in ipsis est, exonerent et filiali obsequio 
consolentur.* (Cone. prov.Turon. a. 1849. de6ret. X. 
in Collect. Lacensi tom. IV. pag. 266.) 

An omnibus tuis Superioribus obedis non solum 
exteriori actu, sed in spiritu fidei, et quemadmodum 
S. Paulus, ad Ephesios (c. 6.) scribens, etiam do- 
minis carnalibus obtemperandum esse docet, nimirum 
in simplicitate cordis tui sicut Christo , non 
ad oculum serviens, quasi hominibus placens, sed 
ut servus Christi, faciens voluntatem Dei ex 
animo cum bona voluntate? 

Qui inviti et dissentientes, actu tamen 
jussa praesidum exsequuntur, inter vilis- 
sima mancipia sunt numerandi (S. Ignat. 
Scintil.) 

Quid securius in vita, quid jucundius in morte, 
quam in simplicitate cordis Superioribus semper 
obedivisse, sicut Christo? 

An nullam in corde foves aversionem erga Su- 
periores ? 

An eorum dicta et facta cum gravis peccati 
periculo non examinas, dijudicas, carpis et in malam 
partem interpretaris? 

An si corriperis, aut si quod exoptas non ob- 

tines, omne murmur in corde compescis , et divinae 
providentiae te committens , jussa Superiorum cum 
debita submissione voluntatis et judicii exsequeris? 

Annon aegre fers , si decanus et parochus tibi 
invigilent, teque moneant , atque etiam justas de te 
querelas ad Ordinarium deferant ? 

An unus ex illis es, quibus nunquam satis fieri 
potest , quibus nec victus sapii nec lectus, nec habi- 
tatio, nec officium etc., homo querulus, tetricus, tur- 
bulentus, Superioribus intolerabilis ? 

An etiam ubi laesus a Superiore, tusque jura 
defendere tibi videris, semper debitam illi reveren- 
tiam observas, nunquam aculeatis verbis uteris, nun- 
quamex sinistro animi affectu tricas et molestias moves ? 

Annon libenter Superiori contradicis, eumque 
superbe redarguere audes? 

Servasne regulam Juris^ ut m dubio, utrum 
res praecepta sit licita nec ne, sequaris non tuam 
sed Superioris sententiam? 

Annon immisces te rebus, quae ad Praesidum 
administrationem pertinent, et quae minime te occu- 
pare debent? 

An tuo agendi vel loquendi modo parochia non 
scinditur in partes , ita, ut audiatur illud: Ego 
quidem sum Pauli: ego autem Apollo: ego 
vero Cephae? (1. Cor. 1.) 

»Si qua, quod absit, parochos inter et vicarios 
dissidii causa oriatur, caveant diligenter a querimo- 
niis, quae charitatem laedaut, et fidelibus scandalum 
generant; pacem quam primum inter se studeant 
componere.* (Cone. prov. Paris, a. 1849. tit L 
cap. '8. in Collect. Lacensi tom. IV. pag. 15.) 

An potius stas et sentis , quoad fas est , cum 
Parocho vel Superiore tuo , Uliusque causam tueris ? 

An absque licentia Ordinarii audes exorcismos 
adhibere ? 

An ad conferentiam vel synodum capitidarem 
vocatus , ire non recusas? 

An, quae in ea acta vel dicta su/nt, non temere 
divulgas? 

An quietis amore vel humilitatis praetextu per- 
tinaciter refugis pondus regiminis, ad quod Superioris 
nutu vocaris? 

Ejusmodi humilitas, ait S. Gregor. M., 
tunc ante Dei oculos vera est, cum ad res- 
puendum hoc, quod utiliter subire praeci- 
pitur, pertinax non est. (Reg. Past. p. 1. c. 6.) 

An populo etiam praeis debita observantia erga 
magistratum civilem, atque in omnibus, quae ad illius 
forum pertinent, religiose te submittis? 

Qui resistit potestati, Dei ordinationi 
resistit. (Rom. 13, 2.) 

An in maximum bonum parochiae omnes tentas 
vias, ut concordia inter te et magistratus loci, item 
inter hos et populum existat? 


2. Erga aequales. 


An cum clero saeculari et regulari solici- 
tus es servare unitatem spiritus in vinculo 
pacis? (Eph. 4, 3.) 

Annon omnes nos, saeculares et regulares, unum 
corpus sumus in Christo? Annon posuit 
Deus membra, unumquodque eorum in cor- 


Digitized by 


Google 



89 


pore, sicut voluit? Non potest autem ocu- 
lus dicere manui: Opera tua non indigeo; 
aut iterum caput pedibus: Non estis mihi 
necessarii.. (1. Cor. 12, 18 — 25.) »Charitas exigit, 
ut Confratres tanquam membra mutuo se foveant in 
Christo, mutuo amplectantur, sibiqiie opitulentur: ut 
sit Ecclesiasticorum cor unum et anima una, 
sicut est omnium Sponsa, una Christi Ecclesia.* (Synod. 
Sedun. an. 1626.) Siccine sentis et agis? 

An sedulo caves ab omnibus , quae pacem ac 
unionem inter te et confratres tuos turbare queant? 

Dominus detestatur eum, qui seminat 
inter fratres discordias. (Prov. 6, 16 et 19.) 
Attentius igitur per singula conscientiam tuam dis- 
cute, nam facile fit, ut alius in alium dissidii causam 
rejiciat. 

An in parochia concorditer cum collegis , 
secundum sanam doctrinam et praxin, ab Ordinario 
approbatam , tua munia peragis ? an contra separa- 
tim ab illis , juxta propria sensa laboras? 


Idem sapiatis , eandem charitatem haben- 
tes , unanimes , id ipsum sentientes , nihil 
per contentionem, neque per inanem glo- 
riam: sed in humilitate superiores sibi in- 
vicem arbitrantes , non quae sua sunt sin- 
guli considerantes , sed ea, quae aliorum? 

An te non immisces rebus alterius parochiae, 
aut exosam criticam non exerces , quia alter multa ex 
vero zelo facit, quae tu ex ignavia non facis? 

Charitas non aemulatur, non inflatur, 
non est ambitiosa. (1. Cor. 18.) 

An non invidiola menti insidet , qua fit , ut 
erga fratrem minus comis et hilaris sis, ut de ejus 
successu doleas atque angaris, illius acta et dicta 
sinistre interpreteris , culpam , si quam habet, exag- 
geres, ac facile rixas et jurgia moveas ? 

Infelix invidia, qua homo non solam suis malis, 
sed etiam alienis bonis torquetur! 

Annon aequo tenacior es tum in juribus tuis 
persequendis , tum in honore tuo vindicando? 

Annon facile offenderis, difficile placaris? 

Qui ad indignandum facilis est, erit ad 
peccandum proclivior. (Prov. 28, 22.) 

Annon contentiosus es atque immemor verbi ad 
Timoth. (2. ep. 2, 23): Stultas et sine disci- 
plina quaestiones devita , sciens quia ge- 
nerant lites? 

An a detractione parcis linguae tuae? 

Anne si audisti verbum adversus pro- 
ximum tuum, commoritur in te, fidens quo- 
niam non te disrumpet? (Eccli. 19, 10.) 

An contra procax es et inconsideratus ad 
loquendum etiam coram saecularibus? quo saepe 
evenit , ut bona sacerdotum fama et populi in illos 
fiducia diminuatur cum maximo animarum damno 
et gravis proprii peccati periculo. 

Hac in re facillime nonnulli, etiam alioquin viri 
probi, se ipsi decipiunt, dum detrahentes culpa se 
vacare censent, nec sibi theologiae principia de de- 
tractione famaeque restitutione applicant. — U tinam 
attendamus ad Spiritus sancti monitum: Pili mi, 
cum detractoribus ne commiscearis: quo- 
niam repente consurget perditio eorum: et 

ruinam utriusque (dicentis et audientis) quis 
novit? (Prov. 24, 21. 22.) 

»Parochos monemus, ut Vicarios honorent ut 
Christi sacerdotes, diligant ut fratres, sublevent ut 
cooperatores et praecipuam sollicitudinis ac laboris 
partem libenti animo amplectantur.» (Cone. prov. 
Paris, a. 1849. tit. I. cap. 8. in Collect. Lacensi 
tom. IV. pag. 15.) 

»Obtestamur parochos, quibus in adjutorium mi- 
nisterii adjunguntur vicarii sacerdotes, ut eos paterno 
affectu suscipiant, per tenerae charitatis officia sibi 
devinciant, semper memores se illius esse ministros, 
qui subditorum patres, non dominos, jubet esse quos 
aliis praeficit. Cum sit praecipui eorum muneris, 
eos ad pastoralis ministerii exercitium praeparare et 
informare, paulatim varias functiones obeundas iis 
pro sua prudentia committant.» (Cone. prov. T u r-o n. 
a. 1849. decretum X. in Collect. Lacensi tom. IV. 
pag. 266.) 

An collabor atores tuos in vinea Domini 
modo despotico tradas, nec habiiaratione sacerdota- 
lis dignitatis? 

An onus imponis iniquum d importabile? as- 
perioribus verbis alloqueris ? •' ex pravo animi affectu 
suspiciones foves? domesticorum de iis querelas d 
criminationes temere credis, in Ulorumque praesentia 
eos reprehendis d increpas? 

Monet Seuiores S. Petrus, (Epist.I. cap. 5, 3.) 
non sint dominantes in cleris, sed forma 
facti gregis ex animo. 

An vero, quod non minus perniciosum, coopera- 
torum mores nihil curas , non invigilas, fraternam 

non adhibes correctionem? quin etiam iis auctor es t 
ut pia exercitia, meditationem , Breviarii recitationem 
omittant , frequentent vero lusum, compotationes, cau- 
ponas, spectacula? 

Hac igitur disciplina senior juniorem instruis 1 
Heu, quanta colluvies malorum ex hoc fonte in clerum 
profluxit ac etiamnum profluit! 

Batione familiaris tuae consuetudinis, 
servasne quod 8. Carolus Borrom. clericis optime 
praecipit: »Proborum hominum tantum, praecipue Sa- 
cerdotum vitae spiritualis laude praestantium, familiari- 
tate utamini, ex quorum consuetudine fructus capia- 
tis.* (Cone. IV. Mediol. P. 3.) — Qui cum sa- 
pientibus graditur, sapiens erit; amicus 
stultorum similis efficietur. (Prov. 13, 20.) 


3. Erga inferiores. 


An ad exemplum divini Salvatoris omnibus te 
affabilem, suavem, benignum et amabilem exhibes? 

Studesne charitate vere apostolica ad infimae 
etiam conditionis homines te dimittere, et omni, qua 
potes ope, juvare, solari, mulcere, denique cum S. 
Paulo omnibus omnia fieri, ut omnes facias 
salvos ? (1. Cor. 9, 23.) 

Annon ex consuetudine docendi atque regendi 
contraxisti imperiosam aliquam arrogantiam et 
animi duritiem, ut nescias compati humanae infir- 
mitati, et jussa minasque adhibeas, ubi multo plus 
proficeres consilio atque exhortatione? 

Annon exinde fit, ut multi te vereantur, pauci 
te ament ? 

Quantum aliter S. Paulus, qui de se testatur: 

Facti sumus parvuli in medio vestrum, 
tanquam si nutrix foveat filios suos. (1. 
Thess. 1, 7.) Discite subditorum matres vos 
esse debere, non dominos; studete magis 
amari quam metui; et si interdum severi- 
tate opus sit, paterna sit, non tyrannica. 
(S. Bern. Serm. 23. in Cant.) 

An propter ingruentem negotiorum molem aut 
propter infirmam valetudinem crebrasve adversario- 
rum tricas non incidis in morositatem et im- 
patientiam, ut fias adeuntibus te stomachosus, 
austerus ac difficilis? 

«Delineatio quaedam Divinitatis est opera bona 
facere cum animi pace, sine perturbatione, cum amore, 
absque proprii lucri quaestusve intuitu, cum magnani- 
mitate sed absque praesumptione.* (Ven.de Pont e S. 
J. Pretiosa Sensa parte X. pag. 94. edit. Ratisb. a. 1873, 
[libellus vere aureus, sacerdotibus commendandus.]) 

An promis es ad iram? 

An in iracundia non insolenter excandescis, 
tollis clamores, profers inconsiderate verba , imo con- 
vicia et maledicta, etiam coram laids ? 

Quemadmodum commoto coeno, foetor 
effunditur; sic animo ira permoto, multa 
orietur turpitudo et vitiorum graveolen- 
tia. (S. Chrysost. Hom. 48. in Joan.) 

Quodsi homines rudes aut tibi infensi te injuria 
afficiunt, si vexant , calumniantur ac persequuntur, 
an ex animo condonas, misereris, pro iis Deum oras, 
nec aliam exerces vindictam quam coelestem? nam 
inimicum diligere, ait S. Paulin., vindicta 
coelestis est. 

Cavesne praesertim, ne verbis lacessitus duriora 
verba rependas ? num potius studes molli responsione 
iram frangere , memor proverbii S. Scripturae: (Prov. 
15, 1.) Responsio mollis frangit iram: 
sermo durus suscitat furorem? 

Quomodo te geris erga pauperes aliasve mise- 
rabiles personas? 

Amasne Ulos affectu vere paterno ? anne vilipendis ? 

Anne ob rusticitatem ac importunitatem eos 
fugis et aversaris? 

Hi sunt thesauri Ecclesiae, ajebat S. 
Laurentius. Et vere thesauri, in quibus 
Christus est, subjungit S. Ambros. Sic enim 
scriptum est: Quod uni horum fecistis, mihi 
fecistis? (Lib. 1. officiorum c. 41.) 

Quomodo te geris erga tuos domesticos? 

Annon aut acerbior aut familiarior es? 

Acerbitas odibilem, familiaritas con- 
temptibilem reddit. 

An pro viribus invigilas , ne domestici potui aut 
lusui dediti sint , ne juramenta vel turpiloquia pro- 
ferant, ne cum pravis sociis vel dispari sexu amici- 
tiam habeant , aut noctu foris vagentur? 

Non oportet, ut vitia domus tuae ulti- 
mus scias: quod quam plurimis novimus 
contigisse. (S. Bern. de consid: 1. 4. c. 6.) 

An, ut par est , nil omnino pateris in tuis do- 
mesticis, quod indecens , dissolutum aut petulans vi- 
deatur ? an u(lo modo fers , ut rebus parochiae se im- 
misceant, sacerdotum te invisentium sermoni sese gar- 
ruli adjungant, vel irreverentes sint erga Vicarios 
et Cooperatores, qui fecum habitant? 


Digitized by 


Google 



95 


Curasne potius , ut exemplo sint modestia , vere- 
cundia, pietate ac praesertim, frequentatione Sacra- 
mentorum et officii divini ? 

Res haec summi momenti est. Si quis domui 
suae praeesse nescit, quomodo Ecclesiae 
Dei diligentiam habebit? (1. Tim. 3.) — Si 
quis suorum et maxime domesticorum cu- 
ram non habet, fidem negavit, et est infi- 
_d eli deterior. (1. Tim. 5, 8.) — Nisi quivis pater- 
familias suorum moribus invigilat, atque domesticos 
aeque ac filios in disciplina et correptione 
Domini educat (Eph. 6, 4.); profecto tota mox 
parochia morum licentia depravabitur. Quomodo vero 
parochus parochianis hanc domesticorum curam in- 
culcabit, si ipsiusmet hac in re negligentia et socor- 
dia per omnium ora traducatur? 

Considera quoque diligentius, utrum exemplum 
sis fidelium, inprimis domesticorum atque paro- 
chianorum in verbo, in conversatione, in 
charitate, in fide, in castitate? (1. Tim. 4, 
12.) — »Nihil est quod alios magis ad pietatem et 
Dei cultum assidue instruat, quam eorum vita et 
exemplum, qui se divino ministerio dedicarunt. Quum 
enim a rebus saeculi in altiorem sublati locum con- 
spiciantur, in eos, tanquam in speculum reliqui 
oculos conjiciunt, ex iisque sumunt, quod imitentur.* 
(Trid. sess. 22. c, 1. de ref.) — »Decet pastorem, 
decet Dominicum pastorem, moribus et vita clares- 
cere, quatenus in eo, tanquam in vitae speculo plebs 
commissa et eligere quod sequatur, et videre possit, 
quod corrigat. « (S. Gr eg. M.) 

»In te omnium oculi diriguntur; domus tua et 

conversatio quasi in specula constituta magistra est 
publicae disciplinae; quidquid feceris, id omnes sibi 
faciendum putant. Cave, ne committas quod, aut 
qui reprehendere volunt, digne lacerasse videantur, 
aut qui imitari, coguntur delinquere.* (S. Hieron. 
in epist. ad Heliodorum.) 

Estne vita tua sanctimoniae speculum? Provo- 
catne mentes ad pietatem et Dei cultum? 

Efficisne e contra aut exempli pravitate aut ne- 
faria sceleris sollicitatione, ut prostituatur sacer ordo, 
blasphemetur religio, ut concidat virtus , exsultet libido , 
pereantque animae, pro quibus Christus mortuus est? 

An vero Salvatori animarum gravior 
ulla esse potest persecutio?... Horrendum 
penitus sacrilegium, quod et ipsorum vide- 
tur excedere facinus, qui Domino majesta- 
tis manus sagrilegas injecerunt. (S. Ber- 
nard. serm. 1. in convers. S. Paul.) — Vae, vae, 
sacerdoti illi, per quem scandalum venit! — 
Bonum erat ei, si natus non fuisset homo 
ille. (Matth. 26, 24.) 


IV. Qualis fuisti pastor. 


Parum , tibi prodesset vitae integritas prorsus 
illibata, si pastor constitutus, quae pastoris sunt, 
negligeres. «Sunt parochi animarum pastores, in 
partes vocati Episcopalis sollicitudinis, in crediti Do- 
minici gregis custodia excubantes, laborantes, desu- 
dantes. Hinc omnes pia mentis trepidatione perpen- 
dant, quantae dignitatis fastigium, quanti laboris onus 
subeant ac ministerium. Digna plane animadversione 

suggilandi sunt, qui praeesse inhiantes sibi solum pro- 
desse, non aliis curantes, tanto villicationis debito 
mancipantur, tot animarum rei, quot per eorum ne- 
gligentiam seu prava cupiditatis exempla depereunt: 
pascentes enim semetipsos lac comedunt, lanis operi- 
untur et quod crassum est, occidunt, gregem autenj 
Dei divinis legibus pascere, laudabilis vitae exemplo 
enutrire, infirmum consolidare, aegrotum sanare, con- 
fractum alligare, abjectum reducere et quod perierat, 
omnino negligunt quaerere, adeo ut dispersi greges, 
, nullis virentibus herbis vegetati, nullis pascuis pin- 
guibus saginati, tanquam sine duce et pastore in 
cunctis aberrent montibus vitiorum et universo colle 
excelso voluptatum, facti in rapinam et devorationem 
omnium bestiarum agri. Hinc durissimum in red- 
denda ratione villicationis judicium terribilis divinae 
indignationis vox intonat: ecce ego ipse super pas- 
tores requiram gregem meum de manu eorum et 
cessare faciam eos, ut ultra non pascant gregem, nec 
pascant amplius pastores semetipsos, et liberabo gre- 
gem meum de ore eorum, et non erit eis ultra in 
escam. Ezech. 34, 10. (Synod. nation. Albana a. 1703. 
part. IV. cap. 1. in Collect. Lacensi tom. I. p. 323.) 
Vide proinde, utrum sis bonus pastor, qui 
etiam animam suam dat pro ovibus suis, 
(Joan. 10, 11.) non mercenarius, non latro, 
non ad instar illorum, qui pascebant semetip- 
sos, gregem autem non pascebant? (Ezech.34.) 
Disquire attentius, utrum toto corda zeles ovium sa- 
lutem, easque pascas 1) docendo, 2) SS. Sacramenta 
rite administrando, 3) cetera pastoralia munia dili- 
genter obeundo ? Ne leviter haec transilias ! nam quia 

plerique pastoris officium adeo negligunt, ut, quale 
quantumque sit, nec cogitatione quidem perpendant; 
ideo non veretur S. Chrysostomus hanc tre- 
mendam proferre sententiam: »Non alio modo lo- 
quor, quam ut affectus sum. Non multos puto sa- 
cerdotes salvos fieri, sed longe plures perire, non alia 
de causa, quam quod res magnum postulet animum ; 
multis enim necessitatibus a propriis pellitur mori- 
bus et innumeris undique opus habet oculis.* (S. Chry- 
sos t. hom. 3. in Act. Apost. edit. Montfaucon tom. 9. 
part. I. pag. 35. Paris. 1835.) 

Zelus animarum. 

»Omnium divinorum divinissimum e3t cooperari 
Deo in salutem animarum.* (S. Dionys.) 

Nulla certe virtus pastori magis necessaria , nec 
ulla tamen rarior est, quam genuinus ac bene ordi- 
natus zelus. Mira res! . . . Cadit asina, et 
est, qui sublevet; perit anima, et nemo est, 
qui reputet. (S. Bernard. de consid. 1. 4. c. 6.) 
Examina, utrum zelus tuus sit, qualem esse oportet. 

a) Zelasne ex corde, ut non tibi satis sit, 
dummodo videaris aut dicaris selosus? 

Uriturne cor tuum , cum cernis lamentabilem 
tot animarum interitum? Compaterisne sicut divinus 
Salvator , qui videns civitatem flevit super 
illam? , (hac. 19, 41.) 

Tristarisne sicut gentium Apostolus, qui de se 
testatur: Tristitia mihi magna est et con- 
tinuus dolor cordi meo. Optabam enim 
ego ipse anathema esse a Christo pro fra- 
tribus meis! (Eom. 9, 2. et 3.) 

Orasne saltem instanter pro peccatorum con- 
versione, humilians quoque in jejunio animam tuam, 
ad exemplum omnium Samiorum? 

Sedi et flevi et luxi diebus multis, je- 
junabam et orabam ante faciem Dei coeli. 
Ita Nehemias, cum audiret afflictionem populi 
sui. (2. Esdrae. 1.) 

An, ut melum hunc accendas, saepe meditationem 
instituis de_Dei gloria, animarum pretio , de severa 
Deo reddenda ratione etc.? 


Quis potest dicere se diligere Deum, 
qui ejus imaginem videt in sterquilinio 
jacere, et non curat? (S. Bonavent. Pharetr. 
div. amor.) Vos estis presbyteri Dei, et ex 
vbbis pendet anima illorum. (Judith. 8);' 
anima utique, cujus pretium non exaequat mundus 
universus, solo Christi sanguine aestimanda. Majus 
opus est ex impio justum facere, quam 
creare coelum et terram. (S. August. Tract. 
52. in Joan.) Commissa tibi est villicatio 
gravis, villicationis hujus rationem ex- 
actissime requiret terribilis in judiciis 
suis Deus. (Petrus Bless. ep. 132.) „Sine gravi 
moerore loqui non possumus; ecce mundus sacerdo- 
tibus plenus est, sed tamen in messe Dei rarus valde 
invenitur operator, quia officium quidem sacerdotale 
suscipimus, sed opus officii non implemus." (S. Greg. 
M. hom. ^27. in Evang.) 


Haec et similia saepius animo perpende. Nemo 
confidat se genuino zelo animari, nisi homo sit ora- 
tionis, qui superna meditari soleat. 

b) Estne zelus tuus puras, alienus a proprio 
commodo ? 

An zelas non crumenam , non gloriolam , non 
inanes plausus, sed unice animas? 

Daemon clamat: Da animas, cetera 
tolle tibi, et quid tu? (S. Carol. Borrom.) 

An nulla tibi est acceptio personarum ? An 
curas aeque animas pauperum aut hominum ingra- 
torum , quam divitum aut illorum , qui tibi gratiam 
et amorem referunt? 

Dicisne cum S . Paulo: Ego autem liben- 
tissime impendam, et superimpendar ipse 
pro animabus vestris : licet plus vos dili- 
gens, minus diligar? (2. Cor. 12, 15.) 

An, ubi suffragium ferendum est, nunquam 
spectas tuum vel tuorum commodum, sed unice Ec- 
clesiae ac Patriae emolumentum? 

Annon praefers utili speciosum ; annon officio 
graviori eam occupationem, quae magis in oculos 
hominum incurrit? 

Laetarisne de aliorum successu in procuranda 
animarum salute, licet et tu minoris fias? 

Omnes quae sua sunt, quaerunt, non 
quae Jesu Christi. (Philip. 2, 21.) 

Quam rarus in terris, qui possit di- 
cere, „portio mea Dominus/ 4 verus mini- 
ster altaris, non sibi natus! (S. A m b r.) Pius 
Ludovic. Granat. in. sua Rhet. Eccles. monetEvan- 
gelii praecones, ut studeant multis lacrymis ac preci- 
bus et intimo cordis gemitu intentionis puritatem 
impetrare tanquam rarum atque eximium divinae 
bonitatis donum ; quod si fecerint, necdum tamen se 

puteat ab omni labo inanis gloriae aut sui compla- 
centiae immunes. 

c) Estne zelus tuus activus et ardens, non 
tamen impetuosus? 

An activus? — Annon unus illorum es, qui 
nihil curant , quia sibi fingunt, omnia bene procedere, 
speculatores caeci, videntes vana, dor- 
mientes et amantes somnia? (Is. 56, 10.) 

Ast leva oculos considerationis tuae; 
et vide regiones, si non sunt magis siccae 
ad ignem, quam albae ad messem. Quam 
multae, quas putaveras fruges, diligenter 
inspectae, vepres potius apparebunt. (S. 
Bernard. de consid. 1. 2. c. 6.) 

An vero illis potius adnumerandus es, qui con- 
tinuo de morum corruptela conqueruntur ac lamen- 
tantur, nihil tamen agunt, sed vario praetextu a la- 
bore se eximentes, quietem et commoda sectantur? 


Annon pro grege tuo Christus san- 
guinem suum fudit? Tu vero requiem 
quaeris? Quid potest pejus esse ejusmodi 
pastoribus? Si enim corpus trucidandum 
exponere, si innumeras mortes ferre opor- 
tebat: numquid tanquam ad nundinas 
currendum erat? Martyr proChristo semel, 
pastor vero, si modo talis sit, qualem 
esse oportet, millies pro grege moritur. 
(S. Chrysost. hom in ep. ad Rom.) Quodsi millies 
pro grege vita sacrificanda est, quanto magis quies, 
commoda, sanitas etc. ? 

Non tamen impetuosus? An specie efficiendi 

multa bona, agis praecipitanter, turbulenter ac ira-, 
eunde ? 


Annon uno quasi ictu omnia vis perfringere ? 

Non in commotione Dominus!(3.Reg. 19,11.) 

An vix pastorale munus adeptus, meditaris mu- 
tationes ac reformationes, quin prius de concilianda 
tibi fiducia parochianorum cogites ? 

Non ita Divina Providentia, quae attingit 
qnidemfor titer, seddisponit omnia suaviter. 
(Sap. 8. 1.) 

d) JEstne zelus tuus prudens, sed non auli- 
cus, vel politicus , juxta effatum divini Salva- 
toris: Estote prudentes sicut serpentes, et 
simplices sicut columbae? (Matth. 10, 16.) 

Estne zelos tuus prudens? Multi sunt, qui 
aemulationem Dei iiabent, sed non secun- 
djum scientiam. (Rom. 10, 2.) 

Annon abripi te sinis » indiscreto fervore , « qui 
maxima bona impedire solet? 

An semper ad finem tendis per media honesta et ma- 
xime opportuna, vitans omnem quoad licet, offensionem ? 

An nihil aggrederis non praemissa oratione 
ac matura consideratione? 

InconsultoDeo aggrediendum est nihil. 
(S. Ignat. scintill.) Prudens pastor omne opus 
suum trina quadam consideratione' prae- 
veniet. Primum quidem an liceat, deinde 
an deceat, postremo an et expediat. Nam 
etsi constet ; in Christiana utique Phi- 
losophia non decere nisi quod licet; non 
expedire, nisi quod decet et licet: non 
continuo tamen omne quod licet, decere 

aut expedire consequens erit. (S. Bernard. 
de consid. 1. 8. c. 4.) 

An sub praetextu tollendi abusus non tollis 
etiam usum bonarum rerum ? 

Sive , annon ita eradicas zizania , ut tollatur 
etiam triticum? 

Nescis , hac ratione natas ac propagatas esse 
haereses ? 

An studio innovandi ac reformandi non offen- 
dis populum eique scandalo es ? 

Innumera exinde mala nostro tempore orta sunt. 
Audi quod sapientissime praescribit S. Angust. 
(epist. 55. alias 119.): iln his, quae varie per di- 
versa loca observantur, saluberrima regula retinenda 
est, ut quae non sunt contra fidem et bonos mores 
et habent aliquid ad exhortationem vitae melioris, 
ubicunque institui videmus , vel instituta cognos- 
cimus, non solum non improbemus, sed etiam* lau- 
dando et imitando sectemur, si aliquorum infirmitas 
non ita impedit, ut amplius detrimentum sit.« Et 
(ep. 54. al. 118.) »Quod neque contra fidem, neque 
contra bonos mores esse convincitur, indifferenter 
est habendum, et propter eorum, inter quos viritur, 
societatem servandum. « 

An per te ipsum indagas , quaenam committantur 
m tua parochia, nec simpliciter alienae fidis relationi ? 

Annon ita praeoccupatus es pro vel contra 
nonnulos parochianorum , ut de his nihil boni, de 
illis nihil mali velis credere? 

An semper audis accusatum , et locum illi das 
sese purgandi , si vdit? Qui inaudita parte 
judicat , nihil judicat 

Estne zelus tuus aulicus vel politicus ? 

Qui observat ventum, non seminat: et 
qui considerat nubes, nunquam metet. 
(Eccle. 11, 4.) Id est, qui omnibus cupit placere, ac 
nemini displicere, qui omnem vult declinare mole- 
stiam, ac opportunius semper tempus exspectare, qui 
omnia meticulosus reformidat sibique cavet, nun- 
quam consilia prudenter concepta exsequetur. 

Quaenam est tua agendorum regula? 

An astutia humana , proprio lucro intenta? anne 
prudentia evangelica , unice quaerens Deum? 

, Quousque claudicas in duas partes ! Nemo 
potest duobus dominis servire. (Math. 6,24.) 

e) Estne zelus tuus suavis , non tamen 
mollis aut timidus? 

An suavis? 

Talis erit zelus tuus, si affectus e3 sicut S. 
Paulus, scribens ad Galatas (4. 19.): Filioli 
mei, quos iterum parturio, donec forme- 
tur Christus in vobis. 

Diligisne ita paterne omnes tuos parochianos ? 
an nulli es infensus ? nulli non suavis ? 

Potesne dicere cum S . Apostolo: Testis est 
mihi Deus, quomodo cupiam vos - omnes 
in visceribus Christi? (Philipp. 1, 8.) 

An neminem asperius objurgas , neminem a te 
repellis ? 

An maximis etiam peccatoribus sinum pandis 
misericordiae ? 

Bona mater, charitas in pastore; cum 
arguit, mitis est; cum blanditur, simplex 
est; pie solet saevire, sine dolore mulcere; 

patienter irasci, humiliter indignari. (S. 
Bernard. ep. 2.) Servum Domini non opor- 
tet litigare: sed mansuetum essead omnes, 
cum modestia corripientem eos, qui resi- 
stunt veritati. (2. Tim. 2, 24. et 25.) 

Ne corripiendo turberis aut excandescas , an 
prius exuis omnem animositatem , ac mature consi- 
deras^ quid et quomodo dicturus sis , et quae tu ipse 
peccaris aut peccare possis? 

Instruite in spiritu lenitatis, consi- 
derans te ipsum, ne et tu tenteris. (Gal. 6, 1.) 

Estne zelus tuus mollis aut timidus? 

Ferveat in nobis amor justitiae, odium 
iniquitatis: nemo, fratres, vitia palpet, 
peccata dissimulet nemo; nemo, quod in 
se est, aequanimiter ferat, cum viderit 
ordinem disperire, minui disciplinam: est 
onim consentire silere, cum arguere pos- 
sis; et scimus, quia similis poena facientes 
maneat, et consentientes. (S. Bern. serm. in 
nativ. J. Bapt.) 

Cavesne diligenter , ne specie quadam suavitatis 
deceptus aut naturali quadam timiditate , abstineas 
a debita correctione , segnisque sis in eradicandis 
vitiis , in rescindendis malis consuetudinibus , in op- 
pugnandis pravis erroribus ? 

Diligite homines, interficite errores. 
S. August. — Examina teipsum, an nullo unquam 
timore vexationum, calumniarum aut alterius perse- 
cutionis omittas tui officii partes, an potius gloriae 
tibi ducas pati propter justitiam. 

Multi suae praetexunt ignaviae causam tuendae 

pacis et concordiae. Verum pax non est, si prodi- 
tione ematur. Monet quidem S. Paulus, ut cuna 
omnibus hominibus pacem habeamus; ast con- 
ditionem adjicit: Si fieri potest, quod ex vo- 
bis est. (Rom. 12, 18.) — Si ab increpatione 
reticueritis, quia contra vos odia insurgere 
reformidatis, non jam Dei lucra, sed ve- 
stra quaeritis. (S. Greg. M.) 

f) Estne zelus tuus perseverans, non per- 
vicax? 

An perseverans? 

An in contradictionibus , in aerumnis, in malo 
successu non cadis mox animo? — Nescis, Deum 
a te exigere curam, non curationem? Imo 
tempestas, absque nostra culpa in nos sae- 
viens, est quaedam futuri et secuturi brevi 
proventus significatio . (S. Ignat. scintill.) 

An qma non illico res succedit, deficis a coep- 
tis, vel arbitraris non esse spem emendationis? 

Ecce agricola exspectat pretiosum fru- 
ctum terrae, patienter ferens, donec ac- 
cipiat temporaneum et serotinum. (Jac.5,7.) 

Non pervicax? 

An instas mordicus, ut opus inceptum ad exi- 
tum deducas ,< etiam contra legitimam Superiorum 
voluntatem, aut licet videas, te plus mali quam boni 
efficere ? 

Non est ista sapientia desursum des- 
cendens . . ., quae desursum est sapientia 
est modesta, suadibilis, bonis consentiens. 
(Jac. 3, 17.) 

g) Estne zelus tuus universalis, extendens 

se ad omnes parochianos et ad omnia media , quae 
sunt in tua potestate ? 

An diligenter incumbis, ut agnoscas vul- 
tum pecoris tui, tuosque greges conside- 
res? (Prov. 27, 23.) 

»Inprimis oves vobis concreditae cognoscendae 
sunt et appellandae nominatim, pascendae et custo- 
diendae. Parochiae vestrae incolarum vitam et mo- 
res investigate. Indagate omni studio, si qui haeresi 
contaminati sint, aut suspecti ; aut qui sint, qui hae- 
reticorum libros habeant, vendant, emant, importent, 
vel legant. *) Investigate praeterea de iis , qui in 

*) An pro viribus obsistis lectioni et dispersioni pravorum 
librorum ac libellorum? et an curas, qua potes ope, ut boni 
libri spargantur in populo? — Libros malos arma diaboli 
et eversionem ecclesiae vocat S. Chryso st. et dicti veritatem 
confirmat experientia. — „Qui fidelium mentes corrumpere 
„sibi proposuerunt, cum fieri nullo modo posse intelligerent, 
„ut cum omnibus coram colloquerentur, et in eorum aures ve- 
nenatas voces infunderent; idem alia ratione aggressi, multo 
„£acilius ac latius impietatis errores disseminarunt. Nam prae- 
„ter illa^ingentia volumina, quibus Catholicam fidem evertere 
„conati sunt, (a quibus tamen cavere, cum apertam haeresim 
„continerent , non magni fortasse laboris ac diligentiae fuit), 
infinitos etiam libellos conscripserunt, qui cum pietatis speciem 
„prae se ferrent, incredibile est, quam facile incautos simpli- 
„cium animos deceperint “ (Catech. Rom. prooem. q. 6.) — 

An invigilas, ne emissarii bibliopolarum (Kolporteure) aut 
societatis biblicae venenum spargant, vili pretio obtrudentes 
omnis generis malos libros et biblia, adhibita etiam per men- 
dacium ecclesiasticorum virorum auctoritate? Falsas L. 
van Ess ex Patribus ecclesiasticisque viris contextas citationes 
et tentatas corruptiones singulari Epistola catholica interlineari 
detexit J9r. B interi m Duesseldorpii edita 1820. Contra eun- 
dem van Ess edidit Loth. Franc. Marz Franeofurti 1829 li- 
bellum sub titolo: „Sind die Vorschriften der Bbmisch-Katho- 
„lischen Kirche in Ansehung des Verbotes, die heilige Schrift 
„in der Landessprache zu lesen, mit Grund argerliche papst- 
„liche Verordnungen zu nennen?" — cfr. Malou, das Bibel- 
lesen in der Volkssprache beurtheilt nach der bl. Schrift , der 
Tradition nnd der gesunden Yernunft. — Schaffhausen 1849. 

Testra parochia docent: eoramque vitam, mores et 
fidem observate; cavete et videte, ne superstitiones,*) 
magicae cantiones, et ejusmodi diabolicae superstiti- 
ones in populo vestro sint. Cognoscite publicos pec- 
catores, corruptores aliorum, concubinarios, adulteros, 
usurarios, blasphemos. Cognoscite etiam alios popu- 
lorum corruptores, qui festis diebus non Deo sed 
aleis, ludis, choreis, diabolo serviunt, quique festorum 
dierum cultum quovis modo violant: illos omnes ab 
ea male agendi corruptela revocare ac deterrere, 
omni pietatis officio studete, tum Episcopo etiam, si 
opus erit, significate, ut, pro curae Episcopalis of- 
ficio, salutare remedium afferatur. Eursus agnoscite 
etiam pauperes, viduas, pupillos, ceterosque aliena 
ope egentes, quibus et salutari consilio et consola- 
tione et re subvenite, aut si minus re potestis, co- 
hortatione alios accendite ad eos sublevandos. Se- 
orsum locupletes parochiae incolas convenite, quibus 
pauperum egestates proponite et ostendite, eis divi- 
tias a Deo propterea etiam esse tributas, ut inopibus 
succurrant, c (S. Carol* Borrom. Concil. Mediol. 5.) 

Vide, utrum haec a te servata sint, et quid in 
posterum faciendum. 

An cor tuum, charitate dilatatum , orbem complec- 
titur universum ? 

An ideo pro viribus promoves pias fidelium 
uniones , quarum scopus est , impetrare a Deo per 


*) Evenit etiamnum, ut per vulgus spargantur superstitiosae 
•oratiunculae, quae eas recitantibus aeternam salutem certissime 
promittunt aut praeservationem a subitanea morte; quod quid 
aliud est, quam peccatores in peccaminosa vita securos red- 
dere? Remedia etiam morborum passim adbibentur aut sus- 
pecta aut aperte superstitiosa et damnabilia. 

intercessionem B. Virginis , S. Francisci Xav., S. 
Bonifacii , Germaniae Apostoli etc. , conversionem 
peccatorum , infidelium et haereticorum? 

An nullum negligis medium sanctificandi ani- 
mas , tuae curae commissas? 

Vide quid faciant zelosi animarum pastores, quid 
egerint, quos ecclesia veneratur Sanctos. 

An, ut solicitus pastor, excubas, vigilas ? 

An quaeris oviculam perditam, nec quiescis, 
donec inveneris? 

An doces , hortaris, corrigis publice atque pri- 
vatim indefessus ac intrepidus? 

Vos scitis, quomodo docerem vos pub- 
lice et per domos. , . , Quapropter conte- 
stor vos hodierna die, quia mundus sum 
a sanguine omnium. , . . Quoniam per tri- 
ennium nocte et die non cessavi cum la- 
crymis monens unumquemque vestrum. 
(Act. Apost. 20. 

An et tu similiter dicere potes? 

An monendo, increpanda, obsecrando apud pa- 
rentes agis, ut liberos vere catholice instruen- 
do s curent? 

Ab hac educatione vere catholica bonum ec- 
clesiae, salus familiarum et patriae pendet. 

An facis quod potes, ut juventus arceatur a 
nocturnis conventiculis , pravis societatibus, a frequen- 
tatione cauponarum, a tripudiis et comoediis? 

An non sinis puellas ancillari in domibus , ubi 
earum virtus periclitatur, aut heris acatholicis, unde 
indif fer enti smus plerumque ac tepor incautis 
cordibus inseritur? 

An patresfamilias inducis , ut pios ac 
probatos libros domi suaehabeant , in quo- 
rum lectione versentur, seseque ac fami- 
liam instituant ad sancte agendum? (S. 
Carol. Borrom.) 

An omnibus viribus laboras , ut frequentatio 
Sacramentorum in parochia tua vigeat ? Hic labor, 
hic fructus. 

An ob hanc aliasque graves rationes instituis, 
si fieri potest, ac promoves in tua parochia pias 
confratemitates vel congregationes? 

» Proderit ad promovendam in simpliciorum ani- 
mis devotionem et obtinendam frequentationem S. S. 
Sacramentorum, si in singulis parochiis piae frater- 
nitates instituantur sive in honorem S. Crucis, sive 
B. Mariae Virginis vel aliorum Sanctorum et quidem 
iis in locis, ubi vestigia antiquarum fraternitatum 
deprehendere licet, restituantur in honorem et florem 
pristinum. « (Epist. pastor. Episcopi Monast. an. 
1657.) »Pro viribus suadebit Confessor, ut alicui 
societati poenitentes adscribantur.« (S. Carol. Bor- 
rom.) 

1. Instrnctio. 


Testificor coram Deo et Jesu Christo, 
qui judicaturus est vivos et mortuos, per 
adventum ipsius et regnum ejus: Praedica 
verbu'm: insta opportune importune: ar- 
gue, obsecra, increpa inomni patientia et 
doctrina. Erit enim tempus, cum sanam 
doctrinam non sustinebunt: sed ad sua, 
desideria coacervabunt sibi magistros, 
prurientes auribus: et a veritate quidem 

Digitized by Google 



111 


auditum avertent, ad fabulas autem con- 
vertentur. Tu vero vigila, in omnibus 
labora, opus fac Evangelistae, ministe- 
rium tuum imple. (2. Tim. 4.) — Pro Christo 
legatione fungimur, tanquam Deo exhor- 
tante per nos. (2. Cor. 5, 20.) — Qui docti 
fuerint, fulgebunt quasi splendor firma- 
menti: et qui ad justitiam erudiunt mul- 
tos, quasi stellae in perpetuas aeterni- 
tates. (Dan. 12, 3.) 

An meditaris saepe haec et similia Scripturae 
verba? 

An vade agnoscis , quam grave tibi munus de- 
mandatum sit — quam sublime — quam meritorium ? 

Quomodo Ulo perfungeris? An instas, ob- 
secras in omni patientia? an opus facis 
Evangelistae? an doces ita ferventer ac sapienter, 
tanquam Deo exhortante per os tuum? — Quan- 
donam magis quam hac aetate vigilandum ac 
laborandum est? 

Annon adest tempus, cum sanam doctrinam 
non sustinent, sed coacervant sibi magi- 
stros prurientes auribus? 

Examina te nunc, qualis sis in catechizando , in 
concionando etc. 


Catechesis et Schola. 


a) An persuasum habes , nullum tibi, animarum 
pastori, gravius incumbere officium, quam instruc- 
tionem parvulorum? 

Quid enim juvat, magnificum exstruere aedifi- 
cium, si fundamento caret? Nunquam aliquid boni 

permansuri in parochia efficies, nisi incipias a par- 
vulis. Nec Indos ad fidem unquam convertisset S. 
Franciscus Xaverius, nisi prius, ut ipse ajebat, cum 
pueris repuerascere voluisset. 

An ergo Gatechesin maxime cordi habes? 

An sollicite caves , ne unguam contemnas 
unum ex pusillis? 

An ad exemplum divini Magistri libenter sinis 
parvulos ad te venire , imo gaudes in medio 
parvulorum parvulus fieri? 

0 te beatum , si tenellas innocentium animas 
eripias a faucibus canis infernalis, qui Circuit quae- 
rens quem devoret! 

An diligenter et in ecclesia et in schola juxta 
ordinationem dioecesanam catechismum explanas, 
neque vel semel tua culpa omittis? 

Cum in quapiam Cathedrali Toscaniae catecheses 
ob vindemiam et aucupium aliquamdiu intermitteren- 
tur, S. Congregatio Cone. Trid. Interpr. decretum 
edidit, a Bened. XIV. 29. Aug. 1744 confirmatum, 
quo declaravit, diligenter faciendam esse catechesin, 
etiamsi eo tempore homines aucupio, vindemiis et 
rusticatione ita distenti sint, ut nullus nisi unus 
ad eam audiendam accedat. (Collect, Decla- 
rat. de Doctr. christ. n. 11.) 

An semper statuta hora catechesin inchoas? 

An parentes urges , ut liberos et ceteros , quos 
in familia habent , sedulo mittant? 

An ipsemet allicis, et aemulationem accendis 
tum benignitate ac suavitate, tum praemiolis ac 
laudibus ? 

»Pueri, qui praescripta ex memoria prompte re- 

citaverint aut ad interrogata apte responderint , eos 
laudet , et praemiolis afficiat, alios suavi potius ac 
paterna quam severiore objurgatione castiget Com- 
mittat, cum visum fuerit, binos, quaternos, qui in- 
tegra capita Catechismi alternatim recitent. « (Synod. 
August. an. 1610.) — 

An provectioris etiam aetatis homines ad cate - 
chesin audiendam hiande invitas ? 

An nihil owmino negligis, ut uberem fructum, 
ex catechesi pueri capiant? 

An ita plane ac dilucide loqueris , ut pusilli fa- 
cillime intelligere queant? 

An nihil unquam profers abstrusum , nihil sub- 
tile , inutile aut puerorum ingenio minus accomodum ? 

An curas exemplis ac parabolis audiendi ala- 
critatem fovere , et per res sensibiles doctrinam pro 
captu^parvuXorum declarare? 

An catechismum aut nimis raptim aut nimis 
fuse explicas , quo fit , ut doctrina , vel nec semel 
bene instillata , vel non saepius repetita , memoriae 
non haereat ? 

An satagis puerorum mentes in catholica fide 
bene roborare et contra errorem munire? 

An etiam corda jugiter inflectere studes ad 
pietatem Deique amorem et odium peccati ? 

Quo efficacius haec omnia praestes , an ad ca - 
techesin velut ad opus gravissimi momenti te sollerter 
praeparas? 

An puerorum petulantia vel rusticitas ad ira- 
cundiam et convicia te adducit, vel ad taedium et 
nauseam? 

.Hic vel maxime illud valet: Ama, si vis 

amari. Nonne viri Apostolici, animas lucrandi 
causa, non horrent ad Indos navigare feros et anthro- 
pophagos? Hic habes animas, quas Christo partu- 
rias, barbaris illis multo mitiores et dociliores. 

Annon patienter feres ? 

An omni sollicitudine curas , ut pueri bene prae- 
parentur ad primani confessionem, ne accedant 
absque sincero peccati dolore et emendandi proposito 
cum prima confessio illis non raro norma sit sub - 
sequentium ? 

Synodus Eichstett. anno 1700 mandat, ut 
qui prima vice confitebuntur, singulis diebus per 
certum tempus in susceptione Sacramentorum et aliis 
articulis scitu necessariis bene instruantur. < 

An maximi facis praeparationem ad primam 
Communionem? 

Num quam potes studiosissime pueros disponis 
per frequentiorem catechesin et peccatorum expiatio- 
nem, et, quod optimum foret, per triduana exercitia 
spiritualia? 

An ipso die Communionis festivam solemnitatem 
adhibes et extraordinarias, probatas tamen caere- 
monias, uti renovationem votorum baptismalium vel 
fidei professionem? 

An brevem sed ferventem facis exhortationem 
ad pueros parentesque? 

An post primam Communionem maxima 
cura juventutem arces a morum fideique depravatione , 
ac in bono promoves per scholam dominicalem, pias 
congregationes, optimos libros etc.? 

An omni zelo allaboras, ut pergant ad cateche- 

sin diligenter convenire atque saepius redeant ad 
confessionem? 

An curas , quantum in te, est , ut non minuatur 
sed potius augeatur cum annis eorum devotio ? — 

Omne tulit punctum, qui hoc assecutus est 

b) An sedulam das operam , ut omnes pueri 
scholam frequentent et discendo proficiant? 

An eos saepius visitas atque examinas , ut ma- 
gistrorum et scholarium industriam stimules? An 
hoc facis bono et suavi modo? 

Non id detrectarunt summi Pontifices ac Im- 
peratores, S. Gregorius M., Carolus M., Theodosius 
M. etc. 

An curas , ut schola brevi oratione semper in- 
cipiat ac finiatur, utque pueri quotidie S . Missae^ 
festisque ac dominicis diebus divino officio devote 
intersint ? 

An studes tibi devincire ludi-magistros, vel ludi - 
magistras , eosque ad Christianam pietatem informare , 
ut eam pueris instillare queant ? 

An pro virili parte obsistis pravae instructioni, 
religiosam vero educationem omnimode inculcas , et 
ne mali vel suspecti libri adhibeantur , maxime in- 
vigilas? 

Synodus Paderb. an 1688 praescribit, ut »ad 
petulantiam cohibendam in omnibus parochiis mas- 
culi a puellis, quantum fieri potest, seorsim institu- 
antur, atque puellis una aut altera honesta matrona 
praeficiatur. « Synodus Osnabr. an. 1628: »Sicubi 
pueri et puellae scholam unam frequentent, hae ab 
illis sejungendae erunt, ne quid indecens committa- 
tur.* Similiter aliae Synodi. Nostra certe aetate 

illud non minus quam praeterita necessarium est. An 
proinde, quantum in te est, solerter id curas? 

An etiam omni, qua potes, ratione prohibes, ne 
haereticorum scholas pueri frequentent ? 

«Prohibemus, ne ulla de causa liberos aut do- 
mesticos suos permittant, cujusquam scholam etiam 
trivialem frequentare acatholicorum. (Synod. Colon, 
an. 1662.) 

Gerisne quoque curam, ut idoneos pueros, in 
quibus indicia cernuntur divinae vocationis, clero 
adsciscas, nec dedignaris , eoshid hunc scopum prae- 
vie instruere ac informare ? 

Concio. 

a) Obligatio condonandi. — An condo- 
naris diebus saltem dominids et festis, idque per 
teipsum, uti praescribit Concilium Trident. omnibus 
animarum curatoribus non legitime impeditis? (Sess. 
5. c. 2. de ref.) 

An vero id munus, quod S. Thomas Aquin. 
(P. 3. q. 67. a. 1.) vocat principalissimum 
animarum pastoris, ex desidia in alienos humeros 
trajicis ? 

An excusatum te credis , quod eloquentia careas? 
Despondet S. Frandscus Salesius: Nihil impos- 
sibile amanti Deum. Ama toto corde: pectus 
est, quod disertos facit. 

An te absterret , quod perpauci ad concionem 
veniant? 

Christus, ait S. Franciscus Borgia, (de rat. 
concion.) paucis saepe discipulis,. et uni mu- 
lierculae infimae conditionis praedicare 

non erubuit, summo etiam et labore et las- 
situdine longae viae. 

An fastidis eo, quod fructum praedicationis 
non videas ? 

Annon cernis parentes, inquit S. Chry- 
sost. (de Lazaro conc. 1.) quomodo filiis 'suis, 
1 icet frequenter desperatis, assideant la- 
«rymantes, lamentantes, exosculantes , 
omnia, quae possunt, adhibentes ad sup- 
remum usque halitum? Idem tu facito pro 
fratribus. Illi non possunt lacrymis ac la- 
mentis mortem abigere; tu vero saepe po- 
teris assiduitate animam revocare. 

An provides, ut etiam illi parochiam , qui tan- 
tum summo mane aut in ecclesia annexa (vulgo 
filiali) Missam audire possunt, instructione salu- 
tari non destituantur ? 

An propter denuntiationes nimis multas et lon- 
gas verbi divini praedicatio non omittitur vel muti- 
latur? Ob accessorium non est negligendum principale. 

b) Ratio condonandi. — An condonaturus 
prius curas intentionis puritatem, ne quaeras magis 
tuam quam JDei gloriam? 

An Spiritum sanctum instanter oras, ut se 
verbis tuis insinuet, cordaque auditorum 
penetret, qui solus claves habet, et aperit, 
quando vult? (S. Franc. Borg. loc. cit.) 

An non temere effundis quod in buccam venit, 
sed considerans te debere notum facere myste- 
rium Bvangelii, pro quo legatione fungeris •, 
diligenti meditatione ac studio dicenda praeparas, 
ut sdas prout oportet loqui? (Ephes. 6. 19. 20.) 

Pensemus, cujus damnationis sit, sine 
labore hic percipere mercedem laboris. 
Ecce oblatione fidelium vivimus . . 
nec tamen studio praedicationis, ut dig- 
num est, insudamus. (S. Gregor* M. Homil. 
19. in Ezechiel.) 

An in omni concione id agis verbis , ut 
veritas pateat, — veritas placeat, — veri - 
tas moveat? 

Oportet enim, ut non solum intelligenter, 
verum etiam libenter et obedienter audi- 
aris. (S. August. de doctr. christ.) 

Estne orationis tuae argumentum, dispositio 
ac elocutio ejusmodi, ut et rudiores facile omnes in - 
telligant , neque doctiores fastidiant? 

Annon dicis permixte et confuse ? 

Annon uteris locutione triviali , rustica aut scur- 
rili, quae contemptibilem faciat orationem? 

An econtra sectaris putide inanes eloquentiae 
flosculos , ac in sublimitate sermonis humanae 
sapientiae verbis praedicas? 

An forte studio politioris sermonis eos libros 
lectitas , qui facile devotionem exsiccant ac fidem la- 
befactant ? 

Plures Germaniae synodi, veluti Osnabrug. 
an. 1628, olim vetuerunt, ne concionatores sine ex- 
pressa Sedis apostolicae facultate libros haereticorum 
legant. 

Multane cur sim attingis , nullibi vero instans 
persuadendo et inculcando , intellectum convincendo 
et affectum promovendo ? 

An curas orando ac meditando induxere eas 

c mimi affectiones , quas auditoribus imprimere cupis ? 
quomodo enim incendes, si non ardes? 

An prius comparas tibi claves cordium 
quam aurium aditum tentes? 

In hoc consistere, ajebat S. Fran. Xaver., 
(epist. adP. Nunnez.) caput et compendium ar- 
tis. Has autem tibi parabis, si verba tua non 
videantur procedere ab animo superbo vel 
indignanti, sed magis ex visceribus cha- 
ritatis et pietatis paternae: sicut pater 
condolet peccantibus filiis, vel infirmi- 
tate gravi vel in fovea grandi jacentibus, 
quos nititur extrahere et liberare et fo- 
vere sicut mater. Talis enim modus con- 
suevit esse proficuus auditoribus. (S. Vin- 
cent. Ferrer. vir plane apostolicus, Tract. vitae spirit.) 
— Ipsa reprehensio commiserationem os- 
tendat, non indignationem, aut odium 
cujusquam. Incredibile dictu est, quanto 
studio daemon Evangelico melli fel ad- 
miscere in reprehendendo conetur, ut 
multos hac ratione ab audiendis conci- 
onibus deterreat, vel invidiam et odium 
zelotis Ecclesiasticis conciliet. (S. Franc. 
Borgia de rat. conc.) — Ne quemquam nomi- 
natim insectetur, vel ita verbis depingat, 
ut de quo loquatur, facile possit auditor 
animadvertere. (S. Carol. Borr. Instr. past. 
P. 1. c. ll.) — Vitetur omnis mordacitas. 
Nec modo publica crimina redarguat, sed 
etiam aegrotis mentibus praesentem af- 
ferat medicinam. (Synod. August. 1610.) Ea- 

dem inculcant aliae Synodi sanctique viri. Plurimum 
ergo his attendat Concionator zelosus. — Quaerat 
imprimis a se pastor, num in silentio aliquid a pa- 
rochianis sufferre valeat, an vero utatur sacro pul- 
pito ad injuriam sibi illatam mordacibus, licet tectis, 
verbis maligne ulciscendam: quod si forte pro se 
aliquid respondere cogatur, an id ea modestia fiat, 
ut causam Christi, non suam agere videatur. 

An specie apostolicae libertatis non acerbius 
vel in particulari perstringis Superiores aut civiles 
aut ecclesiasticos? 

»Non ferendi sunt concionatores , qni, ut auram 
venentur popularem, in ordines ecclesiasticorum pa- 
riter et civilium Magistratuum invehentes, temere 
vociferantur ad populum: non intelligentes interdum 
neque quae loquuntur neque de quibus affirmante 
(Synod. Colon, an. 1530.) 

Cavere sibi quidem debet Concionator ab ignavo 
timore, qui vitandae offensionis causa reprehensionis 
libertatem ac fiduciam infringit; non enim dedit 
nobis Deus spiritum timoris sed virtutis. 
(2. Tim. 1, 7.) Ast verissimum est effatum S. Ig- 
natii (Scint. sive apoph.): Si quis in populari 
concione Principes et Magistratus parti- 
culatim reprehendit, plus damni et scan- 
dali generat quam ponat remedii. Ideo 
Synodi, inter alias Warmiens. an. 1610, conciona- 
tores cavere jubent, ne constitutos in aliqua 
dignitate acerbe aut nominatim objurgent, 
sed leniter atque in genere tantum admo» 
neant. Idem praescribit ipse Indiarum Apostolus, 

S. Xaver. talesque potias privatim ait reprehen- 
dendos. *) 

JEsne in concione aequo brevior ? an contra 
longiori sermone populum fatigas , et ab audiendo 
verbo Dei avertis? 

An in gesticulando non es affectatus , servas 
vero sacrae personae , quam geris , conveniens de- 
corum? 

Si tibi condonanti forte quis rumor obstrepat , 
an patienter fers, neque animo turbaris , vel iracun- 
diam ostendis: ne, dum patientiam alios doces , te 
ipse palam refellas , quod ea virtute careas ? 

Finita concione , an te animo deprimis , confe- 
rens fructum, quantuscunque provenit , cum longe 
uberiori proventuro, si non obstarent tua peccata ? 

An etiam consideras, quantum te praedicatione 
Fmangdica obstrinxeris, ut eadem, quae aliis prae- 
ceperis, ipse facias ? 

Nam bene vivendo et bene docendo po- 
pnlnm instruis, quomodo debeat vivere: 
bene autem docendo, et male vivendo Deum 
instruis, quomodo te debeat condemnare. 
<S. Chrysost. hom. 23. in Matth.) 

»Ut autem uberrimum Deoque acceptissimum 
laborum suorum fructum capiant, praedicatores stu- 
deant, non verbis tantum, sed moribus etiam id do- 
cere, quod praedicant; non enim habet auctoritatem 
sermo, qui non juvatur exemplo: ne cum aliis prae- 
dicaverint, ipsi reprobi efficiantur, sed potius, cum 
fecerint et docuerint, magni habeantur in regno coe- 


*) V. Lebensgeschichte des heil. Franz Xaver von Bou- 
hours, IV. Bnch, VerhaltuDgsregeln fttr P. Barzens. §. 9. 

lorum.« (Cone. prov. Neapolit. an. 1699. tit. L 
cap. 3. n. 12. in Collect. Lacens* tom. I. pag. 162.) 

c) Materia concionis . — An concionem 
parans non satis habes , e pio libro qualicunque 
promere , quod e suggestu declames; sed an tibi cer- 
tum aliquid constituis , quod dicendo persuadere velis r 
ac illud quidem , quod tuis auditoribus maxime sa- 
lutare vel necessarium est? 

An ideo diligenter inquiris , quae peccata, qui 
abusus in tua parochia dominentur, nec cessas in- 
crepando et obsecrando , donec extirpaveris ? 

Yitia inprimis et peccata, ad quae po- 
pulum procliviorem esse animadverteritis, 
reprehendite atque exagitate. Nec vero 
dissimulate peccata, sed annuntiate po- 
pulo scelera ejus: idque spiritu fortitu- 
dinis Domini, nihil inde trepidantes . . . 
Yae vobis tacentibus aut dissimulantibus, 
si grex curae vestrae commissus perieritl 
sanguinem ejus de manibus vestris re- 
quiret justus et omnipotens Deus. (S. Ca- 
ro 1. Borr. Cone. 4. Mediol.) 

An de numero illorum es, qui apud populum 
quaestiones mere philosophicas aut speculativas per- 
tractant, ut vacui abscedant auditores, nihil salutare 
domum reportantes? 

Num in genere duntaxat de virtute aut vitio 
disseris: an ita, ut, qui reus est, sese quasi in spe- 
culo agnoscat, et quid et quomodo emendare debeat , 
bene intelligat? Multum hoc commendat S. Franc . 
Xaverius . 

An rumoribus populi temere fidis, ut nova et 
parum confirmata in publicum afferas ? 

An argumenta dubia , historiunculas incertas 
proponis ? 

^Historias et miracula minus explorata et certa 
non adducant. « (Synod. Sedun. au. 1626 et aliae 
passim.) 

An materiam dicendi praesertim e S. Scrip- 
tura petis et S. S. Patribus? 

Sapienter dicit homo tanto magis vel 
minus, quanto in Scripturis sanctis ma- 
gis minusve profecit. (S. August. de doctr. 
christ. 1. 4.) — Post S. Scripturam S. S. Pa- 
tres primum obtinent locum. Quid enim 
aliud sunt S. S. Patres, quam S. Scriptura 
explanata et enucleata? (S. Franc. Sales, 
epist. de rat. conc.) S. S. Patrum vilipensio foetus 
est haereseos. Certe non tam arida ac jejuna esset 
multorum oratio, si concionatores alerentur illo pri- 
maevo et incorrupto succo Christianae pietatis. 

An solum de bonis moribus , an etiam de dog- 
mate condonaris? 

An maxime quidem satagis, parochianos ita 
instruere in fide catholica et in refutandis qui- 
busdam popularibus objectionibus, ut adversus gras- 
santem impietatem ac haeresin firmi consistant, 
omnemque errorem et imprimis indiff erentismum 
exhorrescant? 

Hac nostra aetate muniendus est adversus im- 
pietatem solidissima certe instructione populus et 
maxime juventus, quae, paternis laribus emissa, gra- 
vissimo plerumque periculo amittendae fidei exponi- 

tur. Sollerter igitur has suas partes obeat animarum 
pastor in catechesi et in concione: maxima tamen 
utatur cautela, ne adversariorum argumenta propo- 
nendo pias aures offendat, vel recte credentibus du- 
bitationes moveat: sed ita fidem catholicam defendat, 
ut qui contrarios errores noverit, intelligat, qua ra- 
tione refelli possint, qui vero ignoret, in sua perma- 
neat simplicitate. Quodsi concionator satis in- 
structus non est, ait Synod. August. an. 1610, 
praestat tacere, quam imprudenter controversias 
in medium adducere. Nemo enim illud aggre- 
diatur, nisi omnibus nervis ingenii, doc- 
trinae vi, et spiritu, et argumentorum 
pondere adhibito; ne, dum sanare vult, 
plus noceat, usus infirmis argumentis. Ita 
S. Franc. Borgia (de rat. concion.), qui ibidem 
monet, ut in charitate tamen et visceribus do- 
loris haereticorum caecitatem et fraudes conciona- 
tor detegat.*) 


*) XJnguis in ulcere auget, non tollit malum . Nunquam 
haereticorum mentes sanabit, qui animos exasperat. Etiam 
«eos, qui resistunt veritati, docet S. Paulus, cum mansue- 
tudine esse corripiendos. (2. Tim t 2. 25.) Nec aliter egit S. 
Petrus, qui Judaeos quoque Deicidas fratres compellavit, ac 
scire se ajebat, eos per ignorantiam peccasse sicut et prindr 
pes ipsorum. (Act. 3, 17.) — Illi in vos saeviant , scripsit S. 
August. ad eos, qui ab Ecclesia defecerant, qui nesciunt, cum 
quo labore verum inveniatur, et quam difficile caveantur er- 
rores .... Illi in vos saeviant, qui nesciunt, cum quibus ge- 
mitibus et suspiriis fiat , ut ex quantulaeimque parte possit 
intelligi Deus. . . . Ego autem saevire in vos omnino non 
possum etc . (contr. Epist. fund. c. 1. 2. 3.) — S. Chrysost. 
de Arianis ac Judaeis loquens: Manus eis porrigamus, inquit, 
magnaque eis mansuetudine loquamur . . Eam magna nobis 
opus est mansuetudine et longanimitate, ut possimus eos eri- 
pere et educere ex laqueis diaboli (in c. 1. Genes, hom. 8.). 
— S. Vincentiusa Paulo hanc erga heterodoxos mansuetudi- 

An saepe loqueris de Sacramentorum 
frequentatione, eamque enixe populo commen- 
das? 

Frequentissime illud concionatoribus sacrae sy- 
nodi inculcant. «Eximius vereque suavis et inexpli- 
cabilis est fructus, < ait Synodus August. an. 1610, 
»quem pii referunt ex digne sumpta Eucharistia. 
Qnamobrem nec raro nec leviter populus pro 
concione monendus erit, ut non semel tantum Pa- 
schatis tempore, sed saepius ad hunc coelestem divi- 
vinumque panem, quo primi Christiani quotidie frue- 
bantur, edendum accedat.* »Parochi partes erunt,* 
verba sunt Synodi Constant, an. 1567, «fideles 
crebro adhortari, ut quemadmodum corpori in sin- 
gulos dies alimentum necessarium subministrare se 
debere putant, ita etiam si non quotidie, saltem 
singulis hebdomadibus aut mensibus aut ad minus 
in quatuor principalioribus festivitatibus anni hoc 
Sacramento alendae et nutriendae animae curam non 
abjiciant.* — In Cone. Mediol. 3. decernit S. Caro- 
lus Borr. , ut parochus eam consuetudinem condo- 
nando inducere studeat, ut populus singulis, si minus 


nem plurimum Suis commendabat, exemplum adducens S. 
Francisci Sal e sii, qui non tam doctrina quam mansuetudine 
septuaginta duo millia haereticorum ad fiaem catholicam re- 
duxit. Absit tamen, ut dicantur canes muti, non valentes la- 
trare, (Is. 56, 10.) sanctissimi illi viri, etsi lenissimi. Non illi 
pacem somniantes de doctrinis controversis silebant, non illi 
censebant dissimulandum vel connivendum; sed fortiter excu- 
babant' pro grege Domini , publice ac privatim propulsantes 
haeresin, fidemque ecclesiae omni ope tuentes. Aliter qui agit, 
ne ille confidat , se haereticorum conversionem promoturum, 
verum catholicorum juvabit defectionem ad castra impietatis, 
quae singulas religiones probat, ut omnes derideat. 

Dominicis, saltem mensibus confiteatur et sacram 
Communionem sumat.*) 

An etiam vitia frequenter recenses , quae Sacra- 
menta , gratiarum fontes , in mortifera venena con- 
vertunt , hortarisque auditores , ut per confessio- 
nem generalem vitiosas, si quae fuerint, confessi- 
ones reparent ? Copiosum inde fructum referes . 

An , ut monet S. Carol. Borrom . (Cone. 
Mediol . 4.) sedulo ac frequentissime patres 
matresquefamilias doces , quemadmodum liberos fa- 
miliamque suam ad pietatis christianarumque virtu- 
tum disciplinam religiose instituere debeant? 

An horrenda illa juramenta et turpiloquia, quae 
adeo per juventutem grassantur , impudica conventi- 
cula, choreas et spectacula, quibus, inquit S Ca- 
rol. Borrom., ad turpes illecebras incitan- 
tibus salutis humanae hostis diabolus ob- 
lectatur, linguae flagello castigas? 

An nihil intentatum relinquis, ut dies dominici 
ac festi, qua decet pietate, sanctificentur? 

An mysteria Missde et ecclesiae caeremonias 
diligenter fidelibus explicas , quo melius instructi 
sacro-sancto illi sacrificio religiosius intersint? 

An pro viribus efficis, ut, quemadmodum rub- 
ricae Missalis praescribunt, circumstantes in 
Missis saltem privatis semper genuflectant, 
praeterquam dUm legitur Evangelium? 

*) Vide hac de re S. Franc. Salesii Philo th eam vel 
Introduct. ad vit. devot. part. 2. cap. 20., S. Liguorii Der 
Katechet, Anhang 1, Vertheidigung der oftmaligen Communion 
Begenshurg 1844, pag. 226—259.; Boone, Ueber den Sftern 
Empfang der hl. Communion, Regensburg. 1860; Segar, Die 
heil. Communion in ihrem oftern wurdigen Empfange. Mainz 
1870. 

An etiam doces, quam sancte , item quam 
religiose et quam demisso humilique habi- 
tu in supplicationibus sive processionibus , 
Litaniis et stationibus versandum sit ? (S. 
Carol. Borrom.) 

An saepe clare et pratice doces orationis , 
quae multis nostrae aetatis adeo vilescit , necessitatem 
et modum? 

An etiam alia piae devotionis exercitia oppor- 
tune commendas? 

» Operae pretium erit in quorumdam Sanctorum 
festis ex eorum vitis incitamenta pietatis ac multi- 
plicis virtutis proponere , commendare frequenter 
usum, dum mane surgitur, religiose orandi, et ves- 
peri examinandi conscientiam, utendi aqua benedicta, 
mensae benedicendi, mane Sacrum audiendi 1 , se sua- 
que omnia breviter Deo commendandi, salutandi ma- 
trem Domini cum mane, meridie et vespere campanae 
sonitu monemur, orandi pro animabus defunctorum, 
comitandi, cum S. S. Sacramentum ad infirmos de- 
fertur, Bosarium orandi et his similia. « — (Synod. 
August. 1610.) Utinam ubique iterum florescat 
illa prisca pietas! 

An denuntias stata sacrorum temporum jejuni a? 

An diligenter doces , quomodo jejunandum, et 
guae sit peccati gravitas in violandis sacris 
jejuniis ? 

Annon pastorum socordiae maxime tribuendum , 
quod hodie jejunandi lex vix non oblivioni data sit? 

> Assurgite igitur Pastores et Contionatores, as- 
cendite in montem Sion, annuntiate populo peccata 
eorum; et inculcate auctoritatem Ecclesiae: Qui 

non audit Ecclesiam, sit tibi sicut ethni- 
* cus et publicanus. Yae et aeternum Yae 
illis, qui pro lentis et carnis edulio pri- 
mogenita vendunt diabolo! etc. Cavete Pa- 
stores, ne licentia in dispensando abutamini. Nun- 
quam nisi in casu summae necessitatis dispensatio 
detur generalis. Quid enim alias timendum, nisi 
quod vulgo dicitur, ut et dispensans et dispensatus 
cum licentia infernum intrent. « (Epist. pastor. Episc. 
Monast. an. 1659.) 

An saepe commemoras hominis Novissima , 
quae qui mente revolvit, in aeternum non pec- 
cabit? (Eccli. 7. 40.) 

Quam saepissime sermonibus vestris 
populo proponite locos perpetuae Christi- 
anae meditationis, de morte, de judicio, 
de inferno, de gloria.et de praemio para- 
disi. (S. Carol. Borrom.) 

An Piodo minis terrens, modo spe erigens di- 
cendi materiam ita varias 'et adtemperas , ut nec 
semper fistula , nec semper tuba insones? 

An denique vigilas, quantum oportet, ne tui paro- 
chiam intrent templa haereticorum audituri conciones ? 

»Quoniam pestilentius est venenum, quod auri- 
bus, quam quod ore hauritur ; hoc enim corpus, quod 
nobis cum belluis est commune, inficit, illud vero 
animas, Dei imagine insignitas, interimit: severe 
omnibus nostris subditis , tam ecclesiasticis quam 
laicis inhibemus, ne conciones haereticorum temere 
adire praesumant, cum illorum sermo ut cancer 
serpat, ac blandis verborum lenociniis innocentium 
corda seducat. « (Synod. Colon, an. 1662.) 

2. Administratio Sacramentorum. 

An in Solamentorum administratione uteris 
lingua latina , et accurate servas omnes ritus ac 
precationes ab ecclesia praescriptas, nullo modo prae- 
sumens aliquid propria auctoritate addere vel de- 
trahere ? 

»Si quis dixerit, receptos et approbatos ecclesiae 
Catholicae ritus, in solemni Sacramentorum admini- 
stratione adhiberi consuetos, aut contemni, aut sine 
peccato a ministris pro libitu omitti, aut in novos 
alios per quemcumque ecclesiarum pastorem mutari 
posse, anathema sit.« (Trid. sess. 7. can. 13. de Sacram.) 

An ideo Rituale dioecesanum , quantum opus 
est , perlegis ac memoriae imprimis? 

An unquam audes , peccati mortalis tibi conscius , 
ad Sacramentorum administrationem accedere? 

An prius contritionem elicis , aut, si habeas 
copiam Confessarii, et temporis locique ratio ferat, 
non confiteris ? 

»Impure et indigne ea ministrantes aeternae 
mortis reatum incurrunt. « (Rituale Rom.) 

An Sacramenta administraturus mentem recol- 
ligis, vacans paululum, si opportunitas detur, ora- 
tioni et sacrae rei , quam acturus es, meditationi? 

An ad ministrandum procedens , rei tractandae 
intentus es, nec de iis, quae ad ipsam non perti- 
nent, cum alio colloqueris? (Rituale Rom.) 

An in ipsa administratione semper veste sa&a 
indutus es? 

An omnia verba sacramentalia attente, dis- 
tincte et pie atque clara voce pronuntias? 

An alias quoque preces non cursim permurmu- 
ras, sed devote ac religiose dicis? 

An omnes ritus ac caeremonias decenter 
gr avique actione peragis? 

»Non obiter et praecipitanter, sed cum debita 
gravitate, reverentia ac pietate, sine gesticulationibus 
et caeremoniis non consuetis, cum stola et super- 
pelliceo Sacramenta administrentur, ut populus, cum 
viderit sancta sancte ac religiose tractari, similiter 
ad sancte et religiose Sacramenta suscipienda move- 
atur.« (Synod. Constant, an. 1609.) 

An curas, ut etiam aedituus, vel quicumque mi - 
nistrans adhibeatur, decenti pariter habitu indutus 
sit, ac in omnibus modestiam, gravitatem ac devo- 
tionem prae se ferat? 

An Olea sacra, quorum in administrandis 
Sacramentis est \sus, servas in vasculis bene mun- 
dis et in loco suo condecenti ac probe clauso, ncuii- 
quam tamen in s . tabernaculo , nec in aedibus pri- 
vatis ? *) 

An claves sunt penes te, non penes aedituum? 

An sacro oleo deficienti nunquam aliud quam 
de olivis expressum affundis, atque ita, ut quantitas 
ejus , quod infunditur, semper minor sit quantitate 
olei consecrati?**) 

*) Sacerdotes curam animarum exercentes non possunt pro 
sua commoditate apud se in domibus suis retinere sacrum 
Oleum infirmorum, excepto tamen casu magnae distantiae ab 
ecclesia. (S. R. C. 16. Dec. 1826.) 

**) Cfr. S. Lig. lib. VI. n. 708i Lacroix n. 2092; Lam- 
bor tini Institutio 81. — Sacerdos ne in casu quidem neces- 
sitatis ad vaUditatem Sacramenti uti potest oleo a se bene- 
dicto, prout declaravit S. C. Inquisitioiiis d. 13. Januar. 1611. 
et Greg. P. P. XVI. d. 14. Sept. 1842. 

Baptismus et Confirmatio. 

An in Baptismo bene attendis , ut vera sit lotio , 
et verba eodem tempore pronunties , quo aquam in- 
fundis ? 

An audes praescriptos in baptismate exor- 
cismos negligere? 

An vero non spopondisti per Professionem 
fidei , te receptos et approbatos ecclesiae 
ritus in omnium Sacramentorum solemni 
administratione recipere et admittere? 
et annon explorata res est , exorcismos baptismatis 
jam ab aevo antiquissimo in ecclesia universa r e - 
ceptos et approbatos esse? 

Hand immerito igitur Synodi sub gravissima 
poena injunxerunt, ne parochi aliter, quam 
adhibitis exorcismis et exsufflationibus, 
unctionibus et ceteris ritibus, per ca- 
tholicam ecclesiam ab antiquo observari 
solitis, baptismum administrare praesu- 
mant. (Synod. Mogunt. an. 1549. — Colon. 
1536 etc.) Synodus Au gust. an. 1610. hoc Decretum 
tulit: » Parvulos sive divitum sive pauperum, nisi 
forte gravis necessitas aliter fieri postulet, non alibi 
q uam in loco sacro et coram conspectu fidelium vo- 
lumus baptizari, nec alia illis nomina imponi , quam 
Sanctorum, quorum exemplo excitati, cum adoleverint, 
pietatis virtutisque se strenuos cultores exhibeant.* 
Est hic totius ecclesiae constans usus. 

An, ut servetur hoc decretum, debitam geris curam ? 

Annon simis, plures esse patrinos, quam unum 
vel ad summum unum et unam, uti praescribit 
Concilmm Tridentinum? 

(Testium quidem loco plures esse possunt.) 

Annon admittis patrinos haereticos , vel publice 
criminosos , vel religionis contemptu male notatos , 
Communionem paschalem et longiori tempore cultum 
divinum negligentes , matrimonio mere civili con- 
junctos? (Cone. prov. Colon, a. 1860. pag. 110) 

An parochianos tuos pro opportunitate mones , 
sratius esse , eos patrinos deligi , qui ma- 
gis infantes in fide et Christiana pietate 
imbuere, quam donis ac muneribus cumu- 
lare queant? (Synod. Constant, an. 1609.) 

Num statim in baptismati libro attente scribis 
nomina — nulla mutata littera — et reliqua 
de administrato baptismo? An contra in chartam 
volatilem notas , cum perdendi periculo ? 

An populum , praesertim autem o bstetr.ice s 
* sollicite doces, qwrnodo in necessitate baptizare de- 
beant ? 

An parochicmos , ubi occasio fuerit, instruis de 
Sacramenti Confirmationis institutione , prae- 
stantia, virtutibus et effectu, simulque serio adhor- 
taris, ne illud suscipere vel omnino negligant, vel 
nimium differant? 

, An confirmandos studiose praeparas per mul- 
tam instructionem et bonam confessionem? 

An penes te conservas nomina confirmatorum 
pariter que patrimorum, accurate in libro notata? 


S. S. Eucharistia. 


An summum studium in eo ponis, ut qua 
decet reverentia debitoque cultu tractes, custodias 

et administres S. S. Eucharistiae Sacramentum , 
quo nihil dignius , nihil sanctius et admi- 
rabilius habet ecclesia Dei? Gurasne »ut 
omnia ad ipsius Sacramenti cultum ordinata integra 
mundaque sint et conserventur ?« (Eituale Kom.) 

Diligenter se clerici hac de re examinent; nam 
ex assidua venerabilis hujus Sacramenti tractatione 
facile fit, ut adoranda illius Majestas vix, ac ne vix 
quidem attendatur. 

An s . tabernaculum est bene mundum , intrin- 
secus et extrinsecus decenter ornatum , ab omni alia 
re vacuum et adversus sacrilegam furum audaciam 
probe munitum ? 

An claves, nunquam in ostiolo tabernaculi re- 
linquis , nec permittis , ut ab ullo , qui non sit saltem 
Diaconus, illud claudatur vel aperiatur? 

An lumen ante Sacramentum Corporis 
Christi , qui est Lux indeficiens et candor 
lucis aeternae , nocte atque die accensum 
praelucet? 

Quod licet aedituorum munus sit, parochis ta- 
men incumbit, aedituos negligentes sui officii com- 
monere. (Synod. August. an. 1610. — Synod. Con- 
stant. an. 1609, et aliae passim.) 

An ipse interdum vides , utrum lampas die 
noctuque perpetuo colluceat et debito oleo nutriatur ? 

Tegitume ara, in qua sacrificatur, tribus 
mappis benedictis ? (v. rubr. Missal.) 

An linteamina , praesertim corporalia, pallae , 
purificatoria sunt , uli praescriptum est , linea , non 
ex gossipio? 

An altaris mappae , corporalia etc. saepius la- 
vantur , ne ulla unquam macula sint conspurcata? 

An te non puderet , hospiti spurcam apponere 
mensam? nec tamen erubescis, si mensa Domini 
tremenda ita sordescat, ut nauseam moveat? 

Si Pater ego sum, ubi est honor meus? 
et si Dominus ego sum, ubi est timor meus? 
(Malach. 1, 6.) 

An omnia vasa sacra , calices , ciboria, patenae, 
ostensoria sunt nitida atque mundissima et interius 
plane deaurata? 

An ordinarie singulis quindecim diebus aut, si 
ecclesia sit humida, etiam saepius S. S. particulas 
in ciborio et in ostensorio renovas? 

An curas, ut hostiae consecrandae re vera sint 
ex tritico et recenter confectae? 

An renovando curas, ut fragmenta residua in 
pixide non remaneant, sed ea consumas et ciborium 
vino purifices ? 

0 mi Jesu! fierine potest, ut existant sacer- 
dotes adeo incurii, adeo scelerati, ut sinant foede 
corrumpi, vermibus scatere. . . .!!! — Obstupes- 
cite coeli super hoc et portae ejus desola- 
mini vehementer. 

An graviter, modeste ac devote 8. Communio- 
nem distribuis? 

Si extra missam disribuenda sit, an prius in 
sacristia manus lavas? 

An porrigendo 8. hostiam non nimis praeci- 
pitanter, sed decentissime signum crucis facis super 
pixidem ? 

An summa diligentia caves, ne ulla sacra par- 
ticula decidat aut perdatur ? 

>Cauti sint in communicando populo . . . Ex- 
trema digitorum saepius in spiciant, si quae particu- 
lae adhaereant, eas quantocius ciborio vel patenae 
reponant , priusquam elabantur.* (Synod. S e d u n. 
au. 1626.) — Consultum quoque est, ut, priusquam 
hostiae consecrandae ad altare deferantur, cribro vel 
alia ratione a micis adhaerentibus probe mundentur. 

An prostat etiam in altari vasculum plenum, 
ut post distributionem S. Communionis digiti ab- 
luantur ? 

An sat frequenter et hora populo commoda dis- 
tribuis S. Communionem? 

An unquam praesumis communicaturum dis- 
pensare a lege ecclesiastica obligante sub mortali 
ad jejunium naturale ? quae certe dispensatio nulla 
st irrita est. 

Scisne etiam communem esse Theologorum doc- 
trinam , non posse in fractione hujus jejunii quem- 
piam excusari ob materiae parvitatem? (Vide S. Alph. 
de Liguorio Theol. Moral. de Euchar. n. 278.) 

An processiones cum & S . Sacramento reddis , 
quantum potes , solemnes et splendidas ? 

An cum omni veneratione et timore S . S. Eu- 
charistiam ad infirmos defers ; non oculis vagis , 
animo dissipato, habitu parum . decenti? 

An etiam curas , ut cum decore comitentur 
fideles, vel in transitu submisse adorent ? 

Si solemniter deferri viaticum non licet , an 
saltem illud quam reverentissime pectori admotum 
gestas ? 

An curas, ut per tres dies bacchanaliorum in- 
stituatur oratio quadraginta horarum cum Venerabili 
solemniter exposito? 

Ingens certe salutis fructus in populum ex hac 
devotione dimanat. 

Poenitentia. 

Nullibi facilius nec periculosius erratur, quam in 
tremendo Poenitentiae tribunali; nam ars est ar- 
tium regimen animarum. (S. Gregor. M. 
reg. past. p. 1. c. 1.) 

Verissimum est quod olim S. Pius V. effatus 
est: Dentur idonei confessarii, ecce omni- 
um Christianorum plena reformatio. — Ab 
uno confessario saepe totius parochiae salus aut in- 
teritus pendet. 

Omni ergo solicitudine inquire, qua ratione di- 
vinum illud judicium exerceas. 

1) An libenter et frequenter audis Con- 
fessiones? 

An sanctum confessarii munus magni facis, 
et multum ad id afficeris? 

Anne potius velut molestum ac laboriosum per- 
horrescis? aut ex conscientia nimis anxia et meti- 
culosa reformidas? 

> Oportet, ut magno affectu Curatus quisque ad 
confessiones excipiendas feratur. Proinde crebro per- 
pendendum, quod audire poenitentes sit actus valde 
heroicus, summopere placens Deo, cum immediate 
sic cooperemur Deo ad reducendas animas, pretioso 
Christi sanguine redemptas; quod sit insignis actus 
misericordiae spiritualis, dum docentur ignoran- 

tes, corriguntur errantes, et spiritualiter captivi ac 
incarcerati solvuntur; quod sit actus summae cha- 
r it at is, quae teste Jacobo Apostolo et animam 
proximi salvat, et propriorum cooperit multitudinem 
peccatorum. « (Ritual. Monas ter.) 

An ad audiendam confessionem vocatus promp- 
tum facilemque te praebes? 

^Sacerdotes ad confessiones audiendas vocati 
abrumpant omnem moram, et prompti eant, quo vo- 
cati sunt, pleni desiderio juvandi animas. « (Synod. 
August. an. 1610.) 

An etiam te ipsum offers non vocatus mane, 
hora populo commoda , et vespere pridie diei domi- 
nicae vel festi? 

» Effugium , quo socordia quandoque excusatur, 
dicendo, nejninem esse, qui horis vespertinis ad' con- 
fitendum accedat, proinde necesse non esse, ut sacer- 
dos in sacro tribunali assideat, tanquam inane 
rejicimus, qUum experientia constet, fideles, ubi 
confessarios promptos ac paratos inveniunt, ad con- 
fitendum accedere. « (Cone. prov. Colon, an. 1860. 
pag. 113.) 

Bonus pastor non vult, ut ab ovicula perdita 
quaeratur, sed eam ipse quaerit; nec horret cupidus 
piscator ultra sedere et exspectare, donec pisciculus 
hamo adnatet. 

Utinam ubique vigeret consuetudo, ut nulla non 
hebdomada confessarius pro sacro tribunali assideret ! 
Plurimi certe consuetudinarii sanarentur, si illis fa- 
cilis daretur occasio saepius* recurrendi ad saluber- 
rimum confessionis medicamentum. 

An vere indefessus es sacrae poenitentiae ad- 

minister , ut merito cum Apostolo dicere queas : Eg o 
autem libentissime impendam et super- 
impendar ipse pro animabus vestris. (2. 
Cor. 12. 15.) 

Annon pessimam sequeris praxin, ut confttentes 
non audias, nisi certis solemnioribus diebus, quibus 
oh ingentem concursum omnia perfunctorie in ani- 
marum perniciem deproperantur ? 

Heu, quoties culpa confessarii salutiferum Christi 
Sacramentum fit diabolo rete ad captandas animas! 

Annon ex numero iilorum es, qui etiam suc- 
censent frequenter confttentibus, vel aegre ferunt, ut 
sui Cooperatores in S. Poenitentiae ministerio dili- 
gentes sint? 

Vae vobis Scribae et Pharisaei hypo-* 
critae: quia clauditis regnum coelorum 
ante homines; vos enim non intratis, nec 
introeuntes sinitis intrare. (Matth. 23, 13.) 

»Nulla res,« inquit Catech. Kom. (P. 2. c. 5. 
p. 46.), »fidelibus adeo curae esse debet, 
quam ut frequenti peccatorum confessio- 
ne animam studeant expiare.« Quomodo id 
agent, si non frequenter audiantur? — Notatu 
certe dignum, quod ibid. q. 32. idem Catechismus ha- 
bet: » Omnibus fere piis persuasum est, quidquid hoc 
tempore sanctitatis, pietatis et religionis in ecclesia, 
summi Dei beneficio, conservatum est, id magna ex 
parte confessioni tribuendum esse ut nulli mirandum 
sit, humani generis hostem, cum fidem catholicam 
funditus evertere cogitat, per ministros impietatis 
suae et satellites, hanc veluti Christianae virtutis 
arcem totis viribus oppugnare conatum esse.« Vide 

ergo, cum quibusnam sentias, si confessionis frequen- 
tiam potius oppugnare quam commendare audeas. 
S. Ignatius quidem in libello Exercitiorum an- 
notat. 18. omnibus, piam ducere vitam cupientibus, 
suadet confessionem octavo quoque die instituendam. 

. 2) An , ut cum fructu confessiones excipias, 
sedulo adhibes praeparationem remotam et pro- 
ximam! 

Praeparatio remota consistit in comparanda 
tibi, quanta potest, maxima scientia et 
prudentia, (Rit. Rom.) cum lauta suppellectili 
patientiae et charitatis. — »Omnes Nostros in vinea 
Domini adjutores adhortamur in Domino et obse- 
cramus, ut nullus, quantumvis sibi sapere et exper- 
tus esse videatur, studium Theologiae moralis, 
canonicae et asceticae, et quidem secundum 
auctores ab ecclesia catholica adprobatos*) ulla di e 
penitus intermittat; neque praxi suae, saepe admo- 
dum dubiae et falsae nimium fidat; sed scientiam 
Sanctorum ex sacra Scriptura, ex scriptis et exem- 
plis Sanctorum hauriat, ne forte, dum caecus caeco 
ducatum praestet, ambo in foveam cadant.* (Constit. 
eccles. Ratisb. p. 1. e. 4.)**) 

Quale tu studium impendis? 

An casus reservatos et impedimenta 
matrimonii bene memoria tenes? 

Annon accidit, ut aibsque necessaria jurisdicti- 
— — • 

*) Confessoriis -praesertim junioribus multum proderit : Neo- 
confes8ariu3 auctore Re uter S. J. sire. Der Beichtvater, von 
jEteuter , Regensburg bei Manz; veteranis autem Casus con- 
scientiae Bened. XIV. 

**) Vide sententiam S. Alphonsi de Liguorio pag. 69 in 
nota citatam. 

one absolveres in casibus Papae aut Episcopo re- 
servatis? 

An calles ea , quae pertinent tum ad restitutio- 
nem, ad sponsalia et matrimonium , tum ad leges et 
poenas ecclesiasticas ? 

An saltem si quis ejusmodi casus incidat , scis 
sapienter dubitare, nec imprudens transilis, quin 
vel animadvertas? 

Sdsne etiam , quomodo pr acti ce tractandi sint 
recidivi et consuetudinarii et qui in occasione pro- 
xima peccati versantur? 

Vehementer erras, si putes, satis esse, quod 
olim addiscendae Theologiae morali operam dederis. 

Praeparatio proxima continetur puritate con- 
scientiae, pia precatione, et bona intentione. 

Quaenam in his tua agendi ratio? 

An audes, peccati mortalis tibi conscius , adeo - 
que sacrilege hoc Sacramentum administrare? 

An, ut monet Rituale Rom . , priusquam ad 
confessionem audiendam accedas, si tem- 
pus suppetat, divinum auxilium piis 
precibus imploras? 

An munus, angelicis etiam humeris formidan- 
dum, adis cum Dei timore purissimaque cordis An- 
tentione ? 

An solas attendis animas , Christi sanguine 
redemptas, nec discrimen facis inter divites et pau- 
peres , inter oppidanos et agrestes , inter feminas et 
mares ? 

An ex prava animi affectione non aegre fers , 
si poenitentes apud alium confiteantur ? 

Confessariis omnibus sub poena arbitraria eaque 

gravi prohibemus, ne quemquam ad sibi solis con- 
fitendum inducant, multoque minus voto ad id obli- 
gent; imo etiam propensis ad id vovendum vel pro- 
mittendum dissuadeant et vetent.< (Synod. Colon, 
an. 1662.) 

3) Quaratione confessiones excipis? — An 
sollerter partes agis Patris, Medici et Judicis? 

a) An, ut Pater, libenter ac benignissime 
magnos etiam peccatores recipis juxta Salvatoris 
praeceptum et exemplum? 

Induite vos sicut electi Dei viscera 
misericordiae. (Coloss. 3.) — >Mementote a mi- 
seris poenitentibus Patrum nomine compellari vos,« 
inquit S. Franciscus Sales., »quia reipsa animum 
erga ipsos habere debetis vere paternum, recipiendo 
ipsos summa cum caritate, sufferendo patienter eorum 
rusticitatem, ignorantiam, imbecillitatem, tarditatem, 
aliasque imperfectiones. Tametsi enim filius prodigus, 
nudus plane, sordidus et foetidus ab hara, porcorum 
redibat; benignus tamen pater eum amplectitur, 
amanter exosculatur et super collum ejus ruens la- 
crymatur, eo quod esset ipsius pater, et cor pater- 
num teneriori affectu erga filios soleat commoveri.* 

An paternum gerens affectum poenitentes pati- 
enter audis, et mansuete alloqueris? 

An praefers vultum humilem et benignum ? 
nunquam oculos in poenitentes figis? non verbis, 
signis, suspiriis etc. significas aliquid tibi in poeni- 
tente displicere? 

An dicentem peccata non intetpellas , aut ver- 
bum minus gratum ei suggeris, quo cor ejus con- 
stringitur, ut reliqua dicere non audeat ? 

An contra compateris et cor poenitentis dilatas 
et confirmas? 

«In confessione habeat sacerdos vultum humilem 
et oculos in terram, nec indiscrete faciem respiciat 
confitentis, maxime mulieris. — Caveat sacerdos, ut, 
cum peccator aliquod peccatum enorme dixit, statim 
velit eum increpare; quia aliqui ex hoc erubescunt, 
et sic peccata sua in confessione relinquunt : non 
ergo arguendus est tunc, sed, audita confessione, 
magnitudo peccatorum est insinuanda.* (Syaod. Her- 
bipol. an. 1298.) — «Recensentes vero peccata sua, 
patienter et attente audiant, timidos confirment, va- 
cillantes instruant, nec si enormia aut turpia peccata 
protulerint, signum ullum admirationis, abominatio- 
nisve suspirando , spuendo , signando se signo crucis, 
corrugando frontem, caput agitando prae se ferant, 
sed, ac si nihil audirent prorsus hujusmodi, ad finem 
usque confessionis dissimulent.* (Synod. Warmiens. 
an. 1610.) 

An omni ope juvas poenitentem , ut integre 
confiteatur sua peccata, remota stuUa Ula quorum- 
dam verecundia , qua praepediti , suadente diabolo , 
peccata confiteri non audent? 

Inter Canones a Beginone saeculo X. collec- 
tos sequens praescribitur modus: «Foenitentem allo- 
qui affectuose debet sacerdos his verbis: » «Frater, 
«noli erubescere peccata tua confiteri. Nam et ego 
«peccator sum et fortassis pejora, quam tu feceris, 
»habeo facta. «« . . . »Videns autem eum sacerdos 
verecuudantem, rursum prosequatur : » «Fortasse, cha- 
«rissime, non omnia, quae gessisti, ad memoriam 
«modo veniunt. Ego te interrogabo. Tu cave, ne, 

»diabolo suadente, aliquid celare praesumas.* « »Et 
tum eum interroget blande leniterque.* 

Ubi cogeris imparatum remittere , an ea beni- 
gnitate remedia praescribis , ut cordi poenitentis de- 
siderium inhaereat redeundi ad patrem? (quoniam 
sacer doti maxime verendum est , ne semel 
dimissi , amplius non redeant . (Catech. Rom. p. 2. 
c. 5. q. 51.) 

Sive, ut Leo XII. scribit in Encycl. Jubil., 
an blandissime allicis ad redeundum , ver- 
bis humanissimis utens? et an tibi persuasum 
est, ut ait ibidem Summus Pontifex , ex impara- 
tis ad absolutionem, paratos saepe fieri 
posse , si confessarius sciat studiose , 
mansuete et patienter cum ipsis agere? 

Rigorismus uti et laxismus ordinarie ex eodem 
nascuntur fonte, scilicet ex charitatis defectu. 

/2) An ut pius Medicus nihil negligis , ut 
poenitentem sanitati restituas? 

An, quantum oportet , inquiris in peccatorum spe- 
ciem, numerum et circumstantias, explicatunecessarias? 

An bene perpendis, suscepti muneris partes 
non implere , imo vero gravioris criminis reos esse 
eos omnes confessarios, qui, nulla tacti sollicitudine, 
poenitentes tantum audiunt, non monent, non inter- 
rogant; sed expleta criminum enumeratione, abso- 
lutionis formam illico proferunt? (Bened. XIV. in 
Encycl. Jubil.) 

Cavesne tamen , ne curiosis aut inutilibus inter- 
rogationibus quemquam detineas, vel ne poenitens 
ab ipso confessario, omnes sordium angulos vesti- 
gante, instructior redeat ad nequitiam? 

Necesse est quidem, ut etiam de peccatis luxu- 
riae confessarius interroget, ne aut pudore aut igno- 
rantia celentur: verum parce, caste, caute et >summa 
prudentia ea de re interroget mulieres aut adoles- 
centes, ne eos, quod ignorant, edoceat, iisque utatur 
verbis pudorem minime laedentibus. « (S. Carol. 
Borrom.) 

An quasi Samaritanus Evangelicus oleum et 
vinum pro ratione mali , vulneribus sauciati infundis , 
ita ut poenitens dicere possit: virga tua et ba- 
culus tuus ipsa me consolata sunt, siquidem 
virga percutimur, et baculo sustentamur ? 


An ergo, pro diversa necessitate et indole , cor- 
reptiones et consolationes adtemperas poenitentibus ? 

An peccandi occasiones ac radices prudenter 
et efficaciter removes ? 

An parentes pro opportunitate hortaris , ut reli- 
giose educent liberos ? 

An etiam animas bene dispositas suaviter ad 
Christianam perfectionem dirigis , ut vitam habe- 
ant et abundantius habeant? (Joan. 10., 10.) 

Annon erga omnes poenitentes eadem fere ad - 
hortatiuncula uteris ? Vel an longiori exhortatione 
fatigas et obruis? 

S. Franciscus S a Lesius solebat pauca sed ma- 
xime opportuna dicere. 

An, ut peritus medicus , distinguis inter 
lepram et lepram, (Dent. 17.) inter humana fragi- 
litate et vera malitia peccantes, inter mere recidivos 
et inveteratos consuetudinarios? 

An ardenti zelo et efficacibus verbis singulos 

ad dolorem et contritionem adducere conaris , et ad 
vitam emendandam ac melius instituendam? 

An remedia tradis vitandi peccata et superandi 
tentationes , qualia sunt : fuga occasionum, frequen- 
tatio Sacramentorum, lectio libri spiritualis, meditatio 
passionis Dominicae, aut mortis, judicii etc. proposi- 
tum matutinum, examen vespertinum, frequens oratio 
et invocatio nominis Jesu et Mariae etc.? 

Annon recusas confessioni etiam generali 
au/res praebere, nisi tamen cuipiam vere nocivam 
judicares ? 

An, ubi opportuna aut necessaria est, eam quo- 
que praescribis? 

An idcirco inquiris nonnumquam de confessio- 
nibus praeteritis, utrum validae fuerint ? 

>Poenitentes, de quibus justa potest esse sus- 
picio, quod propter erubescentiam aliqua . peccata ta- 
cuerint, interroget, utrum anteactae vitae scrupulum 
aliquem habeant, eos animando ad dicendum omnia. 
Per has interrogationes solent liberari plures animae 
a sacrilegiis.* (S. Alph. deLiguorio. Theol. moral. 
Tom. 3. de praxi Confess.) 

Si poenitens scrupulis aut alio difficili morbo 
laborat, an aeque patiens es ? 

Etsi phreneticus sit, inquit S. Chryso st., eo 
majori opus est mansuetudine, ut videre est in me- 
dicis corporis, qui minime irascuntur, licet male ha- 
beantur ab ejusmodi aegroto. 

An propter conflentium multitudinem non citius 
festinas, quam expedit? 

Quid prodest, multos audire, si male audis? eo 
plures utique damnabis. Animadverte Prop. 59. ab 

Examen Edit. IT. 10 

lnnoc. XI. damnatam: » Licet sac^amentaliter ab- 
solvere dimidiate tantum confessos ratione magni 
concursus Poenitentium , qualis verbi gratia potest 
contingere in die magnae alicujus festivitatis aut in- 
dulgentiae.* 

An salutarem et convenientem satisfactionem 
imponis habita ratione status , conditionis , 
sexus et aetatis , et item dispositionis poe- 
nitentium? (Rit. Rom.) 

» Salutares et convenientes (satisfactiones) non 
sunt, quibus vires poenitentis, spectata spiritus de- 
bilitate, non sunt pares: tunc enim illis essent ve- 
nenum potius quam remedium. Juvabit quidem gra- 
viorem suadere, sed eam tantum imponere, quae 
prudenter judicetur a poenitente adimplenda.* (S. 
Alph. de Lignor, loc. cit.)- 

An poenitentias injungis medicinales? 

y) An ut Judex meministi , te non hominis exer- 
cere judicium, sed Domini, et quodcunque judica- 
veris, in te redundare? (2. Paralip. 19., 6.) 

An ergo cum animi pace, mentis libertate et 
sine acceptione personarum illud Domini judicium 
exerces ? 

Noli quaerere fieri judex, nisi valeas 
virtute irrumpere iniquitates: ne forte 
extimescas faciem potentis* (Eccli. 7, 6.) 

An severior , an laxior es? an ita agis, ut 
amor sit , sed non emolliens; ut rigor sit , 
sed non exasperans; ut zelus sit , sed non 
immoderate saeviens; ut pietas sit , sed 
non plus , quam expediat, parcens? (S. 
Gregor. M.) 

» Cavenda est conscientia nimis larga et nimis 
stricta : nam prima generat praesumptionem, secunda 
desperationem.« (S. Bona v en t. Com. Theol. de 
verit. 1. 2. c. 32.) — ^Meminerint (confessarii) se 
justitiae simul et misericordiae ministros a Deo 
constitutos esse . . . , nec excedant ad dextram vel 
sinistram sive indulgentia sive severitate; proinde 
non oscitanter, sed magna cum attentione, circum- 
spectione et judicio Sacramentum hoc administrent.c 
(Synod. Paderborn. an. 1688.) 

In re controversa annon sequeris unum ali- 
quem auctorem quasi infallibilem? 

Annon temerarie et quasi ex tripode resolvis 
quaestiones et casus difficillimos? 

Ubi incertus sententiae es, num, quantum pru- 
denter et sine minima fractione sigilli fieri potest , 
aliorum sententiam exquiris , vel auctores consulis? 

An diligenter consideras , quando et quibus con- 
ferenda, vel neganda, vel differenda sit absolutio , 
ne absobas eos , qui talis beneficii sunt incapaces? 

>Quando agitur de occasione proxima, for- 
titer se gerat in differenda absolutione, quousque 
poenitens occasionem removeat, quando actu existit; 
et, si occasio est necessaria, saltem quousque e pro- 
xima fecerit remotam, adhibendo media sibi assig- 
nata.* (S. Alph. de Liguor. Praxis. Confess.) 

An attendis, ut, qui peccata mere venialia sed 
semper eadem confitentur, verum dolorem ac propo- 
situm saltem de uno aliqua habeant, aut ex prae- 
terita vita aliquid gravius , cujus eos vere poeniteat , 
repetant ? 

Oh, quot confessiones invalidae (quae 

ia se vera sunt sacrilegia) fiunt, eo quod 
confessarii hac in re sunt negligentes! 
(S.,Alph. de Liguor. ibid.) 

d) Quomodo agis cum pueris? 

»Cum pueris adhibere debet confessarius omnem 
charitatem et modos suaviores, quantum fieri potest. « 
(S. Alph. de Liguor. loc. cit.) — » Prudentes et cir- 
cumspecti sint pastores in excipiendis confessionibus 
puerorum, eosque non ita perfunctorie tractent aut 
dimittant, sed sedulo considerent, ut iisdem a teneris 
instillent cognitionem, reverentiam et necessitatem 
hujus Sacramenti.» (Besol. Dioec. G-andav.) 

An blande interrogas et juvas , ne peccata re- 
ticeant ? 

Multoties prodest, etiamsi pueri negent se pec- 
catum commisisse, nihilo minus (ac si fassi essent) 
interrogando pergere, v. g. : »Et nunc dic mihi, 
»quoties haec fecisti? quinquies? decies?» (S. Alph. 
de Liguor. ib.) 

An damnabilem praxin tenes puerorum confes- 
sionem et absolutionem negligendi, donec ad primam 
Communionem debeant se praeparare ? 

An etiam tibi persuasum est, utilissimum sem- 
per, nec raro necessarium esse , ut parvuli pluries 
quoque per annum animi labes confessione eluant? 

An attendis, utpueris poenitentiam injungas levem 
et quantocius implendam, quia cdioquin oblivioni dabunt? 

An etiam curas, ut ad primam Communionem 
accessuri praeteritas confessiones repetant , cum non 
adeo raro accidat, ut invalidae fuerint? 

e) Quomodo agis cum juvenibus, qui de in- 
eundo vitae statu deliber ant? 

An m hujusmodi consilio dando caves ab omni 
pravo affectu , et prae omnibus intendis Dei laudem 
et salutem animarum? 

An nemini obtrudis quod tu cupis , sed eum 
statum suades , ad quem Deum vocare prudenter 
existimas f 

An summam hac in re cautionem et prudentiam 
adhibes ? 

Nam certum vitae genus constituere, 
ait S. .Gregor. Naz. (Orat. 23.), est res tanti 
momenti, ut totius vitae vel recte vel 
male traducendae fundamentum in eo sit 
positum.*) 

*) Monet S. Alphonsus deLiguorio, ut confessarii non ni- 
mis facile statum sacerdotalem suadeant vel permittant. Nam, 
,,ut quis bonus evadat sacerdos in saeculo, “ verba sunt Sancti, 
«oportet, ut prius egerit vitam valde exemplarem, remotam a 
„ludis , ab otio, a pravis sociis, et deditam orationi et Sacra- 
,, mentorum frequentiae; alioquin seponet in statum quasi 
«certae damnationis; praesertim si hoc faciat, ut obtemperet 
„parentum fini, qui est, res domesticas augere.“ — De iis vero, 
qui ordinem religiosum ingredi volunt, ait: „Ante omnia curet 
«confessarius bene ponderare, in qualem ordinem quis in- 
„gredi cupiat; nam si Institutum illud relaxatum est, melius 
«erit (ordinarie loquendo), ut in saeculo remaneat. 14 (Theol. 
moral. Tom. 3, Praxis Confess. c. 7. n. 92, 93.) — Ibidem c. 
10. Sanctus monitum subjungit: „Caveant etiam et diligenter 
„caveant confessarii dissuadere aliquem adolescentem a voca- 
„tione religiosa propter humanos respectus ; quod excusari non 
«potest a peccato mortali, ut docet S. T hornas. („Quodlib.“ 
„3. art. 14.) Oh, quot confessarii imperiti sine ullo scrupulo 
«abstrahunt juvenes a vocatione ad statum magis perfectum, 
«nulla alia ratione ducti, quam ut placeant eorum propinquis, 
«asserendo filios teneri praestare obedientiam genitoribus !“ 
Signa vocationis ad statum religiosum ex S. Francisco 
S a 1 e s i o et aliis vitae spiritualis Magistris sunt potissimum : 
1) Sincerum desiderium ac vera voluntas tendendi ad per- 
fectionem per consilia evangelica. Si vis perfectus esse, vade 
vende quae habes, et da pauperibus, et veni, sequere me. 
(Matth. 19.) , 

f) Quomodo agis ctton sacerdotibus tibi con- 
fitentibus ? 

>In excipiendis sacerdotum confessionibus re- 
verenter se gerat, sed etiam fortiter in faciendis 
debitis correctionibus et in deneganda absolutione, 
quoties oportet. « (S. Alph. de Liguor. (Prax. Conf* 
c. 10.) 

Bes maximi sane momenti est sacerdotum con- 
fessiones excipere. • Terribilem Deo reddet rationem 
confessarius sacerdotis, si oscitanter hoc munus exer- 
cet. Cogitet saepe , sibi totam simul parochiam 
imponi, dum pastori confitenti aures praebet. 

An absque humano respectu cum sancta liber- 
tate spiritus et sermonis agis cum eo, qui est tuus 
confrater et amicus vel etiam superior et confessarius ? 

Estne tibi ea animi celsitas, quae S . Augustino 
inerat , cum scriberet: Senti de Augustino 
quidquid libet , dummodo conscientia mea 
in oculis Dei me non accuset? (L. contra Manich.) 

Annon damnabiles excusas abusus , libentias et 
legis ecclesiasticae transgressiones, eo quod talis sit 
multorum consuetudo ; cum scias tamen, Christum 
veritatem se, non consuetudinem cogno- 
minasse? (Tertull. de veland. virgin. c. 1.) 


2) Pax et serenitas animi, dilatatio cordis et major ala* 
critas spiritualis, quoties serio cogitatur de statu illo amplec- 
tendo, etsi naturam subeat aliquis timor vel repugnantia. 

3) Quando Deufc videtur iuterius promittere gratias, quae 
necessariae sunt ad implenda ea, quae status ille requirit; 
ita ut status ille non credatur nimis difficilis, contra multe 
aptior procurandae propriae et aliorum saluti. 

4) Quando dotes ingenii, indolis et corporis videntur con- 
gruere cum tali statu, de quo inprimis Superiorum Ordinis est 
judicare^ 

An tibi non sufficit qualiscunque accusatio; 
sed , ubi opus est , an etiam interrogas? 

An inquiris in occasiones proximas peccati 
easque rescindis? 

An dirigis ad perfectionem sacerdotalem et 
stimulas, praescribendo etiam poenitentiae loco v. 
g. meditationem quotidianam , lectionem piam , exa- 
men conscientiae etc. ? — An immediate ante vel 
post confessionem non inanem confabulationem cum 
poenitente instituis ? 

g) Qualem geris curam , ne cui odiosum red- 
datur Poenitentiae Sacramentum? 

Sigillum confessionis est secretum secretorum, 
fundatum in jure divino, naturali et humano , com- 
plectiturque quidquid in confessione dictum aut fac- 
tum est, etiam impertinens, aut parvi momenti, per 
quod in cognitionem vel suspicionem alicujus peccati 
deveniri potest. — Poena frangentis sigillum con- 
fessionis est: 1) peccatum mortale, 2) depositio, 
3) poenitentia perpetua in arcto monasterio , quin 
et capitis damnati sunt sacerdotes, qui ex confes- 
sione peccatum manifestarunt.* (Ritual. Monaco- 
Frising.) 

An nunquam aliquid agis , ex quo poenitens 
aut alius rationabiliter suspicari possit, te notitia 
peccatorum , in confessione explicatorum , usum esse? 

An nunquam temere aut inconsiderate de con- 
fessione, de conscientiae casibus, de loquendi poeni - 
tentium modo, de eorum stupiditate aut similibus 
loqueris, praesertim coram laicis , jocandi gratia, ex 
quo, etiamsi non periclitaretur sigillum, scandalum , 
vel suspicio oriri solet? 

Serio advertant confessarii, ne de confessionibus, 
peccatis et casibus in iis auditis, aut injunctis poe- 
nitentiis, multo minus de ipsismet poenitentibus, aut 
eorum qualitatibus (etiamsi non nominent personas) 
mutuo conversentur aliis praesentibus, nec in genere 
quidem loquantur : cedit hoc in grave scandalum, 
terrorem et offensionem audientium, in odium et 
vilipendium tanti Sacramenti, in diminutionem pie- 
tatis, dignumque est severissima castigatione.* (Ri- 
tual. Monaco-Frising.) 

Cave, iterumque cave, ne in re tanti momenti 
sis laxae conscientiae: diligenter tua dicta et acta 
discute. 

. An nunquam nomen complicis exquiris, — aut 


An mentis distractione aut somno causam prae- 
bes, ut poenitens id, quod sufficienter et forsan non- 
nisi maxima cum repugnantia declaravit, iterum 
repetere debeat? 

Annon altiori voce vel increpantis tono loqueris 
cum periculo frangendi sigilli , et poenitentes a sin- 
cera confessione deterrendi? 

An inconsulto poenitentem non remittis ad suum 
ordinarium confessorium, cum periculo ut peccata 
reticeat ? 

Imo ut faciliorem reddas conscientiae manife- 
stationem, an extraordinarios sive exteros quoque 
confessorios populo interdum procuras, v. g. occa- 
sione magnae solemnitatis aut concursus? 

Pro libertate conscientiae, pro innumeris saepe 
sacrilegiis vitandis, hanc rem momenti maximi du- 
xerunt viri sanctissimi. »Ut fidelibus apud alios sa- 

cerdotes, si volunt, confitendi occasio praebeatur, pa- 
rochi subinde per annum, praesertim vero tempore 
paschali alios presbyteros externos ad confessiones 
audiendas vocare tenentur. Dominico autem die 
proxime praecedente affuturum esse sacerdotem ex- 
ternum ad confessiones excipiendas populo annun* 
tiandum est.» (Cone. prov. Colon, a. 1860. p. 114.) 

h) Quomodo propriae saluti prospicis , dum 
curas alienam? 

An ea humilitate , cordis compunctione et chari- 
tate confessiones excipis 9 ut aliena accusatio tibi 
prosit ad spiritualem profectum ? 

» Presbyteri, quando fidelium recipiunt confes- 
siones, humiliare se debent, et cum tristitiae gemitu 
lacrymisque orare, non solum pro suis delictis, sed 
etiam pro fratris casu. Ait enim Apostolus: Quis 
infirmatur; et ego non infirmor?« (Canones 
Regino nis. saeculi X.) 

An in audiendis confessionibus , feminarum 
praesertim , sollicite caves ab omni familiaritate aut 
sensuali affectione? 

An ex omnibus verbis paterna quaedam et spi- 
ritualis gravitas elucet? 

An earum confessiones sub praetextu directionis 
spiritualis non nimium protrahis ? 

An nunquam eas audis domi vel loco clauso 
aut obscuro ? 

Saepissime inculcant Synodi, Ritualia et Con- 
stitutiones dioecesanae, idque haud immerito, ut con- 
fessiones saltem feminarum extra casum infirmitatis 
nunquam audiantur nisi In ecclesia, in conspicuo 

loco, et crate media inter confessarium et poeniten- 
tem, nec unquam in tenebris nisi admoto lumine. 

An accedens ad confessionale, vel in eo sedens y 
caute custodis oculos? 

An adversus tentationes te munis pia oratione 
et recordatione Novissimorum? 

Extrema Unctio. — Cura infirmornm et ex- 
sequiarum. 

a) An pro opportunitate parochianos tuos in- 
struis de multiplici hujus Sacramenti efficacia , eosque 
hortaris , ut teipsum admoneant , cum aliquem in 
parochia aegrotare contigerit , praecipue si morbum 
gravior fuerit? 

An curas , quantum potes , ut Extrema - Unctio 
non nimis diu differatur , sed adhibeatur , cum adhuc 
integra mens et ratio viget? 

Annon quibuscunque infirmis eam confers , sed 
solum iis , qui. c*rv? ad usum rationis per- 
venerint , lam graviter laborant , ut mortis 
periculum imminere videatur , et iis , qui 
prae senio deficiunt , et in diem videntur 
morituri , etiam sine alia infirmitate? 
(Rit. Rom.) 

An aegros ad fructuose hoc Sacramentum sus- 
cipiendum , quantum opus est, instruis ac disponis? 

An caves ne Sacramenti formam prius absol- 
vas, quam ambo paria membra perunxeris? 

An ea, qua par est, devotione et decentia illud 
administras ? 

b) An aegrotos, ultimis etiam Sacramentis rite 
munitos, frequenter visitas, ut eos contra insidias 

inimici robores , in gratia Dei confirmes , in doloribus 
juves , iw anxietatibus consoleris , eosque iteratis etiam 
vicibus a peccatis absolvas ? 

Vae, vae tibi! si aliquando audire debeas : »Dis- 
cede a me, maledicte, in ignem aeternum, quia in- 
firmus eram et non visitasti me.« (Matth. 25.) 

An vocatus ad infirmum, non differs, non mo- 
ras nectis, non indulges somno aut otio? 

An ideo, quod morbus prius videatur minus 
notabilis , aegrum non negligis; sed nonnunquam in- 
quiris , utrum morbus ingravescat , periculum im- 
mineat? Nam saepe fit, ut qui curam aegri gerunt , 
credant, se abunde fecisse, si semel parochum 
monuerint. 

An e parochia non discedis , dum infirmi fors 
opera tua indigent , dum de illorum aeternitate res 
agitur , dum diabolus quam maxime vigilat, ut eos 
perdat? 

An semper curas, ut, periculo imminente, facile 
admoneri et adesse possis? 

»0 ! si per culpam tuam una tantum anima 
gratia sanctificante, in ultimo periculo, privaretur; 
si per negligentiam tuam absolutione, sacro Viatico» 
ultima Unctione careret, et idcirco criminibus coo- 
perta coram Deo sisteretur, et judicata damnaretur; 
quale crimen commisisses! qualis ultio te maneret! 
In saecula saeculorum malediceret tibi perdita ani- 
ma.* (Ex Memoriali vitae sacerdot. c. 50.) 

An frequenter et attente legis ea, quae in Ri- 
tuali de visitatione et cura infirmorum ha- 
bentur, teque attente examinas, num in iis servandis 
diligens sis, maxime in sequentibus statutis? 

«Parochos cum primam noverit, quempiam ex 
fidelibus curae suae commissis aegrotare, non exspec- 
tabit, ut ad eum vocetur: sed ultro ad illum ac- 
eedat, idque non semel tantum sed saepius, quatenus 
opus fuerit. — Ad hoc juvabit, praesertim in amplis 
parochiis, aegrotorum notam seu catalogum habere, 
ut cujusque statum et conditionem cognoscat, eorum- 
que memoriam facilius retinere, et illis opportune 
subvenire possit. — Quodsi parochus legitime impe- 
ditus, infirmorum, ut quando plures sunt, visitationi 
interdum vacare non potest, id praestandum curabit 
per alios sacerdotes aut saltem per laicos homines 
pios et christiana charitate praeditos. — Aegrotos 
visitans, ea, qua sacerdotes Domini decet, honestate 
et gravitate se habeat, ut non aegris solum, sed sib 
et domesticis verbo et exemplo prosit ad salutem. — 
Eorum vero praecipuam curam geret, qui humanis 
auxiliis destituti, benigni ac providi pastoris charita- 
tatem et operam requirunt ... — Accedat autem ad 
aegrotum ita paratus, ut in promptu habeat argu- 
menta ad persuadendum apta, ac praesertim Sancto- 
rum exempla, quae plurimam valent, quibus eum in 
Domino consoletur, excitet ac recreet ... — Deinde qua 
par est prudentia et charitate hominem ad sa- 
eram confessionem inducat et confitentem audiat, 
etiamsi velit totius vitae peccata confiteri ... — Quodsi 
aeger aliquis ... adduci non potest, ut velit peccata sua 
confiteri, tone non omnino desperanda res est, sed 
quamdiu ille vivit, repetendae sunt frequentes, variae 
et efficaces sacerdotum et aliorum piorum hominum 
exhortationes. Adhibendae sunt etiam tum privatae, 
tum publicae ad Deum preces,' ad divinam gratiam 

impetrandam pro salute miseri decumbentis.-. — Pro- 
ponet aegrotanti, pront ejus conditio feret, aliquas 
orationes , et pias mentis ad Deum excitationes . . . 
opportune tamen et discrete, ne aegroto mole- 
stia , sed levamen afferatur ... — Ingravescente 
morbo parochus infirmum frequentius visitabit et ad 
salutem juvare non desinet, monebitque instante pe- 
riculo se confestim vocari, ut in tempore praesto sit 
morienti ... — Si aegrotus indulgentiam legitima auc- 
toritate concessam consequi possit, eam illi reducat 
ad mentem, proponatque quid ad eam consequendam 
agi debeat, praesertim ut contrito corde sanctissi- 
mum nomen Jesu semel vel saepius invocet. « (Ri- 
tuale Rom.) 

An omnem operam ac sollicitudinem impendis, 
ut valida sit moribundi confessio? 

An diligenter et caute interrogando inquiris, 
num peccatum aliquod, a multis jam annis celatum 
animum angat et cruciet ? 

>0 quanta vulnera saepius invenies ! Quales ini- 
quitates, quas, nisi prudenter extorseris, retinebunt 
aegroti usque ad mortem, et quae cum illis in pul- 
vere dormient! — 0 quale servitium praestitisti, si 
abominabile hoc secretum fregisti! Qualem consola- 
tionem infirmo suppeditasti! Quale obstaculum ad 
salutem amovisti! beatus, eris, o fili! si id feceris. 

An paterna cura prospicis , ut aegroti, etiam 
S. Viatico jam muniti, in praesidium contra tenta- 
tiones, quae tempore mortis magis urgent, iterum 
ac tertio 8. Communione reficiantur, praesertim si 
ipsimet exposcunt, et morbus est diuturnior ? 

»Episcopus insinuet parochis,, posse et debere 

sanctissimum Viaticum in eadem infirmitate iterum 
ac tertio administrari, praesertim si ipsimet aegro- 
tantes iterum coelestem illum panem esuriunt. « (Be- 
ned. XIV. de Syn. dioeces. lib. 7. c. 12.) 

An hortaris infirmum , etiamsi graviter non 
aegrotet , ut sacram Communionem sumat, maxime 
si festi alicujus celebritas id suadeat? (Rit. Rom.) 

An illud quoque observas , ut praeter S. Viati- 
cum, quod pluries etiam non jejunis dari potest , 8 . 
Eucharistiam infirmis ante omnem cibum et 
potum administres, non aliter ac ceteris 
fidelibus, quibus nec etiam per modum 
medicinae ante aliquid sumere licet (Rit. 
Rom.) 

Lex haec ecclesiastica graviter obligat ex com- 
muni Theologorum sententia, nec habet confessarius 
facultatem dispensandi. 

An, quantum in te situm est, in ultimo vitae 
momento , a quo pendet aeternitas, moribundis ut 
pastor et pater sedulo assistis ? 

Noli deserere oviculam; instat enim draco in- 
fernalis, habens iram magnam, sciens, quod 
modicum tempus habet. (Apocal. 12, 12.) 

An specialem curam geris de pueris morti pro- 
ximis, cum malitia saepe suppleat aetatem? 

c) An sacras caeremonias ac ritus, 
quibus ex antiquissima traditione et sum- 
morum Pontificum institutis sancta Mater 
Ecclesia Catholica in filiorum suorum 
exsequiis uti solet, tanquam ver a religionis 
mysteria, Christianaeque pietatis signa 
et fidelium mortuorum sualuberrima suf - 

fragia , summo studio servas atque usu retines? 
(Rit. Rom.) 

An sepulturae vel exequiarum seu anniversarii 
mortuorum Officii causa nihil pacisceris , aut tan - 
quam prqtium exigis , sed iis eleemosynis con- 
tentus es, quae aut probata consuetudine 
dari solent , aut quas Ordinarius consti- 
tuerit? (Rit. Rom.) 

»Pauperes vero, quibus mortuis nihil aut ita 
parum superest, ut propriis impensis humari non 
possint, gratis omnino sepeliantur, ac debita lumina 
suis impensis, si opus fuerit, adhibeant sacerdotes, 
ad quos defuncti cura pertinet, vel aliqua pia con- 
fraternitas, si fuerit, juxta loci consuetudinem. « (Ibid:) 

An audes ecclesiasticam sepulturam dare, qui- 
bus per Canones non licet ? 

(Quinam ipso jure excludantur, vide in Rituali 
Rom. de exsequiis.) 

Ubi vero in hujusmodi casu dubium occurrerit , 
<m Ordinarium considis, aut, si locus remotior et 
periculum in mora sit, an ad Decanum recurris?*) 

*) Ut haeretico, schismatico aut publice excommunicato 
contra sacrorum Canonum Decreta sepultura ecclesiastica im- 
pertiatur, vel pro eo defuncto publica suffragia fiant , non ju- 
vat qualiscunque praesumptio, quod in bona fide aut cum poe- 
nitentiae signis ex vita decesserit, et ideo coram Deo probabi- 
liter absolutus sit. Obstat enim inviolabilis Ecclesiae disciplina. 
Consulatur Cap. 28. de sententia excommunic., quo expresse 
vetatur, ne pro tali a fidelibus (publice) oretur . Nec prodest, 
quod apud Deum forte culpa solutus sit. Nam judicium Dei, 
ait Ibidem Innocentius III., veritati , quae non fallit nec 
fallitur , setnper innititur: judicium autem ecclesiae (de perso- 
nis, non de dogmate aut facto dogmatico) nonnunquam opinio - 
nem sequitur , quam et fallere saepe contingit et faM: prop- 
ter quod contingit interdum, ut qui ligatus est apud Deum, 
apud ecclesiam sit solutus: et qui liber est apud Deum, eccle- 

Matrimonium. 

An ea, quae a potestate ecclesiastica et civili 
circa sponsalia et matrimonia legitime ordinata 
sunt , memoria tenes et accurate observas? 

An in re tam gravi litem , si qua oritur, non 
temere decidis , sed a competenti judice sive Ordi- 
nariatu resolutionem exspectas? 

An parochianos prudenter et opportune instruis 
de sanctitate hujus Sacramenti et de conditionibus 
iUud rite suscipiendi? 

»Adolescentes et puellae a parochis graviter 
et saepe moneantur, suos parentes honorare, ut illis 
insciis aut invitis Matrimonium inire non praesu- 
mant; sed et parentes monendi, ut ne liberos ad 
certa matrimonia vi quadam vel severitate vel minis 
adigant,* (Synod. August. an. 1610.) 

An matrimonio jungendos suavi et convenienti 
modo interrogas circa doctrinam christianam, impe- 
dimenta etc.; eosque, quantum opus est , pie ac pru- 
denter edoces , quomodo caste et sancte conjugium 
inire , in eoque Christiane degere , se suosque sancti- 
ficare debeant? 

An nunquam matrimonium eos contrahere sinis , 
qui fidei rudimenta ignorant ? 

An sponsos studiose hortaris , ut ante matri- 
monium confessione generali praeteritae vitae no- 
xas eluant? 

Multum id cordi habeat parochus, nihilque ne- 


siastica sit sententia innodatus , . • . Unde quantacunque poe- 
nitentiae signa praecesserint , ei tamen quis morte praeventus 
absolutionis non potuerit beneficium obtinere, quamvis absolu- 
tus apud Deum fuisse credatur, nondum tamen habendus est 
apud ecclesiam absolutus. 

gligat, ut hanc piam consuetudinem introducat : alio- 
quin facile accidet, ut conjuges, peccatis juventutis, 
quae numquam rite confessi sunt, onusti, infeliciter 
vivant ac infelicius moriantur. 

An etiam curas , ut confessionem non differant 
in ultimam diem vel horam , qua dispensatio ab oc- 
culto fors impedimento nequit amplius ante copula- 
tionem obtineri , nec sine offensione et scandalo 
matrimonium prohiberi potest ? 

Monesne sponsos, ut ante conjugium in eadem 
domo non cohabitent , nec etiam simul ma- 
neant, nisi aliquibus propinquis vel aliis 
praesentibus? (Rit. Rom.) 

An omni, qua potes ope , laboras, ut ab inito 
conjugio quamprimum assuescant modo sive ordini 
alicui pro frequentatione Sacramentorum , pro quoti- 
diana precatione in communi , si fieri potest , pro 
bene servandis dominicis diebus et festis, pro fre- 
quentandis officiis divinis , pro cura domesticorum 
etc . ? 

Haec optima sane via est benedictiones etiam 
temporales promerendi: innumerae contra et omnis 
generis miseriae praedici possunt, nisi vigeat in fa- 
milia Dei timor religionisque honos. 

An curas , quantum res exigit , ne parentes pro- 
lem diversi sexus in eodem lecto cubare patiantur ? 

In synodo Fulginatensi an. 1722. recensetur 
inter casus Episcopo reservatos eorum delictum , qui 
curam gerentes filiorum aut nepotum diversi sexus 
permittunt, eos simul, mares nimirum et feminas 
septennio majores , in eodem lecto cubare. Nec 
vero paupertatis angustaeve habitationis 

Examen. Edit. IV. C^r\n\o 

excusationi locus facile relinquatur, ait 
S. Carolus Borrom. (Cone. Mediol. 4.) occasione 
similis prohibitionis, quominus istiusmodi im- 
puritatum.occasio omnis praecidatur; cum 
humi potius atque adeo sub dio jacere sa- 
tius esset. (Apud Bened. XIV. de Synodo dioec. 
L. 11. c. 4.) 

An proclamationes facis tribus continuis 
diebus festivis inter Missarum solemnia 
(Trid. Sess. 24. c. 1. de ref.), nec ullam unquam 
propria auctoritate omittis ? % 

An nuptias benedicis, ut in Rituali vel Missali 
praescribitur in ecclesia , sub vel post Missam? 

An tempore , ab ecclesia prohibito , abstines a 
nuptiarum benedictione? 

An in libro seu registro omnia , quae notari 
jubentur , accurate et absque mora inscribis ? 

An nulli parcis curae et labori , ut parochianos 
tuos avertas a mixtis connubvis , ex quibus tot ac 
tanta mala in ecclesiae et animarum perniciem di- 
manant? 

An ideo , ut hortatur Gregor . P.P. X VI. (litteris 
apost. ad Archiep. et Episc. Bavariae) assumis 
gladium spiritus , quod est Verbum Dei 
totisque animorum viribus gliscentem er - 
rorem {impium indifferentismum) Eradicare con - 
tendis? 

Catholicae enim fidei atque unitatis, ad conse- 
quendam salutem tenendae, necessitas si fuerit »im- 
pressa in cunctis fidelium animis alteque 
defixa, « ait ibidem summus Pontifex, »haud fa- 
cile deinceps irrita erunt monita atque 

adhortationes, quibus ipsos avertere cona- 
bimini a nuptiarum foedere cum haereticis 
conjungendo.* 

Graves sunt hac de re Synodorum ad parochos 
adhortationes et mandata. Sufficiat hoc Decretum 
synodi Warmiensis sive Ermelandiae an. 1610: 
«Parochis nostris ea, qua par est, severitate praeci- 
pimus, ut nullum finem ab hoc proposito (ineundi 
connubia mixta) amovendi populum pro concionibus 
faciant, ostendantque, quam graviter peccent, quam- 
que crudeliter parentes cum filiis et filiabus suis 
agant, dum, quos ex propriis visceribus genuerunt, 
post tot annorum susceptos pro ipsis in educando 
labores, tandem in aeternae damnationis barathrum 
miserandum iir modum praecipitent, non attendentes, 
nihil prodesse homini, si totum mundum lucretur, 
animae vero suae detrimentum patiatur.* 

Si mixta illa connubia omnino impedire non 
potes, an saltem summo curas studio iis praemitti 
«opportunas cautiones, non modo ut conjux catho- 
licus ab acatholico perverti non possit, quin potius 
ille teneri se sciat ad hunc pro viribus ab errore 
retrahendum, sed etiam ut proles utriusque sexus 
ex eo conjugio procreanda, in catholicae religionis 
sanctitate omnino educetur? Cum enim non eccle- 
siastica solum, sed naturalis ac divina prorsus lex 
impediat, quominus vir mulierve in nuptiis contra- 
hendis se aut futuram sobolem periculo perversionis 
temere committat: exinde sane exploratum est, om- 
nes eas cautiones idcirco praescribi et adhiberi, ne 
simul cum canonicis sanctionibus naturalis quoque 
ac divina- lex impio ausu violetur.* Ita Instructio 

Somae data ad Archiep. et Episc. Bavariae an. 1832. 
— Ex quibus verbis patet, memoratas ibidem cau- 
tiones adhibendas esse, ne naturalis ac divina 
lex impio ausu violetur. Videant ergo, qui, iis 
vel earum aliqua praetermissis, nuptias comprobare 
vel benedicere audeant, qua ratione sese apud Deum, 
suae legis severum assertorem ac vindicem, excu- 
sent. Nulla certe civilis aut ecclesiastica potestas, 
nulla boni pollicitatio nec ullius intentatio mali 
quempiam a naturali et divina lege dispensare potest. 

3. Cetera mnnia parochi et decani. 

»Tot tantaeque sunt pastorum obliga- 
tiones, ait vir eximiae pietatis, Magister Avii a, 
ut qui vel tertiam earum partem reipsa 
impleret, sanctusab omnibus aestimaretur, 
cum tamen eo solo contentus gehennam 
non sit evasurus.« — , Ne ergo tibi satis sit, quod 
passim zelosus habearis parochus; sed quae tibi im- 
plenda sunt universa probe considera, ne quid per 
desidiam aut inadvertentiam negligas. 

An observas residentiae leges ac statuta ? ( Vide 
Cone. Trident. Sess. 23. c. 1. et Sess. 6. c. 1. de 
reform. et Constitutiones tuae dioeceseos). 

An absentias non leviter multiplicas? 

Annon diutius a parochia abes sine gravi causa 
vel legitima licentia? 

Cum autem justa de causa abes , an alius pa- 
stor idoneus vices tum suppletas? 

Vide, ne in te cadat saeva illa exprobratio: 0 
pastor et idolum, derelinquens gregem! 
(Zachar. 11, 17.) 

An etiam aliquoties aut semel saltem quovis 
anno oviculas tuas ipse visitas? 

Commendant id passim synodales aut dioecesa- 
nae Constitutiones; neque levior tibi res haec vi- 
deatur. Paterna enim visitatione devincies tibi pa- 
rochianorum animos, solaberis moestos, firmabis 
vacillantes, pacem inter dissidentes compones, patres- 
familias monebis de prole bene educanda ac sedulo 
ad scholam et catechesin mittenda, denique bona et 
mala de tuo grege comperies. Sin autem visitatio- 
nem negligis, eris peregrinus inter tuos. Illud ergo 
apud te constitue:, Ecce ego ipse requiram 
oves meas, et visitabo eas. (Ezech. 34, 11.) 

An singulis annis solerter inquiris , utrum om- 
nes parochiani praecepto Communionis paschalis sa- 
tisfecerint ? 

An curas etiam tuo gregi extraordinaria salutis 
subsidia e. g. per Missiones vel Exercitia spiritualia 
pro viribus procurare? 

»Quando in aliqua urbe,« verba sunt S. Alpho nsi 
de Liguorio, (Prax. Confess. c. 10. §.2.) »cernun- 
tur notabilia inconvenientia, quibus parochus nequit 
afferre remedium, ipse tenetur omnem curam adhi- 
bere ad Missionem obtinendam .... Parochus 
vero ille, qui rejicit Missiones, magnam ingerit sus- 
picionem suae probitatis.* 

^Diuturna experientia edocti perspeximus, ad 
improbos mores corrigendos, qui vel serpere incipiunt, 
vel nimis jam invalescunt, vel tandem diuturnitate 
confirmati Dioeceses latius occuparunt, nihil magis 
conferre, quam alienam opem ac vires implorare, 

videlicet sacras Missiones ubique indicere.* (Bened. 
XIV. Constit. Gravissimum d. d. 8. Sept. 1745.) 

*Vanum foret praejudicium inaneque effugium 
opinantium Missionibus extraordinariis parochi proprii 
auctoritatem labefactari et in contemptum verti. 
Experientia enim constat, parochi jurisdictionem iis- 
dem potius fulciri , auctoritatem crescere, operam 
pastoralem levari et vinculum pastorem inter et 
gregem arctius constringi in utriusque commodum et 
salutem.* (Cone. prov. Colon, an. 1860. parte II. 
tit. 2. cap. 27. 

Si per Missiones aliud non efficeretur, quam qt 
innumerae confessiones sacrilegae emendarentur, nun- 
quam satis commendari possent. Felix ille pastor, 
in cujus potestate situm est, illud tam grande bo- 
num suo gregi procurare ! Securius certe ex hac 
vita migrabit, si eo in salutem ovium usus sit. 

Quomodo curas libros sive codices , quos accu- 
rate conscribendos habes: v. gr. librum baptizaiorum- 

— confirmatorum — conjugatorum — defunctorum 

— status animarum? (Conside de his Rituale Rom. 
aut dioeces.) 

Estne tibi etiam, diligenter exaratus, liber fun- 
dationum et anniversariorum — liber confratemi- 
tatum — liber decretorum, quo omnia decreta sive 
Episcopi sive Gubernii , quae parocho servanda sunt, 
inscribuntur, — liber piarum consuetudinum tuae paro- 
chiae, ne tuus successor a solo aedituo edoceri debeat ? 

Cum dicti libri sint plerique documenta publica 
maximi momenti, summa cura asserventur, et suc- 
cessoribus integri et inviolati relinquantur. 

An bonorum ecclesiae tibi commissae , sedulam 

curam geris, ne minori studio ac diligentia procures, 
quae Dei, quam quae tua sunt? 

Quomodo ea administras? 

An curas omnes tuae ecclesiae possessiones, 
omnia jura et privilegia serta tecta servare ? 

Ah scripturas eo spectantes in archivo diligen- 
tissime asservas ? 

An attendis, ne reditus male dilapidentur , ne 
ruinosae fiant aedes, ne corrumpantur sacra para- 
menta, ne quid ad ecclesiam pertinens, fraudulenter 
surripiatur aut per incuriam depereat ? 

Multum erras, si putes, ad te nullatenus spec- 
tare, quae ab aedituo vel provisoribus curanda sint. 

Habesne inventarium supellectilis sacrae, in 
quo diligenter notas , quae ad ecclesiae ornamentum 
donantur vel coemuntur? 

An omnes registri , rationes et tabellae sunt 
bene ordinatae? 

Nihil magis ecclesiasticam disciplinam enervat, 
quam si delicta maneant impunita, nec quidpiam re- 
formidandum habeant. >Impunitas incuriae so- 
boles, insolentiae mater, radix impuden- 
tiae, transgressionum nutrix. . . . Impuni- 
tas ausum parit, ausus excessum.« (S. Ber- 
nard. de consid. 1. 3. c. 5. et 1. 4. c. 6.) Puniri 
vero nequeunt, quae latent , quae nemo notat , nemo 
observat. Necesse est igitur, ut Decani rurales 
qui maximae cleri parti invigilare debent, omnes 
offieii sui partes fideliter expleant, secus torpescet 
vigor disciplinae et languescet regimen animarum. 

^Decanorum est, in regionibus curae suae com- 

missis cleri et populi moribus formandis et refor- 
mandis studiose invigilare, seduloque intendere, ut 
non tantum abusus et excessus, si qui in vita fide- 
lium exorti fuerint, tempestive detegantur ac salutari 
remedio sanentur, sed praecipue quoque ut omnes, 
qui in sortem Domini assumpti et sacerdotalis glo- 
riae participes facti sunt , vitam agant nomini et 
dignitati consonam, ac praesertim ut parochi in of- 
ficio divino persolvendo, in Sacramentis administran- 
dis et muniendis aegrotis, in verbo divino praedicando 
et scholis visitandis ceterisque rebus pastoralibus 
munere suo rite fungantur. Ad quod quidem oppor- 
tune exsequendum summopere conducet, ut ipsi im- 
primis decani doctrina, vitae morumque integritate, 
zelo et pietate ceteris praecellere, maximeque pa- 
rochis, quibus auctoritate et honore praesunt, obe- 
dientia praeire studeant, atque universe strenuos, 
sollicitosque ecclesiasticae disciplinae ita sese prae- 
beant excubitores, ut vere dicantur et sint oculi 
Episcopi ejusque vicarii. . . . Quos vero in officio 
suo negligentes et inertes vel dignitatis sacerdotalis 
oblitos bis vel ter admonitos nihilominus exhortatio- 
nibus suis recalcitrantes invenerint, aeque atque eos, 
qui graviter in disciplina deliquerint, Episcopo de- 
ferant. (Cone, pro vine. Colon, a. 1860. p. 2. c. 7.) 

Idcirco si grave illud onus ab Episcopo tibi 
commissum est; rationem serio a te postula, et te- 
cum perpende, num assidua sollicitudine in eo susti- 
nendo desudes. 

An eundis praeluces vitae integritate , zelo ani- 
marum , charitate , modestia , observantia totius eccle- 
siasticae disciplinae ? 

Quomodo enim in aliis reprehendes, quae ipse 
facere non vereris? «Decani rurales, quia sunt quo- 
dammodo pastores pastorum, et alios exemplo, con- 
silio, verbo et opere juvare tenentur, non nisi viri 
prudentes, docti, vitae probatae multaeque experien- 
tiae esse debent. « (Synod. Constantiens. anno 1 609.) 

An pro demandato tibi munere , clero tuae re- 
gionis solerter invigilas, quae emendanda sunt in- 
vestigas, paterne arguis, corrigis, et, si res postulat, 
quantocius ad Reverendissimum Episcopum refers, 
ut malo tempestive remedium afferri possit ? — 

Cura ampla et extensa per sacros canones De- 
canis tribui solet. «Sollicite ac prudenter de pasto- 
rum, sacerdotum, custodum, ludimagistrorum , aedi- 
tuorum seu provisorum ac ministrorum ecclesiae vita 
ac conversatione inquirant ; num scilicet illi in func- 
tionibus suis, celebratione Missarum, verbi divini 
praedicatione, Sacramentorum administratione, cate- 
chismi doctrina, Horarum persolutione, decentia mo- 
rum, victus ac vestitus ratione, studii assiduitate, et 
alii similiter pro ratione functionis suae officio suo 
satisfaciant, ac quid ubique locorum desit aut desi- 
deretur, accurate considerent , ut ea ad Episcopum 
referre possint.* (Ita Synod. Osnabrug. ahno 1630.) 
— Ante omnia consule constitutiones tuae Dioeceseos, 
ut, quae muneris tui sint, ediscas. 

An caves in obeundo tuo munere a duplici sco- 
pulo, ab ira et molliori affectu? 

»Is judiciicensuram enervat, illa prae- 
cipitat. turbatus prae ira oculus clemen- 
ter nil intuetur; suffusus fluxa quadam et 
muliebri mollitie animus rectum non videt. 

Non eris innocens, si aut punias eum, cui 
forte parcendum esset, aut parcas ei, qui 
fuerat puniendus.* (S. Bernard. de consid. L 2. 
c. 11.) 

Vae illis, qui contenti honore, laborem detrec- 
tant! »Si enim ii, qui alterius episcopi oculi 
nomine veniunt, lusci fuerint, et coecorum more 
cleri suae curae commissi indulserint excessibus, 
probe meminerint tales officii sui neglectores, in die 
ultionis ab ipsis reddendam esse rationem supremo 
Judici de omni jactura, quam ex eorum conniventia 
vel negligentia passus fuerit ager Domini.* (Constit. 
dioec. Ratisb.) 


Digitized by Google 



Quaedam pro exercitiis spiritualibus. 

1. Ordo diurnas. 

Prima die. Matutino et Laudibus pro crastina die pri- 
vativi recitatis, vespere hora 4 7* omnes ad signum campanae 
convenient in ecclesiam, ubi, exposito SS. Sacramento , recita- 
bitur Hymnus Veni Creator , (pag. 183.) dabiturque Benedictio. 
Tum incipiet consideratio de recte peragendis exercitiis. Hora 
coenae et reliqua erunt ut ceteris diebus. (Vide pag. 172.) 

Reliquis diebus. 

Hora 5 Surgitur. Preces matutinae privatim. 

> -j- 51/2 Meditatio (ad normam infra pag. 174. positam). 

» 6*/* Examen meditationis et annotatio fructus , in cu- 

biculo (cfr. pag. 180). 

> 6 3 /4 Tempus liberum . 

Bene intelligant exercitantes, tempus liberum (i. e. 
cui nullum exercitium in ordine diurno assignatum 
est) rebus spiritualibus esse impendendum. Fit v. 
g. praeparatio ad Confessionem tempore exercitiorum 
instituendam. Commendatur, ut hoc tempore quivis 
mente repetat, quae prius in meditatione considera- 
vit, quo altius infigantur, aut etiam scripto notet, 
r quae in meditatione maxime animum ad meliora 

stimularunt, aut quae statuit in posterum observare. 
Serio cogitetur de vita et functionibus sacris bene 
ordinandis ; inquirantur media, quibus hoc vel illud 
vitium exstirpari, haec vel illa virtus acquiri ppssit. 
— Commendatur oratio et frequens SS. Sacramenti 
visitatio. — Pia lectio, si instituatur, cum ea ma- 

f) Signum hoc indicat, exercitium peragendum esse in ecclesia (vel 
sacello). ' 


Digitized by >ogle 



172 


teria conveniat, quae eadem hora ant die conside- 
randa venit. — Verbo, semper aliquid pie agatur, 
ut particula boni doni non te praetereat ; omnia 
tamen suaviter et absque capitis contentione fiant. 
Hora f? SS. Missae sacrificium . 

» 7>/ 2 Jentaculum ; dein tempus liberum. 

» Horae minores. 

» 8 3 /< Tempus liberum. ' 

» f9 Meditatio. 

» 10 Examen meditationis et annotatio fructus . 

» flO 1 /* Fmteitio Sanctissimi. 

» IOV2 Consideratio status animae (ex hoc libello) vel 
Lectio communis. 

> IP/4 Examen conscientiae generale et particulare , quod 

tempore exercitiorum fit ad tollendos defectus et 
negligentias circa exercitia et additiones (pag. 183). 

» 12 Prandium, post quod brevis visitatio SS. dein pia 
animi relaxatio. — Convenit, ut hoc tempus trans- 
igatur totum in silentio et suavi communicatione 
cum Deo. 

* 1 Lectio ex Imitatione Christi (privatim). 

» I 1 /* Tempus liberum. 

» i*l 3 / 4 Vesperae et Completorium: dein jempus liberum. 

» f3 Conferentia ; dein tempus liberum. 

» t^/4 Matutinum et Laudes ; dein tempus liberum. 

> Meditatio. 

> 67a Examen meditationis. , 

» 6V4 Coena; dein relaxatio animi. 

* t 7 7« Cantus Miserere (pag. 185) et Benedictio. 

» t8V 2 Puncta meditationis crastinae. Preces vespertinae. 
Examen conscientiae. 

» 9 Decubitus. 

Ultima die, completa meditatione cum reflexione, erit 
SS. «Missae Sacrificium, sub quo exercitantes accedent ad 
S. Communionem. Deinde fiet ultima Consideratio , postea 
recitabitur Te Deum et preces ad lucrandam indulgentiam. 

t) Signum hoc indicat, exercitium peragendum esse in ecclesia (ve 
sacello) . 

plenariam; demum exercitia concludentur Benedictione cum SS. 
Sacramento. 

Notanda. 1° Quivis Exercitia obiturus secum feret Bre- 
viarium et libellum de Imitatione Christi . 2° Silentium re- 
ligiose tota die servandum est. 3° Curent omnes, ut tempore 
possint adesse in exercitiis communibus. 4° Non licet scri- 
bere sub praeparatione meditationis, neque sub meditatione 
et conferentia. 5° Non licet deambulare in museo, ne alii 
turbentur. 6° Officium divinum alternis choris recitatur in 
ecclesia, die vero, quo instituuntur confessiones, recitatur a 
singulis privatim. 7° Confessio institui potest quacumque 
hora, excepto tempore Missae, praeparationis ad meditationem, 
meditationis et conferentiae. Confessarii certi designantur pe- 
culiaribus facultatibus muniti. 8° Praeter Missam communi- 
tatis nulla celebratur alia ab exercitantibus. Ultima die fit 
Communio generalis. 9° Si qua exemptio necessaria sit, facul- 
tas petitur a praeside exercitiorum, cujus est, sollicite curare, 
ut omnia ab omnibus ordinate fiant. 

Eidem praesidi incumbit aptos constituere officiales, et 
curare, ut singuli suas partes quam possint accuratissime ex- 
pleant. Hi sunt: 

1» Cantores , pro laudibus vespertinis, Miserere , Adoro 
Te, etc. 2» Lectores , ad mensam, pro lectione spirituali, etc. 
3° Qui in Officio cantet vel psalmodiet JDeus in adjutorium. 
Capitula et Orationes. 4° Qui singulas Lectiones Matutini 
legant. 5° Qui Martyrologium legat in Officio, qui Mosarium 
recitet, qui Litanias vespertinas , etc. 6° Qui statis tempo- 
ribus, idque fidelissime, ad varia diei exercitia, juxta prae- 
scriptum ordinem, signum det campana. 7° Qui agat aedi- 
tuum , qui pulset organa etc. 

Monita pro lectoribus. 1° Vitent defectus pronun- 
tiationis, qui auditotes distrahere debeant. 2° Alta satis voce 
ac intelligibili legant. 3° Neque lente nimium, neque ni- 
mium cito. 

Monita prb cantoribus. 1° Vocem plenam, quantum 
fieri potest, canoramque habeant, et cantum sufficienter no- 
verint. 2° Lente, pie et cum dignitate cantare et psalmodiare 
conentur. 3° Praeter cantum solemnem, in exercitiis fieri 

solitum, ipsis incumbit psalmodiare in Officio divino, nt se- 
quitur: 1° In Matutino, Laudibus et Vesperis praecinere, seu 
intonare uniuscujusque Psalmi primum versiculum, usque ad 
asteriscnm sive pausam; item Antiphonam primi Psalmi cu- 
jusque Nocturni. 2° In aliis horis eodem modo intonare pri- 
mum Psalmum et Antiphonam. 3° Praecinere sive praelegere 
Responsoria et Versiculos. 

Monita pro omnibus. Attendant 1° ut accurate in 
dicendo Officio servent pausam ad asteriscum. 2° Ut una pars 
chori non incipiat Psalmorum versiculos, antequam altera pars 
chori absolverit 3° Ut non cursim, sed cum pietate et gra- 
vitate psalmodient. 


n. Meditandi methodus. 


Teste Climaco meditatio mater est et regina, cibus et 
fons virtutis, ministra gratiae et profectus omnis auctrix. »Cum 
videro, inquit S. Chrysostomus (in homil. I. de precatione) 
quempiam non amantem orandi studium, nec hujus rei fervi- 
da vehementique cura teneri, continuo mihi palam est, eum 
nihil egregiae dotis possidere ... Et quisquis non orat Deum, 
nec divino colloquio cupit assidue frui, is mortuus est et vita 
carens, expersque sanae mentis; nam hoc ipsum est eviden- 
tissimum argumentum amentiae, non inteiligere magnitudinem 
hujus honoris, nec amare deprecandi studium. « Illius ratio- 
nem subjicit S. Augustinus, dicens: » recte novit vivere, qui 
recte novit orare.« Nec adeo mirum, esse tantum in medi- 
tatione momentum; hac enim destitutus religiosus (idem di- 
cendum, de sacerdote), teste S. Thoma, est veluti miles sine 
armis, cum et lumina ei desint et pii motus ad conservandum 
spiritum maxime necessarii. — * Quum vero ars meditandi per- 
tineat ad scientiam Sanctorum, quae non tam praeceptis ac 
doctrinis hominum, quam unctione Spiritus sancti ac bonae 
voluntatis desiderio constat, quicunque vere cupit magno cum 
fructu meditari, hanc gratiam ardenter et assidue petat .di- 
cendo: *Do'mine, doce me orare, doce meditari« 
Ex nostra parte ad hanc gratiam accedat oportet conatus 
serius, quo ea omnia praestamus et observamus, quae ante 

meditationem, in ipsa meditatione et post ipsam sunt prae- 
standa. Quae ante meditationem servanda sunt, continentur 
sub nomine praeparationis. 

Praeparatio duplex est, remota et proxima. 

Eemota praeparatio consistit in vero et sincero de- 
siderio proficiendi in vita spirituali; nihilque aliud est, quam 
animi talis comparatio, quae ad recte meditandum disponit, 
removendo scilicet obstacula et adhibendo adjumenta. 

Proxima praeparatio ex doctrina S. Ignatii haec 
fere complectitur: 1° ut pridie materiam meditationis matutinae 
attente legamus vel audiamus, observando, quinam fructus 
pro praesenti animae nostrae statu ex ista meditatione sit 
decerpendus ; 2° ut jam in lecto decumbentes ante somnum 
breviter eandem materiam recolamus ; 3° ut mane expergefacti 
statim , exclusis amnibus aliis cogitationibus *) , primam cogi- 
tationem de futura meditatione suscipiamus 1 2 );. 4° ut inter in- 
duendum, lavandum et eundum ad locum meditationis de 
eadem cogitemus et sensa futurae meditationi conformia fo- 
veamus: 5° ut in visitatione sanctissimi Sacramenti, si haec 
commode potest institfli, ipsam meditationem Domino prae- 
senti commendemus, et B. M. Virginis aliorumque Sanctorum 
opem, imploremus; 6° ut ad ipsam meditationem quieto ac 
sedato animo accedamus, et immediate antequam eandem in- 
cipiamus, per tantillum tempus, quo percurri Oratio Dominica 
posset, animo sursum elevato, consideremus Deum et Dominum 
nostrum ut praesentem, et quidnam acturi simus , intime per- 
spicientem, eique humili cum gestu reverentiam exhibeamus. 


1) Quidquid ante orationis horam anima nostra conceperit, necesse 
est, ut orantibus nobis per ingestionem recordationis occurrat; 
quamobrem quales orantes volumus inveniri, tales nos ante orationis 
tempus praeparare debemus. (Cassianus in Collal 9, 3.) 

2) Qui meditationem non summo mane, sed alio diei tempore instituit, 
observet hoc S. Ignatii monitum : «Statim ut recordabor, adesse 
horam exercitii (meditationis), antequam vadam, ob oculos mihi 
ponam, quo vadam et coram quo, et resumens paululum exercitium, 
quod facturus sum, illud auspicabor;* et illud Directorii III. 6: 
«Semper aliquanto ante meditationem debet omnia relinquere, et 
omnino suam cogitationem convertere ad puncta illius exercitii, quod 
jam instat.* 

Ingressus. Deinde viva fide, ac si apertum supra nos 
videremus coelum, in eoque Deum, qui oculos in nos habeat 
defixos, ut videat quomodo simus oraturi, intimo cordis affectu, 
provoluti in genua, nisi aliqua corporis infirmitas impediat, 
quanta possumus maxima devotione, recitamus consuetam Ora- 
tionem praeparatoriam, quae praeter actum adorationis etiam 
dolorem ac deprecationem de peccatis, oblationem nostri [no- 
straeque actionis et petitionem divini auxilii ad bene meditan- 
dum continet. 

Oratio praeparatoria: Immensa majestas, mi Deus 
et Domine ! ecce ante oculos tuos me indignum peccatorem 
constituo, teque hic praesentem omni, qua possum, reverentia 
adoro et supplex oro, ne me despicias ob multitudinem iniqui- 
tatum mearum, sed ut inveniam gratiam ac misericordiam in 
oculis tuis, ut veritates divinas et leges ac virtutes tuas digne 
meditari valeam, et audiam, quid loquaris in me, Deus, affec- 
tuque ardentissime omnia, quae voluntatis ac beneplaciti tui 
sunt, cognoscam atque complectar, deinceps vero opere ipsa 
compleam, quaecunque ad meam salutem et perfectionem et 
nominis tui honorem et gloriam spectare cognovero. Deus in 
adjutorium meum intende, ut per totum hujus meditationis 
tempus omnes vires et operationes meae sincere ad tuam glo- 
riam tuumque cultum tendant Arnen. 

Porro ad imaginationem aliquantulum juvandam et ad 
distractiones facilius amovendas fit praeludium primum, 
i. e. aliqua compositio loci, quae consistit in eo, ut nobis rem 
ipsam, de qua meditaturi sumus, quasi ob oculos ponamus, 
non quidem ut depictam in tabula, neque etiam ut jam ante 
saecula gestam, sed ita, ac si ipsi rem coram nobis agi vide- 
remus in praesenti. 1 ) Si nihil facile occurrit, non est nimis 
immorandum, neque ita laborandum, ut caput obtundamus, 
ideoque ipsam meditationem impediamus, sed tunc hoc primum 


1) Tfa, si fructum ez his sumere cupis, ita te praesentem exhibeas his, 
quae per Dominum Jesum Christum dicta et facta narrantur, ac sl a 
tuis auribus audires et oculis ea yideres, toto mentis affectu diligenter, 
delectabiliter et morose, omnibus aliis curis et sollicitudinibus tunc 
omissis; (8 Bonaventura iri prooemio de Vita Christi ) ,* et quidem ac 
si gererentur propter te solum. (Directorium ad lib • Exerctt.) 

praeludium consistet in sola recordatione materiae, de qua 
meditandum est. Ceterum jam in praeparatione punctorum 
pro hoc primo praeludio imago est quaerenda. Sequitur prae- 
ludium secundum, i. e. postulamus gratiam non jam ad 
bene faciendam meditationem , quia hoc jam factum est in 
Oratione praeparatoria, sed ad obtinendum illum fructum, 
quem jam in praeparatione' punctorum ex illa meditatione de- 
cerpendum nobis proposuimus. Totus hic ingressus non plus 
temporis occupare debet , quam quatuor , aut ad summum 
quinque minuta. 

Medium seu progressus complectitur ipsum velut cor- 
pus meditationis, nempe ipsa puncta, quorum communiter 
bina vel terna, aut etiam plura parata habere oportet, in qui- 
bus perpendendis et ruminandis et in quaerendo ex illis dictum 
fructum spiritualem proprie consistit ipsa meditatio. In sin- 
gulis punctis modo provoluti in genua, modo sedentes, aut 
stantes, aut eo nos componentes situ , quo speramus , fore , ut 
facilius id consequamur, quod optamus, oculis vel clausis, vel 
in imaginem Crucifixi, B. M. V. aut alicujus Sancti defixis, 
neque huc et illuc motis, tres animae facultates, videlicet me- 
moriam, intellectum et voluntatem applicamus. Qua in re bene 
advertendum est 1° quod si flexis genibus vel alio quovis situ 
voti compotes fiamus, alium situm non debeamus tentare; 2° 
quod in puncto , in quo assecuti fuerimus quaesitam devotio- 
nem, conquiescere debeamus, sine transcurrendi anxietate, do- 
nec nobis satisfecerimus. 

Dictae autem potentiae animae ita exercentur, ut memo- 
ria recolatur, quidquid in uno puncto (aliis omnibus sepositis) 
continetur, phantasia eidem subveniente, quo facilius intel- 
lectus ad discurrendum sive ratiocinandum , hisque proin 
discursibus sive ratiocinationibus voluntas ad varios affectus 
excitari possit. Ita autem memoria applicanda est, ut, si 
meditationi proposita est sententia, et audiamus eandem nobis 
dici, et attente nobis proponamus, quisnam ille sit, qui hoc 
dicat, attenta bene cujuslibet vocis significatione.; si vero 
materia meditationis sit res gesta*, partem ejusdem in uno 
puncto contentam cum omnibus circumstantiis, quae illi in- 
sunt, attente debemus considerare nobisque proponere, quae- 


Bxamen. Edit. IV. 

stiones faciendo: quis hoc fecit? quid? quibus auxiliis? cur? 
quomodo? quando? Ubi fieri commode potest, in hac memo- 
riae applicatione eliciatur actus fidei circa veritatem vel histo- 
riam propositam. — Postquam res meditanda dicto modo menti 
proposita est, sequentur actus intellectus, cujus partes 
sunt, varias reflexiones super veritate vel re gesta, quas me- 
moria proposuit, facere, illas ad nos ipsos, nostrasque necessi- 
tates applicare, conclusiones practicas inde deducere, earum 
motiva ponderare et considerare, quomodo secundum istas 
veritates hactenus nos gesserimus, et in posterum nos gerere 
debeamus. Commodissimum est, sibi ipsi has vel similes pro- 
ponere quaestiones: 1 ° quid de hoc (quod meditandum propo- 
nitur, vel quod modo memoria pertractavi) est considerandum? 
2° quae conclusio practica inde est deducenda? 3° quae mo- 
tiva inducunt ad hanc conclusionem practicam servandam? 
(quam decens? utile? jucundum? necessarium?) 4° quomodo 
id hactenus observavi? 5° quid in posterum mihi faciendum? 
6 ° quale impedimentum debeo removere? 7° quale medium 
debeo adhibere? — Ad excitandum in frigidiori discursu ani- 
mum faciet, si expendamus 1 ° quid aliis in malo pertinacibus 
aut etiam amico hac in re nos consulenti suasuri, quibusque 
rationibus ad virtutis studium eum inducturi essemus ; 2 ° quid 
in morte atque ipso aeternitatis aditu velimus fecisse; 3° quam 
beati nunc viri sancti sint et in aeternum futuri sint, qui exi- 
guo tempore difficultatibus strenue superatis Deo servierunt, 
quam vero infelices illi, qui voluptatibus bre\ ibus imo momen- 
taneis posthabuerunt coelestem, aeternam; 4° quid Christus 
Dominus, hujus vitae calamitatibus et miseriis nostri causa 
ultro subjectus fecerit ac perpessus sit; 5° quot et qualia be- 
neficia a Deo in nos collata saltem gratitudinis nomine a nobis 
fidele servitium exigant; 6 ° quam gloriosum sit , Deo amicum 
esse!, eaque facere, quae ipsi placent. — Ubi de una veritate 
ex materia meditationis deducta sic ratiocinati sumus 4 ad al- 
teram transimus , et hac similiter absoluta ad tertiam, et sic 
deinceps, ubique illas quaestiones vel omnes, vel certe aliquas 
earum agitando. — Voluntatis in meditatione duplex est 
officium, affectus scilicet pios excitare et proposita formare, 
quae duo adeo sunt essentialia, ut sine ipsis meditatio non 

oratio mentalis, sed merum studium, vel speculatio foret di- 
cenda. Ignis gratiae et amoris divini, qui ardere in cordibus 
nostris, vel certe adesse necessario debet, in decursu medita- 
tionis per varias considerationes variam veluti materiam nactus, 
in flammas prorumpere pro ratione oblatae materiae solet; 
unde affectus admirationis, laudis, amoris, gratiarum actionis, 
timoris, doloris, humiliationis etc. Non est, cur solliciti si- 
mus, quibus verbis hos affectus nostros exprimamus, cum etiam 
solo corde, nullis verbis adhibitis, optime exprimi possint. — 
Cum finis meditationis sit, non tantum tempus aliquod im- 
pendere Deo per orationem, sed meditando et considerando 
animam purgare a vitiis, exornare virtutibus, vitam omnem 
emendare et perficere, confirmare se in servitio divino, munire 
se contra difficultates ac tentationes, actiones suas rite dispo- 
nere, quo perfectius obeantur, quae omnia nonnisi per propo- 
sita rite in meditatione concepta fiunt, maximi momenti est, 
quae sequentur sibi bene inculcare. Proposita debent esse 1° 
practica, i. e. talia, quae vere ad perfectionem sint efficacia; 
2° particularia et praesenti statui accommodata; statuatur 
quotidie aliquid eo ipso die exsequendum; 3° bene fundata, i 
e. motivis solidis firmata; 4° humillima, i. e. plena diffidentia 
de nobismetipsis. 

Finis sive egressus. Meditationem solent concludere 
colloquia 1 ) quolibet modo et quibuslibet 2 ) verbis instituta 
cum Deo, cum Christo Domino, cum B. M. Virgine, 'aut aliis 
Sanctis, prout fert meditationis materia; tum ut gratias aga- 
mus pro beneficiis nobis in meditatione collatis; tum ut gra- 
tiam impetremus implendi et exsequendi proposita in meditatione 
concepta; tum ut nos ipsos accusemus de culpa aliqua admissa; 


1) Colloquia haec non sunt omittenda ob desolationem; facienda sunt 
semper, sive motus spiritualis occurrat, sive non occurrat; imo in 
ariditate magis illis insistendum est. Possunt etiam in decursu 
meditationis institui. 

*) Verba illa, n colloquium postremo subjiciam disquisiiis studiose verbis * 
quae habentur in Torsione vulgata libelli Exercitiorum S. Ignatii 
% in fine contemplationis 9 de incarnatione Domini prout Adm. B. P. 
Boothaan observavit, non inveniuntur in authographo /Hispano. 8. 
Ignatius ibi agit de sensu et affectu , non de verbis , vultque, ut cogi' 
ternus, quid loqui debeamus, non quomodo, seu quibus verbis . 

tum ut res nostras et circumstantias ipsis proponamus et 
et consilium sive auxilium in iisdem petamus. Ubi bene 
notandum est monitum, quod S. Ignatius (in 3. annotatione 
ex 20 et Direct. cap. 15. n. 6. et 7.) tradit, quod, quando 
voce aut mente cum Deo Domino nostro, vel cum Sanctis ejus 
loquimur, ex parte nostra major reverentia requiratur, quam 
dum utimur intellectu; nam in operationibus intellectus, dum 
ratiocinamur, nobiscum ipsis, cum nostro, ut ita dicam, spiritu 
colloquimur; in actibus vero voluntatis Deum vel Sanctos ve- 
luti praesentes, nobisque proxime adstantes, vel certe intentis 
oculis nos de coelo spectantes nobis proponimus. Porro haec 
colloquia, si ad Deum Patrem diriguntur, per Pater noster; 
si ad Christum Dominum diriguntur (non ut est Deus , sed 
quatenus est homo, mediator et advocatus noster, ut inter- 
pellet pro nobis) , per A n i m a C h r i s t i ; si ad Deiparam, 
per Ave Maria concluduntur. Quo vero majori cum devoti- 
one haec colloquia instituantur, conveniet, pro ratione materiae 
meditationis nunc personam rei induere, judicem suum depre- 
cantis, nunc servi dominum exorantis, nunc filii cum patre, 
sponsae cum sponso, amici cum amico loquentis. (Lib. Exerc. 
exercitium 1. hebd . 1. in fine et Direct. cap. 15.) 

Finita meditatione per quartam circiter horae partem 
sedendo vel deambulando fit reflexio vel examen, tum 
ad videndum, quonam modo meditatio successerit, tum ad 
recapitulandum , ut ita dicam, totam meditationis materiam. 
Utrumque has fere complectitur quaestiones: 1°: an attente 
legi vel audivi puncta ? 2° an deinde servavi animi recollec- 
tionem? 3° an materiam meditationis revocavi in memoriam 
post cubitum ante somnum? 4° an evigilans de nocte et mane 
exspergefactus materiam meditationis revocavi in memoriam, 
exclusis aliis cogitationibus? 5° an affectus meditationi con- 
formes excitavi sub lavando, induendo et eundo ad locum 
meditationis? 6® an animi quietem praesertim immediate ante 
meditationem servavi? 7° an puncta sin minus relegi, saltem 
revocavi in memoriam? 8° an stando paulisper ante ipsum 
meditationis ingressum cogitavi, quid sim facturus, cum me- 
moria praesentiae divinae? fl® an et qua reverentia, attentione 
et devotione recitavi Orationem praeparatoriam ? 10® an prae- 

ludia, praesertim secundam, bene feci? 11° an facultates ani- 
mae bene applicavi? memoriam? intellectum? voluntatem? 
12° an et quaenam proposita feci? 13° an distractiones inva- 
dentes strenue superavi, vel certe non admisi? 14° an taedium, 
quod fors insurgebat, devici, vel saltem contempsi, nec prop- 
terea cessavi ab applicando animo? 15° an recurri ad primum 
praeludium, quo facilius vagam imaginationem figerem? 16° 
an colloquium feci? 17° an torporem quandoque in fine maxime 
invadentem excussi? 18° an reverenter meditationem finivi? 
19° an ab initio ad finem usque pro viribus curavi, ut re- 
sponderem gratiae divinae? 20<> an debitum situm corporis 
servavi? 21^ an internam et externam reverentiam praesertim 
in actibus voluntatis adhibui? 22° an non interrupi vel ab- 
rupi meditationem sine necessitate ? 

Si male successerit meditatio , inquirendae sunt causae 
cum poenitudine et emendationis proposito; si bene succes- 
serit, gratiae agendae sunt Deo, idemque modus postea ob- 
servandus. 

Oratio post meditationem. Benedictus Deus, qui 
non amovit orationem meam et misericordiam suam a me. 
Benedictus Deus, qui huic meditationi dedit initium, progres- 
sum et finem. Tuae gratiae me illustranti et moventi, o mi Deus, 
cum profunda adoratione adscribo quidquid boni in ea praestiti, 
et ob id ipsum magnifico et exalto te, et benedico nomini sancto 
tuo. Quidquid imperfecti actum est, i # d meum est, et quia 
tibi displicuit, poenitet me id fecisse. Dignare tamen, ob- 
secro, omnem deficientiam meam ex infinite dignis actionibus 
dilectissimi Filii tui. Salvatoris mei, ex meritis sacratissimae 
Virginis et omnium Sanctorum tuorum misericorditer supplere, 
hanc devotionem meam assumere in odorem suavitatis et gra- 
tiam uberem largiri, ut deinceps imperfectum emendem sancta 
desideria et pia proposita, quae te dante concepi, fideliter 
compleam et omnem vitam meam reliquam ad tui noifiinis 
gloriam et nutum sancti beneplaciti tui constanter dirigam. Arnen. 

' Synopsis praecedentis methodi. 


Praeparatio remota. 

Remove obstacula: spiritum 
hujus mundi, mentis dissi- 
pationem etc. 


Praeparatio proxima. 


Praelege meditationem pridie. 
Expergefactus primo cogita 
de meditatione facienda. 

Adbibe virtutes oppositas, spi- Cogitationes conformes fove, 
ritum humilitatis, mortifi- Accede animo tranquillo, 
cationis, orationis etc. 

Initium. 

' Deum praesentem cogita — adora — pete gratiam bene orandi. 

I I. Mysterium contemplan/ium ob oculos pone, 
ac si coram te ageretur. 

2. Fructum e meditatione eruendum pete. 

Medium. 

Memoria materiam meditationis in mentem revocat. 

Intellectus perpendit : 

1. Quae veritas consideranda? 

2. Quae conclusio practica ex veritate dedu- 
cenda? 

3. Quae motiva ad conclusionem practicam ser- 
vandam inducunt? (Quam decens, utile, 
jucundam, necessarium ?) 

4. Quomodo id hactenus observatum? 

5. Quid in posterum faciendum? 

6. Quale impedimentum removendum? 

7. Quale medium eligendum? 

Voluntas 1. affectus excitat per totam meditationem corde 
plus quam ore, ex. gr. laudis, gratiarum ac- 
tionis, admirationis, confusionis, doloris, de- 
precationis, amoris etc. 

2. proposita format particularia, practica, ac- 
commodata praesenti necessitati, fundata in 
motivis solidis. 

Finis. 

Colloquium ad B. Virginem — Jesum Christum — Patrem 
coelestem, uti filii ad patrem — servi ad domi- 
num — amici ad amicum — aegri ad medicum 
— oviculae ad n pastorem etc. 

Tessera seligenda ex S. Scriptura vel SS. Patribus, per diem 
repetenda, ut meditationis fructus servetur. 

III. Materiae examinis particularis tempore 
exercitiorum spiritualium instituendi. 

1° An taedium et teporem, si occurrit, strenue excussi? 

2° An omnem dissipationem sedulo fugi? 

3° An silentium stricte odservavi? 

4° An a risu abstinui? 

5° An modestiam, praesertim oculorum, observavi? 

6° An puncta meditationis attente audivi? 

7° An vespere, post cubitum, ante somnum breviter co- 
gitavi de meditatione? 

8° An expergefactus, exclusis aliis cogitationibus, de ea- 
dem cogitavi, et illa mihi proposui, quae in praeludiis mih 
proposita erant? 

9° An immediate ante meditationem animum paulisper 
ad Deum elevavi? 

10° An in meditatione servavi decentem corporis situm? 

11° An totum tempus in meditatione explevi? 

12° An serio et constanter animum applicavi? 

13° An in colloquiis praesertim reverentiam et fervorem 
adhibui? 

14° An attente feci reflexionem post meditationem? 

15° An lumina et proposita breviter notavi? 

16° An non legi res ad meditationem non pertinentes ? 


XV. Nonnullae Orationes. 

I. Invocatio s. Spiritus. 

1. Amte instrnetiomem praeparatoriam. 


1. Veni Creator Spiritus, * 
Mentes tuorum visita, * Im- 
ple superna gratia, * Quae 
tu creasti pectora. 

2. Qui diceris Paraclitus, 

* Altissimi domum Dei, * 
Fons vivus, ignis, charitas, * 
Et spiritalis unctio. 

3. Tu septiformis munere, 

* Digitus paternae dexterae, 


1. Veni, sancte Spiritus, * 
Et emitte coelitus, * Ducis 
tuae radium. 

2. Veni, pater pauperum; 
* Veni, dator munerum; * 
Veni, lumen cordium. 

3. Consolator optime , * 
Dulcis hospes animae. * Dul- 
ce refrigerium. 

4. In labore requies, * In 

* Tu rite promissum Patris, 

* Sermone ditans guttura. 

4. Accende lumen sensibus, * 
Infunde amorem cordibus , * 
Infirma nostri corporis * Vir- 
tute firmans perpeti. 

5. Hostem repellas longius, 

* Pacemque dones protinus, 
Ductore sic te praevio, * Vi- 
temus omne noxium. 

6. Per te sciamus da, Pa- 
trem * Noscamus atque Fi- 
lium : * Teque utriusque Spi- 
ritum * Credamus omni tem- 
pore. 

7. Deo Patri sit gloria, * 
Ejusque soli Filio, * Cum 
Spiritu Paraclito * Nunc et 
per omne saeculum. 

Arnen. 


aestu temperies , * In fletu 
solatium. 

5. 0 lux beatissima, * Re- 
ple cordis intima * Tuorum 
fidelium. 

, 6, Sine tuo numine * Nihil est 

in homine * Nihil est innoxium. 

7. Lava quod est sordidum, 

* Riga quod est aridum, * 
Sana quod est saucium. 

8. Flecte quod est rigidum, 

* Fove quod est frigidum, * 
Rege quod est devium. 

9. Da tuis fidelibus, * In 
te confidentibus , * Sacrum 
septenarium. 

10. Da virtutis meritum, * 
Da salutis exitum, * Da peren- 
ne gaudium. 

Arnen. 


V. Emitte Spiritum tuum et creabuntur, (Alleluja) 
fy. Et renovabis faciem terrae. (Alleluja) 

Oremus . Deus, qui corda fidelium sancti Spiritus illustra- 
tione docuisti; da nobis in eodem Spiritu recta sapere et de 
ejus semper consolatione gaudere. Per Christum Dominum 
nostrum. Arnen .... Ave Maria ... 


2. Ante qoodvis exercitioni commone. 

V. Veni sancte Spiritus , reple tuorum corda fidelium 
et tui amoris in eis ignem accende. 

V. Emitte Spiritum tuum etc. ut supra. 

S. Post qoodvis exercitioni commone. 

Agimus tibi gratias, omnipotens Deus, pro universis be- 
neficiis tuis, qui vivis et regnas in saecula saeculorum. — 
Arnen. 

Ave Maria . . . . Sancta Maria ... 

y. Nos cum prole pia, — Benedicat Virgo Maria. 

II. Psalmus 50. Miserere. 

Cantores* Miserere mei. Dens, * secundam magnam 
misericordiam tuam. 

Omnes* Parce 1 ) Pontine, parce populo tuo, quem rede- 
misti pretioso Sanguine tuo . . 

Et secundum multitudinem miserationum tuarum * dele 
iniquitatem meam ! 

Amplius lava me ab iniquitate mea: * et a peccato meo 
munda me! 

Quoniam iniquitatem meam ego cognosco : * et peccatum 
meum contra me est semper. 

Tibi soli peccavi, et malum coram te feci : * ut justi- 
ficeris in sermonibus tuis: et vincas cum judicaris. 

Ecce enim in iniquitatibus conceptus sum: * et in pec- 
catis concepit me mater mea. 

Ecce enim veritatem dilexisti, * incerta et occulta sa- 
pientiae tuae manifestati mihi. 

Asperges me hyssopo, et mundabor * lavabis me et super 
nivem dealbabor! 

Auditui meo dabis gaudium et laetitiam: * et exsulta- 
bunt ossa humiliata! 

Averte faciem tuam a peccatis meis; * et omnes iniqui- 
tates meas dele! 

Cor mundum crea in me Deus: * et spiritum rectum 
innova in visceribus meis. 

Ne projicias me a facie tua: * et spiritum sanctum tuum 
ne, auferas a me ! 

Redde mihi laetitiam salutaris tui : * et spiritu prin- 
cipali confirma me! 

Docebo iniquos vias tuas: * et impii ad te convertentur. 

Libera me de sanguinibus, Deus, Deus salutis meae: * 
et exsultabit lingua mea justitiam tuam. 

Domine, labia mea aperies: * et os meum annuntiabit 
laudem tuam. 

Quoniam si voluisses sacrificium, dedissem utique: * holo- 
caustis non delectaberis. 


1) Repetitur post unumquemque versum Psalmi. 

Sacrificium Deo spiritus contribulatus: * cor contritum 
et humiliatum! Deus, non despicies 

Benigne fac, Domine, in bona voluntate tua Sion, * ut 
aedificentur muri Jerusalem. 

Tunc acceptabis sacrificium justitiae, oblationes et holo* 

, causta : * tunc imponent super altare tuum vitulos. 

Gloria Patri etc. — Sicut erat. 

y. Domine, non secundum peccata nostra facias nobis, 

ty. Neque secundum iniquitates nostras retribuas nobis. 

Oremus . Deus, qui culpa offenderis, poenitentia placaris, 
preces populi tui supplicantis propitius respice, et flagella 
tuae iracundiae, quae pro peccatis nostris meremur, averte. . 
Per Christum Dominum nostrum. Arnen. 

Tantum ergo . . . Genitori Genitoque. 

V. Panem de coelo praestitisti eis, (Alleluja*) 

Omne delectamentum in se habentem. (Alleluja.) 

Oremus Deus, qui nobis sub Sacramento mirabili Passionis 
tuae memoriam reliquisti; tribue quaesumus, ita nos Corporis 
et Sanguinis tui sacra mysteria venerari, ut redemptionis tuae 
fructum in nobis jugiter sentiamus. Qui vivis et regnas in 
saecula saeculorum. Arnen. 

( Benedictio .) 


III. Orationes sacerdotis poenitentis.*) 

Oratio poenitentis ad Christum.**) 

In unione acerbissimi doloris tui, Domine Jesu Christe, 
confiteor tibi omnia peccata mea, et dies perditos vitae meae» 
in quibus te offendi, et a te summo Bono cecidi, et proximum 
in casum traxi. Suscipe ergo, Domine, de mea misera vita 
residuum annorum meorum: pro his vero, quos male vivendo 
perdidi, cor contritum et humiliatum, Deus, ne despicias. Dies 
mei declinaverunt, et perierunt sine fructu. Impossibile est, 
ut eos revocem ; sed placeat tibi, ut recogitem illos in amari* 
tudine animae meae. Domine, abyssus profundissimae miseriae 
meae abyssum invocat altissimae misericordiae tuae. Ne con- 

*) Ex quibas quisque sibi eligat convenientes. 

*•) Excerpta ex Tom. 3. Operum S. Bernardi. 

tineas in ira miserationes tuas, et fontem inexhaustum miseri- 
cordiae tuae circa me exsiccari ne permittas, qui misereris 
omnium, et nihil odisti eorum, quae fecisti , dissimulans pec- 
cata hominum propter poenitentiam. Tuum est, Domine, re- 
mittere peccata: miserere mei, dum tempus est gratiae et 
miserationis; et dum tempus est emendationis, da mereri glo- 
riam benedictionis, ne in die consummationis me feriat verbum 
maledictionis. 

Rogo te propter temetipsum, et per amorem piissimae 
Matris tuae, gloriosae Virginis Mariae, et per intercessionem 
omnium Sanctorum tuorum, ignosce omnibus peccatis, negli- 
gentiis et ignorantiis meis, et ne perdas me cum omnibus 
iniquitatibus meis. Recodare, Domine Jesu, quia tuum non 
est perdere quidquam eorum, quae Pater tuus dedit tibi; 
quin tibi proprium est misereri semper et parcere. Ne per- 
mittas me deleri de libro vitae: sed conserva me, opus tuae 
pietatis, ne incassum circa ipsum laboraveris, neve infructuosa 
sit in me immaculati cruoris tui effusio. Tu , qui es purifica- 
tionem faciens peccatorum, praesta, qt, emundatis per te 
peccatorum sordibus, illustrataque mentis facie, cognoscam te, 
teque agnoscens in dilectione jugiter ad te tendam , ut felici 
tandem exitu ad te merear pervenire, Jesu Christe, Deus meus 
et Dominus meus, qui cum Patre et Spiritu sancto vivis etc. 

Oratio S. Augustini. 

Deus justitiae, te deprecor, Deus misericordiae, Deus in- 
visibilis, Deus incomprehensibilis, Deus inenarrabilis, Deus 
aeterne, Deus perpetue, Deus benedicte, Deus cujus omnia, 
Deus in quo omnia, Deus sub quo omnia, Deus per quem 
omnia sunt. Parce animae meae, parce malis meis, parce 
peccatis meis, parce criminibus meis. Visita infirmum, cura 
aegrum, sana languidum. Da cor, quod te timeat, sensum, 
qui te intelligat, aures, quae vocem tuam audiant, oculos 
cordis, qui te videant. Da scintillam sapientiae tuae, quae 
mihi justificationum tuarum iter ostendat, et a faucibus ini- 
mici declinare me doceat. Miserere mei, Deus; parce, quia 
peccavi tibi; indulge, quia peccavi tibi, et propter duritiam 
cordis mei in ipsa peccatorum meorum morte percurro. Ego 

. ore, ego corde, ego opere, ego in omnibus vitiis inquinatus, et 
omnibus sceleribus coopertus sum; veniam peto quia crimina 
cognosco, scelera mea fateor, quae etsi non confiterer, te ta- 
men latere non poterant. Tu enim scrutator es cordis et re- 
nium: tibi abscondita revelantur, et scelera patefiunt. Miserere 
mei, Deus; Domine, ne me perire patiaris, ne me sinas aeter- 
nis tenebris et perpetua morte consumi: Aufer a corde meo 
alienatum sensum. Cura in me stuporem mentis, exstirpa de 
visceribus ipeis consilia iniquitatis, erade a lingua mea detra- 
hendi consuetudinem, mentiendi fallacitatem , scurrilitatem, et 
omnes actus vanitatis meae arte medicinae tuae sana, et cir- 
cumcide in me vitia cordis et corporis. Miserere mei, Deus, 
quia tu nosti facta mea , tu transgressiones meas , qui si in 
judicio persequi ac punire voluisses, olim me vivum terra ab- 
sorbuisset : sed quia tanta est clementia tua, ut nullum tibi 
perire patiaris , sed omnes exspectas ad poenitentiae locum 
reverti. Qui ergo das spatium poenitendi, da et possibilita- 
tem operandi, ut non sit hoc vacuum indulgentiae tuae tem- 
pus, quod nobis largiri pro tua pietate digneris. Miserere 
mei, Deus; Domine, ne me despicias, neque avertas faciem 
tuam a me, qui non pro justitia mea peto misericordiam tuam ; 
sed propter magnam clementiam tuam respice in me, Domine, 
de sancta sede majestatis tuae, et tenebras cordis mei radio 
splendoris tui illumina. Protege me, Domine, scuto veritatis 
fidei tuae, ut me diaboli jacula ignita non penetrent: quic- 
quid enim illud est, quod infelicitas mea de te petere aut 
non accipit, aut non praesumit, aut non sapit, hoc tu per 
virtutem tuam tribue, et per majestatem et pietatem tuam 
largire, quod animam salvet a morte; et exeundi mihi de hoc 
chao tenebrarum manum porrigas et lumen ostendas. Miserere 
mei, Deus; Domine, reintegra confractum, sana corruptum, 
emunda vitiatum , et indulge quod . feci , et hoc praesta ut 
amplius non faciam, Salvator mundi, qui cum Patre et cum 
Spiritu sancto vivis et regnas Deus per omnia saecula saecu- 
lorum. Arnen. r 

Alia Oratio S. Augustini. 

Domine, Deus meus, ne despicias me indignum famulum 
tuum, sed in numero fidelium servorum tuorum me reputans, 

ante conspectum gloriae tuae fac gaudere. Tu enim dixisti: 
Non veni vocare justos, sed peccatores. JEt iterum: Nolo 
mortem peccatoris, sed ut convertatur et vivat. Ego te, Do- 
mine, inspirante volo converti, imple desiderium meum in 
bonum, et da praeteritorum veniam delictorum, futurorum 
custodiam vitiorum , praesentium emendationem criminum , ut 
vivam. Gradiens ad te pium et immensae pietatis dulcedinem 
Dominumque perveniam, qui propter genus hominum ad terras 
descendere dignatus es, et tuum pretiosum sanguinem fun- 
dendo, gentes ad baptismi gratiam vocasti, et de errore gen- 
tili liberasti. Ego infelix quod in baptismo pollicitus sum, 
uumquam servavi, poenitet me ergo egisse quod nequiter 
gessi. Suscipe poenitentis lacrymas, miserere misericors et 
indulge quod feci, et hoc praesta, ne faciam amplius. Tu 
conspice, Domine, pericula mea, in quae subsisto, et quibus 
malis circumdatus sum, quantisque per meum meritum ad- 
versitatibus quatiar. Libera me, salva, protege et defende me, 
ut non rideant de me inimici mei, quia tu es Deus meus. 
Sola spes mea, in te solum confido, de nullius hominis solatio 
spero. Guberna me ut pius pater, ut post tantas, talesque 
procellas saeculi undique saevientes ad portum salutis aeter* 
nae, te duce, merear pervenire et cum aliis, quos eripuisti 
laudare te, Dominum meum, per infinita saecula saeculorum. 
Amen. 


Oratio 8. Isidorl. 

Misericordiam tuam , Domine , deprecor , misericordiam 
tuam imploro, tuam imploro miserationem, tuam clementiam 
quaero. Dele peccata mea , ablue facinora mea, peccatorum 
meorum maculas munda, labem criminum meorum purga, 
sordes delictorum meorum absterge, sordes iniquitatum mea- 
rum ablue, non differas mundationem meam ; Deus, totum me 
tibi sanandum offero. Recipiat salutem anima mea; da vul- 
neri meo salutem. Deus, languoribus meis medelam tribue, 
per plagas vulnerum redde incolumen. Vulneratus sum , me- 
dicum quaero. Languidus sum, medelam posco. Consumpta 
est caro mea, contabuit species mea, ossa mea exaruerunt, 
membra mea contabuerunt. Appropinquavi corruptioni, umbra 
mortis comprehendit me, tenebrae operuerunt me, caligo in- 

ferni involvit me, oppressit me tenebrarum horror, doce me 
facere voluntatem tuam, quia Deus meus es tu. Tibi honor 
et gloria, virtus et potestas in saecula saeculorum. Arnen. 

Oratio 8. Ambrosii. 

Miserator et misericors, patiens et multum misericors’, 
magne et terribilis Deus, tibi confiteor peccata mea, crimina 
mea, facinora mea, delicta mea tibi patefacio, vulnera mea, 
scelera mea. Tu propter ineffabilem bonitatem tuam confer 
mihi misero medicinam. Tu enim mitissime dignatus, es di- 
cere: Nolo mortem peccatoris, sed ut convertatur et vivat. 
Confiteor, inique egi, perversa est in consectu tuo via mea. 
Extincta est iniquitatibus meis anima mea. Superbia, libido, 
ira, impatientia, malitia, invidia, gula, mendacium, scurrilitas, 
scultiloquium , ignorantia, negligentia, seu ceterae pestes oc- 
ciderunt animam meam. Pollutum est cor meum et labia 
mea, et visus meus et auditus, gustus, odoratus, et tactus; et 
omnimodis cogitatione, locutione sive actione perditus sum. 
Quaeso, Domine Deus, cujus miseratio nullum habet finem, 
attrahe me post te sicut attraxisti mulierem peccatricem, dona 
mihi compunctionem mentis et corporis, et uberrimos lacry- 
marum fontes, sicut donasti illi non cessare osculari pedes 
tuos, rigari lacrymis, et extergere capillis, concede mihi, ut 
secundum magnitudinem iniquitatum mearum sit magna di- 
lectio mea in te, ut propter immensitatem pietatis tuae omnia 
dimittas mihi peccata. Largire mihi de praeteritis veniam, 
de praesentibus malis continentiam, de futuris cautelam. Fac 
me priusquam moriar consequi plenissime misericordiam tuam 
et ne dies meos ante finiri sinas, quam peccata dimittas, sed 
sicut vis et scis miserere mei. 


Confessio et oratio 8. Augustini. 

(Ex libris confessionum ejus.) 

0 Domine Jesu, qui omnibus te puro corde quaerentibus 
misereris, quantum spatiatus sum in mea memoria quaerens 
te; et quia nemo alicubi te invenit, nisi miseratione tua de- 
monstrante in memoria sua. Nam ex quo de puro corde di- 
dici, non sum oblitus tui. Ubi enim inveni veritatem, ibi 

te inveni Dominam meum. Itaque ex quo te didici, manes in 
memoria mea, et illic te invenio cum reminiscor tui, et de- 
lector in te. Hae sunt enim sanctae deliciae meae, quas de- 
disti in misericordia tua, respiciens paupertatem meam. Tu 
enim dedisti hanc dignationem in memoriam meam, ut ma- 
neas in ea. Ubi ergo te inveni, ut discerem te , nisi in te 
etiam supra me, quia es ubique plenus atque perfectus Deus 
meus. Et quisquis te puro corde quaesierit, misericordia tua 
inseres te in memor*am quaerentis te, ut ibi inveniat te. Tu 
enim solus es veritas , et ubique praesides , omnibusque con- 
sulentibus te simul respondes omnibus, etiam diversa consu- 
lentibus liquide tu respondes: sed non liquide omnes tuam 
responsionem audiunt. Optimus minister tuus est, qui non 
magis intuetur hoc a te audire quod ipse carnaliter voluerit: 
sed potius hoc velle quod a te audierit. Heu mihi misero, 
quod tam sero amavi, pulchritudo tam antiqua et tam nova. 
Tu enim sancta gratia tuae me vocasti, et rupisti surditatem 
meam , illuminasti cor meum , et fugasti caecitatem meam. 
Dedisti enim mihi sensum purum, ut cognoscerem te; dedisti 
et amorem, ut diligerem te, dedisti et voluntatem, ut exar- 
descerem in sanctam pacem tuam. Cum enim sancta tibi 
inhaesero voluntate, nullus mihi nocebit dolor et labor; sed 
viva erit vita mea tota plena gratia tua, quoniam quem tu 
imples, sublevas eum; cum enim tui plenus non sum, oneri 
mihi sum. Contendunt laetitiae meae flendae cum laetandis 
moeroribus, et ex qua parte stet victoria nescio. Contendunt 
moerores mei mali cum gaudiis bonis, et ex qua parte stet 
victoria nescio. Hei mihi, Domine, miserere rneif Hei mihi, 
ecce vulnera mea non abscondo: medicus enim tu es, ego 
aeger sum ; tu misericors es, ego vero miser. Nam quid nisi 
tentatio est vita humana super terram? Et tota spes mea 
non nisi in magna valde misericordia tua? Da, Domine, nobis 
et velle et posse perficere, quod jubes, et jube, quod vis. 
Imperas nobis continentiam, sed nemo potest esse continens 
nisi tuo dono. Et hoc ipsum est sapientia scire, cujus hoc 
donum est. Per continentiam quippe colligimur in membra 
corporis tui, et redigimur in unum, a quo in multa defluximus. 
Minus enim te amat quam debeat, qui tecum aliquid amat. 

- Google 



192 


0 amor, qui semper ardes , et nunquam exstingueris! Tu es 
caritas pura. Deus meus, exstingue in me omnem concupis- 
centiam malam, et accende in me suavissimam caritatem. 
Continentiam jubes, tu misericors Deus, da quod jubes. Jubes 
certe, ut contineam a concupiscentia oculorum, et ambitione 
saeculi istius : sed adhuc vivunt in memoria mea talium rerum 
imagines, quas ibi consuetudo mea fixit, et occursantur mihi. 
Numquid non potest manus tua, Deus omnipotens, sanare 
omnes languores animae meae, atque abundantiore gratia tua 
lascivos motus etiam mei operis exstinguere? Auge in me, 
Domine, auge magis magisque in me munera tua, ut anima 
mea in me sequatur te, qui cum Patre et Spiritu sancto unus 
es Dominus, vivens et dominans per omnia et super omnia in 
saecula saeculorum. Arnen. 


Alia Oratio.*) 

0 Fili Dei vivi, Rex gloriae Jesu Christe, miserere mei 
vilissimi peccatoris. Ego enim etiam vita ipsa indignus sum, 
qui tibi hactenus tam ingratus fui, et non timui, pro momen- 
tanea delectatione explenda, ea committere, quae tu expiare 
sanguine tuo , ac luere morte tua deberes. Et ad quem , o 
dulcissime Jesu, ad quem ego innumeris onustus peccatis re- 
fugere possum, nisi ad te, misericordia plenum? Itaque om- 
nia mala mea, omnem ingratitudinem, inobedientiam et irn- 
mortificationem meam in abyssum divinae clementiae tuae 
cruentaque vulnera tua projicio. Ita, quaeso, haec pretioso 
sanguine tuo diluere, et meritis acerbissimae passionis tuae 
expiare digneris, ut nulla eorum apud te memoria perseveret. 
O amabilis Jesu, et unicum solatium meum! en accedo ad te 
plenus desiderio te ferventer diligendi, et cuncta, quae me a 
tuo possint amore abstrahere, evitandi O quantum me ama- 
sti et amas! Ut me redimeres, naturam meam sumsisti, et 
factus est frater meus; ut ego exhilarer, tristatus es ; ut ego 
sanarer, vulneratus es; ut ego mundarer, purissimum sangui- 
nem tuum fudisti; ut ego viverem, mori non recusasti. Et 
quomodo, Deus meus, tam corde caecus esse potui, ut aversus 


*) Ex Operibus V. Ludor. B 1 o ■ i i , Abbatia. 

a te, a quo mihi salus omnis et bona cuncta procedunt, ad 
terrena caducaque me converterem, ex quibus nonnisi perditio 
et omnis miseria ad me redit? Mirum valde est, quod mihi 
jam aliud cogitare libeat, quam immensa, quae mihi praesti- ^ 
tUti, beneficia; aut in aliqua alia re solatium et animi recrea- 
tionem quaerere, quam in sacratissima vita ac passione tua, 
dulcissimUque et vere mellifluis vulneribus tuis. 0 piissime 
Jesu! adjuva et conforta me, fragile figmentum tuum. Tu es 
omnis spes mea. Quantum me perturbant et dejiciunt peccata 
mea, tantum me exhilarat et erigit immensa bonitas sanctis- 
simaque passio. tua. Quidquid enim ego deliqui, morte tua 
acerbissima abolitum est. Quidquid mihi deest, merita sacra- 
tissimae passionis tuae abunde adimplent. Et licet magna at- 
que innumera sint peccata mea, parva tamen sunt, tuae im- 
mensae collata misericordiae. Unde et confido de infinita 
pietate tua, quod me nunquam perire sines, quem ad imaginem 
et similitudinem tuam creasti, tantoque labore ac tam charo 
redemisti pretio. Ah, bone Jesu! vulnera, obsecro, cor meum 
jaculo amoris tui, ut tam ardenter te diligam, quam ardenter 
ipse a me vis amari. Exure et liquefacito me totum, ut totus 
in me deficiam, totusque per amorem in te transformer, ac 
tecum unus spiritus efficiar. Ecce resigno et relinquo me 
totum tuo beneplacito. Fiat, Domine, fiat in me et de me 
gratissima voluntas tua nunc et in perpetuum. Amen. 

Aliae orationes. 

Deus omnipotens et clemens , qui virtutem et misericor- 
diam tuam magnam in peccatorum conversione 1 manifestas ; 
quaesumus, ut illa nos ad te gratia convertat, quae beatum 
Apostolum Paulum de persecutore vas electionis effecit. Per 
Dominum etc. 

Adesto supplicationibus nostris, omnipotens Deus, et 
quibus fiduciam sperandae pietatis indulges, intercedente beato 
Augustino, Confessore tuo atque Pontifice, consuetuae miseri- 
cordiae tribue benignus effectum. Per Dominum etc. 

Orationes ad B. H. V. Mariam. 

0 felix Maria! tu Mater Dei, tu Mater rei; tu Mater 
Judicis, tu Mater exulis: cum 'sis Mater utriusque filii; ne 
Examen. Edit. IV. 13 

sinas filium reum damnari per Filium Deum, sed per filium 
Judicem recipe filium exulem in patriam ; o felix Maria ! 

Memorare, o piissima Virg, non esse auditum a saeculo, 
quemquam ad tua currentem praesidia, tua implorantem auxi- 
lia, tua petentem sufiragia, a te esse derelictum. Ego tali 
animatus confidentia ad te; Virgo virginum, mater curro, ad 
te venio, coram te gemens peccator assisto ; noli mater Verbi 
verba mea despicere, sed audi propitia et exaudi. Arnen. 

Monstra te esse matrem ♦ Sumat per te preces * Qui 
pro nobis natus * Tulit esse tuus. 

Virgo singularis * Inter omnes mitis * Nos culpis solu- 
tos * Mites fac et castos. 

Gemitus et preces sacerdotis, qui vocem Domini audivit iu corde suo, 

et sincere vult frangere vincula, quibus irretitus tenetur.*) 

Vides, Domine Jesu, quantae in corde meo commovean- 
tur tempestates; vides, quam multa contra me cupiditates 
ineant certamina; vides, rubens et horrens dico, quam saepe 
defecerim et victoriam hostibus dimiserim; vulneraverunt me 
inimici mei et ad nihilum redegerunt; fecerunt de me, quae- 
cumque voluerunt; percusserunt, nudaverunt, occiderunt me 
peccato mortifero, quo elongamur a te, Via, Ventas et Vita . 
O Jesu! miserere mei et vivifica me. Pie Samaritane, in- 
funde oleum et vinum in vulneribus meis, et sanabor . . . 

Forsan sicut Apostolus (Rom. 7. 18.) dicere possum ; » velle 
adjacet mihi, perficere autem bonum non invenio. Non enim 
quod volo bonum, hoc facio, sed quod nolo malum, hoc ago. . 
Condelector enim legi Dei secundum interiorem hominem; 
video autem aliam legem in membris meis repugnantem legi 
mentis meae et captivantem me in lege peccati, quae est in 
membris meis« et quae, heu invasit cor meum et conscientiam 
meam maculavit . . . 

Ex pluribus annis experior, quod de se ipso fatebatur di- 
vus Augustinus, dicens (Confess. lib. 8. cap. 5.) : » Suspirabam 
ligatus, non ferro alieno, sed mea ferrea voluntate. Velle 
meum tenebat inimicus, et inde mihi catenam fecerat, et con- 

1) Ex libro, cui titulas: »M6morial du clerg6« par Mgr. A, R 
Devie, Ev6que de BeUey, Lyon 1843. pag. 315. 

strinxerat me; quippe ex voluntate perversa facta est libido, 
et dum servitur libidini, facta est consuetudo et dum consue- 
tudini non resistitur, facta est necessitas ,c necessitas , inquam 
voluntaria et peccaminosa. 

Quis ergo me liberabit de corpore mortis hujus? . . Re- 
spondit Apostolus et sibi ipsi et Augustipo et mihi: » Gratia 
Dei per Jesum Christum Dominum nostrum. « Laetus igitur 
et firma spe nixus ad te venio, Redemptor meus, gratiam 
tuam suppliciter postulans. Intona desuper, quaeso, voce 
grandi in interiorem aurem cordis mei. Prome vocem illam, 
quae confringit cedros Libani, quae commovet desertum, quae 
revelat condensa, quae talia operatur, ut omnes in templo di- 
cant gloriam. 

Converte nos, Deus salutaris noster, et averte iram tuam 
a nobis . . . converte nos et tunc solum vere convertemur . . 
Peccavi quidem peccatum grande nimis, et multorum mihi 
conscius sum delictorum . . . Operibus blasphemus fui et per- 
secutor et contumeliosus . . . Abominationem desolationis in- 
troduxi in locum sanctum . . . Non sum dignus vocari Apo- 
stolus .... Supra modum persequebar Ecclesiam Dei et 
expugnabam illam pravis exemplis . . . Eja, dulcissime Jesu, 
coram te expando iniquitates meas, quibus laqueatur et affi- 
citur anima mea. Vides, quam turpis sim, quam distortus , 
inquiebat Augustinus, et sordidus , et maculosus et ulcerosus . 

Sed tu, Domine Jesu, cur de coelo venisti? Quid in mundo 
isto fecisti? Ad quid te morti dedisti? Nonne ut peccatores 
salvos faceres, et caecos illuminares, ut captivos redimeres, ut 
leprosos sanares, ut mortuos suscitares? Ergo, Jesu, fac mihi 
secundum nomen tuum. Quid est enim Jesus, nisi Salvator? 
Propter temetipsum miserere mei; esto mihi Jesus et Salvator; 
miserere peccatricis animae meae, solve vincula ejus, sana 
vulnera; libera eam, Domine, a jugo servitutis; exonera illam 
mole peccatorum. Dic mihi sicut leproso : volo mundare ; et 
confestim mundabor . . . Dic mihi sicut Lazaro sepulto: Veni 
foras ; etsi putrescam, ad vitain revocabor . . . Dic mihi sicut 
paralytico: Surge et ambula ; et surgam et ambulabo et tol- 
lam grabatum meum. At mihi pauperi et pauperrimo por- 
rige manum tuam, ut perficiatur propitiatio et benedictu } 

tua . . Erige jacentem , sustine et robora nutantem , ne de- 
ficiat in via ... . 

Audivi, fateor, vocem tuam, Domine, et nolo obdurare 
cor meum. Non dicam amplius: cras, cras; ne cras mihi de- 
sit. Dixi et dico: Nunc coepi; fac ut ista mutatio Excelsi 
sit firma et permanens .. . . Averte oculos meos, ne videant 
vanitatem. Da mihi intellectum et scrutabor legem tuam et 
discam mandata tua. Cor meum indura et corrobora contra 
inimici jacula. Fac ut a facie colubri fugiam pecoatum et 
occasionem peccati, quaecumque sit . . . Providebo te in con- 
spectu meo semper,’ sed tu sis a dextris meis, ne commovear. 
Impedit infausta experientia, ne dicam: in abundantia mea 
non movebor in' aeternum; dicam potius: Non avertas faciem 
tuam a me, ne illico sim conturbatus . . . Usque in senectam 
et senium, Deus, ne derelinquas me . . . Manda virtuti tuae, 
ut me corroboret, et confirma quod operatus es in nobis. 
Fiat, fiat. 

Gemitus et vota pii sacerdotis pro obtinenda conversione presbyte- 
rorum aberrantium a pietate, tempore exercitiorum spiritualium prae- 
sertim emittenda.*) * 

Benignissime Jesu, respice de sanctuario tuo opprobrium 
Ecclesiae, quam dilexisti et pro qua teipsum tradidisti, ut 
illam ministerio nostro sanctificares et exhiberes non habentem 
maculam, aut rugam aut aliquid hujusmodi, sed ut esset 
sancta et immaculata et gloriosa. Vide lacrymas in maxillis 
ejus; plorans ploravit, quia exivit ab illa omnis decor ejus 
propter peccata Prophetarum et iniquitates Sacerdotum. Sunt 
enim, qui contemnunt legem tuam, polluunt sanctuarium tuum, 
divitias anhelant, animas ipsas devorant et perdunt. Scoria 
auri et argenti facti sunt; altari contempto et sacrificiis ne- 
glectis implicant se negotiis saecularibus, et festinant partici- 
pes fieri conviviorum et ludorum et scurrilitatum mundi, nihil 
habentes dignum sacerdotii: imo non desunt, qui volutant se 
in volutabro luti cupiditatum turpissimarum. 

Quid mirum, si mensa, quam parasti, ut saginaremur 
Carne tua et sanguine tuo, ut ditaremur virtutibus et meritis 


l) Ex eodem libello Episcopi Devie mox citato pag. 318. 

tuis, fiat ipsis in laqueum et in scandalum ? Offerunt enim 
panem coelestem cum manibus pollutis, et ignem alienum et 
impurum cordis sui accendunt prope altare tuum . . . Morti- 
fera igitur pro illis fieri debet piscina salutaris, in qua alios 
peccatores abluunt et sanitati restituunt . . . Toties ore pro- 
prio judicantur et condemnantur, quoties monita salutis fide- 
libus dant. 

0 mi Jesn, quanta malignatus est inimicus in sancto! 
Quid est, quod ministri et electi tui in domo tua faciant sce- 
lera tanta , quod retrahant homines a sacrificio, quod scanda- 
lum pluribus dent, quod per eos blasphemetur nomen tuum 
inter gentes, quod convertant "terram tuam desiderabilem in 
desertum solitudinis? Iniquitas eorum facta est confusio po- 
puli tui: propter eos facti sumus opprobrium vicinis nostris, 
subsannatio et dirisio impiis, incredulis et haereticis, qui in 
circuitu nostro sunt. 

Domine Jesu, Legifer noster! Domine Jesu, Rex noster! 
Domine Jesu, Redemptor noster! Domine Jesu, Deus noster 
omnipotens ! in adjutorium nostrum intende ; festina liberare 
Ecclesiam tuam a malignitate sacerdotum iniquorum; leva 
manus tuas in filios Belial, qui dedecorant te in medio solem- 
nitatis tuae. Imple facies eorum ignominia, si necesse est, 
ut quaerant nomen tuum. Ingrediatur in eos ignis ille su- 
pernus, qui mutavit Apostolos, qui Saulum humi prostravit: 
ignis ille, qui obcaecat, ut illuminet, qui comburit, ut purifi- 
cet, qui occidit, ut vivificet. Excoque ad purum scoriam eo- 
rum, ut iterum fiant argentum purum et aurum scintillans, 
ut de lupis oves facti, te, pastorem bonum sequantur, et alias 
oves ab ipsis perditas ad te reducant. Ubi abundavit delic- 
tum, superabundet gratia, et tunc omnes, qui viderant eos, 
dicent gaudentes : quia isti sunt semen, cui benedixit Dominus, 
de quorum ore et manibus fluunt uberes benedictiones. Arnen- 


Oratio ad renovandam gratiam ordinationis. 

Omnipotens Deus, qui non meis meritis, sed unica gratia 
tua posuisti in me verbum reconciliationis , et pro Christo le- 
gatione et sacerdotio ejus fungi tribuisti: resuscita in me (et 
in omnibus ministris tuis) gratiam presbyterii, quam dedisti 
nobis cum impositione manuum. Fac me dignum tuis altaribus 

ministrum, fidelem et prudentem dispensatorem mysteriorum 
tuorum, tamque sanctum, irreprehensibilem et placentem tibi 
mediatorem inter te et populum, ut semper placem te et ex- 
audias me. Combure me zelo gloriae tuae, et meae omnium- 
que hominum salutis (eorum imprimis, quos commisisti mihi). 
Attendam lectioni, exhortationi et doctrinae; mundum oderim 
et fugiam, diligam vero solitudinem; duc animam meam in 
eam, ibi loquere ad cor meum et doce me, quid primus faciam * 
et alios doceam. Utque mihi et illis necessarium gratiae tuae 
auxilium obtineam, fac me virum desideriorum et orationis 
continuae. Sacrificia mea consumantur et placeant tibi, Do- 
mine, quotidie ; jugi mortificatione carnis et spiritus immoler 
ipse supra sacrificium, gestemque in pectore meo judicium 
omnium in conspectu tuo semper, ut mihi et illis, quidquid 
scis opus esse, concedas, per summum Pontificem nostrum Je- 
sum Christum, Filium tuum, qui tecum vivit et regnat in 
saecula saeculorum. Arnen. 


Oratio sacerdotis renovantis vota clericalia. 


0 amantissime et amabilissime Deus, quam magna mul- 
titudo dulcedinis tuae! Caritate etenim perpetua dilexisti me 
et attraxisti me ad te miserans mei; nam propter nimiam 
caritatem, qua dilexisti me, suscitasti a terra inopem et de 
stercore erexisti me pauperem, ut collocares cum principibus, 
cum principibus populi tui. 

Non ego quidem, sed tu prior elegisti me de mundo, no- 
lens me conformari huic saeculo, ne princeps hujus mundi in 
me haberet quidquam, et non cum hoc mundo, qui totus in 
maligno positus est, damnarer; at potius posuisti 'me in clero 
tuo, ut irem de virtute in virtutem, ut fructum dignum bo- 
norum operum afferrem, qui in aeternum maneret, quo teip- 
sum mercedem magnam nimis mihi acquirerem ac partem 
haereditatis meae perditam mihi recuperarem. Quapropter 
ego quoque elegi te, ut sis Dominus meus et Deus meus, et 
pars mea in aeternum. 

Sed heu! haereditatem meam non satis attendi, substan- 
tiam meam dissipavi; retrorsum abii, mundum dilexi, vani- 
tates et insanias falsas non exhorrui, inimicis tuis mnaum 

dedi, tunicam innocentiae commaculavi, superflua aut dii ex 
aut quaesivi aut retinui, lucernam boni exempli exstinxi , fide- 
lem cultum tibi et ecclesiae tuae non exhibui, perfectionis 
studium et media acquirendi non quaesivi, non satis admisi, 
jugum tuum dulce et onus leve excussi, Spiritui sancto mul- 
toties restiti, Spiritum Dei contristavi eumque exstinxi; sed 
tu, Domine, miserere mei et resuscita me. 

Tibi ergo Domino, Deo nostro, justitia, nobis autem con- 
fusio faciei nostrae ; et hoc solum mihi 'nunc superest idque 
unice in votis, ut spiritu* principali confirmes me et spiritum 
rectum innoves in visceribus meis, iterumque vota priora ad- 
mittas et sic me deinceps livere concedam ut qui pars Domini 
sum et, Dominum partem meam iterum eligo, talem me ex- 
hibeam, ut ipsum possideam Dominum et a Domino ipse pos- 
sidear, nec quidquam contra aut extra te Dominum meum 
cupiam. 

Eligant itaque sibi alii partes, quibus fruantur, terrenas 
et temporales;, portio mea Dominus est. Bibant alii morti- 
feras voluptates; pars calicis mei Dominus est. Quid enim 
mihi est in coelo, et a te quid volui super terram? Deus 
cordis mei, et pars mea Deus in aeternum. Quid quippe ultra 
quaeret, cui omnia suus Conditor est? aut quid ei sufficit, cui 
ipse non sufficit? 

Te solo igitur contentus, Deus meus et omnia, agnosco 
iterum coram coelo et terra, quoniam funes mei ceciderunt 
mihi in praeclaris, etenim haereditas mea praeclara est mihi ; 
quaestus magnus mihi est pietas cum sufficientia; abjicio 
itaque denuo omnes mundi pompas, superfluas vanitates et 
insanias falsas, et eligo abjectus esse in domo tua magis quam 
habitare in tabernaculis peccatorum , de hoc multum sollicitus, 
ut tunicam sanctitatis, quam dimisi aut defoedavi, iterum re- 
sumam in Sanguine dealbatam nec unquam dimittam. 

Haec sunt vota, quae aliquando distinxerunt labia mea; 
haec sunt sincera cordis mei desideria, quae supplico tibi esse 
accepta, et per Spiritum sanctum in visceribus meis dignanter 
innovata, in mundi contemptum et fidelioris ac constantioris 
cultus tui testimonia denuo reiterata, ut ita suscipias me se- 
cundum eloquium tuum et vivam, et non confundas me ab 

exspectatione mea. Itaque profiteor» quia tu Dominus pars 
haereditatis meae et calicis mei, tu ‘es , qui restitues haeredi- 
tatem meaih mihi. Amen. 


IV. Preces ad mentem Summi Pontiflois pro luorandis 
indulgentiis. 

1. Oremus pro Ecclesia sancta Dei, ut eam Deus ac Domi- 
nus noster pacificare, adunare et custodire dignetur toto orbe 
terrarum ; subjiciens ei principatus et potestates : detque nobis 
quietam et tranquillam vitam degentibus glorificare Deum 
Patrem omnipotentem. # ' 

f . Deus virtutum convertere; respice de coelo et vide 
et visita vineam istam; 

Et perfice eam, quam plantavit dextera tua. 

Oremus . Omnipotens sempiterne Deus, qui gloriam tuam 
omnibus in Christo gentibus revelasti: custodi opera miseri- 
cordiae tuae, ut Ecclesia tua toto orbe terrarum diffusa, sta- 
bili fide in confessione tui nominis perseveret. 

2. Da pacem, Domine, in diebus nostris, quia non est 
alius, qui pugnet pro nobis, nisi tu, Deus, noster. 

f. Fiat pax in virtute tua, 

$. Et abundantia in turribus tuis. 

Oremus . Deus, a quo sancta desideria, recta consilia et 
justa sunt opera: da servis tuis illam, quam mundus dare 
non potest pacem : ut et corda nostra mandatis tuis dedita et 
hostium sublata formidine, temporasint tua protectione tranquilla. 

3. Oremus pro haereticis et schismaticis, ut Deus et Do- 
minus noster eruat eos ab erroribus universis et ad sanctam 
Matrem Ecclesiam catholicam revocare dignetur. 

f. Illuminare his, qui in tenebris et in umbra mortis sedent 
$. Adduc eos, ut vocem tuam audiant, et fiat unum 
ovile et unus pastor.. 

Oremus . Omnipotens sempiterne Deus, qui salvas omnes 
et neminem vis perire: respice ad animas diabolica fraude de- 
ceptas, ut omni haeretica pravitate deposita, errantium corda 
resipiscant et ad veritatis tuae redeant unitatem. Fer Domi- 
num nostrum etc. Amen. 

V. Hymnus Ambro9ianus. 

Te Deum laudamus, * te Dominum confitemur. 

Te aeternum Patrem * omnis terra veneratur. 

Tibi omnes Angeli, * tibi coeli et universae potestates. 
Tibi Cherubim et Seraphim * incessabili voce proclamant: 

' Sanctus, sanctus, sanctus, Dominus Deus Sabaoth. 

Pleni sunt coeli et terra * majestatis gloriae tuae. 

Te gloriosus * Apostolorum chorus, 

Te Prophetarum ♦ laudabilis numerus, ^ 

Te Martyrum candidatus * laudat exercitus. 

Te per orbem terrarum * sancta confitetur ecclesia. 
Patrem * immensae majestatis, 

Venerandum tuum verum ♦ et unicum Filium. 

Sanctum quoque ♦ Paraclitum Spiritum. 

Tu rex gloriae Christe, 

Tu Patris * sempiternus es Filius. 

Tu , ad liberandum suscepturus hominem , non horruisti 
Virginis uterum. 

Tu devicto mortis aculeo, * aperuisti credentibus regna 
coelorum. 

Tu ad dexteram Dei sedes, * in gloria Patris. 

Judex crederis * esse venturus. 

Te ergo quaeSumus, tuis famulis subveni, * quos pretioso 
Sanguine redemisti. 

Aeterna fac cum Sanctis tuis * in gloria numerari. 
Salvum fac populum tuum, Domine, * et benedic heredi- 
tati tuae. 

Et rege eos, ♦ et extolle illos usque in aeternum. 

Per singulos dies * benedicimus te. 

Et laudamus nomen tuum in saeculum, * et in saeculum 
saeculi. 

Dignare, Domine, die isto * sine peccato nos custodire. 
Miserere nostri, Domine: * miserere nostri. 

Fiat misericordia tua, Domine , super nos : * quemadmo- 
dum speravimus in te. 

In te, Domine, speravi: * non confundar in aeternum. 

V. Benedicamus Patre nj et Filium cum sancto Spiritu, 
Laudemus et superexaltemus eum in saecula. 

f. Benedictas es, Domine, in firmamento coeli. 

fy. Et laudabilis et gloriosos et superexaltatus in saecula. 

Oremus. Deus, cujus misericordiae non est numerus et 
bonitatis infinitus est thesaurus ; piissimae majestati tuae pro 
collatis donis gratias agimus, tuam semper clementiam ex- 
orantes, ut, qui petentibus postulata concedis , eosdem non 
deserens, ad praemia fatura disponas. Per Christum Domi- 
num nostrum. Arnen. 

Wantantur strophae Tantum ergo et Genitori Genitoque. 
f. Panem de coelo praestitisti eis, (Alleluja) 

Omne delectamentum in se habentem. (Alleluja,) 

Deus, qui nobis etc. ut supra pag . 186 . 

{Benedictio.) 


V. 'Monita, annotationes et regnlae ex S. Ignatii 
Libello Exercitiorum*) et ex Directorio 
in Exercitia.'**) 

Juvat subtexere ex libro Exercitiorum s. Ignatii et ex 
Directorio aliquas annotationes et Regulas ad exercitia 
bene peragenda perutiles. 


*) Libram Exercitiorum S. Ignatii vocabat s. Carolus Borrom. 
bibliothecam peramplam in libeUi unius epitome coactam, ex quo plura ipse 
inteUigeret , quam ex ceteris omnibus discere posset . Paulus III omnia et 
singula , in eo contenta , ex certa scientia approbavit, coUaudavit et scripti 
patrocinio ad perpetuam rei memoriam communivit; eaque enunciavit 
esse pietate ac sanctitate plena, et ad aedificationem et spiritualem profectum > 
fidelium valde utilia et salubria. 

« **) Post libram S. .Ignatii Directorium tradendoram Exercitiorum 

maxima pollet auctoritate. Fuit iUud prius summo studio confeotum a 
quibusdam antiquioribus Patribus Societatis Jesu, dein in omnes Societatis 
provincias missum , ut ubique locorum peritiores hac in palaestra Patres 
experientia duce dispicerent-, an aliquid addi, aut detrahi, vel etiam com- 
modius dici posse videretur. Tandem in quinta Congregatione Generali & 
Patribus, hunc in finem deputatis, diligenter atque exacte discussum, 
iterumque a B. P. Generali Claudio Aqnaviva Patribusque assistentibus 
accurate perpensum, postremo, quale nunc est, typis excusum est, ut iis 
potissimum, qui Exercitia tradituri sunt, inserviat. 

1« Quomodo dispositus esse debeat, qui ad Exercitia facienda accedit. 

Ex libro S. Ignatii: Mirum in modum juvatur, «qui 
suscipit Exercitia, si magno animo atque liberali accedens, 
totum studium et arbitrium suum offerat suo Creatori, ut 
de se, suisque omnibus id statuat, in quo ipsi potissimum 
servire possit, juxta ejusdem beneplacitum. (Annotat. 5.) 

Quanto se magis reperit anima segregatam ac solitariam, 
tanto aptiorem se ipsam reddit ad quaerendum, attingendum- 
que Creatorem et Dominum suum: ad quem insuper, quo 
propius accedit, eo melius ad suscipienda bonitatis divinae 
dona disponitur. (Annotat. 20.) 

ExDirectorio: Qui ad Exercitia agenda aggreditur, primo 
eniti debet, ut intelligat, quanta sit res, quam aggreditur; 
nempe, quae non solum ad animam pertineat, sed ita pertineat, 
ut, si modo ea diligenter praestet, quae debet, jacturus sit fun- 
damenta spiritualis sui profectus, quae deinde tota ejus vita usui 
futura sint. Ex quo intelligat, quantam alacritatem, et dili- 
gentiam et fortitudinem etiam, ad tantum opus, tantumque 
negotium afferre debeat. Itaque statuat ipse secum viriliter 
agere, et omnia impedimenta divinae gratiae rejicere, et om- 
nes animi sui vires intendere, ut huic gratiae cooperetur, et 
se ad eam recipiendam quam poterit optime disponat. 

Hanc ob causam ab omnibus aliis negotiis domesticis 
prius se expediat, vel certe ea aliis interim committat, ac 
toto tempore omne sibi amicorum ac familiarium, imo etiam 
nuntiorum aut litterarum commercium interdicat. Haec enim 
mentem implere solent variis cogitationibus, quae deinde 
magnopere distrahunt, et conceptum, si quis est, fervorem 
restinguunt. Imo vero omnem etiam aliam cogitationem de 
quavis alia re excludere curet, perinde ac si nullum aliud 
negotium in hoc mundo haberet. 

Habeat deinde magnam spem in Domini bonitate et ,li- 
beralitate, qui, cum etiam errantes requirat, et fugientes se- 
quatur, multo magis, qui ad se bono animo accedunt, recipiet, 
et complectetur. Quare confidat in illa infinita clementia, 
quae cum pium illud desiderium dederit, dabit etiam gratiam 
ac vires exsequendi bene ac fructuose: Biquidem ejus voluntas 
est sanctificatio nostra. 

Inter cetera vero, ita etiam animo constitntns esse de- 
bet,, ut libenter et avide exercitia, haec aggrediatur, non tam 
ut spirituali dulcedine fruatur , quam ut Dei voluntatem de 
se intelligat: suumque affectum a terrenis omnibus avellat, 
et eum in suo Creatore collocet. Illud vero maxime necessa- 
rium, ut praeter hoc desiderium proficiendi in spiritu, sit 
etiafm bene resignatus in beneplacito Dei, in iis, in quibus 
adhuc liber est : itaque animo paratus sit, ut quidquid a Deo 
cognoverit faciendum esse, omnino exsequi decreverit. 

Quare non debet quisquam deliberationem aliquam secum 
afferre, a qua dimoveri nolit. Deinde non debet etiam mo- 
dum- ac terminum ipse ponere Dei donis, ita ut usque ad 
quosdam limites se illuminari ac juvari velit, non autem am- 
plius. Nam praeterquam quod valde indecens est, ut creatura 
hoc modo agat cum suo Creatore, valde etiam sibi ipsi nocet: 
quia se ipsum privat illis majoribus donis, quae Deus fortasse 
daturus erat: deinde, quia illa ipsa illiberalitas, et restrictio, 
et ingratitudo in Deum meretur, ut ne ea quidem accipiat, 
quae vellet accipere. Quare debet potius animi sinum dila- 
tare, ut quam maxime possit, sese cum Deo conjungere, et 
quam maxime ab eo ditari et locupletari thesauris istis coe- 
lestibus desideret. 

2. Regulae aliquot ad motus animae, quos diversi excitant spiritus, 
discernendos, ut boni solum admittantnr et pellantur mali.i) 

Prima regula est, quod illis, qui facile peccant lethaliter, 
et peccatum peccato addunt, fere solet inimicus noster ille- 
cebras carnis et sensuum delectationes objicere, ut eos teneat 
peccatis plenos, ac semper cumulum adaugeat. Spiritus vero 
bonus e contrario, conscientiam illorum pungit assidue et per 
synderesis rationisque officium a peccando deterret. 

Secunda, quod aliis hominibus, qui se a vitiis et peccatis 
purgandos curant sollicite, et in obsequii divini studio magis 
in dies promovent, immittit spiritus malignus molestias, scru- 
pulos , tristitias , rationes falsas , et alias id genus perturbati- 
ones , quibus profectum illum impediat. Spiritui autem bono, 
ex opposito, proprium consuetumque est, recte agentibus ani- 


1) Ex libro Exercitiorum S. Ignatil. 

mum ac vires addere , consolari , devotionig lacrymas ciere, 
illustrare mentem, et tranquillitatem dare, sublatis obstaculis 
omnibus, ut expeditius alacriusque per opera bona semper 
ultra' tendant. 

Tertia, quod spiritualis proprie consolatio tunc esse 
noscitur, quando per internam quamdam motionem exardescit 
anima in amorem Creatoris sui, nec jam creaturam ullam 
nisi propter ipsum potest diligere. Quando etiam, lacrymae 
funduntur, amorem illum provocantes, sive ex dolore de pec- 
catis profluant, sive ex meditatione Passionis Christi , sive 
alia ex causa qualibet, in Dei cultum et honorem recte ordi- 
nata. Postremo , consolatio quoque dici potest, fidei, spei et 
charitatis quodlibet augmentum. Item laetitia omnis, quae 
animam ad coelestium rerum meditationem, ad studium salutis, 
ad quietem et pacem cum Domino habendam, solet incitare. 

Quarta, quod spiritualis e contra desolatio vocari debet, 
quaevis animae obtenebratio, conturbatio, instigatio ad res 
infimas, seu terrenas; omnis denique inquietudo et agitatio, 
sive tentatio trahens in diffidentiam de salute, et spem chari- 
tatemque expellens. Unde se anima tristari, tepescere ac 
torpere sentit, et de ipsius Dei Creatoris sui clementia prope 
desperare. Sicut enim consolationi opponitur desolatio, ita 
etiam quae ab utraque oriuntur cogitationes, sunt inter se 
prorsus oppositae. 

Quinta, quod tempore desolationis nihil deliberandum aut 
innovandum est circa propositum animi, aut vitae statum, sed 
in eis perseverandum, quae fuerant prius constituta, puta 
praecedente die, vel hora consolationis. Quemadmodum enim 
in consolatione bonus spiritus nos magis regit ac dirigit, 
ita in desolatione nfalus, cujus instigatione et conciliis nihil 
rectum decernere possumus. 

Sexta, quod tametsi desolatione affectus homo priora 
sua consilia minime debet immutare: expediet tamen provi- 
deri et augeri ea, quae contra desolationis impulsum tendunt, 
qualia sunt, insistere orationi cum discussione sui, ac poeni- 
tentiae aliquid assumere. 

Septima, quod quamdiu premimur desolatione, cogi- 
tandum est, nos interim relinqui a Domino nobis ipsis, pro- 

bationis causa, ut per naturales quoque vires 'insultibus ini- 
mici nostri obsistamus. Id quod possumus haud dubie as- 
sistente' nobis praesidio divino, quod semper manet, licet 
tunc nequaquam sentiatur, eo quod fervorem pristinum chari- 
tatis Dominus subtraxerit, relicta nihilominus gratia, quae 
«d bene operandum et ad consequendam salutem satis esse queat. 

Octava, quod hominem, tentatione pulsatum, mire juvat 
patientiae servandae studium, ut quae vexationibus hujusmodi 
proprie opponitur, et e diametro resistit. Accersenda etiam 
spes est, et cogitatio adfuturae brevi consolationis: si praeser- 
tim per sanctos conatus, in sexta regula signatos, desolationis 
impetus frangatur. 

Nona, quod causae desolationis tres sunt praecipuae: 
Prima, quia propter nostram in spiritualibus studiis seu exer- 
citiis tepiditatem atque acediam, consolatione divina merito 
privamur. Secunda, ut probemur, quinam sumus, et quomodo 
in Dei servitium et honorem, absque praesente quodam con- 
solationum donorumque spiritualium stipendio, nosmet impen- 
dimus. Tertia, ut certi plane simus , nostrarum virium non 
esse, vel acquirere, vel retinere fervorem devotionis, vehemen- 
tiam amoris, abundantiam lacrymarum , aut aliam quamlibet 
internam consolationem: sed omnia haec gratuita esse Dei 
dona, quae si vindicemus nobis ut propria* superbiae et vanae 
gloriae crimen, non sine' salutis gravi periculo, incursuri sumus. 

Decima, quod fruenti homini consolatione prospiciendum 
est, qlio se pacto gerere poterit, desolatione deinceps occur- 
rente: ut jam inde acrimoniam et robur animi mature com- 
paret, ad impetum ejus reprimendum. 

Undecima, ut ille idem, affluente consolatione, se ip- 
sum deprimat, ac vilifaciat quantum potest, reputando aecum, 
quam imbellis, quamque ignavus esse apparebit, desolatione 
impugnante, nisi per gratiae et consolationis divinae opem 
cito sublevetur. Contra vero ille, quem desolatio molestat, 
aestimare debet cum Dei gratia se posse plurimum, facileque 
adversarios suos omnes devicturum esse, dummodo in Dei vir- 
tute collocet spem suam, et animum suum corroboret. 

Duodecima, quod hostis noster, naturam et morem 
muliebrem refert, quoad imbecillitatem virium et animi per- 

vicaciam. Nam sicut femina cum viro rixans , si hunc 
conspexerit erecto et constanti vultu sibi obsistere, abjicit 
illico animum ac terga vertit: sin vero timidum fugacemque 
esse animadverterit, in extremam surgit audaciam, et in illum 
ferociter invadit. Itidem consuevit daemon animo et robore 
plane destitui, quoties spiritualem athletam corde imperterrito 
ac fronte ardua tentationibus videt reluctari. Sin autem tre- 
pidet ad primos impetus sustinendos, et quasi animum des- 
pondeat, nulla est bestia super terram inimico illo tunc effe- 
ratior, acrior et pertinacior in hominem, ut cum pernicie nostra 
malignae obstinataeque mentis suae desiderium adimpleat. 

Decima tertia, quod idem inimicus noster morem in- 
sequitur nequissimi cuj uspiam amatoris , qui puellam honesto- 
Tum parentum filiam , vel uxorem viri alicujus probi volens* 
seducere, summopere procurat, ut verba et consilia sua oc- 
culta sint , * nihilque reformidat magis ac aegre fert , quam si 
puella patri suo, vel uxor marito illa patefaciat, cum sciat, 
hoc pacto de votis et conatibus suis actum esse. Ad eundem 
modum obnixe satagit diabolus, ut anima, quam circumvenire 
cupit ac perdere, fraudulentas suas suggestiones teneat secre- 
tas. Indignatur vero maxime et gravissime cruciatur, si cui 
vel Confessionem audienti, vel spirituali homini molimina sua 
detegantur, a quibus ita excidere se funditus intelligit. 

Decima quarta, quod solet etiam adversarius imitari 
aliquem belli ducem, qui obsessam arcem expugnare atque 
depraedari cupiens, explorata prius natura et munitione loci 
debiliorem partem aggreditur. Sic nimirum et ille Circuit 
animam, et callide inquirit, quarumnam virtutum praesidiis, 
moralium scilicet, aut theologicarum ipsa vel munita vel 
destituta sit: eaque potissimum parte machinis omnibus ad- 
motis irruit, ac subvertere nos sperat, quam in nobis minus 
ceteris firmatam custoditamque esse praeviderit. 

3. Regulae aliae utiles ad pleniorem spirituum discretionem.*) 
Prima est, quod proprium est Dei et Angeli cujusque 
boni, veram infundere spiritualem laetitiam animae, quam mo- 
vent, sublata tristitia et perturbatione omni, quam ingessit 

*) Ex libro Exercitiorum. 

daemon : cum hic e contrario, sophisticis argumentis quibusdam 
veri speciem prae se ferentibus laetitiam illam in anima re- 
pertam oppugnare soleat. 

Secunda, solius est Dei, consolari animam nulla prae- 
cedente consolationis causa, cum sit hoc proprium Creatoris, 
suam ingredi creaturam et illam in amorem sui totam con- 
vertere, trahere et mutare. Causam vero praecedere nullam 
tunc dicimus, quando nec sensibus, nec intellectui, neque vo- 
tuntati nostrae quidquam objectum est, quod ejusmodi conso- 
lationem causare ex se possit 

Tertia, quoties processit consolationis causa, auctor ejus 
potest existere tam malus Angelus quam bonus, sed ad lines 
tendunt contrarios : bonus quidem, ut anima in boni cogni- 
tione et operatione magjs proficiat; malus autem, ut male 
agat illa et pereat. 

Quarta, id moris est spiritui maligno, ut in lucis An- 
gelum transfigurans sese, cognitis piis animae votis, primum 
obsecundet, mox inde ad perversa sua desideria illam alliciat» 
Simulat etenim ab initio bonas sanctasque hominis cogitatio- 
nes sequi et fovere; at deinde in occultas fallaciarum suarum 
pedicas paullatim tractum illaqueat. 

Quinta, sedulo et accurate excutiendae sunt cogitatio- 
nes nostrae, circa principium, medium et finem suum, quae 
tria si recte se habeant, Angeli boni argumentum est, cogita- 
tiones illas suggerentis; sin autem per discursum mentis 
aliquid offertur, vel sequitur, quod ex se malum sit vel avo- 
cet a bono, vel ad minus bonum impellat, quam anima prius 
quaerendo sequi decrevisset, vel animam ipsam defatiget, 
angat ac perturbet, sublata, quae prius aderat, quiete, pace 
et tranquillitate, evidens tunc erit indicium, auctorem esse 
cogitationis ejusmodi spiritum malignum , utpote utilitati 
nostrae semper adversantem. 

Sexta, quoties contingit, in aliqua suggestione depre- 
hendi hostem ex cauda sua serpentina, id est, fine malo, quem 
semper nobis insinuare studet; tunc plurimum juvat, revolvere 
discursum totum, et notare, quid ab initio praetexuerit bonae 
cogitationis et quomodo praecedentem spiritualis gustus sua- 
vitatem, animi serenitatem sensim amovere, ac venenum suum: 

infundere tentarit: ut per hujusmodi experimentum cognitae 
illius fraudes facilius deinceps caveantur. 

Septima, eorum, qui promovent in bono salutis, ani- 
mis se insinuat uterque spiritus diverso modo : bonus quidem 
leviter, placide ac suaviter, sicut aquae stilla in spongiam il- 
labens; malus vero duriter, implacide et vehementer, cum 
strepitu quodam, sicut imber decidens in petram: illis autem, 
qui in dies tendunt in deterius, oppositum prorsus usuvenit. 
Cujus sane diversitatis ratio est, quatenus Angelo utrilibet 
similis est vel dissimilis animae ipsius dispositio. Si enim 
contrariam sibi eam alteruter spiritus invenerit, cum strepitu 
et pulsu, qui facile adverti queat, ei se conjungit; si confor- 
mem vero, tamquam in propriam et apertam dpmum subit 
cum quiete; 

Octava, quoties sine praevia ulla causa consolatio nobis 
adest, quamvis ei, tamquam divinitus immissae, ut supra dic- 
tum est, nihil fallaciae subesse possit; debemus tamen attente 
ac sollicite distinguere praesens consolationis tempus a proxi- 
mo sequente , in quo anima fervet adhuc et favoris divini nu- 
per accepti sentit reliquias. Nam posteriore hoc tempore fre- 
quenter accidit, ut vel ex habitu, discursu et judicio proprio, 
vel ex boni aut mali spiritus instinctu aliqua sentiamus vel 
deliberemus, quae cum ab ipso Deo citra medium non ema- 
nent, solerti indigent discussione , priusquam recipiant assen- 
sum, vel in opus veniant. 

4. Regulae aliquot servandae ut cum orthodoxa Ecclesia sentiamus.*) 

Prima, sublato proprio omni judicio, tenendus est sem- 
per paratus promptusque animus, ad obediendum verae Christi 
Sponsae ac sanctae Matri nostrae, quae est orthodoxa, catholica 
et hierarchica Ecclesia. . 

Secunda, laudare convenit solitam fieri sacerdoti con- 
fessionem peccatorum, et Eucharistiae sacrae sumptionem an- 
nuam ut minimum; cum sit laudabile, octavo quoque die, aut 
semel saltem in mense quolibet, servatis interim conditionibus 
debitis, Sacramentum ipsum suscipere. 

*) Ex libro Exercitiorum S. Ignatii 
Examen. Edit. IV. * 14 

Tertia, commendare Christi fidelibus, ut frequenter ac 
devote Missae sacrum seu sacrificium audiant: item cantus 
ecclesiasticos, Psalmos et prolixas preces in templis vel extra 
templa recitandas: tempora etiam probare determinata officiis 
divinis et precationibus quibuscumque, ut sunt, quas vocamus 
Horas canonicas. 

Quarta, laudare plurimum religionum status, atque coe- 
libatum seu virginitatem matrimonio praeferre. 

Quinta, comprobare vota Religiosorum de servanda ca- 
stitate, paupertate, obedientiaque perpetua cum aliis perfec- 
tionis et supererogationis operibus. Ubi obiter notandum est, 
quod cum voti ratio ad ea pertineat, quae ad perfectionem 
ducunt vitae Christianae, de aliis, quae ab ipsa perfectione 
potius avertunt, ut de negotiatione vel matrimonio, votum 
nunquam emittendum sit. 

Sexta, laudare praeterea reliquias, venerationem et invo- 
cationem Sanctorum; item stationes, peregrinationesque pias, 
indulgentias, jubilaea, candelas in templis accendi solitas et 
reliqua hujusmodi pietatis ac devotionis nostrae adminicula. 

Septima, extollere abstinentiae ac jejuniorum usum, ut 
Quadragesimae, quatuor temporum, vigiliarum, sextae feriae, 
sabbati, aliorum que pro devotione susceptorum; item sponta- 
neas afflictiones sui, quas poenitentias dicimus, non internas 
solum, sed etiam externas. 

Octava, laudare insuper templorum exstructiones atque 
ornamenta, necnon imagines, tamquam propter id, quod re- 
praesentant, jure optimo venerandas. 

Nona, confirmare maxime omnia Ecclesiae praecepta, 
nec impugnare ullo modo: sed contra impugnantes quaesitis 
undique rationibus prompte defendere. 

Decima, Patrum etiam, seu Superiorum decreta, man- 
data, traditiones, ritus et mores studiose probare. Licet autem 
non reperiatur ubique ea, quae deberet esse, morum integritas ; 
si, quis tamen , vel in publica concione , vel in populari com- 
mercio ipsis obloquitur, generat potius damna et scandala 
quam aliquid afferat remedii aut utilitatis: cum nihil aliud 
sequatur, nisi exasperatio et obtrectatio populi adversus 
Principes et Pastores suos. Temperandum est igitur ab isto 

invectivarum genere. Verumtamen, sicut damnosum est, Pri- 
mates ipsos absentes apud populum allatrare, atque proscin- 
dere; ita rursus privatim admonere eos, qui, si velint, mederi 
huic malo possunt, operae pretium videtur fore. 

. Undecima, doctrinam sacram plurimi facere, tum eam, 
quae positiva dici solet, tum quae scholastica. Sicut enim 
sanctis Doctoribus antiquis Hieronymo, Augustino, Gregorio et 
consimilibus scopus fuit, ad amorem et cultum Dei amplec- 
tendum animos movere: ita peculiare est B. Thomae, Bona- 
venturae, Magistro Sententiarum et aliis recentioribus Theo- 
logis, dogmata ad salutem necessaria exactius tradere atque 
definire, prout convenit suis temporibus et posteris, ad errores 
haeresum confutandos.*) Siquidem Doctores hujusmodi, ut 
sunt tempore posteriores, non solum Scripturae sacrae intelli- 
gentia praediti sunt, et veterum auctorum juvantur scriptis, 
sed etiam cum influxu divini luminis , Conciliorum . sanctioni- 
bus, decretis et variis Ecclesiae sanctae constitutionibus ad 
salutis nostrae subsidium feliciter utuntur. 

Duodecima, culpabilis est ac vitanda hominum, qui 
adhuc in terra vivunt, (quantumvis laudabilium), comparatio 
cum Sanctis et Beatis, dicendo: iste est doctior Augustino : 
ille est alter S. Franciscus: aequalis est Paulo sanctitate, aut 
aliqua virtute non est inferior etc„ 

Decima tertia, denique ut ipsi Ecclesiae catholicae 
omnino unanimes, conformesque simus, si quid, quod oculis 
nostris apparet album , nigrum illa esse definierit , debemus 
itidem, quod nigrum sit, pronuntiare. Indubitate namque 
credendum est, eumdem esse Domini nostri Jesu Christi et 
Ecclesiae orthodoxae, Sponsae ejus, spiritum, per quem gu- 
bernamur et dirigimur ad salutem: neque alium esse Deum, 
qui olim tradidit decalogi praecepta, et qui ilunc temporis 
Ecclesiam hierarchicam instruit atque regit. 

Decima quarta, advertendum quoque est, quamquam 
verissimum sit , nemini contingere salutem nisi praedestinato : 
circumspecte tamen super hoc loquendum esse, ne forte gra- 


*) Les Papes et 1’Eglise entiere ont toujours regard6e la scolasti- 
que comme le rempart de 1’orthodoxie. (Analecta Juris Ponti/, a. 1868. 
Livraison 94. pag. 47.) 

tiam seu praedestinationem Dei nimis extendentes, liberi ar- 
bitrii vires et operum bonorum merita excludere velle videa- 
mur; vel e converso, ne plus aequo hisce tribuentes, illis 
interim derogemus. 

Decima quinta, similem ob causam frequens de prae- 
destinatione sermo habendus non est; sique incidat nonnun- 
quam, ita temperari decet, ut nulla plebi audienti detur 
occasio ei roris, ac dicendi: si de salute mea vel damnatione 
jam definitum est, sive male, sive bene agam, aliter evenire 
non potest: unde solent multi opera bona negligere et alia 
subsidia salutis. 

Decima sexta, accidit etiam non raro, ut ex immo- 
dica fidei praedicatione et laude, adjecta distinctione aut ex- 
plicatione nulla, ansam arripiat populus torpescendi circa bona 
quaelibet opera, quae fidem praeeunt aut sequuntur charitatis 
nexu efformatam. 

Decima septima, neque itidem praedicandae et incul- 
candae gratiae Dei usque adeo insistendum fuerit, ut serpere 
inde possit auditorum animis lethalis error, negata liberi ar- 
bitrii nostri facultate. De gratia ergo ipsa diffuse quidem 
loqui fas est, Deo aspirante, sed quatenus in gloriam ejus 
uberiorem redundat, idque juxta modum convenientem, nostris 
praesertim temporibus tam periculosis; ne et liberi arbitrii 
usus efc operum bonorum efficacia tollatur. 

Decima octava, quamvis summe laudabile sit atque 
utile, ex dilectione pura inservire Deo, nihilominus tamen valde 
commendandus est Majestatis divinae timor. Neque porro is 
timor solum, quem filialem appellamus, qui pius est ac sanc- 
tus maxime: verum etiam alter, servilis dictus. Quippe qui 
homini utilis est admodum et saepenumero necessarius, nt a 
mortali peccato, quando iDcidere contingit, resurgere prompte 
studeamus: a quo dum erimus immunes atque alieni, facilius 
patebit ascensus ad timorem illum filialem Deo penitus ac- 
ceptum, qui nobis cum. ipso Deo unionem amoris praestat et 
conservat. 

5. Quae commendanda sunt ei , qui absolvit Exercitia.! ) 

Ad conservandam et alendam devotionem jam conceptam 
piis et spiritualibus exercitationibus, haec potissimum com- 
mendari poterunt: 1) Ut conservet usum meditandi quotidie 
per dimidiatam horam aut etiam integram , si fieri poterit. 
2) Ut singulis diebus faciat examen conscientiae per quartam 
horae partem. 3) Ut octavo quoque die confiteatur et com- 
municet. 4) Eligat aliquem Confessarium stabilem, eumque 
accipiat ut ducem hujus spiritualis itineris, et cum eo tractet 
omnia, quae ad suam animam pertinent. 5) Legat saepe pios 
libros, et habeat bonorum hominum conversationem , malorum 
autem fugiat summopere. 6) Curet proficere quotidie in vir- 
tutibus , praesertim in humilitate , patientia et charitate. Et 
in summa nitatur ipse quoque ad eam summam perfectionem, 
quam in suo statu et juxta mensuram divinae gratiae acqui- 
rere poterit. Haec autem sunt fere generalia. Alia sunt deinde 
quae juxta cujusque professionem aut statum aut particularem 
indigentiam addi poterunt. ' 

0. Materiae examinis particularis circa singulas virtutes.?) 

1. De humilitate. 3 ) 1° Nulla verba proferre, quae in 
laudem aestimationemque mei queant redundare. 

2° Non efferri laetitia, quando me quis alius laudat aut 
bene de me loquitur; sed ex hoc ipso aliquam potius mei 
humiliandi et confundendi occasionem capere, videndo me non 
esse talem, qualem aut alii me reputant, aut qualis esse de- 
berem. His addi potest, gaudere, cum alius quis laudatur, 
aut aliorum sermone celebratur; et cum inde aliquem dolorem, 
vel invidiae motum in me percipiam, eum ut defectum ac 

!) Ex Directorio in Exercitia spiritualia cap. 40. 

*) Ex Alph. Rodericii S. J. opere de perfectione christ. Part. I 
tract. 7. cap. 5. 

3) Notandum hic est, non oportere, ut examen particulare eo or- 
dine peragatur, quo virtutes a nobis hic proponuntur, aut eo graduum et 
partium ordine, qui in harum qualibet ponitur. Illud tantum unicuique 
curandum est , ut eam sibi virtutem seligat , qua magis opus habebit , et 
ab illa ejus parte et gradu initium faciat, qui ipsi magis erit necessarius: 
quem ubi decurrerit et perfecerit , ex aliis deligat id , quod magis conve- 
niat,, donec tandem, adjuvante Dei gratia, ad illius virtutis perfectionem 
< pertigerit. 

peccatum a me repellere; uti, et dum quamdam complacentiam 
aut vanam laetitiam ex aliorum honorificis de me verbis, in 
me persentisco. 

3° Nihil prorsus ob humanos aliquos respectus agere, nec 
ut ab hominibus videar, vel aestimer, sed omnia pure propter 
Deum. 

4o Non excusare me; multo minus culpam in alium tam 
exterius, quam interius derivare. 

5° Vanas, elatas, superbasque cogitationes ad honorem et 
aestimationem mei quomodolibet spectantes, mox cum insur- 
gant, rejicere et praescindere. 

6° Omnes quasi me superiores ducere, non speculative 
tantum , sed etiam practice et reipsa ; ea me erga quoslibet 
humilitate et submissione habendo, ac si mei superiores forent. 

7° In bonam partem accipere omnes, quae mihi se offe- 
rent, humilitatis occasiones. Atque in hoc me in dies crescere, 
proficere , et per hos tres gradus ascendere oportet : primo, 
humiliationes patienter; secundo, prompte ac facile ; tertio, 
alacriter et laete ferendo,’ nec ante cessare, quam plane gau- 
deam et exsultem, quod ab alio contemnar et despiciar, ut sic 
Christo, qui mei causa contemptus, illusus et ludibrio habitus 
est, assimiler, eumque imiter. 

8° De eo quoque particulare examen quis instituere tam 
in hac materia, quam in alia simili, potest, ut aliquot humi- 
litatis , aut alterius cujusque virtutis (de qua examen parti- 
culare faciet) actus exercitiave concipiat, tam interiora, quam 
exteriora; tot nimirum mane, et tot vespere exercendo; primo 
pauciora, postea plura, atque ita assidue increscendo, donec 
quemdam virtutis ejus habitum et consuetudinem induat. 

II. De charitate fraterna. 1° De proximo non de- 
trahere, neve ullum ejus peccatum, tametsi levissimum ac 
publicum, commemorare : ejus gesta et opera, verbis non dete- 
rere, neve ullum vilipendii ejus aut despectus, sive illo prae- 
sente, sive absente, signum ostendere; sed de omnibus ita 
loqui, ut eos bonos, honorabiles, et aestimatione dignos esse, 
. quivis ex ore meo verbisque colligere queat. 

2° Nunquam dicere alteri: Talis hoc de te dixit; prae- 
sertim si ejusmodi res sit, quae ipsum contristare queat, etsi 

alioquin minima: hoc enim est discordias et zizania dissen- 
sionis inter fratres serere. 

3° Nulla scommata dicere, non verba, quae proximum pun- 
gant, aut amaricent, non quae impatientiam aliquam spirent. 
Non contendere obstinatius verbis, alteri non contradicere nec 
alium quempiam reprehendere, nisi ad hoc e peculiari obli- 
gatione tenear. 

4° Omnes amice benevoleque complecti; idque reipsa de- 
clarare, studendo, prout fas erit, ipsis prospicere, juvare et de- 
lectare. Quando vero quis ex officio aliis tenetur providere, 
tunc in hoc potissimum intendat oportet; et quod opere non 
poterit praestare, agendi saltem suavitate, bonis responsis, ac 
verbis lenibus supplere satagat. 

5o Quamcumque aversionem cavere, et multo minus eam 
exterius ostendere; qualis esset, ob aliquam offensiunculam 
alium alloqui , aut eum quapiam in , re nolle (si commode 
possit) juvare, aut signo quopiam significare, non adeo sibi 
illo complacere, seque ab eo alieniorem esse. 

6° Cavere omnem in conversatione 4 cum proximo singula- 
ritatem; declinando scilicet particulares familiaritates et ami- 
citias, quae alios offendunt. Neminem dijudicare, sed potius 
defectus aliorum, tum apud se, tum apud alios excusare co- 
nari, bene laudabiliterque de singulis sentiendo. 

III. De mortificatione. 1° In omnibus se offerentibus 
rebus et occasionibus me mortificare, non tamen eas ultro 
quaerendo; et sive immediate a Deo proficiscantur, sive a 
superioribus, sive a proximis nostris et fratribus, vel demum 
alia quacumque ratione nobis obveniant, aequo animo suscipere, 
et fructum ex iis aliquem capere studere. 

2° In omnibus illis me mortificare, quae me impediunt 
quominus vel praecepta observem, vel ea, quae quotidie et 
ordinarie ago, tam spiritualia, quam exteriora et corporalia, 
rite exequar. Plerique enim defectus, quos in iis committi- 
mus, inde ut plurimum ortum habent, quod vel nos in labo- 
ris ac difficultatis alicujus susceptione non superemus et mor- 
tificemus, vel aliqua delectatione ac voluptatula carere no- 
limus. 

3° Mortificare me in incessu, ut ea incedam gravitate ac 

modestia, quae sacerdotem decet; ac praesertim in illis, quae 
ad oculos et inguam spectant, si quis mihi hac in parte sit 
defectus. 

4» Mortificare me quoque in quibusdam rebus, quas licite 
alioquin facere possem, cujusmodi est, non egredi domo, nolle 
videre pulchra et curiosa; non interrogare vel inquirere, quae 
scire mea non intersit; nolle dicere, quod libenter dicerem 
aliaque id genus innumera. — In examine proponam tot mor- 
tificationes mane, tot vesperi facere, a minoribus incipiendo, 
et semper ad majora progrediendo. Harum enim mortificatio- 
num voluntariarum . tametsi in rebus parvis, exercitium mag- 
nam afferre utilitatem solet. 

5° In iis demum rebus me fortificare, quas alioquin ex 
officio facere teneor. Verbi gratia, dum ad mensam, studia, 
lectionem, praedicationem, aut aliud quodcunque exercitium, 
quod delectat, peragendum abeo, appetitum, voluntatem, pro- 
numque in haec opera affectum meum mortificabo, in corde 
dicendo: Nolo id, Domine, agere, quia mihi placet aut me 
delectat; sed ideo tantum, quia ita tu fieri jubes. 

IV. De abstinentia vel gula. 1° Nec ante, nec post 
statutam horam, nec extra ipsum refectionis locum, quidquam 
comedere. 

2° Contentum esse iis cibis, qui communiter apponuntur, 
alios novosque non quaerendo, nec alio novoque modo coctos, 
vel conditos, nullam quoque singularitatem, extra evidentem 
necessitatem, admittendo. 

3° In communibus illis cibis, quoad quantitatem, tempe- 
rantiae regulam non excedere. 

4° Appositis vesci, nec nimis avide, nec festinanter; sed 
modeste ac decenter , videndo ne ab appetitu et delectatione 
gulae extra debitos limites abripiar. 

5° Non loqui de rebus ad escam vel potum pertinentibus, 
multo minus de cibis subministratis conqueri vel murmurare. 

6° Omnes de gula cogitationes rescindere ac repellere. 

V. De patientia. 1° Nullum exterius impatientiae, sed 
potius summae pacis, animique compositi, tum in verbis et 
operibus, tum in ipso vultu signum edere: omnes in contra- 
rium motus et affectus compescendo. 

2° Non permittere, ut aliqua in cor perturbatio, malignus 
sensus indignatio, vel tristitia ingrediatur : multo minus ali- 
qua vindictae, quantumvis levioris, appetentia. 

3° Quaelibet adversa, quae mihi obvenient, accipere, velut 
a Dei manu, ad majus animae bonum, et profectum meum 
immissa: quomodocunque et undecunque demum, ea eveniant. 

4? In horum praxi tribus hisce gradibus me exercere: 
omnia, quae mihi occurrent, primo, patienter; secundo, prom- 
pte et facile; tertio, cum gaudio et hilariter tolerando: quod 
illa Dei sit voluntas et beneplacitum. 

VI. De obedientia. 1° In exteriori, obedientia exactis- 
simum esse, relicta etiam littera imperfecta, et ad minimum 
voluntatis superiorum nutum ac significationem parendo, ex- 
pressum mandatum non exspectando. 

2° Obedire ex voluntate et corde sincero, ut idem velle 
et voluntatem eandem habeam, quam Superior. 

3° Obedire quoque intellectu ac judicio interno, ut idem 
plane sentiam et censeam, quod Superior, omnibus in contra- 
rium judiciis aut rationibus exclusis. 

4° Superioris vocem et campanae signum*, pro Dei voce 
habere; et cuilibet Superiori non secus ac ipsi Christo Domino, 
subordinatis quoque officialibus ex animo obedire. 

5° Exercere obedientiam caecam, idest, non indagare, nec 
scrutari praecepti rationes, quam scilicet ob causam, et ad 
quid sic imperetur; sed omnis rationis instar mihi sit, quod 
id obedientia mandarit, ac Superior injunxerit. 

6° Ad ipsos etiam voluntatis actus transire, ut nimirum 
assuescam cogitare, dum obedio, in eo me facere voluntatem 
Dei; et hoc, unica mea voluptas, et omne gaudium sit. 

VII. De castitate. 1° Oculos caute custodire, eas per- 
sonas et res non intuendo, quarum aspectu castitas periclita- 
retur, vel quae tentationis carnalis esse incentivum possent. 

2° Nulla loqui, nec audire verba, qqae ad hanc materiam 
attinent, quaeque motus, appetitus et cogitationes inhonestas 
'excitare possint; nec similia e libris legere. 

3° Nullis cogitationibus etiam remote huc spectantibus, - 
locum dare, sed eas exorientes statim summa cum diligentia 
ac celeritate repellere. 

4° Nullius personae manus, nedum caput aut vultum, 
eontingere; nec se ab aliis tangi sinere. 

5° Magna erga seipsum decentia et honestate uti, proprium 
corpus non intuendo, nec denudando, nec tangendo, nisi ex- 
pressa id necessitas requirat. 

6° Particulares amicitias non colere, nulla etiam munus- 
cula aut res comestibiles dare, vel accipere; cum iis personis t 
quae esse possent tentationis occasio, et erga quas peculiariter 
se quis affici et inclinari senserit, caute circumspecteque se ge- 
rere, illorum familiaritatem conversionem que , quoad ejus fieri 
potest, evitando: quod unicum esse solet in his rebus remedium. 

Hin. De operibus ordinariis bene obenndis. 1° Non 
sinere ullum effluere diem, quo spiritualia exercitia mea com- 
plete perfecteque non faciam, tempus omne destinatum, ipsis 
impendendo; et, si necessaria urgentique occupatione tunc 
temporis distinebor et impediar, defectum hunc alio tempore 
supplere et resarcire. 

v 2° Orationem mentalem, et examen conscientiae tam ge- 
nerale, quam particulare, bene riteque peragere; examinis 
quidem methodum exacte observando , at simul dolorem et 
confusionem de delictis meis , nec non emendationis proposi- 
tum concipiendo potius, quam anxie quoties impegerim dis- 
quirendo: nam in prioribus illis tota examinis vis et fructus 
consistit; cujus rei defectu multi ex hoc exercitio parvum 
fructum capiunt. 

3® Reliqua exercitia spiritualia pari accuratione peragere : 
puta Missam celebrare, spiritualem librum legere, et poeniten- 
tias et mortificationes obire, ex horum singulis finem et fruc- 
tum, ob quem instituta sunt* colligere procurando; non autem 
e consuetudine, Tei dicis causa, vel dun taxat tanquam exteri- 
orem quamdam caerimoniam haec suscipiendo. 

4° Officio et ministeriis meis omnibus rite fungi, faciendo 
quoad potuero , et quantum in me erit , ut ea bene succedant 
et peragantur, tanquam propter Deum et coram Deo illa 
exsequerer. 

5° Nullum sponte et plena voluntate in iis errorem com- 
mittere. 

6° Etiam parva et tenuia permagni facere. 

7° Et quoniam in his operibus ordinariis, quae quotidie 
agenda occurrunt, bene obeundis, omnis meus profectus et 
perfectio consistit, quotiescunque advertero, me in hoc deficere 
et intepescere, sedulo curabo , ut examen meum particulare 
per aliquot dies ei rei applicem, ut hoc pacto spiritum reno- 
vem, meque in illis perfecte exsequendis velut instaurem. 

IX. De rebus omnibus pure propter Deum facien- 
dis. 1° Nihil ob respectum aliquem humanum , aut ut ab 
hominibus videar vel aestimer, vel ob commodum, utilitatem, 
delectationem aut voluptatem propriam facere. 

2° Universa opera mea pure propter Deum agere, assues- 
cendo paullatim, etiam actuali intentione omnia ad Deum 
referre/ Primo quidem mane, simul ac expergiscor: deinde 
sub operis cujusque initium: tertio, in ipso operis medio, 
saepenumero cor meum in eo ad Deum sustollendo, ac dicen- 
do: Propter te, Domine, et propter gloriam tuam, et quia tu 
ita cupis, hoc facio. 

3° Examen hoc facere de eo, ut scilicet quae hactenus 
dicta sunt, tot vicibus mane, et tot vesperi exerceam; inci- 
piendo primo a minoribus et paulatim ad majora ascendendo: 
donec habitum quemdam et consuetudinem contraxero, cor et 
intentionem frequentissime ad Deum inter ipsas actiones sus- 
tollendi; inque illis aliud non speetem, quam divinae ejus 
majestati pure complacere. 

4° Non ante hoc examen et exercitium intermittendum 
est, quam eo perveniam, ut sic faciam opera mea, quasi qui 
Deo servit, et non hominibus; et usque dum ita ea peragam, 
ut semper actualiter in iis amem Deum, gaudeamque, quod 
in illis ejus voluntatem faciam, et omnis mea in iis voluptas 
et delectatio sit isthaec. Sic prorsus, ut, dum opus perago, 
magis amare videar, quam operari. 

5° Haec scilicet esse debet continua Dei praesentia, in 
qua jugiter stare debeo et ambulare: haec continua oratio, 
quam habere procurare debeo. Ea namque animae meae per- 
utilis et bona futura est, magnoque adjumento, ut omnia 
opera mea bene perfecteque peragam. 

X. De conformitate voluntatis nostrae cum divina* 
1° Omnia, quae occurrent et quaslibet occasiones, seu magnae 

sint, seu parvae, quomodocunque illae veniant, accipere, velut 
de manu Dei, qui eas mihi ex affectu, et visceribus paternis,- 
ad majus bonum et utilitatem meam, utque hoc pacto me 
cum sanctissima et divina voluntate ipsius conformem, immit- 
tit: perinde ac si Christum ipsum coram viderem, mihique 
audirem dicentem: volo, fili, ut hoc nunc agas vel patiaris. 

2° Operam dare, ut in hac mea cum divina voluntate 
omnibus in rebus conformit^te, quotidie proficiam, semperque 
progrediar, idque per tres hosce gradus: primo, eas cum pa- 
tientia; secundo, cum promptitudine et facilitate; tertio, cum 
gaudio et alacritate ferendo, quod nimirum haec Dei sit vo- 
luntas et beneplacitum. 

3° Hoc in examine et exercitio tamdiu manere et exer- 
ceri debeo, donec visceralem quemdam gustum et delectatio- 
nem in anima percipiam, quod Domini voluntas, tametsi in 
eo aliqui labores, despectus et dolores subeundi sint, adim- 
pleatur; quod tota mea voluptas et oblectatio sit, ipsa Dei 
voluntas et beneplacitum. 

4° Nihil omittere eorum, quae cognovero esse Dei volun- 
tatem, et ad majorem ejus gloriam et servitium tendere: imi- 
tari in eo conando Redemptorem nostrum Jesum, qui ait; 
Ego quae 'placita sunt ei (Patri meo aeterno) facio semper. , 

5° Exercitii hujus usus, optima et utilissima ratio erit 
semper in Dei praesentia, et continua oratione ambulandi. 

6° Examen de mortificatione, quod supra posuimus, melius 
fiet, si per modum conformitatis cum divina voluntate assu- 
matur; omnia scilicet, quae a<5cidunt et ingruunt, velut a Dei 
manu venientia, uti paulo ante diximus, acceptando. Atque 
hoc pacto evadet id facilius, sapidius et utilius; erit enim 
quoddam amoris divini exercitium. * 

Oratio sacerdotis renovantis proposita in saeris . exercitiis 
concepta.*) 

Deus, qui indignum famulum tuum in ultimis sacris exer- 
citiis ad sincerum tui amorem inflammare, atque ad constan- 
tiam in virtute ac honestate clericali sanctissimis 'propositis 
tua inspiratione praemunire dignatus es, fac, ne fructus tantae 
miserationis in me pereat: concede, nova confortante gratia, 
ne summam illam gratiam in vacuum receperim; et confirma 
quod operatus es in me; ne terra tam saepe venientem super 
se bibens imbrem, si non nisi spinas ac tribulos proferat, re- 
proba fiat et maledicto proxima. Suscipe proin haec mea 
proposita**) quae coram throno divinae Majestatis tuae renovo 
et contrito ac humili corde, Deus meus et omnia, ex motivo 
veri erga te amoris tibi offero; et ut largitus es ad ea con- 
cipienda tibique offerenda, sic etiam ad exsequenda gratiam 
uberem largiaris. 

*) Qui in pio secessu sacra Exercitia peregit, magno cum fructu 
orationem hanc quotidie aut saltem semel quavis hebdomada recitabit. 
Nihil enim facilius eBt, quam ut, plurimis iterum curis ac sollicitudinibus 
distentus, fervorem ac lumen, sacris meditationibus conceptum, brevissimo 
tempore perdat, nisi studeat sese ipse ad ea, quae Deo promisit, servanda 
«continuo excitaro ac stimulare. 

**) Hic relege aut mente revolve proposita facta in sacris excercitiis. 

In demselben Verlage ist erschienen: 

Schneider, Jos., P. S. J. , Lectiones quotidianae de 
Vita, Honestate et Officiis Sacerdotum et Clericorum, ex 
S. Scriptura, Conciliorum Decretis, Summ. Pontificum Con- 
stitutionibus, Episcoporum Epistolis pastoralibus, SS. Patrum 
v et piorum auctorum operibus etc. 1870. 8°. 768 pag. 

4 Mark 20 Pfennige. 

Der Mainzer „Katholik“ spricht sich im November- Heft 1870, 
S. 640, uber dieses Werk folgendermassen aus: „P. Schneider hat seinen 
vortrefflichen , allgemein verbreiteteu Buchera f&r dea Clerus ein neues 
emineat nutzliches hinzugefiigt, on dem wir wunschen and 
boffen, dass es bald jeder Geistliche in Handen babe. Es ent- 
halt den Kem der priesterlichen Ascese und der katholischen Pasto ral mit 
den Worteri der ausgezeichnetsten Hirten, Vater und Lehrer der Kirche in 
zweckmassiger Folge, in kurzen, durchschnittlich zwei Seiten nicht uber- 
schreitenden Lesungen. Es bietet also dieses Buch dem Priester das so 
unumganglich nothwendige Seelenbrod der taglichen geistlichen Lesung in 
so praktisch niitzlicber, leicbter und doch kraft- und gehaltvoller Gestalt, 
ais nur moglich. Nichts, was dem Priester zur eigenen Heiligung nnd zum 
segensreichen Wirken zum Heile der Seelen erspriesslich sein kann, ist 
iibergangen; so, dass der Geistliche, der hiernach seine tagliche Lesung 
macht, im Laufe des Jahres an Alles erinnert, zu Allem ermuntert, in 
Allem belehrt wird, was zu den Pflichten seines heil. Amtes und Standes 
gehort — und zwar stets durch die weihe- und autoritatsvollsten Ausspruche. 

Der „Prediger und Katechet“ 1871., S. Y., referirt hieriiber: 

„Seitdem dieses vortreffliche Buch in meine Hande gekommen ist, 
gewinne ich es taglich lieber, und aus voller Ueberzeugung muss ich ge- 
stehen, dass der Priester und Cleriker nicht leicht ein gediegeneres und 
nutzlicheres Buch zu seiner taglichen geistlichen Lesung finden kann, ais 
das vorliegende , indem es das Wichtigste aus der Ascese und Pastoral in 
einzelnen Lesestiicken fur jeden Tag des Jahres und zwar in ganz zweck- 
massiger systematischer Ordnung enthalt“ etc. Mr. 

Auch der Literarische Handweiser, das Kolner Pastoral- 
blatt, das Nordamerikanische Pastoralblatt und mehrere andere 
Blatter haben sich bereits ausserst gunstig uber dieses Buch ausgesprochen. 

Schneider, Jos., P. S. J., Manuale Clericornm in quo ha- 
bentur Instructiones asceticae, ac variarum precum formulae, 
ad usum eorum, qui in Seminariis clericorum ad 
presbyteratus Ordinem instituuntur. Superioribus 
approbantibus. 1868. 16°. 782 p. 4 Mark 20 Pfennige. 

Im „Theologischen Literaturblatt e“ 1868. Nr. 17. sagt hier- 
uber Dr. Thalhofer, Director des Georgianum’s in Munchen, unter Anderm: 

„P. Schneider hat sich in der pastoraltheologischen Literatur bereits 
einen Namen gemacht durch sein Manuale sacerdotum, welches seit 1862 
bereits die 5. Anflage erlebt und allenthalben die gunstigste Aufnahme ge- 
funden hat. Was jenes Manuale sacerdotum fur Priester ist, das soli 
das Manuale clericorum fur die 0 an di dat en des Priesterthums sein, 
ein Handbuch fur die verschiedenen religiosen und ascetischen Uebungen, 
welche sie ais Clerical - Seminaristen zu machen, ein Handbuch ferner fur 
die liturgischen Funktionen, die sie ais Tonsuristen, Minoristen, Subdiaco- 
nen und Diaconen im Stadium ihrer Yorbereitung auf den Presbyterat zu 
verrichten haben etc.“ 

Mit diesemUrthelle stimmen uberein die Becensionen in den „K ath o 1. 
Diter at urbi at te rn der Sion“, in der zu Paris erscheinenden Zeitschrift 
„E tud.es religieuses, historiques et litt6raires u (Decemb. 
1868. Nr. 12.), in der zu London erscheinenden Zeitschrift „T he Moath*' 
(January 1869.), Im „Literar. Handweiser* 1 , in der „Wiener Litera- 
turzeitung*' , im „Augsburger und Kolner Pastoralblatt im 
„Katholik u und mehreren anderen ZeltBchriften und Pastoralblattern. 

Das Buch Ist bereits in Rom und in mehreren Seminarien Deutsch- 
lands, Frankreichs, Belgiens, Spaniens, Hollands und Nord- und Sud-Ameri- 
kas eingefiihrt. 

